
प्रकाशकीय 


'भारत-सावित्नी' का यह दूसरा खण्ड सुलभ करते हुए हमें बड़ा हषं 


` होता है। पहले खण्ड में महाभारत के आदि पव से विराट पर्व तक का 


अध्ययन आ गया है, इस दूसरे खण्ड में उद्योग पर्व से स्त्री पर्वं तक सार 
दिया गया है । तीसरे अर्थात्‌ अंतिम खण्ड में शान्ति, अनुशासन तथा अन्य 
पर्वों का विवेचन प्रस्तुत किया गया है। 

महाभारत ज्ञान का भण्डार है । उसमें विचार-रत्नों की खान है। 
उसका सारगभित अध्ययन पाठकों को 'भारत-साविद्री' के इन तीन खण्डों 
में मिल जाता है । यह अध्ययन अधिकारी विद्वान्‌ द्वारा उपस्थित किया 
गया है। इत पुस्तकों की सबसे बड़ी विशेषता यह है कि इनकी सामग्री 
प्रामाणिक है, साथ ही महाभारत की समस्त महत्त्वपूर्ण घटनाएं इनमें आ 
गई हैं। 

हिन्दी में अपने ढंग का यह पहला प्रकाशन है । इसकी सामग्री न 
फेवल रोचक है, अपितु वह महाभारत के सूक्ष्म अध्ययन की प्रेरणा भी 


` देती है। 


जीवन-शोधकों के लिए इन पुस्तकों का सूक्ष्म अध्ययन और सतत 
मनन अत्यन्त हितकारी है। सच बात यह है कि ये पुस्तके महासागर की 
भांति हैं। इनमें जो जितनी गहरी डुबकी लगावेगा, उतने ही मूल्यवान 
रत्न उसके हाथ पड़ेंगे । 

हम आशा करते हैं कि ये पुस्तके सभी क्षेत्रों में चाव से पढ़ी जायंगी 
और पाठक इनसे भरपूर लाभ लेंगे । 


— संत्री 


भूमिका 


“भारत सावित्री' यह नाम महाभारत के अन्त में आया है। महाभारत 
के सारांश के लिए स्वयं वेदव्यास की लेखनी से यह शब्द निकला है। मैंने 
वहीं से इसे लिया है, ज॑से सावित्री वेदों का सार है और वह सरस्वती का 
पर्याय है, वसे ही यहां भी वाणी के अर्थ में 'सावित्नी' शब्द प्रयुक्त हुआ है । 
भारत सावित्री' के रूपमें महाभारत का ही सार लिया गया है। यह 
सर्वथा वेदव्यास की ही वाणी है। 


महाभारत के पात्र-चित्रण की दृष्टि से यह दूसरा खण्ड ओर भी 
महत्वपूर्ण है। क्रमशः घटनाओं ने ऐसा मोड़ लिया कि दोनों पक्ष युद्ध 
बिन्दु तक पहुंच ही गये । उस भेंवर में कूद पड़ने तक दोनों ओर के नेताओं 
की मनोवृत्ति का जो विकास हुआ, उसकी स्पष्ट झांकी हमें विराट पवे एवं 
विशेषतः उद्योग पं में मिलती है। घटनाओं के इस वेग से बढ़ते हुए 
विकास में राजा धृतराष्ट्र का व्यक्तित्व सबसे अधिक उभरा हुआ है। वे 
नियतिवादी दशंन के अनुयायी थे। एक ओर भाग्य के लेख में उनका 
अटल विश्वास था और दूसरी ओर अपने पुत्र दुर्योधन के लिए उनके मन 
में इतना मोह था कि उसके सामने आते ही वे अपनी न्याय-बुद्धि खो बैठते 
थे। विदुर, संजय एवं कृष्ण ने कितना प्रयत्न किया कि धृतराष्ट्र को 
समझाकर उनके पद का प्रभाव युद्ध टालने में प्रयुक्त हो सके, कितु हर 
बार घुतराष्ट्र ने घुटने टेक दिये। 


इस खण्ड को दूसरी विशेषता कृष्ण के उदात्त चरित्र और महान्‌ 
८ व्यक्तित्व का चित्रण है। भारत-युद्ध की घटनाओं में न्याय और सत्य का 


॥ 

आश्चय लेकर उन्होंने जिस प्रकार अपने कत्तंव्य का पालन किया और कौरवों 
की सभा में स्वयं जाकर शान्ति का प्रस्ताव रखा, वह अत्यन्त प्रभावशाली 
प्रकरण है। उससे उनके साहस, प्रभाव एवं दृढ़ सत्य का परिचय प्राप्त 
होता है । दुर्योधन और कर्ण के सामने संधि की चर्चा पहले से ही असिद्ध 
थी, फिर भी कृष्ण ने अपने प्रज्ञा-वल का भरपूर उपयोग किया । जब वे 
युद्ध की घटनाओं कों नहीं हटा सके, तब शस्त्र-प्रयोग ही एकमात्र मार्गे 
रह गया था ओर उस पर चलने से कुउ-कुल स्वाहा हो गया । इन पर्वो में 
संहार का जो रोमाञ्चकारी वर्णन है, सांस्कृतिक दृष्टि से हमें उसमें 
रुचि नहीं है । अतएव उस कथा-भाग को अति संक्षेप में लिख दिया गया 
है। 


'कितु महाभारत के इन पर्वो में भी ऐसे पर्याप्त स्थल मिले, जिनका 
सांस्कृतिक दृष्टि से और धामिक इतिहास की दृष्टि से अत्यधिक महत्त्व 
है । वे स्थल इस प्रकार हैं : 


१. प्रजागर पर्वं या विदुरनीति (उद्योग पर्व अध्याय ३३-४०; 
पृ० ४७-६७ ) 


२. सनत्सुजातीय पवे (उद्योग पर्वे, अध्याय ४२-४५; पृ० ६७-७६) 
. भूबनकोश पवे (भीष्म पवं, अध्याय १-१२; पृ० १२१-१५०) 


er 


४. श्रीमद्‌भगवद्‌गीता पर्वं (भीष्म पर्वं, अध्याय २३-४०; 
पृ० १५०-२४०) 
५. अश्व वर्णन (द्रोण पर्व, अ० २२; पु० २४८-२५१) 
६. युधिष्ठिर का आहल्लिक कमं या दिनचर्या (द्रोण० अ० ५८; 
पृ २५४-२५६) 
७. व्यास का शतरुद्रिय स्तोत्र (द्रोण० अ० १७३; पृ०२६०) 
. मद्रक कुत्सन या कर्ण ओर शल्य की तू-तू, मैं-मैं (कर्ण ० अ० २७- 
२९ पृ० २६१-२७२) 

उद्योग पर्व के अन्तर्गत प्रजागर पर्व बहुत ही विलक्षण है। साधारणतः 
लोक में इसे विदुरनीति कहते हैं, किलु यह कोई सामान्य नीति नहीं । यह 
तो प्राचीन भारतीय प्रज्ञादर्शन का अत्यन्त महनीय ग्रन्थ है। इस प्रकार 
की सामग्री संस्कृत साहित्य, पाली, भर्ध॑मागधी आदि में अन्यत्र कहीं नहीं 
है। सौभाग्य से यह प्रकरण महाभारत में ही सुरक्षित रह गया है । प्राचीन 
भारत के दार्शनिक मतवादों में, जिन्हें पाणिनि ने मति कहा है और वौद्ध 
लोगों ने दिट्ठ (सं० दृष्टि) कहा है, (दृष्टि का अभिप्राय एक-एक आचार्यं 
के दार्शनिक दृष्टिकोण से था), उनका जब व्यवस्थित संग्रह हुआ तव वे 
ही दर्शन हुए। पाणिनि ने इन मतों का तीन भागों में वर्गीकरण किया है: 
एक आस्तिक, जो वैदिक परंपरा के अनुयायी थे, दूसरे, नास्तिक, जो वैदिक 
परंपरा से बाहर प्रायः भौतिक जगत्‌ के तत्त्वों की व्याख्या करते थे और 
तीसरे, दैष्टिक या भाग्यवादी जो नियतिवादी कहे जाते थे । दिदृरनीति 
में नियतिवाद का भी उल्लेख आया है । धृतराष्ट्र और ययाति नियतिवाद 
को मानने वाले थे । विदुर ओर कृष्ण प्रज्ञादशंन के अनुयायी थे। गीता में 
स्पष्ट ही कृष्ण ने प्रतिष्ठित प्रज्ञा या स्थिर बुद्धि-योग का विस्तार से वर्णन 
किया है। बैसे तो वुद्ध भी प्रज्ञावादी थे, जिसके लिए पालि-साहित्य में 
पञ्जा शब्द है, किन्तु संसार की सत्ता के विषय में वुद्ध ने प्रज्ञावाद से 
छटककर एक दूसरा ही मार्ग पकड़ा, जिसका मूलाधार श्ररणवादी परंपरा 
थी। इन तीन प्रकार के दाशेनिक मतों का शान्ति पर्व में कहीं अधिक 
विस्तार से वर्णन मिलेगा, ज॑सा भारतीय साहित्य में कहीं भौर उपलब्ध 
नहीं है । इसका कुछ संकेत हमने 'भारत-सावित्नी' के प्रथम खण्ड की भूमिका 
में (पू० ९-१०) किया है । पुस्तक के तीसरे खण्ड में शान्ति पर्व के ये गूढ़ 
प्रकरण ही व्याख्या के विषय बनेंगे । प्रज्ञादर्शन का ही कालान्तर में जो 
बिकास हुआ, वह संस्कृत के नीति-साहित्य में पाया जाता है । प्रज्ञादशन 
बड़ा विचित्र है । यह मानव के लिए अत्यन्त स्वाभाविक और निकट की 
वस्तु है। सरल शब्दों में, मनुष्य के जीवन में जो नित्यप्रति के कामकाज में 
समझदारी का दृष्टिकोण है, वही प्रज्ञादर्शन का सार है। यह इतना 
स्वाभाविक है कि इसे मानने में किसी को अड्चन नहीं होती । प्रज्ञादर्शन की 
युक्तियां प्रत्येक मनुष्य के मन में पहले से ही बैठी हुई रहती हैं और उस 

भण्डारसे वह उन्हें सहज ही प्राप्त कर लेता है। संसार में और चाहे 
जितने दर्शन हों, सबके मूल में मानवीय प्रज्ञा या बुद्धि की प्रतिष्ठा है। 
प्रज्ञादर्शन में बहुत पढ़ने-लिखने या पोथी-पत्नों आदि के जगड्वाल की 
आवश्यकता नहीं। और मतवादों के संकड़ों पन्थ हो सकते हैं, कितु प्रज्ञा- 
वाद का तो एक ही मार्ग है, जिस पर निश्चयात्मक बुद्धि से मनुष्य चल 
सकता है। 


इस बारीक दृष्टि से जब प्रजागर पर्व पर विचार किया जाता है तो 
इन आठ अध्यायों में उस प्राचीन दर्शन के संकड़ों सूत्र हाथ आ जाते हैं। 
प्रज्ञा के अनुयायी व्यक्ति के लिए संस्कृत भाषा में एक नये शब्द का प्रचलन 
हुआ। प्राज्ञ या प्रज्ञावान्‌ का ठीक पर्याय पण्डित शब्द है । प्रज्ञा, पञ्ञ- 
पण्णा, पण्डा ये शब्द समानार्थक हैं। स वे पण्डित उच्यते, स वै पण्डित 
उच्यते' इस प्रकार के कितने ही सूत्रों में पण्डित की परिभाषा पाई जाती 
है । विदुरनीति और गीता दोनों में ही इस प्रकार के वर्णन हैं। गांव-गांब 
में, घर-घर में और जन-जन में फेले हुए व्यवहारों को छानकर एवं उसमें 
बुद्धि की भावना देकर जो रसायन तँयार हुआ, वही प्रज्ञादर्शन है। अतएव 
प्रजागर नामक महाभारत फे इस पर्व की जितनी प्रशंसा की जाय, कम 
है। यह हमें ऐसे लोक में ले जाता है, जहां मानव को महिमा किसी कल्पित 
देवता के रूप में नहीं, ठेठ मानव के रूप में ही दिखाई पड़ती है। ऋगवेद 
के वसिष्ठ एवं दीर्घतमा क्रपियो से लेकर कृष्ण, वाल्मीकि, व्यास, जनक, 
याज्ञवल्क्य, विदुर, महावीर, चाणक्य, अशोक, कालिदास, शंकर आदि 
अनेक विचारक हमारे लिए सर्वथा मानव के रूप में ही मान्य हैं। उनमें 
मानवीय बुद्धि का जो विलक्षण प्रक्ष देखा जाता है, वह मानवीय मस्तिष्क 
के उस रूप को प्रकट करता है, जिसका मस्तक आकाश को छूता हो, कितु 
जिसके चरण दृढ्ता से भूमि पर टिके हों । 


उद्योग पवे का दूसरा प्रकरण सनत्सुजात ऋषि का उपदेश है। यह 
एक अध्यात्म दर्शन का अंग था । इसका प्रभाव गीता में भी पाया जाता है। 
इस दर्शन क्रा सार इन्द्रियों के और मन के संयम द्वारा ब्रह्मप्राप्ति था । 


* र है. 


संसार के व्यवहारों से बचते हुए वैराग्य की ओर इसका झुकाव था। 
संभवतः उपनिषदों के आचायं सनत्कुमार इस दर्शन के उपदेष्टा थे। उन्हें 
ही यहां सनत्सुजात कहा गया है। इनका मुख्य लक्ष्य अप्रमाद के द्वारा 
अमृतत्त्व की प्राप्ति था । शुद्ध ब्रह्मचर्यं की साधना से मन, बुद्धि और 
आत्मा को जिस शक्ति की उपलब्धि संभव है, वही इनका साधना-मागे 
था । बुद्ध और महावीर ने भी अप्रमाद के इस सिद्धांन्त को अपनाया है, 
जैसा कि धम्मपद के अप्पमादवग्ग एवं उत्तराध्ययन सूत्र के ऐसे ही स्थल 
से विदित होता है । ज्ञात होता है कि योग-साधना के द्वारा ब्रह्म-दर्शन इस 
मार्ग का ध्येय था। इस दर्शन के अन्तर्गत कुछ लोग भांति-भांति के रंगों 
की लेश्याओ का भी ध्यान करते थे, पर सनत्सुजात ने ब्रह्म-दर्शन के उस 
ढोंग को अच्छा नहीं कहा । इस प्रकरण की दो वाते विशेष ध्यान देने 
योग्य हैं। एक अक्षर ब्रह्म का सिद्धान्त, जो ऋगवेद से चला आ रहा था 
ओर जिसका कालान्तर में बहुत विकास हुआ एवं दूसरा अमृतत्त्व का 
सिद्धान्त, जो ऋगवेद के अमूतमृत्युवाद का ही अंग था | वह भी अत्यन्त 
प्राचीन दर्शन था, जिसका उल्लेख नासदीय सूक्त में हुआ है। एक प्रकार 
से समस्त सृष्टि एवं ब्रह्म की व्याख्या मृत एवं अमृत इन दो शब्दों में ढाल 
दी गई है। इस दर्शन के अन्तर्गत एक विशेष सिद्धान्त सत्य का था । सत्य 
का तात्पर्यं पोथी-पत्रों से बाहर जीवन में साक्षात्‌ तत्त्व का दर्शन है, क्‍यों कि 
जीवन का निर्माण सत्य से हुआ है और सत्य पर ही वह टिका है । सत्य 
की संप्राप्ति कोरे कथन से नहीं होती, वह तो दम्भ के त्याग और अप्रमाद 
को आग्रहपूर्वक जीवन में उतारने से संभव होती है। इसलिए मनीपी 
ब्राह्मण कहते हैं कि ये तीनों सत्य के तीन मुख हैं यह सनत्सुजात प्रकरण 
भी किसी प्राचीन उपनिषद्‌ या वैदिक चरण का बहता हुआ अंग था, जो 
उद्योग पव में यहां सुरक्षित रह गया है। भारत के अध्यात्म साहित्य में 
इसका महत्त्व इस बात से सूचित होता है कि शंकराचार्य ने इस पर भाष्य 
किया है। 


का होनहार के ववंडर को कृष्णजी न रोक सके तो दोनों पक्षों की 
,सेनाएं: कुरुक्षेत्र में आ डटीं और युद्ध का चोचक बानक बन गया । ऐसे 

समय महाभारत के विद्वान्‌ लेखक ने भीष्म पर्वं के अध्याय १-१२ तक 


उजूवन-कोष' का महत्वपूर्ण प्रकरण जोड़ दिया है। इसकी विस्तृत व्याख्या 


हमने पृष्ठ १२१-१४८ तक की है। यह विषय और भी अनेक पुराणों में 
है। इसका विशेष स्पष्टीकरण पुस्तक में दिये हुए मानचित्रों के द्वारा पाठकों 
को प्राप्त होगा । मोटे रूप से इस विषय में तीन बातें ज्ञातव्य हैं। एक यह 
कि पृथ्वी के प्राचीन भूगोल की दो कल्पनाएं थीं। पहली कमल की चार 
'पंखडियों की भांति चार दिशाओं में चार महाद्वीपों की, जिसका नाम 
चतुद्दीपी भूगोल था । कालान्तर में सात द्वीपं की कल्पना की गई और 
पहले वर्णन को नई सामग्री जोड़कर बहुत बढ़ाया गया। इसका नाम सप्त- 
द्वीपी भूगोल था । यदि ये दो वर्णन अलग-अलग रहते तो ठीक था,पर किसी 
लाल बुझकक्रड़ ने उन दोनों को एक में सांट कर ऐसा घोटाला कर दिया है 
कि अनवूझ पाठक को उसमें थाह ही नहीं मिलती। सौभाग्य से हमारे 
मित्र रायकृष्णदासजी ने दीर्घ काल तक मनन करके इन दोनों वाचनाओं को 
अलग-अलग सुलझा पाया और उसी से हम भी इस पहेली को बूझ सके | 
इस पुस्तक में चतुर्द्वीपी और सप्तद्वीपी भूगोल के जो दो चित्र दिये हैं, उनका 
आधार रायकृष्णदासजी के बनाए चित्र ही हैं । इन मानचित्रों की सहायता 
से मनोयोगपू्वेक इस विषय को पढ़ने से पाठक दोनों का भेद स्पष्ट जान 
सकेंगे । भूवनकोश प्रकरण की दूसरी विशेषता सप्त-द्वीपों के नदी-पर्व॑तों 
का वर्णन है । यद्यपि हम अब इन सबकी पहचान करने में असमर्थं हैं, तथापि 
ऐसा ज्ञात होता है कि इन नामों का आधार तथ्यात्मक था। उनमें से शाक 
दवीप के कुछ नाम पहचान में आ जाते हैं। अतएव यह मानना चाहिए कि 
शेष नाम भी किसी समय में सुविदित रहे होंगे। 


भौगोलिक वर्णन की तीसरी विशेषता भारतवर्ष के पर्वत, नदी और 
जनपदों का सविशेष वर्णन है। इसका मूल पुराणों का भुवनकोश वर्णन 
ही था, क्योंकि वहां ये सूचियां वर्गीकृत हैं और यहां मिली-जुली हैं । 
फिर भी जहां तक सम्भव हुआ हमने इनकी पहचान और वर्गीकरण कर 


(दिया है। 

इस खंड का चौथा महत्त्वपूर्ण प्रकरण भीष्म पर्व के अंतर्गत गीता के 
अठारह अध्याय हैं । गीता जगत्‌प्रसिद्ध ग्रंथ है और इस पर भाष्य, टीका 
और अन॒वादों का कोई अन्त नहीं है। फिर भी हमें लगा कि सांस्कृतिक 
इतिहास की दृष्टि से गीता का अभी तक एक भी अध्ययन नहीं हुआ और 
उसके कितने ही ऐसे पारिभाषिक शब्द हैं, जिनपर प्रकाश डालने की आव- 
शयकता है । इस संबन्ध में हमारा कार्य दो प्रकार का है। एक तो गीता की 
जो वैदिक परिभाषाएं हैं, उनकी हमने उसी पृष्ठभूमि में व्याख्या को है, 
जैसे क्षर-अक्षर, क्षेत्र-क्षेत्रज्ञ, अहोरात्र, महदत्रह्म, बीजप्रद, स्वयंभू आदि 
विषयों को वेदमूलक तत्त्वज्ञान के साथ मिलाकर देखा गया है। इस 
अध्ययन का दूसरा दृष्टिकोण भारतीय संस्कृति के इतिहास से संबंध रखता 
है, जैसे गीता के दूसरे अध्याय की बहुत-सी सामग्री 'प्रज्ञा-दर्शन' से ली गई 
है। दसवें अध्याय की सामग्री में प्राचीन भारतीय लोक धर्मों का अच्छा 
संग्रह है । इसका अधिक विस्तार से विवेचन हमने अपने 'प्राचीन भारतीय 
ल्लोकधर्म' नामक ग्रंथ में किया है। यहां यह प्रश्न भी उठाया गया है कि 
विभूतियोग नामक दसवें अध्याय में क्या संगति है ? पेड़ों में मैं पीपल हूं, 
जलचरों में मगरमच्छ हूं, इत्यादि कल्पनाएं योही उठकर नहीं खड़ी हो 
गईं। इनके पीछे धामिक मान्यताओं का एक पुरा संसार ही छिपा हुआ है। 
वहीं प्रवेश करके इनका पूरा महत्त्व जानाजा सकता है। इस संबंध में 
खोजने पर गीता का व्रत शब्द पारिभाषिक निकला । उसी पृष्ठभूमि में 
उसके अर्थ की संगति ठीक बैठ सकती है (देखिए पृष्ठ २००) । जहां तक 
सम्भव हुआ, गीता की युक्तियो के पूर्वपक्ष और उत्तरपक्ष को हमने अलग 
करने का यत्न क्रिया है । गीता की इस नई व्याख्या का नाम हमने “गीता- 
नवनीत' दिया है और यह भी प्रयत्न किया है कि इसका अधिक व्यापक 
प्रचार हो। हमारा यह भी अनुमान है कि यदि किसी विज्ञ पाठक की 
उपजाऊ मानस-भूमि में इस व्याख्या के कुछ अंकुर स्फुटित हो सके तो 
उपनिषद्‌ और महाभारत एवं वैदिक चरणों के अध्यात्म-साहित्य की 
सहायता से गीता के और भी पारिभाषिक शब्दों का वैदिक एवं तुलनात्मक 
विचारों का उद्धार हो सकेगा। गीता कुछ अपने युग से बाहर की रचना 


नहीं है । वह तो उस युग की विशेष शब्दावली में डूबी हुई है, जो उस 


4० ३१ 
समय लोक विदित थी । 


द्रोण पर्व के अध्याय २२ में लगभग ६० एलोकों में घोड़ों के रंगों और 
नामों का जैसा विलक्षण वर्णन है, वैसा प्राचीन साहित्य में दण्डिक्कत अवन्ति- 
सुन्दरी के अतिरिक्त हमें कही नहीं मिला, यद्यपि मानसोल्लास, हेमचन्द्र 
आदि के कई मध्यकालीन वर्णन हमारे सामने थे । यह वर्णन क्या है, घोड़ों 
का व्यापार करनेवाले किसी व्यापारी का क्रोड्पत्र है। जहाँ तक बना, 
हमने द्रोण पर्वे की सामग्री को अवन्ति-सुन्दरी से मिलाकर अर्थाने का प्रयत्न 
किया है । पर इसका अभी अधिक स्पष्टीकरण संभव है। 


द्रोण पर्व में ही अध्याय ५६ में युधिष्ठिर का आह्निक या नित्य की 
दिनचर्या सांस्कृतिक दृष्टि से बहुत ही रोचक है और यह आवश्यक है कि 
संस्कृत के पाठय ग्रंथों में इसका अधिक प्रचार हो (पृष्ठ २५४-५६) । इस 
प्रसंग के भी कई पारिभाषिक शब्दों पर हमने भारतीय कला की सहायता 
से नया प्रकाश डाला है। राजा के महल में तीन कक्षाएँ या चौक होते थे । 
राजा कव कहाँ बैठकर कौन-सा कर्म करता था, इस पर कुछ प्रकाश हमने 
डाला है, पर विशेष के लिए 'हर्षचरित : एक सांस्कृतिक अध्ययन' एवं 
'कादम्वरी : एक सांस्कृतिक अध्ययन, इन दो ग्रंथों को देखना आवश्यक है। 


द्रोण पर्व की युद्धकथाओं की मरुभूमि को पार करके जब पाठक उसके 
अंतिम छोर पर पहुँचता है, तो किसी बुद्धिमान लेखक ने वहाँ थके मन को 
शांति के लिए शतरुद्रिय स्तोत्र के रूप में एक सरसाती हुई जलधारा 
प्रवाहित की है । यह शत रुद्रिय स्तोत्र भगवान्‌ शिव के नामों का अमृत जल 
है । इसका स्वरूप विराट और भव्य है । इसके ६६ श्लोकों में पहले यजुर्वेद 
के शतरुद्रिय की शैली पर नमस्कारात्मक बीस श्लोक हैं, फिर भगवान्‌ 


शंकर के दिव्य कर्मो के वर्णनात्मक ३५ शलोक हैं । पुतः उनके बहुधा भावों 
के सूचक ३ श्लोक हैं और अंत में शिव के भिन्‍त नामों की निरुक्तियों के ११ 
श्लोक हैं । इस प्रकार के शतरूुद्रिय या सहस्रताम स्तोत्रों की साहित्यिक 
रचना बहुत ही परिश्रम-साध्य साहित्यिक कार्यं था। कोई प्रतिभाशाली 

लेखक ही दीर्घकालीन अध्ययन के बाद इस प्रकार के स्तोत्र की संघटना कर 
पाता था । इसमें मूल कल्पना यह थी कि ईश्वर-तत्त्व एक होते हुए भी गुण 
कर्म, नाम और रूपों के कारण अनेक है और मानव के ज्ञान की परिधि में 
कुछ भी ऐसा नहीं है, जो ईश्वर की विभूति, ऐश्वर्य या योग से बाह्र हो। 
अतएव बहत नाम-स्तोत्न रचनेवाले लेखक भारी प्रयासपूर्वेक वैदिक्र और 
लौकिक साहित्य का मंथन करके पहले नामों का चुनाव करते थे और अंत 
में उन्हें छन्दोबद्ध किया जाता था । कई नाम स्तोत्नों को मिलाकर देखने से 
ज्ञात होदा हैं कि इन सूचियों में बहुत से नाम अलग और बहुत से एक- 
समान हैं । इसका हेतु स्पष्ट है । जब भगवान्‌ के एकत्व की ओर दृष्टि जाती 
है, तो देव भेद होने पर भी एक-से नाम ऊपर उतिरा आते हैँ और जव 
बहुधा भाव पर दृष्टि रहती है, तो भिन्न-भिन्न नाम कहै जाते हैं। वैसे तो 
अन्य धर्मों में भी स्तोत्रों का महत्त्व है, किन्तु भारत के धांमिक साहित्य में 
स्तोत्रों का बहुत ही विशिष्ट स्थान है। 


शान्ति पर्वे के 'भीष्मस्तवराज' में स्तोत्र को वाग्यज्ञ कहा गया है । 
्रव्ययज्ञ वहु व्यय-साध्य है, किन्तु स्तोत्र-रूपी वाग्यज्ञ द्वारा इष्टदेव का 
आराधन सुलभ है । यों भी देवत'व के सानिध्य के दो ही उपाय हैं । एक 
मानस ध्यान द्वारा, दूसरे वाक्‌ की शक्ति के द्वारा । मन, प्राण, वाकू, इन 
तीनों से यह चंतन्ययुक्त शरीर बना है। इनमें प्राण मध्यस्थ है । जब वह 
अपनी शक्ति मुन को देता है तो उससे देवतत्त्व का ध्यान किया जाता है 
पर जब प्राण की शक्ति वाक्‌ या पंचभूतात्मक शरीर को प्राप्त होती है, तो 
उससे वाणी द्वारा देवता का यजन या वाग्यज्ञ किया जाता है, उसे ही स्तोत्र 
कहते हैं । 


यह उल्लेखनीय है कि अपने साहित्य में कई सहस्रनाम पाये जाते हैं, 
जेसे गायत्री सहस्रनाम (देवी भागवत, १२।६।१०--१५५. ब्रह्माण्ड के मध्य 
में स्थित देवी का अकारादि क्रम से स्तोत्र) ; पार्वती सहस्रनाम (कूर्मपुराण 
पूर्वखंड, १२।६२-१६९) ; गंगा सहस्रनाम (स्कंदपुराण, काशी खंड, 
२६१७-- १६७) ; विष्णू सहस्रनाम (पद्मपुराण, उत्तरखंड अ० ७२ श्लो० 

१२३--२६७) । इसके अतिरिक्त शिव के भी कितने ही उत्तम स्तोत्र हैं। 
जो शिवस्तोत्न हैं, वे ही रुद्र स्तोत्र हैं, क्योंकि रोद्र भाव को शान्ति से ही 
शिवात्मक भाव की प्राप्ति होती है । मत्स्य पुराण में शुक्रकृत शिव का अति 
उत्तम नमः स्तोत्र है (मत्स्य ४७।२८५--१६८ ) , जो यजुर्वेद के १६वें अध्याय 

शतरुद्रिय स्तोत्र और शान्ति पर्व अध्याय ४७ के भीष्म स्तवराज की 
शेली पर है । हरिवंश में कश्यप कृत रुद्र स्तोत्र (हरिवंश २।७२।२६--६०) 
और कृप्ण कृत रुद्र स्तोत्र (हरिवंश २।५४।२२--३४) उल्लेखनीय हैं। 
विष्णु कृत शिव का एक नमः स्तोत्र भी है (लिगपुराण १।२१।२-७१)। 


पुराण साहित्य में शिव के तीन सहस्रनाम भी पाये जाते हैं, जो अति 
महत्त्वपूर्ण हैं। तात्विक दृष्टि से उनकी कल्पना विराट है। पहला स्तोत्र 
तण्डि कृत शिव सहस्ननाम है (लिगपुराण १।६५।५४--१६८) । यही 
महाभारत के अनुशासन पर्व में भी उद्धत हुआ है (अनुशासन पर्वे, 
१७।३१--१५३) । 


दूसरा दक्ष कृत शिव सहस्रनाम है, जो वायुपुराण अध्याय ३० में 
आया है । वहीं से लेकर उसे शान्ति पर्व के लेखक ने (२८४।६६) उद्धृत 
किया है; किन्तु पूना संस्करण में पाठ-संशोधन के समय यह्‌ अंश प्रक्षिप्त 
सिद्ध हुआ है । ज्ञात होता है कि यह शान्तिपर्व के मूलपाठ में कालान्तर में 
जोड़ा गया, जो महाभारत की कुछ वाचनाओं में आज भी नहीं हूँ । इसी 
शिव सहस्ननाम को वामनपुराण के लेखक ने अध्याय ४७ में उद्धत किया 
हैं । किन्तु वहां उसे दक्ष-कृत न मानकर वेन-कृत कहा गया हू । 


तीसरा शिव सहस्ननाम स्तोत्र विष्णु कृत है, जो लिगपुराण में ही 
दूसरी बार आया है(लिङ्गपुराण १।६८।२७--१६६) । ज्ञात होता है कि 
लिङ्गपुराण में तण्डि कृत स्तोत्र पहले से विद्यमान था और कुछ समय बाद 
शिव, विष्णु की भक्ति का समन्वय करते हुए किसी योग्य लेखक ने इसे भी 
उसमें स्थान दे दिया । भगवान्‌ शिव का एक अत्यंत उदात्त स्तोत्र जैमिनिः 
कृत 'वेदपादस्तव' है, जिसमें कितने ही वैदिक मंत्रों के चरणांश लेकर 

'प्रभावशाली छन्दों की माला गूंथी गई है (बृहन्नारदीय २।७३।२६-- 
१४१) । वस्तुतः द्रोण पर्वान्तर्गत व्यास-कृत चतुविध शिव स्तोत्र भी शैली 
और भावों की दृष्टि से अत्यंत तेजस्वी है। यह स्मरण रखना चाहिए कि 
तत्त्व की दृष्टि से अग्नि, रुद्र और प्राण एक-दूसरे के पर्याय हैं, जैसा कहा है : 


प्राणे निविष्टो बै रुद्रस्तस्मात्प्राणमयः स्वयम्‌ । 
प्राणाय चव रुद्राय जुहोत्यमृतमुत्तम्‌ ॥ 
(लिङ्ग पुराण, १।८८।६६) 


अतएव रुद्रतत्त्व या प्राणतत्त्व की प्रशंसा में जो कहा जाय, कम है। 
जैसे अग्नि के घोर और अघोर दो शरीर हैं, जैसे प्राण के शान्त और कुपित 
दो रूप हैं, बसे ही शंकर के भी रुद्र और शिव ये दो रूप है। प्रजापति का 
सृष्टि में स्थिर किया हुआ जो सेतु है, उस बंधेज का उल्लंघन करने से 
शाम्त शिव घोर बन जाते हैं। स्तोत्रों के रचयिता दोनों रूपों में उनकी 
आराधना करते हैं । वस्तुतः ढ्वृट्वात्मक सृष्टि के तनाव में पडा हुआ प्राणी 
यदि भगवान्‌ के रुद्र रूप को नहीं पहचानता तो वह उनके शिवरूप का 
समराधन भी सकुशल नहीं कर सकता । अशिव या अमंगल के £,वारण से 
'ही मंगलात्मा शिव का आगमन होता है । 


कणं पव॑ में कर्ण और शल्य की तू-तू में-मैं बहुत प्रसिद्ध है । हमारे मन 
से सदा यह प्रश्न उठता था कि इस प्रकार के अभद्र विवाद का संकेत या 
असली मर्म क्या है ? सौभाग्य से इस वर्णन के पीछे जो ठोस ऐतिहासिक 
आधार था, वह हमारे हाथ लग गया। यह मद्र देश या पंजाब के राजा 
शल्य को छीछालेदर नहीं, किन्तु इस वर्णन के ब्याज से उन यूनानी लोगों 
को धज उतारी गई है, जिन्होंने मद्र की राजधानी शाकल में एक शती तक 
राज्य किया ओर जिन्हें मद्रक यवन कहते थे। बाह्लीक या बक्ट्रिया में राज्य 
करने वाले पूर्वकालीन यूनानी बाह्लीकयवन और मद्रदेश या पंजाब में 
राज्य करनेवाले उत्तरकालीन यूनानी” मद्रकयवन कहलाते थे।' उनका रहन- 
सहन ओर आचार-विचार भारतीयों से भिन्न था भौर गोमांस आदि का 

भक्षण, अत्यधिक सुरापान, स्त्रियों के साथ खुलकर नाचना, आर्य नियमों 
के सदृश शौच का अभाव, ये कुछ ऐसी बातें थीं, जिनके विरुद्ध भारतीयों 
में अत्यधिक रोष उत्पन्न हुआ और वह उबाल शल्य-कुत्सन नाम के इस 
प्रकरण में बचा रह गया है। यूतानियों का ऐसा कटखना वर्णन किसी भी 
और देश के साहित्य में नहीं पाया जाता। हमारा अनुमान है कि इसकी 
रचना पुष्यमित्र शुंग (लगभग १८५ ई० पु०---१५६ ई० पू०) के काल में 
हुई। पुष्यमित्र और उनके उत्तराधिकारी ब्राह्माण वंशज थे और यहां यह 
बार-बार कहा गया है कि कोई ब्राह्मण मद्रदेश से घूमकर आया और उसने 

ह सूचना दी । इतना ही नहीं, इस प्रकार का प्रचार उस युग की आव- 
श्यकता थी । इस वर्णन के नव (९) पंबन्द हैं, जिन्हें एक साथ सीं दिया 
गया है; पर वे थेकलियां आज भी स्पष्ट दिखलाई पड़ती हैं । ज्ञात होता है 
कि इन वर्णनों का बहुत कुछ उद्देश्य मद्रदेश की जनता के मन को यूनानियों 
के विरुद्ध फेरना था । अतएव मानो इस प्रकार के लोकगीत जान-वूझकर 
जनता में प्रचारित किये गए। मूल वर्णतों में इन्हें कई जगह गाथा कहा 
गया है। अनुमान होता है कि जव लोग महाभारत की कथा सुनते थे, तो 
उसी के साथ मद्रक यवनों का यह प्रसंग भी सुनाया जाता था और इसका 
गहरा रंग उनके मन पर पड़ता था, जिससे समस्त मध्यदेश पें यवनों से 
प्रतिशोध का बवण्डर उठ खड़ा हुआ और सचमुच उस काली आंधी 
के प्रकोप से मद्रक तिनके की तरह उड़ गये। पतञ्जलि ने महाभाष्य में 
एक उदाहरण दिया है 'दुर्यवनं' उसका अर्थ है यवनों का घोर विनाश । 
वह मद्रक यवनों पर आई हुई इसी प्रकार की विपत्ति का सूचक है । पुष्प- 
मित्र और उसके सुयोग्य पोत्र वसुमित्र के नेतृत्व में मध्यदेश से उठा रेला 
मद्रक यवनों को बहा ले गया। 


'भारत साविद्री'के प्रथम खंड के पहले २८ लेख साप्ताहिक हिन्दुस्तान” 
के द्वारा प्रचारित हुए थे और बाद में विराट्‌ पवे के भंत तक भी सामग्री 
जोड़कर उन्हें पुस्तक रूप दिया गया । उससे जनता को ग्रंथ के विषय में 
अत्यधिक रुचि उत्पन्न हो गई थी । उसी प्रकार गीता के अठारह भध्यायों 
की व्याख्या 'गीता-तवनीत” शीर्षक से साप्ताहिक हिन्दुस्तान में प्रकाशित 

हुए और उसके संबंध में कई पाठकों ने अपनी अभिरुचि प्रकट करते हुए 
उन्हें पुस्तक रूप में देखने की इच्छा प्रकट की । आशा है, 'भारत सावित्री 
का यह द्वितीय खंड उन्हें रुचिकर होगा, क्योंकि गीता की व्याख्या के 
अतिरिक्त और भी कई प्रकार की धामिक और सांस्कृतिक सामग्री इसमें 
समाविष्ट हुई है। 


महाभारत शतसाहस्री संहिता है। समस्त भारतीय राष्ट्र का धर्म, 
दर्शन, कला और संस्कृति महाभारत में प्रतिविम्बित है। प्राचीन उक्ति 
के अनुसार वेदव्यास ने यह विलक्षण ज्ञानमय प्रदीप प्रज्वलित किया है । 
सचमुच महाभारत रत्नों की विलक्षण खान है। इस पर प्राचीन युग की 
देव-बोध, अर्जुन मिश्र, सर्वज्ञनारायण आदि की कई अच्छी टीकाएँ 
उपलब्ध हैं । 


किन्तु आज का पाठक उन टीकाओं की परिधि से ऊपर उठकर महा- 
भारत को स्वयं अपने समीक्षात्मक नेन्न से देखना चाहता है। यही महा- 
भारत के संवर्धनशील स्वरूप की विशेषता है। महाभारत ज्ञान का वह 
अमृत कलश है, जो व्यास के मन रूपी गरु इ द्वारा मानव-क्रल्याण के लिए 
पृथिवी पर लाया गया है । ऋगवेद के शब्दों में 'आ पूर्णो अस्य कलश... 
स्वाहा (ऋगवेद ३।३२।१५) यह अमृत कलश, मंगल घट या पूर्ण कुम्भ 
जीवन के सत्यरूपी अमृत से ओत-प्रोत है। उसके परिमित शब्दों में अमित 
अर्थ भरा है। बार-बार प्रयत्न करने पर भी यह संभव नहीं हो पाता क्रि 
उसको पूरी अर्थगति मन में आ सके। 


भविष्य में जिस बड़भागी पर सरस्वती की महती कृपा होगी, उसे 
सहसत नेत्रों से महाभारत के समग्र अर्थ का दर्शन सिद्ध हो सकेगा। 


--वासुदेवशरण 

भारत-सावित्वी 
खण्ड २ 
उद्योग-पवं 


४३ : : सेन्योद्योग 


(अध्याय १-१ &) 
इस पांचवें पं में एक सौ सत्तानवें अध्याय हैं। कथा-प्रवाह और 
अध्यात्म-सामग्री का इसमें अच्छा समन्वय पाया जाता है। तेरह वर्ष के 
वनवास की तपस्या से पाण्डव कंचन की तरह तप रहे थे । परिस्थिति उनके 
पक्ष में न्याय की पुकार कर रही थी। पर सत्य के उस बिन्दु तक पहुंचने 
में अभी कई बाधाएं थीं । उन्हीं को हटाने के आरम्भिक प्रयत्तों की झांकी 
इस पर्व में मिलती है। इनमें सबसे आकर्षक कृष्ण का कौरवों की सभा में 
दूत बनकर जाता है, जहां उन्होंने शान्ति की याचना का यह स्वर ऊंचा 
किया : 
कुरूणां पाण्डवानां च शमः स्यादिति भारत। 
अप्रणाशेन वीराणामेतद्‌ याचितुमागतः॥ 
दुर्योधन के हठ की चट्टान से टकराकर यह सौम्य प्रयत्न केसे छि'्न- 
भिस्त हो गया, यह हम आगे देखेंगे । पाण्डबों के प्राप्तव्य अधिकारों को इस 
संघि-बेला में सबसे भारी खलबली धुतराष्ट्र के मन में थी। इस व्यक्ति 
को जो असंतुलित मन मिला था, वह कभी पाण्डवों की ओर झुकता किन्तु 
अधिकांश में दुर्योधन के पड्यन्त्रों के साथ ही गुंथा रहता था, जैसा पहले 
कई स्थानों पर देख चुके हैं । क्या पाण्डवों को उनका अधिकार देना ही 
बड़ेगा ? यदि दे दिया गया तो मेरे पुत्रों का क्या होगा ? यदि न दिया 
गया तब क्या होगा ? इस तरह की उधेड़-बुत से धृतराष्ट्र की नींद जाती 

रही; उसे ही कथाकार ने “प्रजागर” कहा है। उस व्याधि को द्र 
करने के लिए भारतीय विचारों के महाकोश में से दो प्रकार की औषधि 
धृतराष्ट्र को दी गई, एक विदुर के नीति-धर्म की, दूसरी सनत्सुजात ऋषि 
के अध्यात्म-धर्म की । ये दोनों ही इस पर्व के विशिष्ट रसपूर्ण स्थल और 
महाभारत के चमकते हुए रत्न हैं । 


पाण्डवों का युद्ध-विपर्ण 


उपप्लव नगर में अभिमन्यु के विवाह से निवृत्त होकर पाण्डव पुनः 
बिराट नगर में लौट आए । यह स्वाभाविक था कि वहां सव लोग मिलकर 
भागे की समस्या पर विचार करें | विवाह के अवसर पर एकत्न होने वालों 
में द्रुपद भी थे। सवमें वृद्ध और सबसे मान्य उग्रसेन भी वहां उपस्थित 
थे | कुछ आरम्भिक बातचीत के वाद कृष्ण ने पाण्डवों के कार्य की ओर 
सबका ध्यान आकर्षित करते हुए कहा, “आप सब जानते हैं कि किस 
प्रकार शकुनि ने कपट्यूत से युधिष्ठिर का राज्य ले लिया और शर्त के 
साथ उन्हें प्रवास में भेज दिया । पाण्डत्रों ने अपने सत्य द्वारा अनेक कष्ट 
हकर भी वह ब्रत पूरा कर लिया है। अव युधिष्ठिर और दुयोधन का 
जो हित हो उसे आप सव सोचें । वह धमंयुक्त होना चाहिए। अधः से 
युधिष्ठिर देवों का भी राज्य व चाहेंगे । धमपूर्वक एक गांव का आधघधिपत्य 
भी उन्हे ग्राह्य होगा । कौरवों ने कभी अर्जुन को आमने-सामने नहीं जीता 
तो भी राजा धृतराष्ट्र और उनके सुहृत्‌ सदा कौरवों की ही कुशल चाहते 
हैं। पाण्डवों ने अपने बाहुबल से जो राज्य बनाया था वे केवल उसी के 
इच्छुक हैं । आप सब पृथक्‌ रूप से और मिलकर निश्चित करें | पाण्डवों 
के साथ कौरवों ने कुछ उलटा व्यवहार किया तो वे लड़ भी सकते हैं । 
आप यदि सोचें कि ये उन्हें जीत न पायेंगे तो क्या सब हितैषी मिलकर 
इनकी सहायता के लिए तैयार हैं ? दुर्योधन क्या सोचता है और क्या 
करने वाला है, यह हम नहीं जानते । उसका मत जाने बिना आप भी क्या 
कर्तव्य का निश्चय कर सकेंगे ? इसलिए यहां से कोई योग्य पुरुष दूत के 
रूप में जाकर युधिष्ठिर के लिए आधा राज्य मांगे ।” 

सबने कृष्ण की बात ध्यान से सुनी । बलराम ने कहा, “आपके धर्म 
और अर्थ से युक्त कृष्ण का वचन सुना, जिससे युधिष्ठिर और दुर्योधन 
दोनों का हित होगा। आधा राज्य देकर दुर्योधन सुखी होगा ओर उसे 
पाकर युधिष्ठिर भी सुखी होंगे । मुझे भी यह प्रिय है कि कौरव-पाण्डवों 
में शम की स्थापना के लिए कोई बड़ों जाय और भीष्म, धृतराष्ट्र, द्रोण 
आदि एवं वृद्ध पौर जन, सेनाध्यक्ष और व्यापारिक निगम-श्रेष्ठियों की 
उपस्थिति में नञ्रतापूर्वन ऐसे वचन कहे जिससे युधिष्ठिर का हित हो। 
वहां और भी खिलाड़ी थे जिन्हें युधिष्ठिर जीत सकते थे किन्तु युधिष्ठिर 
ने शकुनि को ही चुना और बराबर उलटे पासे पड़ते पर भी खेलते रहे! 
इसलिए शकुनि का भी कुछ अपराध नहीं । सब कुछ बिचार कर उचित 
तो यही है कि हमारा दूत धृतराष्ट्र को प्रणाम करके शान्तिपूर्वक बातचीत 
करे, तभी कुछ स्वार्थ सिद्ध हो सकेगा ।” 

“बलराम के अन्तिम वाक्य सात्यकि को डंक की तरह लगे। उसने कहा, 
“जिसका आपा जँसा होता है वैसा ही वह कहता है। कुछ लोग शूर और 
कुछ लोग कायर होते हैं। एक ही कूल में क्लीव और बोर दोनों जन्म पा 
जाते हैं, जसे एक वृक्ष पर फलप्रद और फलहीन शाखाएं । हे बलराम ! 
तुम पर तहीं, मेरा रोष इन सुनने वालों पर है, जिनसे तुमदे निडर होकर 
युधिष्ठिर का दोप कहा । अक्षविद्या में अनजान महात्मा युधिष्ठिर को 
उन जुआरियों ने अपने घर बुलाकर जीत लिया इसमें कहां की धर्मजय ? 
और फिर उसमें उन्होंने कपट किया। वे भीष्म-द्रोण के समझाने से भी 
पाण्डवों को उनका पैतृक राज्य नहीं देंगे । मैं तीक्ष्ण वाणों से रनहें युनि ्ठिर 
के चरणों में झुकाऊंगा। आततायी शत्रुओं के वध में अधर्म नहीं । हां, 
शत्रुओं से याचना में अधर्म और बट्टा है ।” 

द्रुपद ने सात्यकि के जैसे स्वर में ही कहा, “दुर्योधन मिठास से कभी 
राज्य न देगा। धृतराष्ट्र उसे चाहता है। अतएव उसी की-सी कहेगा । 
कर्ण, शकुनि मूर्खतावश और भीष्म, द्रोण उत्साहृहीनतावश उसी का साथ 
देगे। बलदेव का कहना मेरी समझ में तो बैठा नहीं । बिता शवित के 
दुर्योधन से जो कहा जायेगा उसे वह पापी निर्बेलता मातेगा। सद जगह 
दूत भेजो, नहीं तो वह दुर्योधन भेज देगा। पहले जो प्रार्थता करता है 

सज्जन उसी की बात मान लेते हैं। शल्य, भगदत्त, आहुक, सेनाविन्दु 
आदि निष्पक्ष राजाओं के पास, पंचनद, व्िगर्त, पांसुराष्ट्र (उड़ीसा को 
पांस नामक रियासत), कारुष, कालिगाधिपति कुमार इन सबके पास दूत 
भेजो । मेरा यह पुरोहित धृतराष्ट्र के पास जाय और इसे आप बता दें कि 
वहां धृतराष्ट्र, भीष्म, द्रोण भौर दुर्योधन से क्या-क्या कहना है ? 

कृष्ण ने बड़ी चतुराई से बात को समेटा। उनका अपना मत तो दूत 
भेजने के पक्ष में था ही, द्रुपद के प्रस्ताव को सुनकर उन्होंने कहा, “पंंचाल- 
राज का कथन युक्तियुक्त है । नीति चाहनेवाले हमारे लिए यही पहला 
कार्य है। हमारा कौरवों-पाण्डवों से बरावर का संबंध है, यदि दोनों का 
व्यवहार ठीक चलता रहे । हम तो व्याह के अवसर पर निमंत्रण पाकर 
आ गए थे । विवाह हो चुका, अब लौट जायेंगे । हे सोमकों में श्रेष्ठ, आप 
आयु और ज्ञान में वृद्धतम हैं। धृतराष्ट्र आपको बहुत मानते हैं। आप 
आज ही दूत भेज दीजिए और जो सन्देश हो उसे भी निश्चित कर 
दीजिए। यदि न्याय से शान्ति हो गई तो भाइयों का युद्ध रुक जायेगा ।” 
तब विराट ने कृष्ण को बन्धु-बान्धवो के साथ द्वारका के लिए बिदा किया। 
उसके बाद द्रुपद ते अपने पुरोहित को दूत रूप में भेजते हुए कहा, “जइ 
भूतों से प्राणधारी श्रेष्ठ हैँ । सांस लेकर जीने वालों में बुद्धि युवत प्राणी 
अश्वगजादि श्रेष्ठ हैं । बुद्धि-युक्तो में मनुष्य, मनुष्यों में द्विजाति, द्विजों में 
कर्मपरायण बुद्धि रखनेवाले उत्तम हैं। आप ऐसे व्यक्तियों में भी मुख्य हैं। 
साथ ही प्रज्ञा में शुक्र और बृहस्पति के तुल्य हैँ । धृतराष्ट्र की जानकारी 
में यह सब हुआ । विदुर के समझाने पर भी वह पुन्न का ही पक्ष करता है। 
आप धृतराष्ट्र से धर्मयुक्त बात कहैं । वे राज्य तो न देंगे पर उनके जो धर्मे 
परायण योधा हैं, उनमें फूट पड़ जायेगी । फिर उन्हें एक मत करने में समय 
लगेगा। इस बीच में हम लोग सेता-कमे और सामग्री-संचय कर लेंगे 
तुम्हारे जाने का यही मुख्य फल होगा कि कुछ समय मिल जायेगा ।” यह 
सुनकर बुद्धिमान्‌ पुरोहित हस्तिनापुर की ओर गया । 

कृष्ण का वरण 


इधर दुर्योधन भी अपने गुप्तचरों द्वारा युधिष्ठिर की चेष्टाओं का 
पता लगा रहा था। उसने जब सुना कि कृष्ण द्वारका लौट गए हैं तो वह्‌ 
भी वहाँ गया । संयोग से उसी दिन अर्जुन ने भी द्वारका के लिए प्रस्थान |; 
किया । जब वे पहुंचे कृष्ण सोये हुए थे। दुर्योधन उसी अवस्था में सिरहाने 
जाकर वैठ गया । उसके पीछे ही अर्जुन भी पहुंचा और पैरों क्री ओर बैठकर 
प्रतीक्षा करने लगा । जागने पर कृष्ण ने पहले अर्जुन को देखा और तब दोनों 
का स्वागत सत्कार करके उनके आने का कारण पूछा। दुर्यीधन ने हंसते 
हुए कहा, “इस भावी युद्ध में आप मुझे सहायता दें। आपक्य मुझमें और 
अर्जुन में बराबर सख्यभाव है। हम दोनों का संबंध भी आपके साथ एक- 
सा है और फिर मैं पहले आपके पास पहुचा हूं । सज्जन पहले आए हुए को 
अपनाते हैं। आप इस सद्वृत्त का पालन करें।” कृष्ण ने सरल भाव से 
उत्तर दिया, “इसमें सन्देह नहीं कि तुम पहले आए, पर मैंने पहले पार्थ को 
ही देखा । तुम्हारे पहले आने के कारण और उसके पहले देखे जाने के कारण 
मेरा निश्चय है कि मैं दोनों की सहायता करूंगा । छोटों का मन वहलाव 
पहले होना चाहिए ऐसी नीति है। एक ओर मेरी असंख्य नारायणी गोप 
सेना है दूसरी ओर मैं अकेला रहुंगा-सो भी हथियार नहीं उठाऊंगा और 
युद्ध नहीं करूंगा । है अर्जुन, इनमें से जो तुम्हें रुचे चुन लो क्योंकि तुम्हारा 
मन पहले रखना उचित है ।” भर्जुन ने तुरन्त कृष्णको चुन लिया और दुर्योधन 
उनके सैनिकों को अपने पक्ष में करके फिर बलराम के पास पहुंचा और 
आने का हेतु कहा । बलराम ने कहा, “मैंने विराट के यहां कृष्ण को फटकार 
कर तुम्हारे पक्ष में कुछ कहा था पर कृष्ण को मेरा वह वाक्य रुचा नहीं । 
बिना कृष्ण के मैं क्षण भर के लिए किसी पक्ष में नहीं हो सकता । इसलिए 
अने निइचय किया है कि दोनों में से. किसी का सहायक न बनूंगा।* सुनते 
ही दुर्योधन प्रसन्‍त हो गया और उसने अपनी जीत निश्चित जान ली भौर 
हस्तिनापुर लौट आया । 

कृष्ण ने एकान्त में अर्जुन से पूछा कि तुमने क्या सोचकर मुझ भकेले 
को चुना । अर्जुन ने कहा, आप लोक में यशस्वी हैं। यश के लिए मैंने 

आपको चुना । बहुत दिन से मेरी इच्छा थी कि आप मेरे सारथी बनें । अब 
वह अवसर आया है !” कृष्ण ने उसे स्वीकार किया। अर्जून भी प्रसन्न मन 
से युधिष्ठिर के पास लौट आया। ऊपर जिन नारायण गोपों का उल्लेख 
कृष्ण ने अपनी सेना के रूप में किया है वे यपुना के दक्षिण तटवर्ती कछारों 
से लेकर किसी समय नर्मदा तटवर्ती चेदि प्रदेशतक फंले हुए थे; महाभारत 
में अन्यत्न भी उनका उल्लेख आया है। उन्हीं के कारण कुंति जनपद या 
कोतवार प्रदेश गोपाद्रि नाम से प्रसिद्ध हुआ। गोपालगिरि ही वर्तमान 
ग्वालियर है । 


शल्य का आना 


विग्रह को ओर रपडते हुए कुरु-पाण्डयों की सूचना उनके मामा गद्गराज 
श तक पहुंची । वे पांडवों से मिलने चले । दुर्योधन चतुर राजनीतिज्ञ 
की भांति इस समय बहुत ही चौकन्टा बना हुआ था । शल्य के प्रस्थान की 
सुचना पाते ही उसने मार्ग में अच्छे से अच्छे सभा-मण्डप खड़े करा दिये । 
शल्य ने इस प्रवन्ध से प्रसन्न होकर सभाकारों को इनास देने की इच्छा 
प्रकट की । दुर्योधन तो गुप्त रूप से वहां था ही, प्रकट हो गया | वह सब 
प्रबन्ध उसका किया हुआ जानकर शल्य ने प्रसन्त होकर कहा, “जो -इच्छा 
हो मांग लो ।” दुर्योधन ने बात पकड़कर कहा, “मैं यही चाइता हूं कि आप 
सत्यवाक्‌ हों ओर मेरी सेना के सेनापति हों ।” शल्य ने उसे स्वीकार किया 
भोर तब वे उपप्लव नगर में पाण्डवो के स्कन्धागार (छावनी ) में पहुंचे 
ओर उनसे मिले। शल्य ने वनवास दु.ख से उबरे हुए पाण्डवो के साथ 
सच्ची सहानुभूति प्रकट करके दुर्योधन के साथ वचन हारने की बात भी कह 
दी । युधिष्ठिर ने स्वाभाविक धी रता से कहा, “आपने अन्तरात्मा के अनुकूल 
ठीक ही किया पर मैं चाहता हूं कि कणं और अर्जुन के द्वैरथ संग्राम में भाप 
जब उसके सारथी बनें तो अर्जुन का भी ध्यान रक्खें। चाहे सारथी रूप में 
आपके लिए ऐसा करना अनुचित भी हो, फिर भी हे मामा, कर्ण के तेज 
की हानि आप अवश्य करें।” शल्य ने संभवतः पाण्डवों के दुःख से द्रवितत 
होकर इसे भी स्वीकार कर लिया । 

इन्द्र-व त्र आख्यान 

इस अवसर पर शल्य ने यूधिष्ठिर को दिलासा देने के लिए सपत्नीक 
इन्द्र के भी दुःख सहने का एक आख्यान सुनाया | यह निश्चय ही इन्दर -वृत्न 
प्राचीन वैदिक आएपान था जिसे यहाँ भागवत धर्म का उथला पुट देकर 
किसी उवृ हण कर्ता व्यास ने चलते हुए कथा-प्रवाह को रोककर बे-अवसर 
भी कह दिया है । अच्छा होता यदि आरण्यक पर्व की कथाओं की पूसला- 
धार वृष्टि में इसे भो समेट लिया गवा होता । आठवें अध्णाय के सत्ताइसवें 
एलोक के भाव को शब्दशः अट्टारहबे अध्याय के तेइसवे श्लोक में (भवान्‌ 
कर्णस्य सारथ्यं करिष्यति न रांशयः । तन्न तेजो वधः कार्यः कर्णस्य मम 
संस्तर्वः।) दोहराते हुए कथाकार ने टूटे हुए तार लो फिर से जोड़ा हैं 
फिर भी यह आख्यान महत्वपूर्ण होने से झांकी लेने के योग्य है। अनेक 
पुराणों में भी कुछ-कुछ भेद से इसके कितने ही रूप सन्निविष्ट हो गए हैं। 

त्वष्टा प्रजापति का त्रिशिरा नामक पुत्र हुआ! वह एक सिर से वेदों 
का अध्ययन करता और सोम पीता, दूसरे से दिशाओं का पान करता और 
तीसरे से सुरा का पान करता था । अतएव उसकी संज्ञा विश्वरूप हुई । 
उसने इन्द्र पद की इच्छा की । इन्द्र ते उसके तप में विध्त डालते के लिए 
अप्सराओ को भेजा, पर कुछ फल न हुआ । क्रोध करके इन्द्रने वजन का 
प्रहार क्रिया जिससे वह आहत होकर गिर गया, पर उम्रके दीप्त तेज के 
कारण इन्द्र को शान्ति न मिली और वह तेज जीवित-सा ही दिखाई पड़ा । 
तब इन्द्र ते एक तक्षा को देखा । देखकर कहा कि तुम इसके सिरों को अपने 
फरसों से काट डालो । इशके लिए तुम्हें यज्ञ में आहुत पशुओं के शिरोभाग 
प्राप्त होंगे। तक्षा ने वैसा ही किया । इन्द्र प्रसन्न हुए पर प्रजापति त्वष्टा 
ने क्रोध में भरकर इन्द्र-वध के लिए वृत्र को उलाग्न किया। इन्द्र शत 
विवर्धस्व’ कहकर उन्होंने अग्नि में आहुति दी, जिससे वृत्त ने जन्म लिया। 
वृत्र और इन्द्र का महाघोर संग्राम होने लगा । वृद्ध ने सबको घेरकर इन्द्र 
को ग्रस लिया । देवों ने ऐसी युवित की कि वृत्त को जम्हाई आ गई और 
इन्द्र तत्काल उसके मुख से बाहर आ गए पर वृद्ध के आगे इन्द्र न ठहर सके। 
यहां तक तो कथा ठीक चली है। इसके मागे कथा को पहला भागवती पुट 

यों दिया गया--देव मुनि और इन्द्र ने भयभीत होकर विष्णु के यहां 
गुहार की और उपाय पूछा। विष्णु ने कहा, “जाकर विश्वरूप से मेल 
करो । मेरे तेज से ही इन्द्र पार पा सकेगा। मैं उसके वज्र में प्रविष्ट हो 
जाऊंगा ।” ऋषियों ने वृत्र से कहा, “तुम भूरिविक्रम इन्द्र को जीत नहीं 
सकते । क्यों झगड़ते हो? संधि कर लो?” वृत्न ने कहा,“हम दोनों तेजस्वी 
हैं, संधि कैसे हो सकती है ?” ऋषियों ने फिर उसे चांपा तो उसने कह 
दिया, “न सूखे से गीले से, न पत्थर से न लकड़ी से, न शस्त्र से न वजन 
से, न दिन में न रात में, यदि मुझे इन्द्र वध्य समझें--और किसी उपाय से 
नहीं--तो मैं संधि कर लूंगा 1” ऋषियों ने चट बात मान ली ¦ इन्द्र वृत्र 
को टीपने की टोह में रहने लगा। कभी समुद्र तट पर उसने उसे संध्या 
काल में देखा । इन्द्र ने सोचा, “यह रुद्र की संध्या है, न सूर्य का दिन और 
न चन्द्रमा की रात है । बस उसने समुद्र के फेन से वृत्र पर प्रहार किया और 
विष्णु के तेज ने फेन में घुसकर वृत्त को पीस डाला । 


इन्द्र और वृत्र का अर्थ 


कथा का इतना अंश वैदिक धरातल को बहुत कुछ साधे हुए है। 
मूलतः यह तम भौर प्रकाश के द्वन्द की कल्पना है, अर्थात्‌ जल और तेज 
का द्वन्द ही सृष्टि का मूल द्वन्द हैं। यही शीत और ऊष्ण भाव का संघर्ष 
विशव के मूल स्पन्दन का हेतु है। आप्य प्राण को असुर और तँजस प्राण 
को देव कहा जाता है। हमारे इस रोदसी ब्रह्माण्ड में जो अमृतात्मा तजस 
तत्त्व है बही इन्द्र है। देवों के अधिपति इन्द्र हैं और असुरों के वरुण | 
वरुण रात्रि, तम, आवरण और संकोचन के प्रतिनिधि हुँ। इन्द्र दिन, 
ज्योति, भेदन और प्रसारण के प्रतिनिधि हैँ। रात्रि तमोलक्षण वह आवरण 
है जिससे ज्योतिर्मय प्राण आवृत्त हो जाता है।इस आवरण धर्म या 
आपोमय वारुण प्राण को वृत्त कहा गया है। वृत्र का निर्वचन ब्राह्मण ग्रंथों 
. के अनुसार यह है“सवं वृत्वा शिश्ये” अर्थात्‌ सबको ढककर या अपने तमोमय 
रूप से सबका आवरण करके वह सो गया। आपोमय वारुण प्राण से 
आग्नेय ऐन्द्र प्राण का अभिभूत हो जाना ही उस प्राण की सुप्तावस्था है ॥ 

व्याप्ति धर्मा कोई जलीय तत्त्व पृथिवी-अन्तरिक्ष-द्यौ नामक सौर मंडल की 
त्रिलोकी का संवरण करके उस पर अपना प्रभाव जमाना चाहता है या 
जमाने के लिए संघर्ष कर रहा है। इसी आप्य प्राण को ऋषियों ने :वृत्र 
कहा है। इस आप्य प्राण रूप वृत्तासुर ने सारे सौर मंडल को घेर रत्रखा 
है, परन्तु उसके आक्रमण होनेपर भी सूर्य का इन्द्र प्राण, जिसे मघवान्‌ इन्द्र 
भी कहते हैं, विजयी बन रहा है। सौर इन्द्र पारमेष्ठय सोम की आहुति से 
प्रबल वनकर अपने रश्मि रूप वज्न से उस वृत्र का संहार किया करता है 
अर्थात्‌ सौर रश्मियां अपने तेजोबल से उस वृत्र रूपी आप्य प्राण को 
हटाती रहती हैं । 

वैदिक सूष्टि प्रक्रिया के अनुसार स्वयंभू, परमेष्ठी सूर्ये, चन्द्र, पृथिवी 
कुल पांच प्रकार के पिड हैं । स्वर्यंभू अव्यक्त हूँ । उसके बाद परमेष्ठी बह्‌ 
महान है जिसमें आप तत्त्व भरा हुआ है । उसी वारुण आपू तत्त्व से जब 
आग्नेय तेज का संघर्ष होता है तब सूर्यात्मा इन्द्र प्रबल होकर पानी के गर्म 
से रोदसी त्रिलोकी का निर्माण करता है । पानी से तात्पये स्थूल जलसे नहीं 
किन्तु पचभूतो की वह प्राथमिक अवस्था है जिसमें वे सर्वत्र व्याप्त रहते 
हैं। इसी आप्ति धमं के कारण उन्हें आपः (यदाप्नोत्‌ तस्माद्‌ आपः) कहा 
गया । उस अवस्था को ऋत भी कहते हैं। सर्व व्याप्त होने के कारण 
जिसका केन्द्र न हो वही ऋत है। ऋत के गर्भ से केन्द्रयुकंत सत्य का जन्म 


होता है। स्वतः प्रकाश सूर्य ही विश्व का वह्‌ सत्यात्मक केन्द्र है । जिसकी 


रश्मियो के उच्छिष्ट भाग से या प्रवग्य से विश्वभूतो की सृष्टि हो रही है। 


त्रिशिरा विश्वरूप का अर्थ 


परमेष्ठी ही त्वष्टा प्रजापति हैं। उसका त्रिशिरा नामक पूत्र विश्व- 
रूप है । जिसमें सब रूपों की समष्टि हो वही विश्वरूप है। प्रजापति और 
उसका पूत्र दोनों अभिन्न हैं। परमेष्ठी के व्याप्तिमत्‌ स्वरूप में या पंच भूतों 
की प्रथम अव्यक्त अवस्था में जिसे विज्ञान की भाषा में प्रोटो-मंटर कहेंगे, 
पृथक्‌-पृथक्‌ रूप अन्तर्लीन रहते हैं । इन्द्र या मघवा प्राण ही उनका तक्षण 
करके उन रूपों को अलग-अलग अवस्था में लाता है। कहा है-रूपं-रूपं 

मघवा बोभविति मायाः कृण्वानस्तन्वम्परि स्वाम्‌ (ऋग्वेद ३।५३।८ ) । 
सौर इन्द्र सकेछ तत्त्व है। जिसमें सीमा भाव हं ही माया तत्त्व है। 
इन्द्र अपने माया बल को अनन्त केन्द्रों के चारों ओर प्रवधित और संचित 
करता हुआ बाचा रूपों की सृष्टि कर रहा है । प्रत्येक पिंड या रूप में एक 
इन्त्रचल या मायावल सीमित वना है । विश्व का सबसे बडा बल माया 
ल है। त्वष्टा के पुत्त को त्रिशिरा कड़ा गया है। विएवरूप होते हए भी 
त्रिशिरा के केवल तीन सिर थे । सिर यहां रूप तत्त्4 का प्रतीक है । विश्व 
में सब रूपों की तीन ही कोटियां हैं। इन्हें वैदिक भाषा में लोक-साहस्री 
वेद-साह्री और वाकू-साहली कहते हैं। वेद-साहस्री का तात्पर्य मनोमय 
रूप, लोक-साहस्री का तात्पर्य प्राणमय या लोकमय रूप (आयतन मात्र) 
एवं वाक्‌-साहस्ली का तात्पर्यं अर्थमय या भतमव रूप है । यही त्रिशिरा के 
क्रमशः तीन सिर हैं। पहले सिर से वह वेद का अध्ययन करता था, दसरे 
से दिशाओं का पान करता था (अर्थात्‌ सब लोकों का उसमें अन्तर्भाव था ) 
और तीसरे सिर से वह वाक्‌सृष्टि या भूत सृष्टि के प्रतीक रूप सुरा का 
पान करता था ! सुरा वंदिक भाषा में क्षत्र या भूत का प्रतीक है। सरा क 
उलटा सोम ब्रह्म या वेद है। इसीलिए आख्यान में कहा है कि जिस 
मिर से वह सोम पान करता था उसी से वेद पाठ भी करता था। 
इन्द्र के वञ्ज-प्रहार अर्थात्‌ माया बल से त्रिशिरा का शिरण्छे हो 
गया जिन विश्वरूपों को उसने अपने तीन सिरों में छिपा रा था उनका 
माक्ष या प्रसारण इन्द्र द्वारा होता है। इस कार्य में इन्द्र लक्षण धर्म का 
आश्रय लेता ह। उसे ही कथा में तक्षा का परशु (बढ़ई का फरसा ) कहा 
गया है । इस तक्षा को क्या प्राप्त होता है ? यक्ष में आहत पशा का शीर्ष 
भाग । छिन्न सिर को ही वैदिक भाषा में प्रवग्य कहां जाता है। पशु नाम 
भूत का है । जितनी भूत सृष्टि है सब प्रवर्ग्यं से संभव है । प्रत्येक भूत किसी 
मूल केन्द्र का छिन्न भाग या प्रवर्ग्य है । मूल स्रोत से छिन्न-शी होना या 
कटकर अलग हो जाना भूतयज्ञ या भतनिर्माण के लिए आवश्यक है। 
उदाहरण के लिए सूर्यं शक्ति का स्रोत या केन्द्र है। केन्द्र को ही उबथ 
कहते हैं। जहां से उत्थान होता है वही उक्थ है। सूर्य-केन्द्र से चारों ओर 
फैलने वाले सह्र-सहस्र रश्मि जाल का उक्थ सूर्यं है। रश्मियो की यह 

शक्ति जवतक सूर्य से मिली रहती है तबतक उसे सूर्य का ब्रह्मौदन 
कहते हैं । वही ताप और प्रकाश की शक्ति रश्मियो द्वारा बिखर कर जब 
आकाश में फैल जाती है तब वह सूर्य का छोड़ा हुआ भाग प्रवगर्यं कहलाता 
है । प्रवर्ग्यं को ही यज्ञ की भाषा में छिन्त-शीष्ण भाग कहते हैं। शक्ति 
का कोई भी केन्द्र अपना ब्रह्मौदन नहीं दे सकता । उसे स्वरूप-संरक्षण के 
लिए रखना पडता है । उस ब्रह्मौदन का कुछ अंश ही हम अपने से अलग 
करके दूसरे को दे पाते हुँ । उसी को अपने स्वरूप का छिन्न भाग या कटा 
हुआ अंश कहते हैं । 

जो यज्ञ निर्माण की प्रक्रिया के भौतर आया हुआ है वही यज्ञ का पशु 
है। उसके ब्रह्मौदन का प्रवृक्त या छिन्न भाग औरों को प्राप्त होता है। 
इस दृष्टि से विश्व में सूर्यं भी यज्ञीय पशु है। उसे ही मेष्य अश्व कहा 
है और उषा उस. मेध्य अश्व से प्रथक्‌ हुआ मस्तक या उसका प्रवग्ये भाग 
है (उषा वै अश्वस्य मेध्यस्य शिरः--वुहुदारण्यक, १।१।१ ) । महाकाल 
रूपी अश्‍व हमारे लिए अनिवार्य रूप से संगमनीय या संग्राह्य है । उसी का 
एक प्रब्छिन्न टुकड़ा या सुक्ष्म अंश उपा है। 

तक्षा ने जब ब्विशिरा के तीन सिरों का तक्षण कर दिया तब उन तीन 
सिरों से कथा के अनुसार कपिजल, तित्तिर और कलविक ये तीन प्रकार के 
पक्षी उड़कर चारों ओर फैल गए। यहां भी वैदिक कल्पना को पुराण के 
शब्दों में ढाला गया है । विश्वरूप के सिरों के तक्षण से पक्षियों का नीचे 
ऊपर दिशा-विदशाओं में फैलना एक सुन्दर अभिप्राय है। पक्षी को सुपण 
कहते हैं और रूपधारी प्रत्येक पिण्ड या पदार्थ वैदिक भाषा में सुपणे कहा 
जाता है । जिसके निर्माण की-व्याख्या के लिए बैध यज्ञ में सुपर्ण-चिति की 
जाती है । स्वज्योति, परमज्योति और रूपज्योति तीन ही प्रकार के पिण्ड 
हैं जिन्हें मशः सूर्य, चन्द्र और पृथिवी भी कहते हैं। यहाँ प्रतीक भाषा में 
कपिल नाम से (जो ऊंचे वृक्षों पर घोंसला रखता है) वेद या मनोमय 
सुपर्ण, तित्तिर प्रतीक से (जो चारों ओर झाड़ियों में घोंसला रखता है) 
प्राण या लोकमय सुपर्णं और कलविक या गोरैया पक्षी के प्रतीक से (जो 


- घरों में घोंसला बनाता है) भौतिक सुपर्ण या पिण्डों का ग्रहण किया गया 
- है। सुपर्ण को ही सप्तपुरुष पुरुषात्मक, प्रजापति कहा गया है ओर सूर्य, 

चन्द्र मा इत्यादि महापिडों को भी वैदिक भाषा में सुपर्ण ही कहा है। ये सब 


त्वष्टा प्रजापति के रूप-तक्षण के प्रकट परिणाम हैं । त्वष्टा रूपाणि विशतु . 


अथवा त्वष्टा हि रूपाणां विकरोति इत्यादि कितने ही वाक्यों में वैकारिक, 
भौतिक या व्यक्त रूपों का निर्माण करने वाले को त्वष्टा कहा गया है। 
त्रिशिरा और वृत्र दोनों प्रजापति के पुत्र हैं । दोनों आसुर आप्य प्राण 
के ही प्रतीक हैं। त्रिशिरा या विश्वरूप उसकी पूर्वावस्था है और वही जब 
रूप-तक्षण के लिए उद्यत बज्त्रधारी इन्द्र से संघर्ष करने लगता है तब 
उसे वृत्न कहा गया है। वृत्र और इन्द्र के महाघोर संघर्ष को उपाख्यान 
की भाषा में ढालते हुए कहा है कि वृत्र ने इन्द्र को अपना ग्रास बना 
लिया और पुनः देवशक्ति की महिमा से इन्द्र वृत्र के उदर से बाहर आया। 
'जो वृत्र सबका आवरण करके सोया हुआ था उसने जम्हाई ली, इसका 
तात्पर्ये यही है कि उसमें अग्नि का जागरण हुआ या गतितत्त्व या प्राणतत्त्व 
उद्वृद्ध हुआ । आग्नेय तत्त्व का उद्वोधन ही इन्द्र की विजय है। जृम्भिका 
या जम्हाई प्राणों की हलचल या जागरण का प्रतीक है। जृम्भण के साथ 


ही तत्काल इन्द्र वृत्न के ग्रास से मुक्त हुआ और इन्द्र की मुक्ति से देव 


महीयान्‌ और प्रसन्न हुए। 


अग्नि और जल का संघर्षं ही सृष्टि है 


अग्नि और जल का यह संघर्ष सृष्टि-प्रक्रिया का मूल रहस्य है। चारों । 
ओर छाए हुए जल को अपनी शक्ति से सोम रूप में परिणत करके अग्नि _ 


उसे अपना भक्ष्य या अन्न बनाता है और उसीसे बढ़ता है । शुद्ध जो जलरूप 


अवस्था है वह उस जलात्मक दूध के समान है जिसकी आहुति से अग्नि बुझ 


जाती है,किन्तु अग्नि संयोग से जब उसी दुग्ध में से घृत उत्पन्न होता है तब 
वह घृत रूपी सोम अग्नि का संवर्धन करता है। घर्षण, मन्थन, तापन का 
ही नाम अग्नि है। विराट्‌ और अणु दोनों में समान प्रक्रिया हो रही है। 
इन्द्र सोम चाहता है। सूर्यरूपी इन्द्र का निर्माण भी महती नीहारिकाओं के 


घर्षण-मन्थन पर ही निर्भर है। यही उस महान्‌ समुद्र का मन्थन है जिसका | | 
पौराणिक कथाओं में रूपक बांधा गया है। जबतक आवरण करने वाले 

वृत्र का विनाश न हो तबतक इन्द्र प्राण की विजय संभव नहीं । दुत्न या 

आवरणात्मक आप्‌ तत्त्व को ही वैदिक भाषा में वरुण भी कहा जाता है । 

आप्य वारुण प्राण आसुरी है । इन्द्र प्राण दैवी है । इसका तात्पर्य यही कि. 
वरुण शीत और इन्द्र उष्ण है ; वरुण ऋत रूप है, इन्द्र या सुर्य सत्य रूप है। 

सर्वत्र व्याप्ति-धर्मा आप्तत्त्व का कोई ध्रुव केन्द्र न था । उसी में मन्थन 

प्रकिया से जव ताप जन्य परमाणुओं का समूहन हुआ तभी केन्द्र का अविर्भाव 

हुआ। केन्द्रात्मक संस्थान ही सत्य कहा जाता है। वही सूर्य है। महान्‌ 
पारमेष्ठय समुद्र में शतित के विराट मन्थन से सूर्यसदृश अनेक पिण्ड 

उत्पन्न हुए । हमारा सूर्य उनका प्रतीक है । आवरणधर्मा शीतप्रधान आप्य 

आसुरी तमोभाव रूपी वृत्र को हटाकर प्रकाशक ज्योतिरूप इन्द्र प्राण की 

अन्तिम विजय या महिमा का साक्षी यह सूयं है। 

न केवल विराट सृष्टि में किन्तु प्रत्येक सुक्ष्म सृष्टि में भी जहां रेतोधान 
होता है वृत्र और इन्द्र का यही नियम काम करता है। महान्‌ श्राप्‌ तत्त्व 
योनि है। उसमें शुक्रका आधान किया जाता है। “मम योनिमंहदब्रह्म 
तस्मिन्‌ गर्भ दधाम्शहम्‌' (गीता), यही सृष्टि कानियम है। माता का आतव 
पारमेष्ठय आप्प तत्त्व के समान है, वह तमोमय है । अभी उसमें कोई रूप 
प्रकट नहीं । उसमें जब शुक्राधान होता है तब एक केन्द्र बन जाता है। उस 
केन्द्र में आग्नेय तत्त्व का एक सूक्ष्मातिसूक्ष्म अंश प्रविष्ट है । वही अग्नि या 
इन्द्र प्राण है । उस गभित भ्रूण में विश्व रूपों की समष्टि अन्तर्लींन रहती 
हैं । उसी में रूपों का तक्षण करने वाला वह मूल प्राण भी है जो मन, प्राण, 
वाक्‌ या ज्ञान, क्रिया, अर्थ के समस्त लिवित्न रूपों को क्रमशः, अभिव्यक्त 


करता है। वे ही विश्वरूप ल्लिशिरा के तीन सिर हैं। उनका जो तेज ढका हुआ 


था उस आवरण या वृत्र को हटा कर ही इन्द्र या आग्नेय प्राण उसी गित 
भ्रूण में सव रूपों को क्रम-क्रम से प्रकट करता है। यही त्वष्टा रूपाणि 
विशति प्रक्रिया है । मातृकुक्षि में जो अन्न से बनने वाले रस हैं उन सबके 
भीतर से पोषण तत्त्व लेता हुआ भ्रूण अपना विकास करता है। वह्‌ 
पोषणात्मक रस तत्त्व ही सोम है। रस की जो मात्रा भ्रूण स्थित उस 
आग्नेय केन्द्र को प्राप्त होती है, वही उस इन्द्र का सोम भाग है । इन्द्र ने 
स्वयं अपनी व्याख्या करते हुए कहा है--प्राणोऽस्मि प्रज्ञात्मा, मैं बहु प्रज्ञा 

या चित्‌ तत्त्व हूं जो प्राण संयुक्त हैं । वृक्ष-वनस्पतियों का रस ही उनका 
प्राण है। कीट, पतंग, मनुष्य, पशु-पक्षी आदि में रस भी है भौर चित्‌ और 
मनसूतत्त्व भो विशेष रूप से उद्वद्ध है। इसी मध्य घ्राण की संज्ञा इन्द्र 
है जो सबके भीतर दहक रहा है । इन्द्र ही इन्द्रियो के रूप में अपनी सत्ता 
प्रमाणित और प्रकाशित कर रहा है । शतपथ ब्राह्मण में कहा है कि प्राण- 
रूप में दहने के. कारण ही उसे इन्ध कहते हैं और इन्ध ही इन्द्र है। सूष्टि 
का मूल विराट्भाव या अणुभावों भें कोई है तो एकमात्र प्राण या गतितत्त्व 
ही है। प्राणो वै समञ्चन-प्रसारणम्‌ (शतपथ ८।४१।४।१०) यही 
प्राण या गति तत्त्व की सबसे बड़ी वैज्ञानिक परिभाषा है । यही अग्नि है । 
यही रुद्र है, जैसा स्पष्ट शब्दों भें कहा है : 
एतमेके बदब्त्यग्नि मनुमन्ये प्रजापतिम्‌ । 
इन्द्रमेके परे प्राणमपरे ब्रह्म शाश्वतम्‌ ॥ (सनु) 

सृष्टि कहीं भी हो एक यज्ञ है। अग्नि में सोम की आहुति के बिना कोई 
सृष्टि संभव नहीं । केन्द्रस्थ अगिन स्पन्दन द्वारा जिस पोषण तत्त्व का 
आकर्षण करता है वही उसका सोम है । यही दहकने वाला इन्द्र प्राण यज्ञ 
का सबसे बड़ा देवता है (इन्द्रो वै यज्ञस्य देवता )। सोम ही उसका प्रिय पेय 
है। यही सृष्टि में इन्द्र की महतो महीयसी महिमा है। इसको नाना प्रकार 
से ओर अनेक रूपको या उपाख्यानों द्वारा उपव हित किया गया है किन्तु 
तथ्य इतना ही है कि हमारी इस रोदसी त्रिलोकी में इन्द्र ही केन्द्रस्थ तत्त्व 
है ओर गति या स्पन्दन ही उसका स्वरूप है । जैसे-जैसे इन्द्र वृत्र पर 
बिजयी होता है वैसे-वंसे ही यज्ञ या रूप निर्माण की प्रक्रिया बढ़ती है। वृक्ष 
वनस्पति और प्राण धारियों में इसे हम प्रत्यक्ष देख रहे हैं | सृष्टि के मूल में 


कोई महती ऊष्मा है जिसका तार सब भूतों में पिरोया हुआ है। ऊष्मा से: 


ही ऊष्मा का जन्म संभव है, वह्‌ ऊष्मा ही अग्नि है--'ऊष्मा चँवोष्मणः 
जज्ञे सोऽर्नि्भृतेषु लक्ष्यते। अर्निश्चापि मनुर्नाम प्राजापत्यमकारयत्‌ 
(आरण्यक पर्वं २११।४) । जो सबसे पहले या प्रारम्भ में हुआ उस अग्रणी 
ऊष्मा की ही संज्ञा अग्नि है । वही तो भूतों के भीतर बैठा हुआ है । भूतों 
को रचने वाली वही आग्नेय या इन्द्र प्राणात्मिका शक्ति इस सृष्टि में 
सबसे महत्वपूर्ण और रहस्यमयी है। उसे ही मनुतत्त्व या प्रजापति भी 

कहा जाता है । ऋग्वेदी उसे सव मूर्तियों का अधिप्ठाता केन्द्र या महदुक्थ 
कहते हैं। सामवेदी देज मंडलों की ओर दृष्टि करते हुए उसे ही सबसे 
महान्‌ तेजोमंडल या महाब्रत साम कहते हैं। इन्द्र के स्वरूप की व्याख्या 
और उसको साक्षात्‌ अनुभूति समस्त ऋग्वेद का सार है। इन्द्र-वृत्न का 
उपाख्प्रान ही सब वैदिक उपाख्यानों में सिरमौर है ! 


इन्द्र की ब्रह्माहत्या का अर्थ 

उद्योगपर्व में इन्द्र-वृत्न की कथा के वैदिक स्वल्प के निर्वाह के साथ 
आगेके थंशमें कुछ उस युग का पाचरात्िक पुट दिया गया है जव अव्ययात्मा 
महाविष्णु को देवाधिदेव माता जाने लगा था। इसके अनुसार वृत्त का बल 
ऐसः बढ़ा कि इन्द्र उससे हारने लगा और उसने विष्णु से यह बात कही— 
“मैं पहले समर्थ था, अव असमर्थ हो गया हूं” (समर्थो ह्यभवं पूर्वमसर्थो 
हि साम्प्रतम्‌, उद्योग० १०१२) । विष्णु ने कहा-- हे देवो, मैं इन्द्र के 
वज्ञ में प्रविष्ट होकर उसे वृत्न-वध की शकित प्रदान कछंगा।” कथा में 
जो सह कहा है कि इन्द्र ने समुद्र के फेन से वृत्न का नाश किया, इतना 
_ अंश भी वैदिक वर्णन के अनुकूल था । वैदिक विज्ञान में अम्भोवाद नामक 
एक दृष्टिकोण था, नासदीय सूक्त में जिसका उल्लेख भाया है। इसके 
अनुसार आपू या जल या वायु फे संघर्ष से विकास की परम्परा बताते हुए 
शतपथ ब्राह्मण में कहा गया है कि सबसे पहली उत्पत्ति फेत की हुई। तब 
क्रमशः मृत, ऊप (क्षार पदार्थ), सिकता (बालू), शकरा, (कंकड़) अश्मा 
अयस्‌ और हिरण्य इन आठ प्रकार के पदार्थों का निर्माण हुआ जिनमें कोमल 
फेन से लेकर कड़े से कड़े रत्नादिक सव आ जाते हैं। जिस समय आपोमय 
समुद्र में फेन बनने लगा उसी समय मानों वृत्र का आवरण हंट गया या 
वृत्न का नाश हो गया । उस समय रोद्र वायु के स्थान में शिव वायु बहने 
लगी अर्थात्‌ जल के मन्थन से सोम उत्पन्त होकर आग्नेय तत्त्व का संवर्धन 
करने लगा । 

पारमेष्ठ्य तत्त्व को महान्‌ या महत्‌ ब्रह्म कहा जाता है। इसीलिए 
पारमेष्ठ्य जलों पर जब तापधर्मा इन्द्र या अग्नि को विजय मिली तो कथा. 

के ढंग से कहा गया कि इन्द्र को ब्रह्महत्या का अपराध लगा । उस कहानी 
को बढ़ाते हुए कहा गया है कि इन्द्र छिप गया और उरके स्थान में नहुष को 
देवों ने इन्द्र बनाया । इन्द्राणी के लिए कामुक होने के कारण नहुष को 
अपदस्थ होना पड़ा । यहां कहानी को फिर वेष्णव मोड़ दिया गया है। 
जब इन्द्र का पता न चला तब देवता विष्णु के पास गए। बिष्णु ने कहा, 
मेरा भजन करो । मैं ब्रह्महत्या के दोप से इन्द्र को मुक्त करूंगा। पवित्र 
अएवमेध यज्ञ से इन्द्र फिर देवराज पदवी पाएगा ।” देवों ने ऐसा ही किया । 
इन्द्राणी द्वारा इन्द्र की अलग खोज हो रही थी, उसने किसी उपश्रुति नामक 
देवी का आवाहन किया । इसका उल्लेख ऋग्वेद (८।८।५) ओर अथवंवेद 


(१६।२।५) तथा ब्राह्मण ग्रन्थों में भी आया है । यह यूनानी ओरेकिल के 


ढंग की कोई प्रश्न बुझने वाली देवी थी । कहा गया है कि इन्द्र अणु मात्र 
शरीर से कमल नाल के भीतर छिपे थे ! वस्तुतः यह वैदिक पुष्करपर्णं का 
ही प्रतीक है। अग्नि द्वारा जलों के मन्थन से सर्वप्रथम एक केन्द्र उत्पन्न 
हुआ जिसके आश्रय.से गतितत्त्व का स्पन्दन आरम्भ हुआ और केन्द्र को 
परिधि या सीमा भाव के अन्दर आना पड़ा । इसी सीमाभाव को वैदिक 
भाषा में पुर कहा जाता है । पुर समूह के निर्माता तत्त्व को ही पुष्कर कहते 
हैं । पुष्कर जल की भी संज्ञा है। उस पुष्कर के एक देश में ऊपर तरता 
हुआ प्राण का आधार ही पुष्करपर्ण कहा गया है । वस्तुतः सबसे अन्त में 
कथाकार की दृष्टि उसी अग्नि तत्त्व की ओर जाती है जिसकी व्याख्या 
ऊपर की गई है। उसके विषय में कहा है कि जो इन्द्र है वही अग्नि है। 
अतएव महायज्ञो में इन्द्र और अग्नि दोनों को एक ही ऐन्द्राग्य आहुति दी 
जाती है । अद्भ्यः अग्निः (उद्योग १५।३२) --जलों से आग्नेय तत्त्व का 
प्रादुर्भाव यही सृष्टि का मूल सूत्र है जिसे वेदों में अनेक प्रकार से कहा गया 
है। यहां भी अर्ति की सुन्दर प्रशस्ति दी गई है--हे अग्नि, तुम देवों के 
मुख हो । तुम सबके भीतर गूढ़ रहते हुए साक्षी हो । मंत्रद्रष्टा कवि तुम्हें 
'एक कहते हैं (एकवारितिर्बहुधा समिद्धः । ऋक्‌ ८।५५।२) । तुम्हीं सृष्टि 
के लिए त्रिविध हो जाते हो । तुम इस जगत्‌ को छोड़ दो तो इसका स्वरूप 
नहीं रह सकता । तुम्हीं हव्यवाह भौर हव्य हो। तुम्हीं अन्ताद भौर अन्न 
हो । बड़े-बड़े सत्न, सोमयज्ञ और यज्ञों में तुम्हारा ही यजन होता है । तुम्हीं 

भुवनों के जन्मदाता और तुम्हीं उनकी प्रतिष्ठा हो । तुम्हीं तीन लोकों को 
उत्पन्न कर समय आने पर अपने तापसे उन्हें भून डालते हो | मेघ 
और विद्युत तुम्हारे रूप हैं । संवत्सर तुमसे ही जन्म लेता है । सोम के धरा- 
तल पर तुम्हारी प्रतिष्ठा ही ऋतुएं या संवत्सर हैं। शीत के धरातल पर 
तुम्हारा क्रम से बसना या संचय ही वसंत है। उसी प्रकार शेष ऋतुएं 
तुम्हारे ताप क्रम से ही निष्पन्न होती हैं । हे अग्नि, तुम अपने तेज से जलों 
में प्रविष्ट हो और यदि इसमें कहीं इन्द्र छिपा है तो उसे ढूंढ़ लाओ । अग्नि 
ने ऐसा ही किया और पद्मनाल मा बिसतन्तु या पुष्करपर्ण के मध्य में अणु 
रूप से प्रविष्ट इन्द्र प्राण को ढूंढ लिया । । 
इन्द्र-वृत्र का यह महान्‌ उपाख्यान शल्य के मुख में रखकर कथाकार 
ने उसे बड़ाई ही दी है । बैसे तो शल्य बिल्कुल बुद्धिहीन था । महाभारत के 
पाल्नं में ऐसा निर्वुद्ध शायद ही कोई हो । रास्ते में बनाए हुए ठहरने के 
मंडपों को देखकर वह शिल्पियों को इनाम देना चाहता था; किन्तु बिता सोचे- 
बिचारे दुर्योधन को ही अपनी सहायता का वचन दे बैठा और स्वयं ही 
अपनी यह लीला कहने के लिए वाण्डवों के पास पहुंच गया । युधिष्ठिर भी 
शल्य के चरित्र की नस पहचानते थे । इसलिए उनसे कणं की तेजोहानि- 
रूपी अनुचित काम करने की प्रार्थना का साहस युधिष्ठिर ते किया, ' i 
मामा, करने योग्य तो नही है,फिर भी हमारे लिए इतना तो कर ही देना?" 
तेजोवधश्च ते कार्य: सौतेरस्मज्जयावह्‌ः । 
अकर्तव्यमपि ह्येतत्‌ कर्तुमहेसि मातुल ॥ (उद्योग ८२७) 


पाण्डवों ग्रौर कौरवों के सहायक 


इधर कौरव-पाण्डवों का तनाव बढ़ रहा था । उधर उसकी सूचना 
उनके हित-भिद्रों को मिल रही थी और वे अपने-अपने पक्ष की सहायता के 
“लिए आने लगे । सात्वतवीर महारथी युयुधान एक अक्षौहिणी सेना के साथ 
युधिष्ठिर की ओर आया। चेदि का राजा शिशुपाल-पुत्र धृष्टकेठु, मगधराज 
जरासंधपुत्न जयत्सेन एक-एक अक्षौहिणी सेता लेकर आये । इसके अति- 
रकत सागर तटवासी पाण्ड्य देश का राजा भी अपनी सेना लाया। द्रुपद 

की सेना,विराट की सेना एवं पहाड़ी राजाओं की सेना सव मिलाकर पांडवों 
की ओर सात अक्षौहिणी एकत्र हुई । कामरूप का एक राजा भगदत्त अपने 
चीनी और किरात सैनिको के साथ, भूपरिश्रवा, शल्य, कृतवर्मा एक-एक 
अक्षौहिणी सेना के साथ दुर्योधन की ओर आ मिले । जयद्रथ सिधु-सौवीर 
के राजाओं के साथ एक अक्षौहिणी सेता लाया। कम्बोज (मध्य एशिया 
का पामीर प्रदेश) के सुदक्षिण नामक राजा की एक अक्षौहिणी सेना में 
शकयवन योद्धा थे। माहिष्मती का नील अपने दक्षिणापथवासी वीरों की 
एषं अवन्तिराज भी एक-एक अक्षौहिणी सेना लेकर दुर्योधन को ओर आ 
मिले । केकय देश के राजा पांच भाई थे। वे भी एक अक्षौहिणी बल के साथ 
आये । इधर-उधर की तीन अक्षौहिणी सेना और एकत्र हुई। सब मिलकर 
दुर्योधन के पक्ष में ग्यारह अक्षोहिणी सेना जुड़ी । हस्तिनापुर में उन सबके 
लिए स्थान न था। अतएव पंचनद, कुरुजाङ्गल, रोहितक, वाटधान, यमुना 
का उपरला प्रदेश, पहाड़ में कालकूट जनपद और गंगाकूल तक सेना के 
पड़ाव के लिए छावनियो का तांता फेल गया । 


द्रुपद के पुरोहित का दूत-रूप में हस्तिनापुर आना 


द्रुपद के पुरोहित ने यह सब तैयारी देखी । धृतराष्ट्र, भीष्म, विदुर ने 
उसकी आवभगत की तव उसने सब सेनापतियों के समक्ष धृतराष्ट्र से 
निवेदन किया, “आप सब लोग सनातन धर्म को जानते हैं, फिर भी मैं 
बात आरंभ करने के लिए कुछ कहूंगा । धृतराष्ट्र और पाण्डु एक ही पिता 
के पुत्र हैं। उनका पैतृक अधिकार है । धृतराष्ट्र को उनका पैतृक धन मिल 
गया तो पाण्डुपुत्रो को क्यों नहीं ? आप जानते हैं, पाण्डवों ने प्राणान्त कष्ट 
सहकर भी. प्रयत्न किया। उनकी आयु शेष थी, इसीलिए वे मरे नहीं । 
उन्होंने पुनः अपना राज्य बढ़ा लिया। वह भी कौरवों ने ले लिया । पाण्डवों 
ने तेरह वर्षे क्लेश से वन में काटे उन बातों को भुलाकर वे शान्ति से 
आधा भाग चाहते हैं। यह सब जानकर मित्रपक्ष के लोग कृपया धृतराष्ट्र 
को समझायें। पाण्डव विग्रह नहीं चाहते। लोक के अविनाश से अपना 
भाग चाहते हैं। यथाधमे आप प्रदान करें ओर इस समय चूके नहीं और 

यदि दुर्योधन युद्ध ही चाहे तो भी पाण्डव तगड़े ही पड़ेंगे ।” प्रज्ञाशील 
भीष्म ने समझ लिया कि यह कुशल दूत नहीं, बुद्धिहीन पण्दित है । उन्होंने 
कहा, “पाण्डव कुशल से हैं और संधि चाहते हैं, यह जानकर प्रसन्नता 
हुई। पर मैं समझता हूं, आपने ब्राह्मण होने के नाते बहुत तीखी वात 
कही ।” भीष्म की बात बीच में ही काटकर कर्ण ने कहा, “कोन है जो 
यह सब गईबीती नहीं जानता ? उसके बार-बार दोहराने से क्या लाभ? 
युधिष्ठिर जो शत करके वन में गये थे,उसके अनुसार मालूमह्दोता है कि वे 
राज नहीं चाहते । विराट भौर पांचाल की सेना को धमकाना चाहते हैं। 
सो हे पंडितजी, चाहे धर्म से दुर्योधन सारी भूमि दे दे, भय से पैर भर भी 
न देगा । पाण्डव धमं से राज्य चाहें तो प्रतिज्ञा के अनुसार तेरह वर्ष वन 
में रहें, तब निर्भय होकर दुर्योधन की शरण में आवें । मूखों की बुद्धि न 
करें।” भीष्म ने कर्ण के कथन को भी अच्छा नहीं समझा, हि कर्ण, इस 
ब्राह्मण ने जैसा कहा है, यदि वैसा न किया गया तो हम सब युद्ध में धूल 
चाटेगे।” धृतराष्ट्र ने कर्ण को कुछ डपटा और बात को ठंडा करने के लिए 
कहा, “भीष्म ने सबके हित की बात कही है। मैं भी सोचकर संजय को 
पाण्डवों के पास भेजूंगा । आप लौट जायं ।” 


४४ :: सजययान 
(अ० २०--३२) 
तब धृतराष्ट्र ने संजय से कहा, “हे संजय, सुनते हैं, पाण्डव उपप्लव 
में आ गए हैं। उन्हें सम्मान के साथ स्वस्ति कहना और उनकी कुशल 
पूछना एवं और भी समयानुकूल जो समझो, कहना ।” यहां धुतराष्ट्र ने 
संजय को बहुत सीमित अधिकार देकर केवल रामा-रामी करते के लिए 
भेजा था । बात में रत्ती भर भी जान न थी, पर संजय अनुभवी थे। उपप्लव 
में जाकर उन्होंने मीठे शब्दों में दोनों ओर की कुशल का लंबा लेखा-जोखा 


४२ \ भारत-सावित्वी [५. उद्योग पर्व 


दिया और कहा, “एक बात मुझे रात में धृतराष्ट्र ने जो बुलाकर कहो 
थी, उसे भी सुन लो ।” धृतराष्ट्र का यह गुप्त संदेश व्यर्थ की लल्लो- 
चप्पो और धमकी से भरा हुआ था। उसकी ध्वनि यही थी कि युद्ध न 
करके शान्ति रक्खो, “वह जीवन भी मृत्यु जैसा है, जिसमें अपने बंधुबांधवों 
का वध करके जीवित रहूना पड़े । पाण्डव इतने नीच कभी न होंगे कि 
निर्धमं कर्म करने पर उतार हों ।'' उसे सुनकर युधिष्ठिर हक्के-वबके रह 
गए और कहा, “हे संजय, युद्ध से विरत रहना चाहते हो तो युद्ध भड़काने 
वाली यह बात क्यों कहते हो ? ठीक है, युद्ध से अयुद्ध अच्छा है। यदि 
अयुद्ध मिलता हो तो कौन युद्ध चाहेगा ? कौन ऐसा दैव से अभिशप्त है कि 
जान-ब्रूझकर युद्ध करेगा ? तुम जानते हो कि हमने कितने कष्ट सहे हैं, 
फिर भी जो पहली स्थिति थी, वह लौट आवे और इन्द्रप्रस्थ का राज्य हमें 
मिल जावे तो हम शम की नीति का पालन करेगे।” उत्तर में संजय ने 
वेराग्य भरे उपदेश का पैतरा वदला और धर्म की दुहाई देते हुए कहा, 
“है युधिष्ठिर, यदि ऐसा ही हो कि कौरव युद्ध के बिना तुम्हें कुछ न देने पर 
अड़ जायं तो भी मेरी सम्मति है कि तुम्हारे लिए युद्ध से राज्य लेना अच्छा 
नहीं, अन्धक बृष्णियों के यहां जाकर भिक्षावृत्ति करना अच्छा है । जो धमं 
करता है, वह महाप्रतापी सविता की तरह चमकता है । यदि धर्म की हानि 
हो और पृथिवी ही मिल जाय तो भी दुःख ही है । तुम अश्वमेध ओर राजसूय 
कर चुके हो अब सत्य और आजंव की सीमा तक पहुंच कर फिर भी इस 
पुद्ध-रूपी पापिष्ठ कमे को क्यों सोचते हो ? ” युधिष्ठिर यद्यपि स्वयं धर्म के 
पक्षपाती थे, किन्तु संजय ने जो धर्मे की रट लगाई, उससे वे भी खिन्न हो 
गए, “हे संजय, यह सच है कि कम॑ से धर्म अच्छा है; पर मेरी गर्हा करने 
के पहले यह भी तो जान लो कि मैं धमं कर रहा हूं या अधर्म । जहां अधर्म 
घर्म का रूप बना लेता है वहां फिर धर्म अधर्म जैसा दिखाई देने लगता 
है । मेरी तो वृत्ति ऐसी है कि पृथिवी के धन को, देवलोक, प्रजापति लोक 
या ब्रह्मलोक के धन को भी अधमं से नहीं चाहता ।” 

कुष्ण द्वारा संजय को उत्तर 


यहाँ कथाकार ने यह उल्लेख किया है कि युधिष्ठिर ने संजय के सामने 
धर्म और कर्म के तारतम्य की व्याख्या करने के लिए कृष्ण को प्रेरित 
किया, यद्यपि एक बार कृष्ण द्वारका जा चुके थे और दोबारा उनके 
उपप्लव आने का उल्लेख नहीं है! हो सकता है कि जैसे और लोग आ रहे 
थे, वे भी आ गए हों; क्योंकि ऐसे गाढ़े समय में उनसे सलाह लेकर हो पाण्डव 
आगे बढ़ सकते थे। कृष्ण की ओर से संजय के सामने कर्म की बहुत 
ही सुन्दर मीमांसा की गई है, “हे संजय, मैं तो सबके लिए शम चाहता 
हूं, पर जहां धृतराष्ट्र और दुर्योधन जैसे गिद्ध हों, वहां युद्ध क्यों न छिड 
जाय? कर्म और विद्या इन दोनों के विषय में प्रज्ञाशील ब्राह्मणों के भिन्त- 
भिन्न मत हैं। कोई कर्म से सिद्धि, कोई विद्या (ज्ञान) से सिद्धि कहते 
हैं। कैसा भी विद्वान्‌ या ज्ञानी हो, विना खाए उसकी भूख नहीं बुझती । 
` जोज्ञान कर्म को साधता है, उसी का फल है, दूसरे का नहीं । यहां तो कर्म 
का ही फल दिखाई देता है । जल पीने से ही प्यासे की प्यास मिटती है। 
जो कर्म का त्याग ठीक समझता हो, उस निर्बल का लप-लप करना व्यर्थ 
है (तव्न योऽन्यत्कर्मणः साधुमन्यन्मोघं तस्य लपितं दुं लस्य) । कर्म से ही 
देवदा चमक रहे हैं। कर्म से ही वायु बह रही है । सूर्य तन्द्वारहित कर्म 
से ही नित्य उदय होकर दिन और रात का विधान कर रहा है । चन्द्रमा 
बिना आलस्य के नक्षत्रों से सम्पर्क सिद्ध करके मास और अधंमास बना 
रहे हैं। अग्नि बिता तन्द्रा के प्रज्वलित रहते हुए प्रजाओं के लिए कार्ये 
कर रहे हैं। देवी पृथिवी विना तन्द्रा से अपने बल से इस भारी बोझे को 
ढो रही है। नदियां बिना तन्द्रा के जलों का प्रवाह कर रही हैं । बिना 
तनद्रा के मेघ अन्तरिक्ष और धुलोक को अपनी गंभीर ध्वनि से गुंजाते हुए 
जल बरसाते हैं । देवराज इन्द्र ने प्रमाद के बिना ब्रह्मचर्यं का पालन किया 
और देवों में श्रेष्ठता पाई । सुख और मन की प्रिय इच्छाओं को रोककर 
एवं सत्य धर्म और दम के प्रमाद-रहित पालन से देवराज इन्द्र ने आधिपत्य 
प्राप्त किया । बृहस्पति ते चित्त और इन्द्रियों को रोककर ब्रह्मचयं ब्रत का 
वालन किया । इसीलिए उन्हें देवों में गौरव मिला । जितने देव और मुनि 

हैं, वे ब्रह्मज्यं से ही वेदज्ञाव और कर्म का सेवन करते हुए तेजस्वी बनते हैं। 
हैं संजय, सब लोक के लिए इस सहज नियम को जानते हुए भी क्‍यों तुम 
कौरवों के पक्ष में ही खिच रहे हो ? यदि कौरवों के नाश किये बिना कोई 
सफलता का उपाय पाण्डवों के हाथ लगता तो धमं की रक्षा हो जाती 

` और इन्हें पुण्य मिलहा। यदि यथाशक्ति स्वकर्म पूरा करते हुए दैववशः 
उन्हें मृत्यु का भी सामना करना पड़ा तो उनका मरण भी श्रेयस्कर 
है। क्या तुम यह मानते हो कि धर्मतंत्न युद्ध से स्थिर रहता है या 
तुम्हारा यही विचार है कि युद्ध न करने से धर्मतन्त्र बनता है ? तुम्हारी 
बात मुझे कुछ गोलमोल जान पड़ती है। यदि कोई दूसरे कौ भूमि 
बलपूवक लेना चाहता है हो युद्ध अवश्य द्रोगा। इसीलिए कवच, शस्त्र 
और धनुष उत्पन्न हुए हैं। इन्द्र ने दस्युओ के बच के लिए ही इन वस्तुओं को 
बचाया है । हे संजय, कौरवों से जाकर कहना कि ऐसे युद्ध में हमारा वध भी 
र,ज्य से अच्छा होगा । कौरवों ने जद द्रौपदी को सभा के बीच बूलवाया 
तब किसी एक ने भी धर्म की वात न कही । उस समय कर्ण ने अर्जुन के 
हृदय में जो नुकीला वाग्वाण मारा था, वंह आज भी ।छदा हुआ है । यदि 
आज स्वयं मेरे जाने की भी आवश्यकता हो तो मैं हस्तिनापुर चल सकता 
हूं | पाण्डवो का उद्देश्य छोड़े बिना यदि शान्ति करा सकू तो मेरा पुण्य 
होगा और मैं समझूंगा कि मुझसे अच्छा काम हुआ। उुर्योधन क्रोध का 
महावृक्ष है । कर्ण उसका तना, शकुनि उसकी शाखा है। दुःशासन फूल- 
फल है, पर इसकी जड़ निर्वृ डि धृतराष्ट्र को ही मानना पड़ेगा, अथवा राजा 
घृतराष्ट्र और उसके पुत्र भारी वन के समान हैं। पाण्डव उसमें रहे वाले 
व्याघ्र हैं। हे संजय, एसा होना चाहिए कि वन औरव्याध्र का नाश न हो । 
वनन रहे तो व्याघ्र मरा ही हुआ है। बाघ न रहे तो वन कटा जैसा है 
इसलिए बाघ वन को बचावे और वन बाघ कापालन करे, यही उचित है। 
पाण्डवों को हिमालय की तराई में खड़े हुए ऊंचे शालवृक्ष समझो । कौरव 
उन मालझन लताओं के समान हुँ, जो ऊचे चढ़कर उन वृक्षों को लपेट लेती 
हैं। महावृक्ष के आश्रय के बिना लता कभी नहीं बढ़ पाती । पाण्डव शुश्रूषा 

और युद्ध दोनों के लिए तैयार हैं। धृतराष्ट्र जो उचित समझे, करें ।” 

संजय द्वारा भेजे हुए युधिष्ठिर के कुशल-प्रश्न 

संजय ने कृष्ण और पांडवों के आशय को भली प्रकार समझ लिया। 
युधिष्ठिर ने अत्यन्त विनीत वचन कहकर संजय को बिदा किया। 
युधिष्ठिर द्वारा कहे हुए कुशल-प्रशनों वाला यह्‌ अध्याय (उद्योग, अ० ३०) 
अत्यन्त उदात्त शैली में लिखा गया हैं, जिसका कुछ नमूना इस प्रकार ठ 
“हे संजय, स्वस्ति भाव से जाओ । तुमने हमारा कुछ अप्रिय नहीं किया । 
वे और हम दोनों तुम्हें शुद्ध आत्मा मानते हैं। तुम कल्याण-वाक, शीलवान 
और दृष्टिमान्‌ हो । तुम्हें सच बात कहते हुए मोह या क्रोध नहीं होता। 
तुम्हारी धर्मवती, अर्थेवती, प्रियवती वाणी से मैं परिचित हूं। तुम या 
विदुर, दो ही दूत के रूप में यहां आने योग्य थे।” 

“हे संजय, यहां से जाकर वहां उन योग्य ब्राह्मणों से हमारा प्रणाम 
कहना, जो महाकुल में उत्पन्त हैं, जो वैदिक चरणों से संबंधित हैं, जो धर्म- 
सूत्रों में व्याख्यात धर्मो से युक्त हैं औरजो स्वाध्यायी हैं। वनों में रहने वाले 
तपस्वी भिक्षुओं से भी प्रणाम कहना। वहां के वुद्धो से एवं राजा के पुरोहित 
आचार्य और ऋत्विजों से मिलकर मेरी ओर से कुशल कहना । उन आँचायँ ` 
द्रोण से, जिन्होंने वेद-ज्ञान के लिए ब्रह्मज्यं धारण किया और चतुष्पात्‌ 
अस्त्व-विद्या का विधान किया एवं उनके तेजस्वी पुर अश्वत्थामा सेभी 
कुशल कहना! महारथी कृपाचायं, प्रज्ञाशील भीष्म, स्थविर राजा धृतराष्ट्र 
के चरणों में मेरा प्रणाम कहना । धृतराष्ट्र के उस ज्येष्ठ पुत्र सुयोधन से 
भी मेरी ओर से कुशल पूछना । और भी दुःशासन, बिदुर, चित्रसेन, सोमदत्त, 
अ(दि से मेरी ओर से कुशल पूछना । कौरवों के घरों में जो कुरुवृद्ध हैं और 
जो उनके पुत्र पौत्र-भ्राता आदि युवा हैं, उतसे भी कुशल कहना । वसाति, 
शाल्व, केकय, अम्बष्ठ और त्रिगंत के, प्राच्य उदीच्य, दक्षिणात्य, प्रतीच्य 
एवं पर्वतीय राजाओं से भी, जो कौरवों का पक्ष लेकर आए हों, कुशल 
पूछना । हाथियों के महामाल, रथी, अश्वसादी महामात्र, इनसे अनामय 
कहुना। अमात्यों से, दौवारिकों मे, सेनाध्यक्षों से और आय-व्यय गणना 
बिभाग में काम करने वाले युक्त नामक अधिकारियों से एवं उनके अध्यक्षों 
से मेरी ओर से कुशल कहना । गान्धारराज शकुनि और सूर्यपुत्न कर्ण से 

एवं अगाधन्रुद्धि विदुर से भी कुशल पूछना। राजकुल की उन वृद्धा स्त्रियों से, 
जो माता पदवी-धारिणी हैं औरअन्य वृद्धा स्त्रियों से मेरा अभिवादन कहना 
और पूछना कि उनकी वृत्ति तो निविष्त है। और हमारे परिवार की भी 
स्त्रियां या जो अन्य बहुएं या पटरानी के दूसरी प्रजावती संज्ञक रानियां 
या कन्याएं हों, उनसे भी कुशल कहना ) वे सब कल्याणी, अलंकृता, वस्त्रवती 
और भोगवती बनकर रहें ।” इसके आगे युधिष्ठिर का मन राजकुल और 
राज्य पर आश्रित अन्य अनेक प्रकार के व्यक्तियों पर जाता है और वें 
उन्हें भी अपना कुशल भेजते हैं। इनगें वेश की स्क्वियां दास, दासी पुत्र 
कुब्ज, खंज, अंगहीन, स्थविर आदि के विषय में युधिष्ठिर ने जानना चाहा 
कि पुराने समय से जो उनकी वृत्ति बंधी थी, वह सुरक्षित थी या नहीं । यह 
भारतीय राजशास्त्र का सिद्धान्त था कि अनाथ, कृपण, अंधे, लूले, लंगड़े 
और जो दस्तकारी करने वाले बूढ़े हो गए हों, उन्हें राज्य की ओर से पालन 
के लिए वृत्ति दी जाय । कौटिल्य के अर्थशास्त्र, मनुस्मृति और शुक्रनीति 
में इसका उल्लेख है। समुद्रगुप्त ने प्रयाग प्रशस्ति में भी इसका उल्लेख 
किया है। अन्त में युधिष्ठिर ने दुर्योधन के लिए इतना विशेष संदेश भेजा, 
“हे सुयोधन, तुम्हारे हृदय में जो यह वृत्ति रहती है कि तुम ही अकेले 
कुरुओं का शासन करो, उसकी कोई ऐसी युक्ति मेरी समझ में नहीं आती, 
जो तुम्हें अच्छी लगे। मैं पांच भाइयों के लिए पांच गांव भी लेकर संतुष्ट 
हो जाऊंगा । परस्पर की प्रीति ओर शान्ति ही इष्ट है। भाई-भाई और 
पिता-पुत्र मिले रहें, यही मेरी इच्छा है।” 

हस्तिनापुर लौटकर संजय धृतराष्ट्र के राजभवन में पहुंचे | दौवारिक 
से सूचना भेजकर वे राजा से मिले और युधिष्ठिर की ओर से कुछ कुशल 
संदेश निवेदन किया, किन्तु दिनभर की यात्रा से थके होने से उन्होंने राजा 
से कहा कि अब मैं आराम करूंगा और कल सभा में कौरवों के सामने 
युधिष्ठिर का बचन सुनाऊंगा । 

४५ : : प्रजागर पर्व 
( अ० ३३--४० ) 
विदुर-नीति 


कथा के चलते हुए प्रवाह के बीच में कुछ देर के लिए रुककर प्रज्ञाशील 
ग्रन्थकार ने दो विशिष्ट पर्वों को स्थान दिया है। पहला प्रजागर पर्व हे 
जिसमें प्राचीन भारतीय नीतिशास्त्र या जीवन के प्रज्ञा-शास्त का बहुत ही 
सुन्दर विवेचन है । विदुर वक्ता और धृतराष्ट्र श्रोता हैं । दूसरा सनत्सुजात 
पर्व है, जिसमें उस अध्यात्म शास्त्र का, जो उपनिपद्‌ युग की पृष्ठभूमि में 
विकसित हुआ था, अत्यन्त श्लाघनीय सारांश दिया गया है। 

प्रजागर पर्व में आठ अध्याय और पांच सौ तीस श्लोक हैं। यह प्रकरण 
विदुर-नीति के नाम से लोक में प्रसिद्ध है। इसे प्रजागर क्यों कहा गया, 
इसका हेतु इस प्रकार है: जब संजय ने तत्काल पूरी बात न कही तो 
धुतराष्ट्र के निर्बल मन में किसी भारी अनर्थ की आशंका हुई । इस चिन्ता 
में उनकी नींद चली गई । संजय न जाने क्या संदेश लाया है, यह सोचकर 
वे बहुत अस्वस्थ हो गए। प्रजागर का अर्थ जागरण या निद्राक्षय है । 
धुतराष्ट्र ने दूत भेज कर तुरन्त विदुर को बुलवाया,। विदुर स्वयं बडेप्रज्ञा- ` 
शील थे। वे धुत राष्ट्र के लगभग रातदिन के साथी थे और धूत राष्ट्र उनकी 
समझदारी के भक्त होकर उन्हें बहुत मानते भी थे। लिखा है कि धृतराष्ट्र 
से मिलने के लिए विदुर को बाधा न थी। राजा से मिलने के लिए ओरों 
को समय नियत करना पड़ता है, पर विदुर को छूट थी कि जब चाहें ,मिले। 
धृतराष्ट्र विदुर के लिए कभी अकाल्य न थे, अर्थात्‌ सदा मिल लेते थे । 


प्रज्ञा-दशंन 


आरम्भ में ही विदुर को महाप्राज्ञ कहा गया है । सूत्र रूप में प्रज्ञा की 
व्याख्या, यही इस विशिष्ट प्रकरण का शीर्षक है । प्रज्ञावान्‌ व्यक्ति प्राज्ञ 
कहा जाता था। उपनिषदों के युग में जहां अध्यात्म और दर्शन-तत्त्व का 

इतना विकास हुआ, वहीं उसका जो अंश मानव-जीवन की व्यावहारिक 
आवश्य एता के लिए निचोड लिया गया, उसी समझदारी का नाम प्रज्ञा था) 
अथवा कह्‌ सकते हैं कि मानव ने निजी जीवन में और सामाजिक व्यवहारों 
में समझदारी का जो सुन्दर धरातल तैयार किया था, उसी प्रज्ञा की दृढ़ 
भूमि पर ऊंचे उठते हुए लोग उपनिषदों के अध्यात्म तक पहुंच सके होंगे । 
प्रज्ञा एक मूल्यवान्‌ शब्द बन गया था! आज अंग्रेजी में जिसे कामनसेन्स या 
हिन्दी में समझदारी कहते हैं, बह प्रज्ञा शब्द से अभिहित था । उस युग के 
ही आसपास यूनान में भौ प्रज्ञा का दृष्टिकोण विकसित हुआ था, जैसा हम 
सुकरात आदि विचारको के दृष्टिकोण में पःते हैं, जो यह चाहते थे कि 
मानव प्रत्येक क्षेत्र में व्यावहारिक बुद्धिमानी से काम ले भौर बुद्धिपूर्वक 
विचारशैली से ही सर्वत्न विचार करे । प्रज्ञा को बोल-चाल की पाली या 
मागधी भाषा में पञ्जा और अर्धमागधी में पण्णा कहा जाता था । हमारा 
विचार हैं कि बोली के किसी भेद में प्रज्ञा का रूप पण्णा से पंडा हो गया । 
इसका वही अर्थ है, जो प्रज्ञा का था, अर्थात्‌ हर वात में और हर काम में 
बुरे और भले की पहचान । कमं और विचार में ऐसे सुलझे हुए व्यक्ति को 
ही पंडित फहने लगे । पंडित, प्र ज्ञावान्‌ और प्राज्ञ का एक ही अर्थ था । 
प्रज्ञा का मुख्या लक्षण यह है कि वह 'संसारिणी' होती है, अर्थात्‌ प्रत्येक बात 
पर वह समाज की स्थिति या जीवन के दृष्टिकोण से विचार करती है। 
धर्म, अर्थ, काम, यह त्लिवगं प्रज्ञा का मुख्य विषय है -- 
यस्यं संसारिणी प्रज्ञा धर्मार्थावनुवर्तते । 
कासादर्थ वृणीते यः स वे पंडित उच्यते ॥ 


पंडित की व्याख्या 


बिदुर ने आरम्भ में पंडित ओर मुर्ख इनकी व्याख्या की : “पंडित या 
प्राज्ञ वह्‌ है, जो जीवन में प्रशस्त ध्येय को चुनता है, निदित में मन नहीं 
देता। श्रद्धा उसके कर्मो का मुख्य लक्षण है । वह जो लक्ष्य बनाता है, उससे 
क्रोध, दर्प या सम्मान की इच्छा उसे नहीं हटा पाती । वह जो सोचता है, 
उसके कर्म से ही वह व्यक्त होता है, कहने से नहीं । शीत, उष्ण, गरीबी, 

अमीरी, ये उसके कार्य में विघ्न नहीं डालते । वह शक्ति के अनुसार ही 
इच्छा करता है और शक्ति से ही कमं की मात्रा बनाता है । बिना पूछे हुए 
दूसरे के काम में हस्तक्षेप नहीं करता । यह पंडित की सबसे बड़ी पहचान 
है कि वह समझ-वूझकर अपने कार्यों का निश्चय करता है, कामवश नहीं। 
जो नहीं मिल सकता, उसे वह चाहता नहीं। जो नष्ट हो चुका है, उसका 
सोच नहीं करता । वह आपत्ति में घवराता नहीं । यही पंडित की पहचान 
है। जो निश्चय करके उसपर बढ़ चलता है, बीच में रकता नहीं, जिसने 
अपने मन को साधकर समय से अधिक-से-अधिक दुहना सीखा है, वही 
पंडित है । गंगा के गहरे दह के समान पंडित को क्षोभ नहीं होता । उसे न 
सम्मान से हई और न अपमान से ताप होता है। वह काम की युक्ति और 
मनुष्यों से व्यवहार का उपाय जानता है। जो आर्य जीवन की मर्यादाओं 
का रक्षक है, जिसकी प्रज्ञा उसके स्वाध्याय के अनुरूप है, वही पंडित है। 
जो दरिद्र होकर बड़ी-बड़ी इच्छाएं करता है, जो बिना कमं के फल चाहता 
रहता है, वह मूढ़ है । जो अपने अर्थ को त्याग कर दूसरे के काम में उलझा 
रहता है, जो मित्र के काम में मिथ्या व्यवहार करता है, वह मूढ़ है। जों 
कर्तव्य को टालता रहता है, सब जगह शंकाशील रहता है, जिसे शीघ्र 
करना चाहिए, उसे विलम्बसे करता है, वह मूढ़ है। जो बिना बुलाए जाता 
है, बिना पूछे बोलता है, जो अपनी त्रुटियों को न देखकर उनके लिए दूसरों 
पर कटाक्ष करता है, जो निठल्ला रहकर भी अलभ्य वस्तु पाने की इच्छा 
करता है, बह मूढ़ है। धनुर्धारी का छोड़ा हुआ बाण एक भी व्यक्ति को 
मार सके या न मार सके, पर बुद्धिमान्‌ की चलाई हुई युवित सारे राष्ट्र 
और राजा को नष्ट कर डालती है।” 

इस कथन से सूचित किया गया है कि प्रज्ञावादी दर्शन जीवन के सब 


. व्यवहारों को चलाने के लिए और विशेषतः राजधम के लिए अत्यन्त 


महत्त्वपूर्ण था । वह जीवनोपयोगी सब दर्शनों में सिरमौर था । 
“हे राजन्‌, इस विश्व का कर्ता एक अद्वितीय ब्रह्म है, जिसे तुम नहीं 
जानते । जैसे समुद्र पार करने के लिए_नाव उपयोगी है, वैसे ही अकेला 


. सत्य स्वर्ग तक पहुंचने की सीढ़ी है । जैसे साँप बिलशायी चूहे को खा लेता 
- है, वैसे ही जो राजा दिग्विजय के लिए नहीं उठता ओर जो ब्राह्मण अपने 

पाण्डित्य के प्रकाश के लिए देश यात्रा नहीं करता, उन दोनों को यह भूमिः 


ग्रस लेती है। दो नुकीले कांटे शरीर को सुखाने वाले हैं, एक निर्धन की 
कामना और दूसरे असमर्थ का कोप । हे राजन्‌, मनुष्य तीन प्रकार के होते 
हैं, उत्तम, मध्यम और अधम। उन्हें उनके योग्य कामों में लगाना चाहिए । 
अल्प बुद्धि, दी घंसुत्ती, आलसी और चापलूसों के साथ परामर्श करना 
पण्डित को उचित नहीं । बड़ा-बूढ़ा सम्बन्धी, टोटे में पड़ा हुआ कुलीन, 
दरिद्री मित्र, निःसन्तान बहन, इन चारों का प्रतिपालन उत्तम गृहस्थ का 
कत्तव्य है। बृहस्पति ने इन्द्र से कहा था कि चार बातें तुरन्त फल दिखाती 
हैं--देवताओं का संकल्प, प्रज्ञाशील की युक्ति, विद्वान की साधना और पाप 
कर्मो का क्षय । मनुष्य को उचित है कि पिता, माता, अग्नि, आत्मा और 
गुरु इस पंचार्नि को नित्य सेवा करे । पाँच इन्द्रियों में से यदि एक भी 
छिद्रयुक्त हो तो उसी रास्ते मनुष्य की प्रज्ञा नष्ट हो जाती है, जैसे नीचे के 
एक छेद से मशक का सारा पानी बह्‌ जाता है । निन्द्रा, तन्द्रा, भय, क्रोध, 
आलस्य और काम को लम्बा टालने की प्रवृत्ति, इन छः दोषों को छोड़ने 
में ही भलाई है । सत्य, दान, अनालस्य, अनसूया, क्षमा और धृति, इन छ 
गुणों को रखना ही अच्छा है | ये आठ बातें आनन्द का मथा हुआ मक्खन 
हैं--मिन्नों का समाज, महान्‌ धन-प्राप्ति, पुत्र का सुख, स्त्री का सुख, 
समय पर मीठी बाते, अपने वर्ग में सम्मिलन, इष्ट वस्तु की प्राप्ति और 
लोक में सम्मान । जिस घर में नौ द्वार हैं, तीन खम्भे हैं, पाँच सूचना लाने 
वाले साक्षी या सेवक हैं और जिसमे क्षेत्रज्ञ आत्मा स्वयं बैठा है, ऐसे इस 
शरीररूपी गृह को जो ठीक प्रकार से जानता है, वही परम बुद्धिमान्‌ है |” 
रज्ञादर्शन में समाज और निजी जीवन, दोनों का समान महत्त्व था, क्योंकि 
दोनों को सफलता से चलाने के लिए प्रज्ञा या समझदारी की आवश्यकता 


है। 


युधिष्ठिर का प्रज्ञायुक्त आचार 


इसके अनन्तर एक प्राचीन कथानक का आश्रय लेते हुए बीस श्लोकों ' 


में असुरों के राजा सुधन्वा द्वारा अपने पुत्र को सिखाई गई राजनीति का 

सारांश कहा गया है । अगले अध्याय में धृतराष्ट्र प्रश्‍न करते हैं कि युधि- 
ष्ठिर का वह प्रज्ञायुक्त आचार क्या है, जिसे तुम अभी देख आए हो । यहाँ 
एक श्लोक में धृतराष्ट्र की भीतरी स्थिति भी उसी के मुख से प्रकट की गई 
है, “हे बिदुर, मैं पाप की आशंका करता हूं । मुझे पाप ही दिखाई पड़ता 
है। इसलिए मेरा मन भीतर से घबराया हुआ है । तुम जो मेरे लिए 
समझो, कहो ।” ऐसे सरल भाव के उत्तर में विदुर ने भी उदारता प्रकट 
करते हुए कहा, “जो जिसका हितू है, बह उसे अच्छी या बुरी, प्रिय या 
अप्रिय सब बातें वता देता है । मैं कौरवों का हित चाहता हूं, इसलिए 
उनके कल्याण के लिए धर्मयुक्त बात कहूंगा। हो सकता है, कपट के काम 
भी सफल होते जान पड़ें, पर तुम उधर मन मत करो । ठीक युक्ति से किया 
हुआ काम यदि सिद्ध न भी होता हो तो उससे मन को छोटा मत करो। 
कर्म की जो ₹कावटें हैं, उनको समझकर कर्म करो, हड़बड़ी में नहीं । 
जो अपने राज्य के कोश, जनपद, दण्ड, वृद्धि, क्षय एवं सेना आदि की 
उचित मात्रा के विषय में पक्की जानकारी नहीं रखता, वह राज्य में स्थिर 
नहीं रह सकता । जो इन्हें ठीक से जानकर इनकी देखभाल करता है और 
धर्म और अर्थ की जानकारी रखता है, वह राजा राज्य में दृढ़ता प्राप्त 
करता है । राज्य मिल गया, बस इतना ही पर्याप्त नहीं है। यदि राज्य 
चलाने की शिक्षा नहीं है तो राज्य-लक्ष्मी नष्ट हो जाती है। मछली बंसी 
में लगा हुआ चारा देखती है, भीतर की कटिया नहीं देखती । ऐसे ही जो 
कर्म के भीतर छिपी अड़चनों को नहीं देखता, उसके बाहरी रूपों को देखता 
है वह नष्ट हो जाता है। जिस ग्रास को निगला जा सके, जो सटका हुआ 
पच जाय और जो पचा हुआ अन्त में हित करे, उसी को खाने में भलाई हैत 
वृक्ष के कच्चे फलों को चुनने वाला उनमें रस नहीं पाता। उसके लिए 
बीज भी नष्ट हो जाता है । पर समय पर पका हुआ फल तोड़ने से रस 
और बीज दोनों मिलते हैं। जैसे भवरा फूलों से रस चुनता है, वसे ही 
भिन्त-भिन्न मनुष्यों से अपने उपयोग की-वस्तुओ का संग्रह करना चाहिए । 
फूलों को चुनना उचित है, उनकी जड़ काटना ठीक नहीं। बगीचे में जसा 
माली करता है, वैसा करे । कोयला फूंकने वाले के जैसा व्यवहार न करे । 
काम करने से क्या लाभ होगा, न करने से क्या हानि होगी, इस बात का 

विचार करके तव फिर करने या न करने का निश्चय करे। जिससे किया 
हुआ परिश्रम निरथथंक हो, ऐसा काम सदा अकरणीय है । बुद्धिमान व्यक्ति 
अपनी प्रज्ञा में किन्हीं ऐरो कामों को सोचता है, जो आरम्भ में छोटे हैं, पर 
फल बहुत देते हैं और फिर तुरन्त उन्हें करने लगता है, उनमें विघ्न नहीं 
करता । जो सबको ऋजु भाव से देखकर अपनी जरह बैठे-बैठे ही चुपचाप 
आँख से सबको पी जाता है, ऐसे राजा को प्रजा चाहती है। मन, वाणी, 
कर्म और दृष्टि से जो लोक को प्रसन्न करता है, उसे ही लोक चाहता है। 
ब्याघ्र से जैसे पशु डरते हैं, वंसे ही यदि राजा से उसकी प्रजा डरेतो समु- 
्रान्त राज्य भी किस काम का ? वायु जैसे मेघों को छिटका देती है वैसे 
ही राजा अनीति से बाप-दादों का राज्य खो देता है। पहले से सज्जन 
जिस धर्म-मागं पर चलते आए हैं, उस पर चलने वाले राजा के लिए धरती 
धन-धान्य से पूर्ण हो जाती है । पराए राष्ट्र को छिन्न-भिन्त करने मेंजो | 
ग्यर्थं समय जाता है उसे यदि स्वराष्ट्र के प्रतिपालन में लगाया जाय तो a 
ख्या कहना ! 

य एव यत्नः क्रियते परराष्ट्रावमंदने। 

स एव यत्नः कत्तंव्यः स्वराष्ट्रपरिपालने ॥ (उद्योग ३४।२८ ), 

राज्य लक्ष्मी का मूल धर्म है। गाएं गन्ध से, ब्राह्मण वेद से, राजा 

चरों से और इतर जन आंखों से वस्तु का ज्ञान करते हैं। सिल्ला बीन कर 
खानेवाला जेसे धीर भाव से उसे बीनता है, ऐसे ही जहां-तहां से वृ द्धिमानों 
के सुकर्म ओर वचनों का संग्रह राजाओं को करना चाहिए। कड वी गाय को 
दुहने में महाक्लेश होता है, पर सहेज गाय के लिए यत्न नहीं करना पड़ता । 
जो बिना तपाये झुक जाता है, उसे कौन तपाता है ? जो स्वयं झुका हुआ 
काष्ठ है, उसे झुकाना नहीं पड़ता । इन उपमाओं को मन में रखकर जो 
अपने से बलवान है, उसके सामने झक जाना चाहिए, क्योंकि बलवान के 
सामने झुकता ऐसा ही हुँ, जैसे इन्द्र को प्रणाम करना : 

इन्द्राय स प्रणमते नमते यो बलीयसे । (उद्योग ३४।३५) 

पशुओं का बन्धु मेघ है। राजाओं के बन्धु उनके मित्र होते हैं । स्त्रियों 

के बन्धु पति भोर ब्राह्मणों के बन्धु वेद हैं। धर्म की रक्षा सत्य से, विद्या की 
नियमपुर्वक अध्ययन से, सौन्दयं की साज-श्वंगार से और कुल की आचार 

से होती है। मेरी समझ से आचारहीन व्यक्ति की कुलीनता का कोई अर्थ 
नहीं । अन्त्य वर्ण में जन्म लेने पर भी सदाचार से ही व्यक्ति की विशेषता 
होती है । पराये के धन, रूप, बल, कुल, सुख और सौभाग्य में ईर्ष्या को 
वृत्ति अन्तहीन रोग है । विद्यामद, धनमद, कुलमद मूढ़ों के लिए तो ये मद 
हैं, पर सज्जनों के लिए ये ही संयम के हेतु बन ज.ते हैं 1 


प्रज्ञादर्शन में शील का महत्त्व 

प्रज्ञादर्शत के अनुसार जीवन में सवमे अधिक महत्त्व शील या सदाचार 
का है। सुन्दर वस्त्रों से सभा, घर में गौ होने से भोजन, सवारी होने से 
मार्ग और शील होने से सबकुछ जीत लिया जाता है। मनुष्य का शील 
प्रधान है । जिसका शील जाता रहा, उसके जीने का कोई अर्थ नहीं, चाहे 
उसके धन और बन्धु कितने भी हों। नमक की डली के साथ जो निर्धन 
रोटी खा लेते हैं, वह भी उन्हें तरावट देती है, क्योंकि स्वाद भूख में है। रईसों 
के पास भूख कहां ? श्रीमन्तों में प्रायः भोजन की शक्ति नहीं होती, पर 
दरिद्रों को काष्ठ भी पच जाता है । बेरोक-टो,क विषयों में छूटी हुई इन्द्रियों 
से लोग दुःख पाते हैं, जैसे राहु से सूर्य-चन्द्र । जो अपने को न जीतकर 
अमात्य और अमित्नों को जीतने चलता है, वह दुःख पाता है । अपने को ही 
पहले एक देश मानकर यदि जीत लिया-जाय तो फिर अमात्य और अमित्रों 
का जीतना सफल होगा। यह शरीर रथ है, आत्मा सारथी है, इन्द्रियां 
अश्व हैं। कुशल व्यक्ति सधे हुए अश्वों से, धीर रथी के समान, सुखपूर्वक 
यात्रा करता है । इन्द्रियां वश में न हों और चाहे बहुत-सा धन मिल जाय, 
तो भी राजा ऐश्वर्य से भ्रष्ट हो जाता है । आत्मा ही आत्मा का बन्धु है 
और आत्मा ही आत्मा का शत्रु है। अतएव संयत मन, बुद्धि और इन्द्रियों 
की सहायता से अपने को पहचानना चाहिए। काम और क्रोध रूपी दो 
घड़ियाल इस शरीर रूपी वारीक बुने हुए जाल में छिपकर बृद्धि को कुतर 


रहे हैं । पापी का साथ न छोड़े तो अपापी को भी दण्ड भूगतना पड़ता है, 


जैस सूखे पेड़ के साथ गीले को भी जलता पड़ता है। नीच बुद्धिमानों पर 
आक्रोश और निन्दा से चोट करते हैं। उसका पाप वक्ता पर पड़ता है, 
क्षमाधारी छूट जाता है । गुणी का बल क्षमा है। वाक्‌ संयम सबसे कठिन 

है । कुल्हाड़ी से काटा हुआ वन फिर शनैः-शरनै फुटाव ले लेता है, पर वाणी 
का चोट खाया हुआ नहीं पनपता, क्योंकि वचन का ताण हृदय को भी छेद 
डालता है । मूर्ख अपने मुंह से टपाटप वाग्बाण चलाया करता है, पर जिसे 
वे लगते हैं, उसका तो रातदिन मरण ही हो जाता है । बुद्धिमान को चाहिए 
कि ऐसे मर्मघाती तीर दूसरे पर न छोड़े । देवता जिसका पराभव सोचते 
हैं उसकी वुद्धि हर लेते हैं । हे महाराज धृतराष्ट्र ! वही वुद्धि आ पके पुत्रों 
से विदा ले चुकी है, आप भी पाण्डवों से विरोध रखकर इस वात को नहीं 
समझते । लक्षण-सम्पन्न युधिष्ठिर त्रिलोकी का राज्य पाने योग्य हैं 
आपको वे गुरु मानते हैं । अतएव उन्हें राज्य दै ।'” 


धतराष्ट का व्यवितत्व 


विदुर ने धृतराष्ट्र के व्यक्तित्व की उधेड़-वुन करके यह निष्कर्ष 
'निकाला था कि व्यक्ति में आर्जव की कमी है, इसका सोचना कुटिलता से 
भरा है। ऊपर से थोड़ी देर के लिए पाण्डवों के हित का जवानी जमा-खर्च 
करके फिर भीतर से उनकी काट सोचता है और अपने पुत्रों का पक्ष करता 
है। इसलिए विदुर ने घृतराष्ट्र के लिए सब गुणों का निचोड़ आजंव था 
हृदय की सीधाई माना और कहा, “सब तीर्थो का स्तान एक ओर और 
सब भूतों में आजंव का व्यवहार दूसरी ओर । या तो ये बराबर उतरेंगे या 
आजेव कुछ भारी वैठेगा । इसलिए हे राजन्‌, अपने इन पुत्रों के प्रति ऋजुता 
का व्यवहार करो।” अपनी वात दृढ़ता से बैठाने के लिए विदुर ने यहां 
एक चुटकुला सुनाया, जिसे वे पहले भी कोरव सभा में द्रौपदी के प्रश्‍न पुछ्ने 
के अवसर पर सुना चुके थे (सभापव ६१।५८-७६)। अंगिरा के पुत्र सुधन्वा 
और प्रह्वाद के पुत्र विरोचन दोनों युवकों का मन केशिनी नामक कुमारी 
पर गया । कन्या ने कहा, “तुम दोनों में जो श्रेष्ठ हो, मैं,उसी की हूं।” दोनों 
उद्धत युवकों ने हार-जीत के फल पर जान की बाजी लगा दी । विरोचन 
ने कहा, “प्रश्‍न का निर्णय करावें ।” सुधन्वा ने विरोचन के पिता प्रह्वादको 
ही पंच बद दिया । प्रह्लाद बड़े फेर में पड़े, पर सत्य का पद ऊंचा है। पुत्र हो 
या दूसरा हो, साक्षी देते समय सच ही कहना-धमं है । इस लिए प्रह्नाद ने निर्णय 
दिया, “अंगिरा मुझसे श्रेष्ठ है। अतएव हे विरोचन, 'सुधन्वा तुमसे उत्तम 

है।” प्रह्वाद के इस अविचल सत्य से सुधन्वा बहुत प्रभावित हुआ और 
उसने विरोचन को प्राण-भिक्षा देते हुए कहा, “मेरे सामने उस कुमारी के 
'वैर घोते जाओ।” विदुर ने यही समझाया कि पुत्रों के लिए झूठ का सहारा 
मत लो, “देवता लाठी लेकर किसी को मारने नहीं आते । जिसकी रक्षा 
चाहते हैं, उसे बुद्धि बांट देते हैं : 
न देवा यष्टिमादाय रक्षन्ति पशुपालवत्‌ । 
यं तु रक्षितुमिच्छन्ति बुद्ध्या संविभजन्ति तम्‌ ॥ (उद्योग ३४।३५ ) 
वेद भी मायावी को उसके पाप से पार नहीं लगाते । पंख निकलने पर्‌ 
पंछी घोंसले से उड़ जाते हैं, वसे ही अन्त काल में उसे वेद छोड़ जाते हैं। 
यदि मान से अग्निहोत्र करे, मान से मौन साधे, मान से अध्ययन करे और 
मान से यज्ञ करे, इनसे भय ही होता है अभय नहीं ।” इसके बाद बिदुर ने 
सत्य, शील, अनसूया आदि हृदय के शोभन गुणों के विषय में बहुत कुछ 
धृतराष्ट्र से कहा । “अधर्म से प्राप्त धन से जो अपना छिद्र ढकता है बह्‌ 
छिद्र ढका नहीं जाता उसमें और भी दरार पड़ जाती है। दुर्योधन, शकुनि, 
दुःशासन और कर्ण का पल्ला पकड़ कर तुम किस भलाई की आशा करते 
हो ? पाण्डव तुम्हें पिता समझते हैं, तुम भी उन्हें पुत्र मानो । ' 


हंस-साध्य संवाद 

फिर विदुर ने हंस-साध्य संवाद के रूप में एक बहुत ही उदात्त प्रवचन 
धृतराष्ट्र के सामने रक्खा। यह चरण युग के नीति बिषयक साहित्य का 
जगमगाता हुआ माणिक्य है । इसका जो अंश यहां है लगभग उन्हीं शब्दों 
में वह शान्ति पर्व में आया है (शान्ति २5८। १-४४) । वहां इसे हंस गीता 
कहा है । स्वयं अव्यय पुरुप प्रजापति की कल्पना सुनहले हंस के रूप में की 
गई है । उसे ही अन्यत्र हिरण्यपक्ष शकुनि कहा है। वह विशवप्रतिष्ठ 
प्रजापति का सर्वत्नगामी रूप है जो सवके हृदय में विद्यमान है ओर ध्यान 
करने से सभी उसका साक्षात्कार प्राप्त कर सकते हैं। सत्य, क्षमा, दम, 
शम, धृति, प्रज्ञा, तप इनके द्वारा ही हृदय की ग्रन्थि का बिमोक्ष संभव है । 
अज्ञादर्शन में जो प्राज्ञ का उच्च स्थान था वह कोई नई कल्पना न थी, बल्कि 

राज्ञ को ही वैदिक युग में धी र कहते थे । उपनिपद्‌ युग में श्रत ज्ञान प्राप्तः 
करके जो उसे कर्मो में उतारते थे उन्हें ही 'कर्माणि धियः? इन परिभाषा के 
आधार पर धीर कहा जाता था । वह मूल्यवान्‌ शब्द उपनिपद्‌ साहित्य में 
बार-बार आता है। यहां भी महपि हंस को 'शूतेन धीरः? कहा गया है। 
उन महपियो की यह काव्यमयी उदार वाणी थी। वे धर्म में निरत अपने 
भीतर ही देखते थे, बाहर अन्य व्यक्तियों के दोषों पर दृष्टि न करते थे। 
इस संवाद का निचोड वाणी का संयम है। मनुष्य को उचित है कि रूखी 
मर्मच्छिद्‌ वाणी कभी न कहे। वह मुख में साक्षा त्‌ डायन (निक्र ति) 
का निवास है। वाकू कंटकों से बढ़कर लक्ष्मीनाशक्र और कुछ नहीं। 
बोलने से न बोलना अच्छा है, यह पहला पक्ष है। उससे सत्य वचन अच्छा 
है, यह दूसरा पक्ष है। सत्य कथन से भी प्रिय कथन तीसरा विकल्प है, और 
उससे भी धर्मानुकूल वचन अन्तिम है । सत्यवादी, मुदु, दान्त, उत्तम पुरुष 
सबका अस्ति भाव चाहता है, किसी का नास्ति भाव नहीं । 

इतना सुनकर धृतराष्ट्र ने महाकुलों की वृत्ति और आचारों के विषय 
मैं प्रश्‍न किया । प्रजादर्शन सामाजिक गृहस्थधर्म का समर्थक था । समाज 
की इकाई कुल है। अतएव व्यक्तियों के उच्च आचार-विचार का प्रत्यक्ष 
फल कुलो को श्रेष्ठता के रूप में समाज को मिलता है । व्यक्ति चले जाते 
हैं, पर कुल-प्रतिष्ठा पीढ़ी दर पीढ़ी वनी रहती है, अंतएव महाकुल कंसे 
बनाए जायं--यह प्रश्‍न प्रज्ञादर्शन में महत्त्वपूर्ण स्थान रखता था । यह 
प्रकरण मनुस्मृति (३।६३-६७) में भी आया है । प्राचीन भारतवासी कुल 
की प्रतिष्ठा पर बहुत ध्यान देते थे। ऋषियों की दृष्टि में समाजिक 
उच्चता का आधार धन नहीं, तपश्चर्या, ब्रह्मविद्या, इन्द्रिय-तिग्रह आदि 
वैयक्तिक गुण ही थे जिनसे कुलों की प्रतिष्ठा बढ़ती थी। जिन कुलों 
में सदाचार का पालन होता है वे अल्प-धन होने पर भी महाकुलों में गिने 
जाते हैं (कुलसंख्यां च गच्छन्ति कर्षन्ति च महद्‌ यशः। उद्योग ३६।२६) | 
यहां कूल संख्या से तात्पर्यं महाप्रवर काण्ड या उन गोत्र-सूचियो से है जो 
बौधायन, आश्वलायन आदि श्रौत सूत्रों में पाई जाती हैं। उनमें उस समय 
के यशस्वी कुलों के नाम संगृहीत हैं। जो महाकुलीन हैं वे ही समाज के 
भारी दायित्व को संभालते है, जैसे सेंदन के वृक्ष (सं. स्यन्दन ) की छोटी 

लकड़ी भी रथ में लगी हुई भारी बोझे को सह लेती है । इसी प्रसंग में एक 
विलक्षण वाक्य आया है, जिसकी तुलना में रखने के लिए शतसाहची संहिता 
में हमें संभवत: और कुछ कठिनाई से मिलेगा । उस समय यह प्रथा थी कि 
प्रत्येक कुल या परिवार की ओर से एक्र प्रतिनिधि जनसमिति में सम्मिलित 
होता था । उसे कुल-वुद्ध, स्थविर या गोत्र कहते थे। कुल की इकाई ही 
पीर जनपद संस्थाओं का आधार थी । यहाँ कहा गया है: 

न नः स सर्मिति गच्छेद्‌ यश्च नो निर्वपेत्कृषिम्‌ । (उद्योग ३६।३१) । 

अर्थात्‌, हममें से जो कृषि के लिए खेत में बीज नहीं डालता वह समिति 
या सभा में बैठते का अधिकारी नहीं। विदुर ने अच्छे भित्रों के संबंध में 
भी कुछ बुद्धिपूर्ण बातें कहीं हैं । जिस मिल्न में पिता के समान आश्वस्त 
हुआ जा सके, वही मित्र हैं और सब तो केवल जान-पहचानी हैं। ज्ञात 
होता है, धृतराष्ट्र ऊपरी मन से यह सब्र सुन रहे थे । भीतर उन्हें यही चिता 
थी कि युधिष्ठिर युद्ध में मेरे पुत्रों का अन्त न कर दे। उन्होंने पूछा, “हे. 


विदुर, मुझे बड़ी घबराहट हैं, इससे कैसे बतं ?” विदुर ने कहा, ' “विद्या 


और तप के बिना, इन्द्रिय-निग्रह के बिना ओर लोभ का त्याग किये बिना 
शान्ति का उपाय मुझे दिखाई नहीं देता ।” अन्तिम नुस्खा धृतराष्ट्र के लिए 
ही था। “जिसके भीतर कुछ, बाहर कुछ है, उसे न तींद आती है शोर न 
अन्न भाता है, न वह धर्म कर पाता है, न सुख पाता है। दुविधा में पड़े हुए 
ऐसे व्यक्ति के लिए नाश के सिवा और कुछ गति नहीं। अलग-अलग पड़े 
हुए भाई-बन्धु धृंधुआते रहते हैं, वे ही यदि मिल जाय॑ तो प्रचण्ड अग्नि का 
रूप धारण कर लेते हैं। ताने के फैल हुए सूतो में जब बाने के बहुत से सूत 
बुन जाते हैं तो उनसे मजबूत वस्त्र बन जाता है । यही भाई-वन्धुओ के मेल 
का हाल है । पहले तुमने भेरी बात नहीं मानी, पर अब भी तुम पाण्डवों 
की रक्षा करो तो सब ठीक हो जायगा । कौरव पाण्डवों का और पाण्डव 
तुम्हारे पुत्रों का पालन करें । समस्त कौरवों के शत्रु-मित्र समान हों, उनका 
मंत्र समान हो, वे सुखी समृद्ध होकर जीयें । तुम कौरवों के बीच की थूनी 
हो। सारा कुरुकुल तुम्हारे अधीन है । तुम्हीं कौरवों और पाण्डुपुत्रं में संधि 
करा सकते हो । वे सत्य में स्थित हैं। तुम दुर्योधन को सत्य पर ठहराओ।” 

बुद्धि के सत्त रह शत्रु 

फिर बिदुर ने स्वायंभुव मनु का प्रमाण देते हुए सत्रह तरह के भकुओं 
की सूची दी है जो अकल का दुश्मन हो, वही भकुआ है । वह मानो मुद्र 
से आकाश कूटता है, हाथ में फन्दा लेकर हवा को बांधना चाहता है, या 
आकाश के इन्द्रधनुप को झुकाना चाहता है, या सूर्य की किरणों को मोड़ 
कर लपेटना चाहता है । जो अशिष्य को सिखाता है, जो क्रोध करता है, 
जो बलहीन होकर बलवान से वर साधता है, जो स्त्रियों की रक्षा नहीं 
करता, जो दूसरे के क्षेत्र मै बीज वोता है, जो उधार लेकर कह देता है कि 
याद नहीं पड़ता, जो देकर डींग हांकता है, जो ससुर होकर पतोहू के साथ 
हँसी करता है, जो स्त्री के मुंह लगता है, जो श्रद्धाहीन के सामने ज्ञान वघा- 
रता है, ऐसे व्यक्ति परले सिरे के मूर्ख हैं। यह सूची लोक के व्यवहारों को 
छानकर तैयार की गई थी और प्रज्ञा-दर्शन का अंग थी । धृतराष्ट्र ने बात 
को मोड़ते हुए शतायु बनने की युक्ति पुछी। विदुर ने मन और शरीर 
दोनों दृष्टियों से इसका उत्तर देते हुए कहा, “अतिवाद, अतिमान, मित्न- 
द्रोह, क्रोध, अत्याग और हद से ज्यादा ज्ञान-लिप्सा--थे छः बातें आयु 
कम करती हैं। इनसे आयु छिन्न होती है, मृत्यु से नहीं । परिमित भोजी 
आरोग्य, आयु एवं सुख और बल प्राप्त करता है।” कई प्रकार से विदुर ते 
प्रश्‍न कासमाधान किया और अन्त में सबबलों के ऊपर प्रज्ञाबल की प्रशंसा 
की । बाहुबल, अमात्यवल, धनवल, आभिजात्यबल एवं घ्रज्ञाबल, इन पांचों 
में प्रज्ञा स जो कार्य सिद्ध होता है, वह अन्य किसी बल से नहीं । प्रज्ञा के 
वाण से यदि शत्रु को छद दिया जाय तो न उसके वैद्य मिलते हैं, न औषधि । 


सामान्य शिष्टाचार 


तब बिदुर ने कुछ सामान्य शिष्टाचारों की व्याख्या की, जो मानवमा 
द्वारा पालन करते योग्य हैं, “मनुष्य को उचित है कि अभिवादन-रूपी 
शिष्टाचार का मनुप्य्मात के साथ ठीक-ठीक पालन करे । जब कोई वृद्ध 
व्यक्ति किसी युवक के पास मिलने आता है तो युवक के प्राणों का सन्तुलन 
क्षुब्ध हो उठता है। अपने केन्द्र को फिर स्थिर-शान्त बनाने के लिए उसे 

चाहिए कि उठकर वृद्ध व्यक्ति का स्वागत करे और अभिवादन करे | 
मनुष्य को यह भी उचित है कि शिष्टाचार के विपय में वह स्वयं पहल 
करे | अपने को कभी दूसरों से पिछड़ने न दे। अभ्यागत को पहले आसन 
देना चाहिए । फिर पाद-प्रक्षालन के लिए जल देना चाहिए । पुनः कुशल- 
प्रश्‍न पूछक्रर जो अपने पास सुलभ हो, उसे सरल हृदय से निवेदन करके 
अन्तादि से सत्कार करना चाहिए । जिसके यहां विद्वान को पाद्य, अर्च्ये, 
मधुपाक न मिलें, उस व्यक्ति के जीवन को आर्य पद्धति में जीवित रहना 
नहीं माना जाता ।” इसी प्रसंग में सच्चे भिक्क और पुण्यात्मा तपस्वी का 
लक्षण बताया गया है। युधिष्ठिर के यहां ऐसे लोगों का आना सौभाग्य 
माना जाता था । विद्यावृद्ध, शौलवृद्ध, वयोवृद्ध, बुद्धिवृद्ध, धतवृद्ध और 
अभिजन वृद्ध, इत छः प्रकार से लोगों को उचित सम्मान मिलना ही 
चाहिए । कोई मूढ़ ही इनका अपमान करेगा । इसी प्रकरण में यह बताया 
गया है कि राजाको कैसे एकान्त स्थान में किनके साथ मंत्र-विचार करना 
उचित है। धर्म, काम और अथ संबंधी कार्यों में जो करना हो, उसे कहकर 
नहीं, करके ही जताना चाहिए । जो सुहृत्‌ न हो, या सुहृत्‌ होने पर भी 
प्रज्ञावान्‌ (पंडित) न हो, या पंडित होने पर भी जो आत्म-संयमी न हो, 
ऐसे व्यक्ति को अपना मंत्र बताने से कुछ लाभ नहीं । 


प्रज्ञावाद और भाग्यवाद की तुलना 


पहले कट्टा जा चुका है कि धुतराष्ट्र दिष्टवादी या भाग्यवादी दर्शन के 
मानने वाले थे। आचार्य मंखलि गोशाल ने नियतिवाद का विशेष प्रतिपादन 
क्या था। यहां भी धृतराष्ट्र ने कुछ बैसा ही मत व्यवत किया, ““क्किसी वात 
के होने या न होते में (भावाभाव) में मनुष्य का हाथ नहीं, सब भाग्य के 
हुँ। ब्रह्मा सूत में बंधी कठपुतली की भांति सबको नचा रहे हैं। 
अनीवरोऽयं पुरुषो भवाभवे सूत्रप्रोता दादमयौव योषा। 
दाद्वा तु दिष्डस्य वशे किलायं तस्माद्‌ दद त्वं श्रवणे धृतोऽहम्‌ ॥ 
(उद्योग ३६।१) 
इस विदुर नीति को सामान्य नीति ग्रन्थ नहीं समझना चाहिए। यह्‌ 

एक पूरा दार्शनिक मत था। इसे प्रज्ञावाद या प्रज्ञा का दर्शन कहा जा 
सकता है । यह प्रज्ञावाद उन अनेक मतवादो की काट था, जो भाग्य, निर्वेद, 
कमेत्याग पर आथित समाज-विरोधी आदर्शो का प्रतिपादन करते थे। 
प्रज्ञावाद पुरुषार्थे, सत्कर्म, धमं, गृहस्थ, प्रजापालन आदि आदर्शो पर आश्रित 
था, जिनसे जीवन का संवर्धन होता है, निराकरण नहीं । यदि इस दृष्टि 
से विदुरनीति या प्रजागर पर्व का तुलनात्मक अध्ययन दिया जय तो आदि 
से अन्त तक प्रज्ञावाद के सैकड़ों सिद्धान्तो का प्रतिपादन इसमें मिलेगा। 
पज्ञावाद का इतना सुन्दर समन्वित विवेचन अन्यत्र कहीं भी भारतीय 
साहित्य में नहीं मिलता । प्राचीन भारत में घ्रज्ञावाद एक प्रीडदर्शन के रूप 
में प्रचलित था। इसकी बहुत-सी चूलें अन्य दार्शनिक मतों के साथ, विशेषतः 
बौद्धमत के साथ, भी मिली हुई थीं । बुद्ध स्वयं प्रज्ञावादी थे, किन्तु उनकी 
सारी विचारधारा ने श्रमण धर्म को आगे बढ़ाया, गृहस्थ धर्म को 
उसके सामने छोटा समझा, पर प्रज्ञावाद प्राचीन बैदिक परस्पराओं को 
लिये हुए था, जिसमें व्यक्ति की महिमा, गृहस्थाश्रम की महिमा, पृरुपार्थ 
और उत्थान की महिमा का प्रतिपादन किया गया : प्रज्ञाबाद अशावा- 
त्मक नहीं, जीवत का भावात्मक दृष्टिकोण था--भावमिच्छति सर्वस्य 
नाभावे कुरुते मतिम्‌ (उद्योग, ३६।१६) । प्रज्ञावाद दर्शन की सबसे 
करारी टक्कर भाग्यवाद या नियतिवाद दर्शन से थी। इसे दिष्टवाद 
कहते थे । पाणिनि की अष्टाध्यायी में इस दर्शन के मानमेवालों 
को देष्टिक कहा गया है (४।४।६०) । दार्शनिक मत या दृष्टिकोण को 
दिट्ठ कहा जाता था। उस युग की शनेक दिट्ठियों या मतों का उल्लेख 
बौद्ध और जैन साहित्य में आया है। संस्कृत परम्परा में वह सामग्री अब 
तक ज्ञात न थी। अब तुलनात्मक दृष्टि से महाभारत के सैकड़ों अध्यायों 
में उसे पहचान कर अलग किया जा सकता है । क्रालवाद, स्वभाववाद, 
नियतिवाद, यदृच्छावाद, भूतवाद, योनिवाद आदि दिट्ठ या मतों के संबंध 
में मूल्यवान सामग्री का बड़ा भंडार शान्ति पव के अन्तर्गत मोक्षधर्म पर्व में 
एकत्र बच गया है और कुछ सामग्री दूसरे पर्वो में भी बिखरी हुई है । इस 
विषय में स्पष्ट तुलनात्मक विवेचन शांति पर्वे की व्याख्या में करता उचित 
होगा । वहां इतना जान लेना चाहिए कि प्रज्ञावाद के अन्तर्गत जो दृष्टि- 

कोण पाया जाता है, उसका प्रतिपक्षी दृष्टिकोण नियतिवाद था। नियति- 
बाद के सिद्धान्तो के साथ तुलना करके देखने पर ही विदुर के प्रज्ञादर्शन 
का पूरा महत्त्व, अर्थ एवं संगति स्पष्ट हो सकेगी । 

दिष्टवाद या भाग्यवाद के संस्थापक आचार्य मंखलि गोशाल थे। 
शान्ति पर्व में मंकि ऋषि के नाम से उनकी कहानी आई है और वहीं उनके 
मत के पांच सिद्धान्त बताये गए हैं--वे इस प्रकार हैं १. सर्वेसाम्य (सबक्रो 
समान समझना ), २. अनायास (हाथ पैर न हिलाना, परिश्रम न करना), 
३. सत्यवाक्‌, ४. निर्वेद (कर्म के प्रति नितान्त उपेक्षा), ५. अविवित्सा 
(किसी वस्तु की प्राप्ति की इच्छा न करना, तृष्णा-त्याग यहाँ तक कि आत्मा 
आदि के विषय में भी बौद्धिक प्रयत्न या ऊहापोह का परित्याग) : 

एतान्येव पदान्याहुः पञ्च वृद्धाः प्रशान्तये । (शान्ति, १७१।२-३ ) 1 
कर्म मत करो, शान्ति ही श्रेयस्कर है--यह मस्करी परिब्राजकों का दृष्टि- 
कोण था, जैसा कि पतञ्जलि ने लिखा है (मा कर्म कार्षीः, शान्तिर्वः श्रेयसी )। 
निर्वेद, निवृति, तृप्ति, शान्ति, ये दिष्टवाद के अंग थे । भाग्य के माननेवाले 
सत्य, दम, क्षमा और सर्वेभूत दया को भी मानते थे, पर उनके मतवाद का 
सबसे बड़ा तमंचा भाग्य यादव में अटल विश्वास था। (शार्ति० १७१। 
१३,४५) । 


नियतिवाद की विशेष व्याख्या 


्रज्ञावाद के निरूपण में विदुर ने इन मतों का बहुत ही कुशलता से 
खंडन करते हुए अपने कर्म-परायण मत का प्रतिपादन किया है । नियति- 
वाद भूत, भविष्य और वर्तमान के हरएक पल को और जीवन के हरएक 
कर्म को विल्कुल बंधा हुआ मानता है, उसमें मनुष्य को बुद्धिपूर्वक कर्म की 
गुंजायश नहीं रहती । नियति में प्रज्ञा या बुद्धि से कुछ प्रयोजन नहीं। 
अतएव नियतिवाद का उलटा दर्शत आयतिवाद कहलाता था । उसके 
अनुसार बुद्धिपूर्वेक कर्म से भविष्य को सुधारा जा सकता है। विदुर आयति- 
वाद ओर प्रज्ञावाद के समर्थक थे, जैसा धुतराष्ट्र ने कहा है : 

सर्व त्वमापति युवतं भाषसे प्रा्ञसम्भतम्‌ । 
न चोत्सहे तु तं त्यक्तुं थतो घर्म॑स्ततो जयः ॥ 

नियतिवाद के अनुसार विधाता ने जसा भविष्य लिख दिया है, वैसा 
होकर रहेगा । प्रज्ञावाद के अनुसार पराक्रम से अनर्थ को टाला जा सकता 
है और बुद्धि से भविष्य को सुधारा जा सकता है (३६।३२,४१) 1 
भाग्यवादी कहते थे कि हाथ-पैर हिलाने से कुछ लाभ नहीं, आयास या 
यत्न व्यर्थ है। इसके उत्तर में प्रज्ञावाद उत्थान, समारम्भ एवं पराक्रम 
का दृष्टिकोण रखता है (३६।५४,३२) । विदुर के अनुसार इन्द्रियों का 
कर्म छोड़ बैठना ऐसा ही है, जैसे मृत्यु हो जाना (३६।३८) । उत्साह हूँ 
जीवन है । जिन्होंने उत्साह छोड़ दिया, उन्होंने मानो लक्ष्मी और श्री से 
भी बिदा ले ली । नियतिवाद निर्वेद या बैराग्य पर जोर देता है, किन्तु 
प्रज्ञावाद के अनुसार अनिर्वेद या उत्साह-परायण कर्म ही सुख की प्राप्ति, 
दुःख के नाश और श्री का मूल है । जिसका मन नहीं बुझा, वही जीवन में 
महान्‌ बन सकता है (३६।४४) । नियतिवादी भी क्षमा का उपदेश करते 
थे, किन्तु प्रज्ञावाद के अनुसार जो प्रभविष्णु या सामर्थ्यवान्‌ है, उसी की क्षमा 
सच्ची क्षमा है। जो अशत है उसके पास तो क्षमा के सिवा और कुछ है 
ही नहीं । जो अर्थ और अनर्थ दोनों को एक समाने समझ बैठा हो, वही नित्य 
क्षमा का आश्रय लेता है । 

तियतिवाद में सर्वसाम्य या सबको वराबर समझा जाता था, किन्तु 
प्रज्ञावाद छोटे और बड़े, विद्वान और मूर्ख में उचित भेद करता है। इसके 
अनुसार छोटो को बड़ों का स्वागत, सत्कार, अभिवादन करना आवश्यक हु 
(३८।१, ३६।६०) । सर्वसाम्य का यह भी अर्थ था कि व्यक्ति को निन्दा 
और प्रशंसा में शोक या हर्ष नहीं मातना चाहिए । इसका समर्थन प्रज्ञावादी 
विदुर ने भी किया है, (३६।१५) । इन वादों के अनेक सिद्धान्त प्रज्ञावादी 
बुद्ध के दर्शन में भी जा मिले हैं। धम्मपद के अनेक स्थलों की तुलना प्रज्ञा- 
वाद या नियतिवादियों के दू ष्टिकोण से की जा सकती है । धम्मपदमें पंडित 
को निन्दा या प्रशंसा से अलग रहने का उपदेश दिया गया है (धम्म, ८१)। 
यह विदुर के 'निन्दाप्रशं सासु समस्वभावः' से मिलता है । ` 

नियतिवाद में सत्यवाक्‌ का उपदेश दिया गया है । प्रज्ञावाद उसको 

व्याख्या को आगे बढ़ाते हुए वाक्य के चार रूप मानता है। तूष्णी या मौन 
भाव सबसे अच्छा है । बोलना ही पड़े तो सत्य कहना, सत्य भी जो प्रिय हो, 
और प्रिय भी ऐसा, जो धर्मयुक्त हो । विदुर के प्रज्ञावाद में रक्ष या कटीली 
बाणी की बहुत निन्दा की गई है । जो ममं, हड्डी, हृदय और प्राणों को छेद 
दे, ऐसी घोर वाणी मनुष्य को जलाकर राख कर देती है । प्रज्ञावाद में उसके 
लिए कोई स्थान नहीं । हृदयस्थ प्रज्ञा देवी ही तो वाग्देवी के रूप में प्रकट 
होती है । प्रज्ञावाद में जैसे श्री का महत्व माना गया है वसे ही वाक्‌ या 
सरस्वती का भी | महाप्राज्ञ महपि हंस और साध्यों के संवाद में सर्व 
प्रथम धर्म मयी और काव्यमयी उदार वाणी पर ही बहुत बल दिया गया है। 
जो प्रज्ञामयी वाणी है, उसे ही काव्यमयी कहा जाता है । प्रज्ञावाद में सबसे 
अधिक गौरव आर्जव या हृदय की शुद्ध और सरलता को दिया गया है। 
विदुर धृतराष्ट्र को वार-वार आजव का महत्व समझाते हैं : 
सर्वतीर्थेषु वा स्नानं सर्वभूतेषु चाजेवन्‌ । 
उभे एते समे स्यातामार्जवं वा विशिष्यते ॥ 

यद्यपि नियतिवादी आचार्य मंखलि गोशाल ने भी सर्वभूत दया का 
उपदेश दिया है (शान्ति १७१।४५), पर नियतिवाद के अनुयायी धृतराष्ट्र 
के लिए कौरव-पाण्डव दोनों में ऋजुता और समता की नीति से व्यवहार 
करना संभव नहीं हो रहा था । इस संघर्ष में आर्जव का प्रयोग किस प्रकार 
किया जाना चाहिए था इसी के बताते के लिए विदुर ने विरोचन और 
सुधन्वा का वह दृष्टान्त सुनाया था। माया, छल, जिह्यता या टेढापन, इनके 
लिए प्रज्ञावाद में कोई स्थान नहीं । 

ज्ञात होता है कि नियतिवाद के साथ ही योनिवाद का भी कुछ समझौता 
था | योनिवाद के अनुसार जन्म ही पुरुष के पद का निर्णयकर्ता है, कुल 
या आचार नहीं । प्रज्ञावादी दार्शनिक इन दोनों के समन्वय में विश्वास 
करते थे, अर्थात्‌ कुल भी प्रधान है, और आचार भी महत्वपूर्ण है। सदा- 
चार से ही कुलो को महिमायुक्त बनाया जाता है। अतएव इसी प्रसंग में 
प्रज्ञावाद दर्शन क अन्तर्गत महाकुलों की विशेषताओं का वर्णन किया गया 
है। नियतिवाद की दृष्टि से व्यक्ति के गुणों का कुछ मूल्य नहीं, क्योंकि 
उत्कर्ष और अपकर्ष का निर्णय भाग्य ही कर देता है । इसके विपरीत 

्रज्ञावाट ग्रुणों का समर्थक है । व्यक्ति स्वयं अपनी बुद्धि से और पुरुषार्थ 
से गुणों का उपाजन कर सकता है एव उनसे धर्म, अर्थ, काम को उपलब्धि 
कर सकता है। विद्या, तप, इन्द्रि य-निग्रह, त्याग, शान्ति, स्वाध्याय, दान, 
घृति, सत्य, शम आदि सद्गुणों से व्यक्ति का उत्थान संभव है, इसमें 
भाग्य वाधक नहीं । कोई धेन से बड़े और कोई गुण से बड़े होते हैं। धन- 
बृद्ध की अपेक्षा गृण-वृद्ध श्रेष्ठ हैं। ज्ञात होता है कि भाग्यवादी धन के 
उत्कर्ष को बड़प्पन का हेतु मानते थे और प्रज्ञावादी गुणों को । 
'भाग्यवाद में धर्म के लिए स्थान नहीं, किन्तु प्रज्ञावाद की मूलभित्ति 
धर्म ही माना जाता था: 

न जातु कामान्न भयान्न लोभाद्‌ । 

धमं त्यजेज्जीवितस्यापि हेतोः॥ 

नित्यो धर्मः सुखदुःखे त्वनित्ये। 

नित्यो जीवो धातुरस्य त्बनित्यः॥ 
(उद्योग, ४०।११-१२) 
अर्थात्‌, काम से, भय से, लोभ से या प्राणों के भय से भौ धर्मं कोन 
छोड़ना चाहिए, क्योंकि धर्म नित्य है और सुख-दुःख अनित्य हैं, जीव नित्यः 
है और शरीर अनित्य है। अनित्य को छोड़कर नित्य का आश्रय लेना 
चाहिए । यह उत्तम श्लोक ही महाभारत के दृष्टिकोण की कुंजी है। इसे 
सम्पूर्ण महाभारत के अन्त में पुनः दोहराते हुए भारत-सावित्नी कहा गया है। 
नियतिवाद का पांचवां सिद्धान्त अविवित्सा अर्थात्‌ वस्तुओं को प्राप्त 
करने की इच्छा का निराकरण था । इसके विपरीत प्रज्ञावाद विवित्सा का 
समर्थन करता है, अर्थात्‌ मनुष्य को व्यावहारिक जीवन में घर-गृहस्थी, 
खान-पान, वस्त्र-शयनासन, भूमि, राज्य-शासन आदि सब रुचि लेनी 
चाहिए । जो कुछ भाग्य ने दे दिया, नियतिवादी उससे सन्तोष मान लेता 
है, किन्तु पुरुषार्थवादी या प्रज्ञावादी कुटुम्ब, खेत, भूमि, घर, रहन-सहन, 
भोजन-वस्त्र सबको अच्छे कुल की कसोटी समझता है और उनमें सुधार 
करना चाहता है (३६।३३) । यदि घर में द्ररिद्रता के कारण जीविका का 
अभाव है तो उसे भाग्य पर न टाल कर विनय या जीवन में प्राप्त शिक्षा 
से उपलब्ध करना चाहिए (अवृत्ति विनयो हन्ति हन्त्यनर्थं परा क्रमः, ३६। ३ रे ) 

कार्य में अध्यवस, , प्रज्ञा का लक्षण है । कभी ऐसा भी देखने में आता है 
कि बुद्धि होने पर भी धन लाभ नहीं होता और मूढ़ के पास रुपये पेसे की 
तरावट देखी जाती ड। ऐसी घटना से प्रज्ञावादी को घबड़ाना नहीं 
चाहिए। लोक-पर्याय घर्म से ऐसा संभव है, किन्तु अन्त में प्रज्ञा का फल 
मिलता ही है.। भाग्यवादी मूढ़ जन विद्यावृद्ध, शीलवृद्ध, बुद्धिवृद्ध आदि 
वृद्ध जनों का अपमान कर बैठते हैं, वयोंकि वे गुणों को नहीं मानते । 

जब धृतराष्ट्र ने स्पष्ट शब्दों में विदुर से यह कहा कि भाग्यवांद ही 
यहाँ सब कुछ है तो विदुर को अपना उत्तर बहुत सोच-समझकर देना पड़ा। 
बिदुर ने सोचा कि यदि दिष्टवाद का सीधे खंडन किया जाय तो धृतराष्ट्र 
को अच्छा न लगेगा। उन्होंने कहा, “यदि स्वयं बृहस्पति भी बिना अव- 
सर की बात कहें तो उन्हें नीचा देखना पड़ेगा । ये बृहस्पति कौन हो सकते 
हैं? इस प्रश्‍न के उत्तर में हमारा ध्यान लोकायत दर्शन के संस्थापक 
आचार्य वृहस्पति की ओर जाता है जो चार्वाक्र भी कहलाते थे। विदुर का 
तात्पर्य यही था कि बृहस्पति के समान भी कोई सुन्दर भाषण करने वाला 
हो तो उसे भी अवसर के अनुकूल ही बोलना चाहिए । इस भूमिका के बाद 
में बिदुर ने द्वेष्य और प्रिय व्यक्तियों का विवेचन किया, “मन जिसे 
अप्रिय मानता है, उसे उसका कुछ भी अच्छा नहीं लगता, पर प्रिय का 


सबकुछ सुहाता है। नियतिवादी की दृष्टि में प्रिय वह है,जो दान से, चाप- 
लूसी से या मंत्रौषधि से प्रिय बन जाता है, किन्तु प्रज्ञावादी उसे ही प्रिय 
मानता है, जो सहज स्नेह से प्रिय और हितू है । इसी प्रकार क्षय और वृद्धि 
भाग्य के खेल नहीं, इतमें भी मनुष्य के पुरुषार्थ का करिश्मा और कर्म का 
जादू काम करता है। कंसा भी क्षय हो, यदि उसके साथ पुरुषार्थ जुड़ा हुआ हे 
और वह वृद्धि की ओर उन्मुख है तो उसे क्षय नहीं माना जा सकता । 
किन्तु कैसी भी समृद्धि हो, यदि वह पुरुषार्थं से शून्य है तो उसे क्षय ही 
समझना चाहिए ।” ज्ञात होता है कि बृहस्पति के लोकायत दर्शन का भी 
किसी अंश में मंखलि गोशाल के प्रत्यक्ष वादी दंत में अन्तर्भाव हो गया 
था । भिन्त-भिन्न दर्शनों के इन बंटे हुए तारों को पहचातने और. अलग 
करने के लिए बहुत प्रयत्न और धैर्यं की आवश्यकता है। . 
अविवित्सा का एक अर्थ अधिक जानते की इच्छा का अभाव भी है । 

नियतिवादी या अन्य नास्तिक दर्शन आत्मा, ब्रह्म आदि के संवंध में ऊहा- 
पोह से भागते थे । ऐसा मानने वाले गुरुकुलवास या पढ़ने-लिखने को व्यर्थ 
समझकर खटवाम्ट तन जाते थे, अर्थात्‌ वैदिक स्वाध्याय और चरणों के 
नियमित अध्ययन से विमुख होकर गृहस्थ हो जाते थे (३६1२७ )1 
प्रज्ञावाद की दृष्टि से ऐसा करना उचित नहीं, क्योंकि उससे बाद में पछ- 
ताना पड़ता है । नियतिवाद का परिणाम श्रमणधर्म था, अर्थात्‌ घर-वार 
छोड़कर वेराग्य साध लेना। यह अच्छी स्थिति नथी! प्रज्ञावादी की 
दृष्ट में अग्निहोत्र, शील, सदाचार, विवाह, दान, भोग, स्त्री, धन, अध्य- 
यन और वेद, इन सबका मूल्य है और जीवन में सबके लिए इनकी आवश्य- 
कता है | धम्मपद के मलवग्ग और कोधवग्ग के कुछ श्लोक और बिचार 
्रज्ञावादी दर्शन में ज्यों-के-त्यों पाये जाते हैं,जैसे 'अक्रोधेन जयेत्क्रोधमसाधुं 
साधूना जयेत्‌’ आदि। 

विदुर-नीति प्रज्ञावाद का रोचनात्मक शास्त्र प्रतीत होता है । आस्तिक 
ब्रह्मवाद या कर्मयोग का समन्वय प्रज्ञावादी दर्शन से था । कृष्ण ने गीता 
में प्रज्ञावादांण्च भाषसे” (गीता, २।११ ) कहकर अर्जुन के प्रज्ञावाद की 
कुछ हँसी की है, किन्तु वह असली प्रज्ञावाद की निन्दा नहीं, वह तो प्रज्ञा- 
बाद का रंगा चोला पहने हुए उन झूठे विचारों की निन्दा है, जिनके द्वारा 
अर्जुन कमं और पुरुपार्थ पर हरताल पोत देना चाहता था । यह कहा जा 
चुका है कि धृतराष्ट्र नियतिवादी और विदुर एवं युधिष्ठिर प्रज्ञावाद के 
अनुयायी थे । धृतराष्ट्र ने प्रज्ञावादी युधिष्ठिर के बारे में चर्चा छेड़ी थी कि 
वे किस प्रकार रहते और कमं करते हैं। बिदुर ने बहुत तरह से प्रज्ञावाद 
का दृष्टिकोण धृतराष्ट्र के सामने रक्खा, पर फल कुछ न निकला। ढाक के 
वही तीन पात । अन्त में धुतराष्ट्र ने स्पष्ट कह्‌ दिया, “हे विदुर, तुम 
जेसा कहते हो, ठीक है । तुम्हारे समझाने से मेरी मति भी वैसी वन जाती 
है। पर पाण्डवों के प्रति मेरी वह बुद्धि दुर्योधन को देखते ही चट बदल 
जाती है । कोई भी मनुष्य दिष्टि या भाग्य का उल्लंघन नहीं कर सकता । 
इसलिए भाग्य प्रधान है, पोरुष निरर्थक है (४०।२८-३०) । किस शिष्य 
में शिक्षक का प्रयत्न कभी ऐसा व्यर्थ हुआ होगा ? धृतराष्ट्र तो केवल कान 
के रसिया थे। उन्होंने शुरू में ही कहा था, “हे विदुर, तुम कहो, मैं 


bashes weirs 

सुनते के लिए बैठा हुं (३81१) ।” इस कान से सुना, उस कान से निकाल 
दया--यही धतराष्ट्र का रवया था । हृदयपरिवर्तन के लिए सच्चा पयत्न 
और निश्चयात्मक विचार धतराप्ट के चरित्र में था । अतएब सुनने क॑ 
लिए उन्होंने एक करवट और ली, जँसा हम सनत्सुजात नामक पर्व के 
अगले प्रकरण में देखते हैं। 


४६ : : ऋषि सनत्सुजात का उपदेशा 
(अ० ४१-४६) 


उद्योग पर्व के अ० ४२ से अ० ४५ तक का नाम सनत्सुजात पवे है 
जिसे सनत्सुजातीय भौ कहते हैं,क्योंकि इसमें महपि सनत्सुजातक्ृत अध्यात्म- 
चिद्या का उपदेश है । इस प्रकरण का महत्त्व इस बात स प्रकट कि इस 
पर श्री शंकराचार्य ते भाष्य लिखा है। शान्तिपर्व (३८।१२) के अनुरार 
सनत्कुमार पिता ब्रह्मा के ज्यप्ठ पुत्र थे, जिनसे भीष्म ने अध्यात्म-शास्त्र 
की शिक्षा पाई थी । एक दूसरे स्थान पर (शान्ति अ० ३२७) यह कल्पना 
की गई है क्वि प्रवृत्ति और निवृत्ति इन दो मार्गो के आदिकर्ता दो प्रकार 
के सप्ति थे । मरीचि, अंगिरा, अल्लि, पुलस्त्य, पुलह, ऋतु, वसिष्ठ ये 
सात ब्रह्मा के मानसपुत्न प्रवृत्तिधर्मी सप्तषि थे, जिन्होंने क्रियामय प्राजापत्य 
मार्ग का अनुसरण किया । इनके ज्ञान का खोत वेद-विद्या थी । अतएव ये 
वेदाचार्य कहे गये । इनके प्रवृत्ति मागं को भागवता ने अनिरुद्ध, इस प्रतीक 
संकेत से स्वीकार क्रिया (३२७।६१-६३) । ब्रह्मा के दूसरे मानसपुत्र 
सप्ति निवत्ति मागं के अनुयायी हुए । सन, सनत्सुजात, सनक, सनन्दन 
सनत्कुमार, सनातन, कपिल, ये सात मोक्षशास्त्र क आचाय और मोक्षधर्मे 
के प्रवर्तक थे । इन्हें योगविद और सांख्यधर्मविद्‌ कहा गया है (शान्ति पर्वे 
अ० ३२७।६४-६६) । प्राचीन धर्म और अध्यात्मसाधना को ये दो धाराएँ 


{किसी समय एक-दूसरे से मिल गईं और उस समन्वय के फलस्वरूप भाग- 

वत धर्म का विशेष प्रचार हुआ, जिसमें भुक्ति और मुक्ति इन दोनों 
आदर्शो पर बल दिया गया । छान्दोग्य उपनिषद्‌ में कथा आती है कि 
नारद अपने समय के सबसे बड़े वेदाचाय अर्थात्‌ ऋक्‌-यजु-साम रूपी त्रयी 
विद्या और वेदांगों के परम ज्ञाता थे। वे एक बार सनत्कुमार के पास उप- 
देश के लिए गये । वहाँ नारद को वेदवित्‌ और सनत्कुमार को आत्मवित्‌ 
कहा गया है । आत्मविद्या की परम्परा में ही सनत्कुमार और सनत्सुजात 
आदि सप्तषि थे। इन्हीं से सांख्ण शास्त्र के निवृत्तिमार्ग की परम्परा विक 
सित हुई और उसी परम्परा में आगे चलकर श्रमणधर्म का विकास हुआ । 
उपनिषद्‌ की कथा में नारद और सनत्कुमार वेदविद्या और आत्मविद्या के 
प्रतिनिधि हैं। यों तो मूल में वेद ही क्रियामार्ग अर्थात्‌ कर्मकाण्ड और 
ब्रह्मविद्या या आत्मविद्या का. एकमाल्न स्वरूप था । वैदिक दर्शन मुख्यतः 
ब्रह्मदर्शन ही हैं, किन्तु क्रमशः गृहस्थो के लिए कर्मकाण्ड और मुमुक्षुओं के 
लिए ब्रह्मविद्या इन दो विचारधाराओं ने जन्म लिया। निवृत्तिमार्गी 
आचार्यो को स्वयमागतविज्ञान कहा गया है, अर्थात्‌ इन आचार्यों के मन में 
ज्ञान का प्रादुर्भाव स्वयं अपनी साधना से हुआ, शब्दमय वेदविद्या के पारा- 
यण और अध्ययन के फलस्वरूप नहीं । 

स्वियमागतविज्ञान' (शा० ३२७।६५) शब्द अत्यन्त महत्वपूर्ण है । 
व्याकरण शास्त्र में स्पष्ट उल्लेख आता है कि कुछ विद्याओं का अध्ययत- 
अध्यापन वैदिक चरणों के अन्तर्गत हो रहा था और कुछ ऐसे नये शास्त्र 
भी थे, जिनकी उद्भावना चरणों से बाहर विद्वान्‌ आचार्यं स्वयं कर रहे 
थे | शाकटापन और पाणिनि के व्याकरण ऐसे ही थे। इन शास्त्रों को तदु- 
पज्ञ अर्थात्‌ आचार्यविशेष की बुद्धि से उत्पन्न कहा जाता था । दर्शन के 
क्षेत्र में तदुपज्ञ चिन्तन को ही स्वयमागतविज्ञान कहा गया है। सनत्सुजात 
ओर कपिल इसी परम्परा के थे इसके विपरीत नारद चरणों के अन्तर्गत 
वैदिक परम्परा के आचार्य थे। पहली परम्परा में ही और अधिक स्वतंत्र 
विकास के अनन्तर प्रज्ञावादी बुद्ध और महावीर जैसे स्वतंत्र आचार्यो ने 
जन्म लिया । 

प्रज्ञादर्शन में कर्म-ज्ञान का समन्वय 


विदुरनीति के संबंध में कहा जा चुका है कि वह साक्षात्‌ प्रज्ञावाद 
दर्शन का ग्रन्थ था । उसकी युक्‍्तियों का झुकाव न केवल मंखलि गोशाल के 
लियतिवाद की कांट-छांट करना है, बल्कि प्राचीन वै दिक कर्मयोग-परायण 
गृहस्थमागे को गौरव प्रदात करना भी है । प्रश्‍न यह है कि प्रज्ञावाद दर्शन 
के तुरन्त बाद ही सनत्सुजातीय प्रकरण को रखने में महाभारतकार का 
बरा हेतु हो सकता था ? प्रज्ञावाद अत्यन्त व्यापक दर्शन था । कृष्ण प्रज्ञा 
वादी थे । वुद्ध भी प्रज्ञावादी थे, किन्तु कृष्ण ने बैदिक कर्मयोग का आश्रय 
लिया और बुद्ध प्रज्ञावाद के मार्ग पर चलते हुए भी श्रमणधर्म या निवृत्ति 
मार्ग के प्रभाव में आ गये और उन्होंने ब्यवहार में सांख्यविदों की त्याग- 
प्रधान परम्परा को ही उत्तम समझा । हम देख चुके हैं कि सनत्सुजात उसी 
निवृत्ति-मार्गी परम्परा के आचार्य थे, जिसके सांख्यविद्‌ कपिल; किन्तु 
सनत्मुजात स्वतंत्र चिन्तन के समर्थक होते हुए भी बैदिक परम्परा से दूर 
न हटे थे और वेद की उच्च अध्यात्म बिद्या या ब्रह्मदर्शन उन्हें मान्य था । 
तत्त्वाचतन के विकास में यह स्थिति निश्चय बुद्ध के पूर्व रही होगी । कृष्ण 
ने भी एक ओर प्रज्ञावाद और उससे मिले हुए कर्म और पुरुषार्थं को अप” 
नाया एवं दूसरी ओर वेदिक विचारधारा का जो तेजस्वी ब्रह्मदर्शन था, उसे 
बहुत पल्लवित रूप में प्रतिपादित किया है और उससे भी अधिक विचित्तता 
यह है कि निवृत्तिमागी सांख्य कपिल की विचारधारा को भी पर्याप्त आदर 
दिया है। विचारों के ये भिन्तन-भिन्न तन्तु, जो महाभारत के कई प्रकरणों 
में फैले हुए स्पष्ट दिखाई पड़ते हैं, अति सुन्दरता से गीता के बुद्धियोग- 
शास्त्र में एक में बट दिये गए हैं। गीता-शार्त्र की इस काव्यमयी कला को 
देखकर हादिक रोमांच होता है। बहुत “विशिष्ट कल्याणमयी प्रज्ञा से ही 
इस प्रकार की युक्ति संभव हो सकती है। वस्तुतः अकेला प्रज्ञावाद भी 
जीवन के लिए पूर्ण दशन नहीं बन सकता, जबतक उसके साथ ब्रह्मवाद का 
मेल त हो; पर यह ब्रह्मवाद केवल कहने-सुनने की वस्तु न हो और न शुष्क 
तर्क का मुखापेक्षी हो । इसे तो अनुभव के भीतर से पल्लवित होता चाहिए 
और इसका अट्ट प्रवाह हृदय के भीतर से आना चाहिए । गीता की यही 

विशेषता है । उसका सान-सुपणं प्रज्ञावाद और ब्रह्मवाद इन दोनों पंखों को 
एक साथ फड़फड़ाकर उड़ना चाहता है । विदुरनीति और सनत्सुजात पर्ब 
जानबूझकर एक-दूसरे के साथ रखे गये हैं, पर इनमें गीता जैसी कलात्मकता 
नहीं । हां, दो प्राचीन दर्णनों की बहुब्यापी पृष्ठभूमि अवश्य है, जो उप- 
निपत्कालीन ज्ञानमंथन के द्वार को कुछ क्षण.के लिए अन वृत्त करदेती है । 


ऋषि सनत्सुजात का ३ 

[ना 

विदुर द्वारा व्याख्यात प्रज्ञावाद दर्शन की दृष्टि को सुनकर भी 
वृतराष्ट्र पर कोई प्रभाव न हुआ । वे अपने दिष्टवाद या भाग्यवाद पर जमे 
रहे । उन्होंने कहा, “कोई भी प्राणी भाग्य का अतिक्रमण नहीं कर सकता । 
भाग्य ही कर्म का रूप है, पौरुष व्यर्थ है, पर यदि इससे अधिक तुम्हारे 
पास कुछ कहने को हो तो सुनाओ । मुझे तुम्हारी वात अच्छी लगती है ।” 
बिदुर ने अपने प्रयत्न को यों निष्फल देखकर फिर स्वयं कुछ कहने का 
साहस नहीं किया और उन्होंने सनत्कुमार का परिचय देते हुए कहा कि वे 
मृत्यु को नहीं मानते और वे ही तुम्हारे हृदय के गुप्त और प्रकट प्रश्नों पर 
प्रकाश डालेंगे । विदुर ने सनत्युजात का ध्यान किया और वे वहां आ नप- 
स्थित हुए । धृतराष्ट्र ने एकान्त में रछा, है भगवन्‌, मैंने सुना है कि मृत्यु 
नहीं है, यह आपका उपदेण है। देवता और असुरों ने भी मृत्यु को जीतने 
के लिए ब्रह्मचर्य धारण क्रिया, क्या यह बात सत्य ल. 

सनत्सुजात ने उत्तर दिया, “किली का मत है कि कर्म से अमृत मिलता 
है। औरों का कहना है कि मृत्यु है ही नहीं। य दोनों मत पहले से चले 
आते हैं और दोनों ठीक हैं । प्रज्ञावान्‌ मोह को मृत्यु मानते हैं, पर मेरा मत 
है कि प्रमाद ही मृत्यु है और अप्रमाद अमृत ह । प्रमाद से अमुर हारे। 
अप्रमाद से लोग ब्रह्मपद पा लेते हैं। मृत्यु वाघ की तरह मनुष्यों को नहीं 
-खाती ओर न उसका कोई प्रकट रूप है । एक मत यह है ,कि यम ही मृत्यु 
है । इसके विपरीत व्रह्मचर्य-वास करता हुआ आत्मा अमृत का रूप है । 
मृत्यु कहीं बाहर से नहीं आती, वह मनुष्यों के भीतर ही उत्पन्न होती है। 
कोध, प्रमाद, मोह ये ही तो मृत्यु के रूप हैं। इनसे मोहित व्यवित् यहां से 

मरकर पुनः वहां जाते हैं और फिर यहां अते हैं ।” 

रानत्सुजात का यह मत प्राचीन निवृत्ति मार्गी दर्शन का अंग था । जैन 
और बौद्ध दर्शनों में भी प्रम, मृत्यु है, अप्रमाद अमृत हैं, इस सिद्धान्त को 
अपनाया था । धम्मपद के अन्तर्गत अप्यवाद वर्ग मे लिखा है : 

अध्पञ्ञादो आमतपदं पमादो भच्चुनो पदस्‌ । 
अप्पभत्ता नमीयन्ति ये पमत्ता नता यथा॥ 

उत्तराध्ययन सूत्र क अप्पमाद अध्यशन = महाधीर ने गौतम गणधर 
को अप्रमाद का उपदेश दिया, “समयं गोग्रम मा पमायये' । ; 

बस्तुतः संसार के दुःसवादी दार्शनिकों ते मृत्यु को सबसे भारी दुःख 
माना । फिर इस मृत्यु-दु:ख से छूटने की मीमांसा कई, प्रकार से होने लगी । 
ब्रह्मचर्ये गुकत में बैदिक दृष्टिकोण का उल्लेख हुआ है कि ब्रह्मचर्यं और 
तप से देवों ने मृत्यु को जीत लिया था (ब्रह्मचर्येण तपसा देवा मृत्यु" 
पाच्नत, अथर्व० ११।५।१६) । 

अमृत के विषय में कर्मवा दियौं का मत भी दिया गया है । ये यज्ञ को 
श्रेष्ठतम कर्म मानने वाले कर्मकाण्डी पूर्वमीमांसक जान पड़ते हैं, जो यज्ञ- 
कर्मों द्वारा स्वादि की प्राप्ति को ही मृत्यु पर विजय मामते थे। मुत्यु कुछ 
है ही नहीं, यह दृष्टिकोण ज्ञानवादी तिवृत्तिमार्गी आचार्यों का विदित होता 
है । सनातन ब्रह्मचारी सनत्कुमार कपिल आदि उनमें अग्रणी थे। यदि 
मृत्यु की पृथक्‌ सत्ता होती तो ये सनातन आयुष्य का उपभोग त कर सकते। 
सनत्सुजात ने अमृतत्व और अप्रमाद को पर्यायवाची मानते हुए यज्ञादि 
वाह्मकारणों से मृत्यु को हटाकर अभृत प्राप्त करने का निराकरण किया है। 
६ उसे एक नैतिक प्रश्‍न के रूप मे देखते हैं, जैसे बुद्ध ने मीमांसको के कर्म- 
वाद को बाह्य हेतुओं से छुड़ाकर आंतरिक नैतिक धरातल पर प्रतिष्ठित 
क्रिया था । क्रोध, प्रमाद, मोह थे मनुष्य के भीतर से ही उत्पन्न होते हैं और 
इन्हीं का नाम मृत्यु ३ । यदि पितृलोक में धर्मराज यम को मृत्यु का देवता 
मान लिया जाय तो वे भी स्वयं निरपेक्ष ही हैं। अतएव अच्छों के लिए 
अच्छे और बुरों, के लिए बुरे, यहो उनका व्यवहार है (शिवः शिवानाम- 
शिवोडशिवानाम्‌) । क्रोध, प्रमादा सोह-रूपी असत्कर्मो का चक्र ही मनुष्य 
को जन्म-मरण के बंधन में डालता है । यही कर्मोदय होने का कर्मफल है। 


"७२ भारत-सावित्नी [५. उद्योग प 


जो विषयों में गुण देखता हुआ, अबुद्ध रहकर, उत्पन्न होते हुए विपगों के 
हनन में अनादरसे काम लेता है, वह मृत्यु रूप हो जाता है । मृत्यु के समान 
“तीव्रता से वह उन विषयों का भोग करता है 1 पर जो विद्व न्‌ है, वह कामों 
का हनन कर लेता है (४२।६) । कामना और तृष्णा के पीछे भागमे वाला । 
मनुष्य उन्हीं के साथ नष्ट हो जाता है। जो कुछ यहां रजोगुण है, मनुष्य 
कामों को उठाकर स्वयं उसे उरपन्न कर लेता है। तम और प्रक शु के 
अभाव का ही नाम नरक है । जैसे कोई मुंह उडाए हुए गड्ढे की ओर जाता 
हो, ऐसे ही मनुष्य उस नरक की ओर दौड़ रहे हैं। विषयों में गुण का 
चितन, यह पहली मृत्यु है। फिर काम, क्रोध उसे पकड़कर मारते हैं । मुखों 
की मृत्यु यही है। जो धीर हैं, वे धैगं से इस मृत्युरूप काम, क्रोध के पार 
हो जाते हैं। क्रोध, लोभ और मोह का अंतरात्मा में प्रवेश, यही शरीरस्थ 
मृत्यु है और वाहर कोई मृत्यु नहीं है, जो बाघ की तरह बछडे को उठा ले 
जाय । इस प्रकार जो मृत्यु की उत्पत्ति को जान लेता है, वह ज्ञान का आश्रय 
लेकर मृत्यू से नहीं डरता । उसके लिए फिर मृत्यु उसी तरह नहीं रहती, 
जसे मृत्यु के चंगुल में पड़ा हुआ मनुष्य नहीं रहता । यह ज्ञानमार्गी 
'सांख्यविदों का मत था, जो कहते थे कि मृत्यु की वास्तविकता कुछ नहीं है। 


धर्म और अधरम का तारतम्य 

इस भूमिका के बाद धृतराष्ट्र ने एक और टेढ़ा प्रश्न पूछा, “कुछ 
मनुष्य धर्म का आचरण. नहीं करते, कुछ करते हैं, तो सच बात क्या है ? 
पाप धर्मं को मार डालता हैया धर्म पाप को।” प्रशन जैसा स्पष्ट है 
सनत्सुजात का उत्तर भी वेसा ही स्पष्ट है: “धर्म और अधमं दोनों का 
फल भोगना पड़ता है। विद्वान्‌ धमं से अधर्म को हटाता है। अवश्य ही 
उसके लिए धर्म अधर्म से बलवान ठै ।” 

धृतराष्ट्र को अगला प्रशन ब्राह्मणों के उस बाह्य आचार के विषय में है, 
'जिसके द्वारा वे उत्तम लोकों की प्राप्ति संभव मानते थे और जो उनके बाह्य 
आचार और कमंकांड से जकड़ा हुआ था । वे लोग उसी की रट लगाते थे 
और उसके अतिरिक्त और कोई कर्म न मानते थे। उत्तर में सनत्सुजात 

ने धम्मपद के ब्राह्मण वर्ग की तरह बाह्य आचारों का खंडन करके नैतिक 
जीवन और सदाचार को ही श्रेष्ठ ब्राह्मणधर्म कहा, ' 'बलधारी की भांति 
ब्राह्मण को वल ब घमंड नहीं होता। सच्चा ब्राह्मण वही है, जो इसलोक से 

हीं, स्वर्ग के प्रकाश से प्रकाशित होता है । जहां वर्षा ऋतु के घास-फूस की 
तरह बहुत-सा अन्न-पान भरा हुआ हो,सच्चा ब्राह्मण उसके लिए संतप्त नहीं 
होता। जो बंधु-ब्रांधवों के वीच में रहता हुआ भी अज्ञातचर्या से रहता हैं, वही 
ब्राह्मण है । जो अपरिग्रह या न लने के ब्रत में कभी खिन्न नहीं होत।, वही 
ब्रह्मवित्‌ ब्राह्मण है । जो मानुषी धन का धनी नहीं, देदों का धनी है, वही 
अडिग है और उसे ही सच्चा ब्राह्मण समझो । जो मान के लिए प्रयत्न नहीं 
करता फिर भी पूजित होता है, उसी का मान सच्चा है । जिस सम्मान के 
लिए ब्राह्मण को स्वयं प्रयत्न करता पड़े, वह मान नहीं । विद्वान्‌ ही योग्य 
व्यंक्ति को मान देते हैं, मूर्ख नहीं । इसलिए अमान से संतप्त त हो | मान 
और मौन कभी साथ नहीं रहते । मान से वह लोक मिलता है, मौन से वह 
लोक, ऐसा जानने वालों का कहना है। कुछ लोग श्री में सुखका वास मानते 
हैं, पर वह्‌ श्री विध्नयुक्त हैं । प्रज्ञाशील की जो ब्राह्मी श्री है, वही सच्ची श्री 
है। सत्य, आजव, ह्ली, दम, गोच और विद्या, ये छह उस श्री के द्वार हैं ॥ 


पाप से बचने के लिए सत्य में स्थिति आवश्यक हू 


धु राष्ट्र ने फिर एक कटीला प्रश्न पूछा, “जो ऋक, यजु या साम- 
वेदों को पढ़ता हुआ पाप भी करता है, उसे पाप लगता है था नहीं ?” 
सनत्सुजात का उत्तर और भौ खरा है, “न साम, न न ऋक्‌, न यजू, 
कोई भी पाप म रक्षा नहीं कर सकता, मैं तुमसे मिथ्या नहीं कहता : 

नैनं सामासूचो वापि न यजूंषि विचक्षण । 

द्वायन्ते कर्मणः पापन्‌ न ते मिथ्या ब्रावीम्यहम्‌ ॥ (उद्योग ४३।२) 
“जो मायावी छल-कपट में लीन है, उरे वेद पाप स नहीं तारते। पंख निकलने 
पर जैसे पक्षी घोंसला छोड़ जाते हैं, ऐसे ही अन्तकाल में उसे वेद छोड़ 
जाते हैं।'” 

उत्तर सुनकर धृतराष्ट्र कुछ विचलित हुए और उन्होंने अधिक साहस 


छ भारत-साविद्वी [५. उद्योग पवे 


के साथ कहा, “यदि वेद वेदविद्‌ को नहीं बचा सकते तो ब्राह्मणों का यह 
सनातन प्रलाप क्यों होता आया है? "उत्तर में सनत्सुजात ने वेदों के सग्गा- 
पाठ और तपोमय सत्यपरायण जीवन इन दोनों के तारतम्य पर ध्यान 
दिलाया । यहाँ उस समय के विद्वानों को तीन वर्षो में बांटा गया है। प 
वे हैं, जो बहुपाठी अर्थात्‌ पदक्रम, जटा, घन आदि की रीति से वेदों को कंड 
रखते थे, उन्हें छन्दोविद्‌ कहा जाता था । दूसरी कोटि में बे विद्वान्‌ थे, जो 
दवेदिता कहलाते थे, अर्थात्‌ षडंग वेद का जो अर्थस हित अध्ययन-अध्यापन 
करते थे। वे शुष्क छन्दविदों से कुछ अच्छे थे । किन्तु उनसे भी बढ़कर 
तीमरी कोटि के वे विद्वान्‌ थ, जिन्हे वेद्यवित्‌ कहा जाता था, अर्थात्‌ जानने 
योय जो “रम तत्त्व है, उसे वे जानते थे । छुन्दोवित्‌, वेदबित्‌ और वेद्चवित्‌ 
इन तीनों म अंतिम वेधवित्‌ ही श्रेष्ठ है। जो केवल वेद जानता है वह 
वैद्य {ज!नने योग्य) को नहं जानता । पर जिसने सत्य का आश्रय लिया 
है, व: जानने योग्य को भी जान लेता है : 

थो वेद बेदान्‌ न स वेद वद्यम्‌। 

सत्ये स्थितो यस्तु स वेद वेद्यम्‌ ॥ (उद्योग० ४३।३१) 

“मैं तो उसी को वेद का चतुर आख्याता (अध्यापक) मानता हूं, जो 
स्वयं छिन्नसंशय हो गया हो । मौन तप से कोई मुनि बनता है, जंगल में 
बसने माद्र से नहीं। जो अक्षर तत्त्वको यथावत्‌ जानता है, वही श्रेष्ठ मुनिः 
है । जब ब्राह्मण सत्य में प्रतिष्ठित होता है तभी ब्रह्म का दर्शन कर पाता 
है। चारों वेदों का क्रम से यही मत है।” छान्दोग्य उपनिपद्‌ में भी 
सनत्कुमार ने नारद को सबकुछ बताकर अन्त में सत्य का उपदेश किया 
है (सत्यं त्वेव विजिज्ञासितव्यमिति, ७।१६।१) । सदाचार और सत्यदर्शत 
इन पर ही यहां विशेष आग्रह किया गया है। कंसा भी बढ़ा-चढ़ा तप हो, 
वह नीतिमय जीवन के बिना रीता है, और सच्चे धमं के बिना वेद का 
ज्ञान भी कोरा बृद्धि का व्यायाम ही है । काम, क्रोध, लोभ, मोह, ईर्ष्या, 
शोक, मान, असूया, स्पृहा, विवित्सा (संग्रहवृत्ति), कृपा (दैन्य), घृणा थे 
बारह महा दोष हैं । जसे शिकारी मृगो को ढंढ़ता है ऐसे ही इनमें से हरः 
एक मनुष्य की टोह में रहकर उसे अपने चंगुल में फंसाता हैं। इसके दिप 
रीत ब्राह्मणवृत्ति मनुष्य के लिए ये बारह महाव्रत हैं-धर्म, सत्य, दम, तप, 

यज्ञ, दान, श्रुत, धयं, अमात्सर्यं, ह्वी, तितिक्षा और अनसूया । जो इन बारह 
गुणों से शून्य है,अथवा दम, त्याग और अप्रमाद ये तीनों या इनमें से दो या 
एक भी जिसके पास नहीं है, उसका अपना आत्मा जँसे कुछ बना ही नहीं । 
दम, त्याग और अंप्रमाद इनमें ही अमृत कहीं रखा हुआ है! मनीपी 
ब्राह्मण कहते हैं कि ये सत्य के तीन मुख हैं। इन तीन गुणों का विशेष 
उल्लेख यवन देशीय भागवत हिलियोदोर के विदिशास्थित गरुडध्वज लेख 
में भी पाया गया है। उसे अवश्य भागवतों ने महाभारत के इसी प्रकरण से 
लिया था। पंचरात्न भागवतों के पास धार्मिक चर्या तो अपनी थी; किंतु 
दर्शन उन्होंने सांख्यवादियों से लिया। जैसा पहले कहा जा चूका है, 
सनत्सुजात का दृष्टिकोण प्राचीन सांख्ययोग की परम्परा से आया हुआ था! 


सत्य ही एकमात्र वेद हैं 

घ॒तराप्ट्र ने प्रश्‍न किया, “लोक में अनेक रकार के विद्वान्‌ हैं । कोई 
इतिहास-पुराण नामक. पांचवें वेद के ज्ञाता होगे से प्रसिद्धि पाते हैं, कोई 
चतुवद, कोई द्विवेद और कोई केवल एक वेद जानते हैं, और कोई 
ऋचाओं से बिलकुल कोरे हैं। इनमें सच्चा ब्राह्मण किसे माना जाय ?” 
सनत्सुजात ने इस चुभते प्रश्‍न का स्पष्ट उत्तर दिया, “सत्य ही एकमात्त वेद 
। सत्यरूपी एक बेद के अज्ञान से वेदों को बहुत कहा जाने लगा। जो 
अपने ज्ञान या बुद्धि को सत्य में स्थित कर लेता है, उसी की प्रज्ञा महान्‌ आत्मा 
में प्रतिष्ठित होती है । जितने यज्ञ हैं, सत्य पर आरूढ़ होने स ही उनका 


वितान होता है।” इसके बाद सनत्सुजात ने अनैभृत्य सिद्धान्त का उल्लेख 


किया । ईभ॒त्य का अर्थ है चुपचाप रहना या संकोच। अनेभृत्स का आशय 
था प्रगल्भता, अर्थात्‌ सत्य के आग्रह या प्रगल्भता से ही प्रवृत्तिमार्ग 
जिसमें यज्ञ दीक्षा भी सम्मिलित है, सफल होता है, और सत्य से ही निवृ- 
त्तिमार्ग की आध्यात्मिक शांतिं (धातु-निव्‌ ति) प्राप्त होती है । जो परोक्ष 
तप है, जब सत्य के धारण से वह जीवन में प्रत्यक्ष बनता हैं तो वही ज्ञान 
कहलाता हैं (४३।२८) । 

इस प्रकार सत्य को सब वेदों का सार और सच्चे ब्राह्मण की पहचान 

बताऊर सनत्कमार नें ग के विद्वानों की कई कोटियों का उल्ले 
किया है। एक वे थे जो ठी कहलाते थे, अर्थात्‌ पद-पाठ, क्रम-पा 


आदि की रीति से वेदों को कंठ करते थे। पाणिनि के अनुसार इनका पारि 
भाषिक नाम श्रोत्रिय था (श्रोलियंश्छन्दोऽधीते) । इस प्रकार छन्दोविद 
आचार्य वेदों के अर्थ की ओर से उदासीन थे । वे स्वयं वेदों का पारायण 
करते ओर छात्रों को उन्हें कंठ कराते थे। इनसे ऊँची कोटि के वे विद्वान्‌ 
थे, जिन्हे वेद-बेदिता कहा जाता था, अर्थात्‌ जो वेद के अर्थों को भी जानते 
थे ओर आचाय रूप में शिष्यों का उपनयन करके उन्हें वेद के रहस्थ-त्ञान 
की शिक्षा देते थे । इन्हें छान्दोग्य उपनिषद्‌ के सनत्कुमार-नारद संवाद में 
वेदत्रित्‌ या मंत्रवित्‌ कहा गया है । बैदिक चरणों की परिभाषा में यही 
'आख्याता पद धारण करते थे। किन्तु विद्वानों की एक कोटि इनसे भी 
ऊपर थी और सत्य का साक्षात्‌ दर्शन करनेवाले आत्मवित्‌ या ब्रह्मवित 
पुरुषों की गणना इसमें की जाती थी । वेद्य अर्थात्‌ सत्य या ब्रह्म के ज्ञाता 
होने के कारण इन्हें वेद्य-वेदिता कहा गया है। सत्य के दर्शन से जिनके 
हृदय की ग्रन्थि खुल जाती है और जिनके संशय छिन्न हो जाते हैं, ऐऐ 
व्यक्ति विचक्षण आख्याता कहलाते थे, अर्थात्‌ वे आचार्य, जिन्होंने सत्य का 
स्वयं दर्शत किया हो। बेदिता नामक विद्वानों में जो एक शास्त्र का ज्ञान 
प्राप्त करते उन्हें एकविद्य, जो कई शास्त्र जानते, उन्हें भूयोविद्य और जो 
अपने युग के सब शास्त्रों में पारंगत होते थे, उन्हें सर्वबिद्य या महाब्रह्म 
कहा जाता था । किन्तु आत्मवित्‌ या ब्रह्मावित्‌ का उद सर्वविद्य से भी 
ऊपर था । यही उस समय ज्ञान के क्षेत्रकी तरलता थी । ग्रन्थ-पाठ की 
अपेक्षा प्रत्यक्ष दर्शत का-अधिक मूल्य समझा जाता था । जो लोक का प्रत्यक्ष 
दर्शत करता है, वही सच्चा सर्वज्ञ है: 
प्रत्यक्षदर्शी लोकानां सवंदर्शो भवेन्नरः । (४३।३६) 

ज्ञात होता है क्रि महाभारत के सनत्सुजात ऋषि भौर छान्दोग्य उप 
निषद्‌ के सतत्सूजात आचर्य एक ही व्यक्ति थे। जिस प्रकार सतत्सुजा 
ने यहां सत्य को एकमात्र ब्रह्मदर्शन का हेतु कहा है (सत्ये वै ब्राह्मणस्तिष्ठः 
ब्रह्म पश्यति भत्रिय, ४३।३७). उसी प्रकार छान्दोग्य उपनिषद्‌ † 
सनत्कुमार भी नारद को अन्त में सत्य का ही उपदेश करते हैं (सत्यं तवे 

` बिजिज्ञामितव्पमिति। सत्यं भगवो विजिज्ञास इति, छां उप० ७।१५।१)। 
महाभारत का यह्‌ सनत्युजातीय प्रकरण प्राडीन अध्यात्म विद्या का 

| नवनीत है । इसमें चार अध्याय हैं । अध्याय ४२ में मुत्यु फी समस्या पर 

विचार किया गया है । जीवन में प्रमाद या स्खलन का ही नाव मृत्यु है । 
यह सनत्सुजात की पहली स्थापना है। बुद्ध के प्रजावाद में भी प्रमाद की 

| इसी प्रकार निन्दा की गई है । अध्याय ४३ में सनत्सुजात ने इस प्रश्‍न का 
स्पष्ट उत्तर दिया है कि जीवन में शब्दमय राशि वेद का ज्ञान पर्याप्त नहीं 

| है। यहां जीबन को संयम में डालकर सत्य के अनुसार आचरण ही महुत्त्व- 
पूर्ण है । इसे ही अक्षर-ब्रह्मा का साक्षात्कार कहते हैं। जिसने यह नहीं 
| किया, उसका वेद पढ़ना व्यर्थ है। अब अध्याय ४४ में सनत्मुजात ने यह 
| बताया है कि उस अक्षर-ब्रह्मा के साक्षात्कार के लिए ब्रह्मचर्यं की दीघे- 
कालीन साधना आवश्यक है.। 'काता और ले उड़े' की वृत्ति से ब्रह्मतत्त्व को 
कोई चटपट नहीं पा सकता (नैतद्‌ब्रह्मा त्वरमाणेन लब्धम्‌} । अक्षरब्रह्म 

' सम्बन्धी इस चर्चा को उस समय ब्राह्मी वाक्‌ कहते थे (४४।१)। इसी क्रा 
दूसरा नाम अव्यक्त विद्या था, जो प्राचीन काल के ऋषियों की परस्परा 

में सुविदित थी । यह सनातनी अव्यत विद्या प्रज्ञा और ब्रह्मचर्य से सि 

की जाती थी; किन्तु धुत राष्ट्र ने स्पष्ट कहा है कि उनके समय में कोई इस 
विद्या में रुचि नहीं लेता था । ब्रह्मतत्त्व या अमृतत्त्व की परम्परा उस 
समय ट्ट चुकी थी । इसी से इसे अनारब्धा कहा गया है। वेदों के कण्ठाग्न 

| करने वालों की संख्या उस समय बढ़ गई थी । जसा पतञ्जलि ने महा- 
| भाष्य के आरम्भ में लिखा है--लोगों की ऐसी वृत्ति हो गई थी कि इधर 
| वेद पढ़ा और उधर ज्ञान बधारने लगते थे ! पूर्व काल में ऐसी बात न 
| थी । सनत्सुजात का कथन है कि जैसे यत्तपूर्वक मंज के भीतर से सींक 
| निकाली जाती है, बैसे ही भौतिक देह के भीतर निगूढ आत्मतत्व का साक्षात्‌ 


। दर्शन किया जाता है। भौतिक शरीर तो माता-पिता से मिल जाता है, 
। किन्तु सत्य के संसार में नया जन्म केवल आचार्य की कृपा से ही होता 
है । अतएव आचार्य के ज्ञानगर्भ में प्रविष्ट होकर ब्रह्मचर्य का आचरण 
आवश्यक है । जो इस प्रकार ज्ञानसाधना करते हैं वे ही सच्चे पद के 


अधिकारी हैं और उन्हें जीवनयोग सिद्ध होता है। इसके उपरान्त यह 


) | 

बताया गया है कि गुरु कोन हैं और शिष्य को किस प्रकार उसके समीप 
जीवन बिताना चाहिए। जो तपश्चर्या द्वारा शरीर की चर्वी जला क्र 
उसे झकझोर डालता है (य आशयेत्‌ पाटयेच्चापि राजन्‌ सर्व शरीरं तपसा 
तप्यमानः, ४४।१६) वही जीवन में अपनी मूर्खता को जीत पाता है और 
अमृत की प्राप्ति से मृत्यु को हटा पाता है। जीवन में ब्रह्म को कभी-न-कभी 
जानना ही होगा, दूसरा मार्ग या गति नहीं (नान्यः पन्था अयनाय विद्यते )। 
उस समय लोग ध्यान में नीला, काला, लाल, श्वत रंग देखने का ढोंग 
रचते थ और उसे ब्रह्मदर्शन कहते थे। धृतराप्ट्र ने प्रश्‍न किया कि क्या 
सचमुच अमृत अक्षर ब्रह्मत्व का कोई ऐसा रंग है। सनत्सुजात ने स्पष्ट 
कहा कि सफेद, लाल, काने, नीले रंगों की कोई कल्पना ब्रह्म में नहीं है। 
ह्‌ पृथिवी में, अन्तरिक्ष में, समुद्र के जल में, आकाश में, ताप में, मेघ और 
विद्युत में, चन्द्र और सूर्य में, ऋक्‌, यजु, साम और अथव में, बृहत्‌ और 
रथन्तर में किसी के रूप में नहीं है और सब उसी के रूप हैं। अणु और 
महान्‌ रूपों में उसी की सत्ता है। वही विश्व की प्रतिष्ठा और अमृत है 1 उत्त 
ब्रह्म की ही संज्ञा यश या विश्व का सुन्दर पूर्णतम स्वरूप है (४४।१६-२३)। 


सनातन ब्रह्म की व्याख्या 


ओपनिषद ब्रह्म की इस प्रकार व्याख्या करके अगले अध्याय में सनतसु- 
जात ने उपनिषदों और वेदों के वाक्यांशों को लेकर अत्यन्त उदात्त शैली 
एवं रोचनात्मक शब्दों में सनातन ब्रह्म का गान किया है । 'योगिनस्तं 
प्रपश्यन्ति भगवन्तं सनातनम्‌' यह इस सुन्दर अध्यात्म गीत की टेक है । वेद 
उपनिषद्‌, गीता आदि के सुन्दर वाक्यांश लेकर इस माला को गंथा गया 
है । इसकी शैली अध्यात्म भावों की दृष्टि से अत्यन्त आकर्षक है। उदाहरण 
के लिए : सुनहले पत्तों वाला एक अश्वत्थ है । जबतक पंख नहीं निकलते 
तबतक पक्षी उस पर बैठते हैं। किन्तु पंख निकलने पर वे मनचाही दिशा 
में उड़ जाते हैं सनातन ब्रह्म ही वह हिरण्यपर्ण अश्वत्थ है जिसका दर्शत 
योगियों को मिलता है, औरों को नहीं । 

जसा ऊपर कहा है, यह सनत्सुजातीय करण उपनिषद्‌ युग के अध्यात्म- 

प्रधान साहित्य से छटककर महाभारत में आ गया हूँ । उस युग में भिन्न- 
भिन्न मति, दृष्टि या दिटिठ्याँ थीं। उनके भी इसमें कई संकेत हैं और 
तत्सम्बन्धी शब्दावली भी पाई जाती है। गीता में 'ध्यायतों विषयान्‌ 
पुंसः संगस्तेप्पजायते' (गीता २1६२-६३) इत्यादि श्लोकों में विषयों के 
ध्याने से क्रमशः मानव कै विनाश या विनष्ट होने की बात कही गई है 
उसे ही प्राचीन परिभाषा में अशिध्या कहते थे : 

अभिध्या वै प्रथमं हन्ति चनं कामक्रोधौ गृह्य चेन तुप श्चात्‌ । 

एते बालान्‌ मृत्यवे प्रापयन्ति धीरास्तु धैर्येण तरन्ति मृत्युस्‌ ॥ 

यद्यपि सनत्सुजात के इस अध्यात्म प्रकरण पर शंकराचार्य का भाष्य 
उपलब्ध है, किन्तु विभिन्न दिटिठियों के इतिहास और प्राचीन पारिभाषिक 
शब्दावली के संकेतों की दृष्टि से महाभारत के एन चार अध्यायों पर पुन” 
स्वतंत्र अनुसंधान होने की आवश्यकता है। 

ऊपर कहा जा चुका है कि धृतराष्ट्र ने संजय को पाण्डवों के पास इस 
उद्देश्य से भेजा था कि युद्ध करने के विषय में उनके विचारों और चेष्टाओं 
को थाह लें (अ० २०-३२) । इसके बाद के प्रजागर पर्वं (अ० ३३-४०) 
और सनत्सुजात पर्व (४१-४६) ये दो लम्बे प्रकरण धृतराष्ट्र के समय 
बिताने के लिए रक्खे गए हैं । अव फिर कथासूत्र पहले के साथ जुड़ जाता है।। 


संजय का लौटकर हाल कहना 


प्रातःकाल होने पर धृतराष्ट्रकी सभा जुड़ी और भीष्म, द्रोण, दुर्योधन 
आदि सब प्रमुख लोग पाण्डवों का उत्तर जानने के लिए उत्सुकता से एकत्र 

हुए । सभा में धृतराष्ट्र ने संजय से पूछा, “हे संजय, पहले बताओ कि युद्धं 
में अग्रणी अर्जुन ने क्या कहा ?” इसके उत्तर में संजय ने एक सौ तीन 
त्िप्टूप्‌ श्लोकों मे अर्जुन की ओर से पाण्डवों और कृष्ण के विविध परा- 
क्रमों का वर्णन किया, जिनमें अनेक प्रकार से दुर्योधन को घुइकते हुए युद्ध 
के भयंकर परिणाम के विषय में सावधान किया गया है । यह प्रकरण 
(अ० ४७) अत्यंत तेजस्वी भाषा में भागवतों द्वारा लिपिबद्ध किया गया 
जान पड़ता है। इसके अनन्तर भीष्प ने दुर्योधन से नर-नारायण की महिमा 
का बखान किया । उस कीर्तन को ब्रह्मा के मुख में रख गया है। इसके 
अनुसार नरनारायण देवों के भी पूर्वज देय हैं। वे एक रथ में स्थित सना- 
तन महात्मा हैं। कृष्ण नारायण का रूप और अर्जुन नर का रूप है। एक 
ही शक्ति-तत्व नारायण और नर के रूप में द्विधा विभक्त हो गया है-- 
एष नारायणः कृष्णः फठ्गुनस्त्‌ नरः स्मृतः । 
नारायणो नरश्चेव सत्वमेकं द्विधा कृतस्‌ !! (४८।२०) 
नर-नारायण की महिमा के विषय में यह दृष्टिकोण भागवतों की 
एकान्तिन्‌ शाखा का था, जिसका उल्लेख भागवत में भी आया है। 
इस वर्णन में एक बात स्पष्ट कट्टी गई है कि नर और नारायण पूव 
देव थे। वे ही वासुदेव और अर्जुन के रूप में प्रकट हुए। इससे सूचित होता 
है कि वैदिक परम्परा में नर-नारायण की जो उपासन! स्वीकृत हो चुकी 
थी, उसे ही कालान्तर में भागवतों ने वासुदेव और अर्जुन की पूजा के रूप 
में स्वीकार किया : 
वासुदेवार्जुनो वीरौ समबेती महारथे। 
नर-नारायणौ देवौ पूर्वदेवावितिश्रुति: ॥ (४७।१८-१०६) 
इसी प्रसंग में भीष्म ने कर्ण पर भी छींटा कसा कि वही दुर्योधन को 
अपने मत में चलाता है और अपनी हेकड़ी बघारता रहता है । कर्ण ने तुरन्त 
इसका प्रतिवाद किया कि मैं क्षात्र धर्म का पालन करता हूं, यदि मुझमें 
कोई आचार-दोष हो तो कहिए। भीष्म से इसका कुछ उत्तर न बन पड़ा । 
१. ज्ञान तदेतदमलं दुरवापमाह नारायणो नरसख: किल नारदाय । > 
एकान्तिनां भगवतस्तदकिचनानां पादारविन्दरजसाऽऽप्लुतदेहिनां स्यात्‌ । 
(भागवत ७।६।२७) 

धुतराष्ट्र के प्रश्‍न के उत्तर में संजय ने एक-एक पांडव के पराक्रम का 
बखान किया । उससे सभा में आतंक छा गया । तव दुर्योधन ने अपने पिता 
को सम्बोधन करके कहा, “महाराज ! डरते की कोई बात नहीं । हमारे 
लिए भी आप शोक न करें । हम युद्ध में शत्रुओं व) जीतने की शक्ति रखते 
हैं। लोग हमें सलाह देते हैं ॥ राज्य पांडवों को दे दो, पर मेरा मत है 
कि पाण्डव अपने बचत पर दृढ नहीं रहेंगे, क्योंकि कृष्ण हुम सवका जड़ से 
नाश चाहते हैं। तो क्या हमारे लिए उचित है कि प्रणाम करें और भाग 
जाय॑ या प्राणों को त्याग कर युद्ध करें। हे पिता! मैं ऐसा कर भी लूं तो भी 
मुझे आपका शोक है, आपने मेरे लिए दुःख उठाया है और वे पाण्डव बिना 
आपके कुल का नाश किये न मानेंगे। शत्रु हमारा क्या कर सकते हैं ? 
हममें से एक-एक उन्हें जीतने योग्य है। देखिए, युधिष्ठिर मेरी सेना के 
भय से पांच गांव मांगने पर उतर आया है। आप भीम को बड़ा वलवीर 
मानते हैं । बताइए, गदायुद्ध में धरती पर कौन मेरे समान है ?” इस 
प्रकार धृतराष्ट्र को दिलासा देकर दुर्योधन ने संजय से ही पूछा, "कहिए, 
युधिष्ठिर क्या चाहते हैं ?” उत्तर में संजय ने पुनः पांडवों के पराक्रम का 
वर्णन किया । एक अलग प्रश्न के उत्तर में संजय ने पांडवों के मुख्य सहायक 
बीरों की सूची भी गिनाई। वार-बार की इस प्रशंसा से क्षुब्ध होकर 
दुर्योधन ने धृतराष्ट्र की ओर उन्मुख होकर कहा, “हे तात, मैने यह युद्ध 
रूपी यज्ञ आपके, द्रोण के या अश्वत्थामा के भरोसे नहीं फंलाया। मुझे 
केवल कर्ण का भरोसा है। इसमें हम दोनों दीक्षित हो चुके हैं, अब युधिष्ठिर 
को पणू बनाकर रथ की वेदी, तलवार का सुवा, बाणों की कुशा और अपने - 
यश की हवि बना कर बैबस्वत यमराज के लिए यजन करेंगे और विजयी 
होंगे । मेरा निश्चय है किया तो मैं पांडवों को मारकर इस पृथ्वी का 
भोग करूंगा औरया पांडव ही मुझे मारकर पृथ्वी भोगेगे । मैं अपना जीवन, 
धन और राज्य छोड़ सकता हूं, पर पांडवों के साथ मिलकर नहीं रह 
सकता | मेरा निश्चय है कि सुई की नोक के बराबर भूमि भी पाण्डवों के 
लिए नहीं छोड़ गा ।/ (५७।१०-१८) । इन शब्दों में दुर्योधन के मन का 
अटल सांचा प्रकट हो गया है। ऐसे हटी व्यक्ति के लिए कहुने-सुनने या 


-समझाने-बुझाने का प्रश्‍न ही नहीं उठता। वस्तुतः मनोविज्ञान की दृष्टि 

से इस खरी बात के लिए दुर्योधन की प्रशंसा करनी पड़ती है। उसकी 
लट्ठमार भाषा में चरित्र की एकरूपता है। वह लल्लो-चप्पो की बात 
नहीं कहता । उसके जो मन में है, वही ऊपर है। झुंझलाहट तो धृतराट्र 
के ऊपर आती है। वह समझता है कि बातों के कुहासे से सचाई को 
छिपाया जा सकता है । 


कौरवों की सभा में किचकिच 


धृतराष्ट्र ने उलट-पुलट कर बातों को फिर मोड़ना चाहा। कभी वह्‌ 
दुर्योधन को समझाता और कभी संजय से पूछता कि कृष्ण ने क्या कहा ? 
संजय ने बताया कि एकांत में जहां केवल कृष्ण, अर्जुन, द्रौपदी और सत्य- 
भामा थीं, अंतःपुर के उस भाग में मुझे बुलाकर कृष्ण ने कहा,“'हे संजय ! मेरी 
ओर से धृतराष्ट्र से कहना कि जो यज्ञादि पुण्य कमे करना चाहो, कर लो, 
ब्राह्मणों को दक्षिणा दे लो और स्त्री-पुत्रों के साथ सुख मना लो, क्योंकि तुम्हारे 
ऊपर एक भारी विपत्ति आने वाली है। जब कृष्ण ने दूर से मुझे गोविन्द कह- 
कर पुकारा था, वह ऋण में आज भी भूला नहीं हूं। अर्जुन ने मेरे भरोसे युद्ध 
छेड़ा है । देव, असुर, मनुष्यों में कोई मुझे नहीं दीखता, जो अर्जुन को जीत 
सके ।” इस तरह की बात का दुर्योधन पर क्या प्रभाव होना था। उसने 
कहा, “देवता मेरे पक्ष में हैं। मैं जब मंत्रों से बुलाता हूं, अग्नि आते हैं। 
जहां मैं जाता हूं, वायु और जल अनुकूलता दिखाते हैं। मैं पानी का बहाव 
रोक देता हूं तो सेना पार उतर जाती है। देवों और असुरों के कार्यों का 
प्रवत्तेक मैं ही हूं ।”' ( देवासुराणां भावानामहमेक: प्रवतिता, ६०।१४) 
कणं ने भी सुर-में-सुर मिलाते हुए कहा कि मैंने अपने गुरु को अपनी 
सेवा और बल से प्रसन्न करके जो अस्त्र प्राप्त किया, उसके द्वारा मैं क्षण 
भर में पुत्न-पोत्रों के साथ समस्त पाण्डवों को मार डालूंगा । कर्ण की डींग 
भीष्म से न सही गयी, उन्होंने कुछ खरी बात कही, पर दुर्योधन ने छेका 
कि यह आपकी क्या आदत है, जो सदा पाण्डवों की ही जय चाहते हैं। 
बीच में कुछ तत्तोथम्बो करने के लिए विदुर ने एक कहानी सुनाई। एक 
बहेलिया था। उसने दो पक्षियों को फंसा लिया। वे एक जैसे बली थे! ' 

जाल को लेकर आकाश में उड़ गये । यह देखकर बहेलिया भी उनके पीछे 
दौड़ा । इस दृश्य को कोई आश्वमवासी मुनि देख रहा था । उसने चिड़ीमार 

से पूछा कि ये पक्षी तो आकाश में जा रहे हैं और तुम पैदल दौड़ते हो। 

चिड़ीमार ने कहा, “आप नहीं समझते । अभी तो ये दोनों मिलकर मेरा 

जाल लिये जा रहे हैं, पर जब ये झगड़ेगे तो धरती पर आ गिरेगे।” 

जिनकी मृत्यु आ पहुंची थी, ऐसे वे दोनों पक्षी लड़ पड़े और जैसा व्याध ने 

सोचा था, वही हुआ।” कहानी सुनाकर विदुर ने समझाया कि वे सम्बन्धी 
भी,जो आपस में झगड़ते हैं, उन पक्षियों की तरह शत्रु के वश में हो जाते हैं 

उचित तो यह है कि अपने बन्धुओं के सःथ मिलकर उठना-बँठना, भोजन 

और बातचीत करनी चाहिए । जो ऐसा करते हैं, वे लपट की तरह धधकते 

हैं; पर जो आपस में विरोध करते हैं वे राख की तरह धुंघुआते हैं। विदुर 
ने अपना एक अनुभव और सुनाया, “एक बार मैं किरातो के साथ गन्ध- 
मादन पर्वत पर गया था। वहां मैंने क्या देखा कि एक झरने के पास छत्ते 
से टपका हुआ शहद घड़े में भरे हुए की तरह जम गया था और मक्खियां 
भी उसके पास नहीं थीं। जो मेरे साथी मन्त्रसाधक ब्राह्मण थे, उन्होंने 
बताया कि यह अमृत है । इसे चखकर मनुष्य अमर बन जाता हैं। अन्धे को 
दृष्टि मिल जाती है और बुड्ढा जवान हो जाता है। यह सुनकर किरात 
उसे लेने के लिए झपटे । उन्होंने शहद तो देखा, पर सामने का खड्ड उन्हें 
नहीं दिखाई दिया। ऐसे ही हे धृतराष्ट्र ! तुम्हारे पुत्र की गति है (मधु 
प॒श्यति संमोहात्प्रपातं नानुपश्यति, ६२।२७) । मेरी तो राय है कि तुम 
दुर्योधन को बुलाकर अपनी गोद में बैठा लो । उसे तुमने वश में कर लिया 
तो युद्ध कदापि न होगा, क्योंकि दो हाथों से ताली बजती है, एक से नहीं ।'” 
धृतराष्ट्र को मानो एक सहारा और मिला । उसने फिर कुछ घिसे-पिटे 
वाक्यों से दुर्योधन को समझाने का प्रयत्न किया। १ 


कृष्ण का माहात्म्य 


इस किचकिच से ऊबकर सब सदस्य सभा से उठ गये । केवल घूतराष्ट्र 
जमे रहे ओर उनके कारण संजय को भी वहीं बैठना पड़ा। अकेले में 


८४ भारत-सा वित्नी [५. उद्योग पर्व 


धृतराष्ट्र ने कुछ भेद की बात जाननी चाही, “हे संजय, तुम पाण्डवों के 
सैनिक बल को भी अच्छी तरह देख आये हो और हमारे पक्ष की भी जानते 
हो, इसलिए साफ कहो कि दोनों का क्या बलाबल है।” संजय धृतराष्ट्र के 


अस्थिर स्वभाव को जानते थे। उन्होंने कहा कि अकेले में मैं कुछ न कहुंगा, 
क्योंकि सुनकर तुम चिढ़ जाओगे, इसलिए व्यासजी को और गन्तारो | 
को बुला लो, जिससे तुम्हारा सन्तुलन ठीक रहे । ऐसा ही किया गया, तत्र 

संजय ने चार अध्यायों (अ० ६६-६६) में कृष्ण के माहात्म्य का वर्णन 
किया। स्पष्ट है कि जग सभा के लोग उठ गए थे तभी यह प्रकरण समाप्त 

हो जाना चाहिए था। उसके बाद के ये अध्याय थेकली की तरह हैं, जिसे 
भागवतों ने जोड़ा; कुछ काश्मी री प्रतियों में ये अध्याय हैं भी नहीं । गुप्त युग 

. में वासुदेव, कृष्ण की जो अतिशय महिमा लोक में प्रख्यात हुई, उसी का 

सार यहां मिलता है। जैसे : ' धनुर्धारी अर्जुन और वासुदेव परम पूज्य हैं। 
भगवान कृष्ण का चक्र द्युलोक तक अपनी शक्ति से घूम रहा है। कृष्ण चाहें 
तो संसार को भस्म कर सकते हैं। जहां सत्य है, जहां धर्म है, वहां कृष्ण 
हँ। और जहां कृष्ण हैं, वहां जय है ।' पृथ्वी, अन्तरिक्ष और द्यलोक में 
पुरुषोत्तम विष्णु क्रीडा करते हुए सब कैम करते हैं। कालचक्र, संसारचक्र 
भौर युगचक्र को भगवान केशव रात-दिन अपनी शक्ति से घुमा रहे हैं। 

' चर और अचर, काल और मृत्यु सबके स्वामी वे ही हैं । महायोगीएवर हरि 
सबके अध्यक्ष होकर भी एक सामान्य किसान की तरह काम करते हैं।' 
यह सुनकर धृतराष्ट्र ने पूछा, “हे संजय ! तुम कृष्ण का माहात्म्य मसे 
जानते हो ? मैं उसे क्यों नहीं जानता ?” संजय ने खरा उत्तर दिया, "है 
राजन्‌ ! तुम्हारी विद्या सच्ची विद्या नहीं । मेरी विद्या बुझती नहीं । तुम 





१. यतः सत्यं यतो धर्मो यतो ह्लीरार्जवं यतः । 
ततो भवति गोविन्दो यतः कृष्णस्ततो जयः ॥ (६६।९) ।्‌ 

२, विष्णु के लिए हरि शब्द -का प्रयोग कुषाण यूग से आरंभ हुआ । उससे पूर्व 
महाभाष्य, अर्थशास्त्र ग्रादि बड़े-बड़े ग्रंथों में यह शब्द केवल इन्द्र, अश्व आदिं 
भ्रर्थों में है । अतएव विष्णुवाची हरि शब्द का यह प्रयोग (६६।१४) इस प्रसंग 
“के बाद में जोड़े जाने का सूचक है । कई 

विद्याहीन और तमोग्रस्त होने के कारण केशव को नहीं जानते ।” धृतराष्ट्र 
ने फिर पूछा, “संजय ! ऐसी क्या वात हैं कि तुम्हारा ज्ञान कम नहीं 
होता? और तुम अपनी स्थायी भक्ति से मधुसूदन को जानते हो? ” संजय ने 
कहा, “मैं कपट का सेवन नहीं करता । विपरीत धर्म का आचरण नहीं 
करता । शुद्ध भाव से भवित करता हूं और शास्त्र में जसा वहा है, वैसा 
कृष्ण को जानता हूं” (६७-५) । संजय के ये चार वाक्य मानो गुप्तकालीन 
किसी भागवत की आस्था का निचोड़ हैं। इसी बातचीत में भाग लेते हुए 
व्यासजी ने घृत राष्ट्र की कृष्ग-भक्ति की सराहना करते हुए बिल्कुल स्पष्ट 
शब्दों में गुप्तकालीन एकायन मार्ग अर्थात्‌ एकान्तिन्‌ भ।गवतों का उल्लेख 
किया है ।”९ इससे सूचित है कि गुप्त युग में धृतराष्ट्र को भी महाभागवतों 
की सूची में सम्मिलित कर लिया गया था और स्वयं व्धासजी के द्वारा 
इस पर छाप लगत्राई गई। एक शब्द और ध्यान देने योग्य है, वह्‌ है आगम' 
(६७-२१) | गुप्त युग में पच रात्र और माहेश्वर आदि इन शास्त्रों को 
अ!गम कहने की परिपाटी चल गई थी । कालिदास ने अनेक धमं मार्गों के 
भिन्न शास्त्रों को आगम कहा है । 
भागवत में भी भागवत शास्त्र को आगम कहा गया है(११।३।४८।) 

अध्याय ६८ में विष्णु के भिन्त नामों का निर्वचन संजय ने धृतराष्ट्र से 
कहा है । यह भी भागवतों के साहित्य की एक नई शैली थी। महाभारत 
शान्तिपर्व (अ० ३२८, ३३७) में इसे गुणकर्मज, अर्थात्‌ गुण और कमो 
के आधार पर नामों के निर्वचन की शैली कहा है । मत्स्य पुराण 
(अ०२४५) में भी कृष्ण, चारायण, गोविन्द आदि सोलह नामों की ऐसी 
ही व्युत्पत्तियां कही गई हैं। वायुपुराण अध्याय ४ एवं ५ तथा लिग पुराण 
अध्याय ७० में भी हम इस शैली को पाते हैं, यद्यपि इन सूचियों में आये 
हुए नाम भिन्न हैं। इस शेली का उत्कृष्ट रूप विष्णुसहर्ननाम के शाँकर 
भाष्य में प्राप्त होता है.। यद्यपि वह उत्तर गुप्तकाल के बाद का है। 


१. एष एकायन: पंथा ग्न यान्ति मनीषिणः । 
तं दृष्ट्वा मुत्युमत्येति महास्तत् न सञ्जते ॥ (६७।१५) 

(अ० ७२-१५०) 
जैसे कौरवों की ओर से प्रमुख व्यक्ति के रूप में संजय पाण्डवों के यहां 
आए थे, वेसे ही अब दूसरे पक्ष से किसी विशिष्ट प्र तिनिधि के भेजे जाने क्री 
बारी थी । वस्तुतः संजय के भेजने में धृतराष्ट्र के मन में कोई निश्चित लक्ष्य 
'न था। उसने गोलमोल बात कही थी कि हे संजय ! जाकर कुशल-प्रश्न 
पूछना ओर ऐवा प्रयत्न करना कि युद्ध हो। संजय उपप्लव में पाण्डवं 
से मिले । लम्बी-चौड़ी बातचीत की और उनके लौटने पर कौरवों की सभा 
में जो भांति-भांति के मोड़-मुड़क से भरा हुआ लम्बा संवाद हुआ, उसे हम 
केवल दोनों पक्षों के नेताओं के मनोभाव का वैज्ञानिक जिश्लेषण कह्‌ सकते 
हँ । ज्ञात होता है कि फोड़ा दोनों तरफ काफी पक चुका था। युद्ध की टक्कर 
निकट आ रही थी,पर उससे पहले कृष्ण जैसे बुद्धिमान व्यक्ति ने युद्ध टालने 
का एक सच्चा प्रयत्न और किया । कृष्ण जानते ये कि युद्ध होकर रहेग.। 
पर नीति की बात से भी मुंह नहीं मोड़ाजा सकता । अतएव वे शान्ति 
का संदेश लेकर कौरवों की राजसभा में आये । अध्याय ७२ से १५० तक 
का लंबा प्रकरण भगवद्यानपर्व कहलाता है, जिसका सम्बन्ध धृतराष्ट्र 
की सभा में कृष्ण के उपस्थित होने, अपना संदेश कहने, फिर पाण्डवों के 
पास लोट कर वहां की परिस्थिति रखकर विचार-विमशं करने से है। 
इसी के पेटे में कई छोटे चरित्र भी आ गए हैं । पहला गालव चरित है 
(अ० १०४ से १२१) । दूसरा कर्ण के साथ कृष्ण और कुन्ती का गुप्त 
संवाद है (अ० १३८ से १४४) । इसी से पूर्व जब कृष्ण लोट रहे थे तो 
कुन्ती ने पांडवों के लिए अपना संदेश देते हुए विदुला और उसके पुत्र के 
संवाद रूप में एक महत्त्वपूर्ण आख्यान सुनाया था (अ० १३१-१३४) । 
इस प्रकार पहले की अपेक्षा इस पर्व का यह अंग घटनाओं के अधिक 
उदात्त धरातल से हमारा परिचय कराता है। 

युधिष्ठिर और कृष्ण का संवाद 


कथा का आरम्भ युधिष्ठिर और कृष्ण के संवाद से होता है। युधि- 
ष्ठिर ने कहा, “हे कृष्ण ! आपने संजय की बात सुनी । संजय ने जो कहा 
वह्‌ धृतराष्ट्र का ही मत था। वह चाहते हैं कि बिना राज्य दिये ही शांति 


-हो जाय। उनके मन में पाप और भेदभाव है। बूढ़े राजा धृतराष्टू स्वधर्म 


नहीं देखते या देखते हुए भी अपने पुत्र का ही पक्ष करते हैं। मैंने तो केवल 
पांच गांव मांगे थे -कुशस्थल, वकस्थल, आसन्दी, वारणावत और कोई 
एक; किन्तु दुर्योधन ने वह भी नहीं माता । जीवन में दरिद्रता मृत्यु के 
तुल्य है। शम्बर के मत में इससे अधिक पापिष्ठ अवस्था दूसरी नहीं कि 
जब आज और कल कें भोजन के भी लाले पड़ जायं । धन ही परम धर्म 
है, धन ही सबकी नींव है, धनी ही लोक में जीते हैं निर्धन मरे हुए हैं। 
जो किसी का धन हड़प लेते हैं, वे उसके धर्म और काम को भी मटियामेट 
कर देते हैं। इस दीन अवस्था को पहुंचकर तो कुछ लोगों ने प्राणों से ही 
हाथ धो लिये, कुछ बन में चले गथे, कुछ का मस्तिष्क ही फिर गया और 
कुछ ने दासता ओढ़ ली । सम्पत्ति ही धर्म और काम का मूल है। जो श्रीमान्‌ 
है, बही पुरुप है । आपने स्वयं देखा है कि मैं राज्यहीन होकर किस दशा में 
रह रहा हूं । किसी भी दृष्टि से हमारा राज्यहीन होकर रहना अच्छा 
नहीं । उसके लिए प्रयत्न करते हुए मृत्यु हो जाय तो अच्छा है। हमारे 
जीवन का प्रथम कल्प यही है। मैं जानता हूं कि ज्ञातियों का वध पाप ह 
किन्तु हमारे लिए तो यही सुधमं है । ब्राह्मण भिक्षा-कपाल ले सकते हैं, 
क्षत्रिय नहीं (अ० ७०।८-४७) ।” यहां ग्रन्थकार ने युधिष्ठिर के मुख से 
राजनीति का वह सिद्धान्त कहलाया है, जो युद्ध को राज्य के लिए आव- 
इयक समझता था। युद्ध की इस नीति को 'आरम्भ' कहते थे । पहले सभा- 
पर्वं में आरम्भवाद या युद्ध के दृष्टिकोण का उल्लेख हो चूका है। वहां कहा 
है कि बिना युद्ध के राजा मिट्टी की बांबी की तरह ढक जाता है (अना- 
रम्भपरो राजा वल्मीक इव सीदति, १४।७) । 

बायपुराण में युद्ध को क्षत्रिय का यज्ञ कहा है (आरम्भयज्ञः क्षत्रस्य, 
५७।५० ) । क्षत्रिय क्षत्रिय को मारता है, मछली मछली को खाती है, कुत्ता 

कुत्ते से लड़ता है, यही तो पीढ़ी-दर-पीढ़ी से आया हुआ धमं है (७०।४७)। 
पुर्व पक्ष के रूप में बुद्धनीति की वात कहकर युधिष्ठिर ने फिर युद्ध के 
भयंकर परिणाम कहे, “युद्ध में कलियुग का बासा है। युद्ध में सदा प्राणों 
को खटका बना रहता है । जीना और मरना आपने हाथ में नहीं । कभी 
कायर शूर को भी मार लेता है। निर्वल और सबल दोनों पक्षों की हार 
जीत सम्भव हू । कदाचित्‌ अपना ही मरण हो जाय, तो फिर जय-पराजय 
एक-सी है । जो हारता है, वह तो मर हो यया, पर जो जीतता है, उम्नकी 
भी हानि होती है । जिसके हृदय में कुछ करुणा है, वह जीतकर भी पश्चा- 
ताप करता हे । है कृष्ण ! बर से वेर शान्त नहीं होता, बल्कि इस तरह 
बढ्ता है, जेसे आहुति से आग बढ़ती है (७०।६३) । युद्ध ऐसा ही है, जैसे 
दो कुत्तों कां लड़कर एक-दूसरे को फाइना । उनमें और युद्ध करने बाले 
मनुष्यों में कुछ भी भेद नहीं । हे कृष्ण ! धृतराष्टू हमारे पूज्य हैं। हमें 
चाहिए कि उन्हें प्रणाम करें, पर पुत्र के वशीभूत हो, वे हमारे प्रणाम को भी 
ठुकरा देंगे। है कृष्ण ! अब हम क्या करें, जिससे अर्थ और धर्म दोनों की 
हानि न हो ? आप ही हमारी गति हैं, आपके अतिरिक्त हमारा सुहत्‌ और 
कौन है ?” युधिष्ठिर के इस प्रकार के कातर वचन सुनकर कृष्ण भी द्रवित 
हुए होंगे । उन्होंने और कुछ नहीं कहा, किन्तु अपने मन की सारी शक्ति 
को एक निश्चय के रूप में ढालकर वह बोले, हे युधिष्ठिर ! मैं कौरवों की 
सभा में जाऊंगा कि शान्ति करा सक्‌, जिससे तुम्हारे स्वार्थ की हानि न 
हो (७०।७६-७०) ।” कृष्ण से ऐसे प्रस्ताव के लिए युधिण्डिर सम्भवतः 
तैयार न थे। उन्होंने कहा, "हे कृष्ण ! मेरा यह मत नहीं क्रि आप कौरवों 
के यहां जायं। इस समय सब राजा दुर्योधन के वश में हैं। उनके बीच में 
आपका जाना ठीक नहीं। चाहे सव देवों का ऐश्वर्य भी हममे छिन जाय पर 
मैं आपका निग्रह नहीं सह सकता ।” क्रष्ण ने उत्तर दिया, "दुर्योधन की 
पापबुद्धि को मैं समझता हूँ, पर मेरे जाने से फिर हमारे ऊपर उंगली 
उठाने का किसी को अवसर न रहेगा। और फिर सारे राजा भो मिलकर 
मेरा कुछ नहीं विगाड़ सकते । हे पार्थं ! मेरा जाता निरर्धक न होगा ।' 
कृष्ण के निश्चय को समझकर युधिष्ठिर ने तुरन्त कहा, “हे कृष्ण ! आपको 
जो रुचे, वह करे । मैं तो आपको सकुशल लौटा हुआ देखना चाहंगा : | 

आप हमें जानते हैं, उन्हें भी जानते हैं, जो कार्य है, उसे भी समझते हैं, और 
भाषण में भी समर्थ हैं। अतएव जिससे हमारा हित हो, वह कहियेगा, 
चाहे शांति डो, चाहे युद्ध हो।” उत्तर में कुष्ण ने सारी परिस्थिति को 
आंकते हुए युधिष्ठिर के सामने सव पक्षों को रखा और कहा, “मैं शान्ति 
के लिए यत्न करूंगा और उनकी चेष्टाओं को भी देखूंगा कि कहीं युद्ध की 
आर उनका झुकाव तो नहीं है ? 


भीम की व्यंग्य वाणी 


इस अवसर पर भीम ने भी कुष्ण से सन्देश कहा, पर अपने जन्मजात 
स्वभाव के एकदम विरुद्ध, “हे कृष्ण ! जिस प्रकार से शान्ति हो, वही 
कहना । दुर्योधन बड़ा क्रोधी है, उससे प्रचण्ड वाक्य मत कहना । शान्ति 
ही बरतना | वह मर जाय तो भी अपना मतन छोडेगा। ऐसे के साथ 
शान्ति कठिन होती है ! दुर्योधन के साथ अट्ठारह राजा वड़े दुष्ट स्वभाव 
के हैं। दुर्योधन भी कुलांगार ही है। इसलिए हे कृष्ण ! उससे नञ्ज बात 
ही धीरे से कहना, उग्रता से नहीं । भले ही हम नीचे होकर रहेँ, किन्तु 
भरतों का नाशन हो। वहां पितामह भीष्म से तथा और भी जो बूढ़े 
सभासद हैं, उनसे कहना कि भाइयों में मेल हो जाय और दुर्योधन शांति 
ग्रहण करे ।” भीम का यह सारा कथन आदि से अंत तक चोखा व्यंग्य था, 
जैसा कि उसने स्वयं अंत में प्रकट कर दिया, “कृष्ण ! मैं ऐसा इसलिए 
कहता हूं, क्योंकि राजा युधिष्ठिर दुर्योधत की प्रशंसा करते रहते हैं और 
अर्जुन भी युद्ध नहीं चाहते, वे बड़े दयालु हैं । सीम का यह कटाक्ष बहुत 
ही चोख! रहा कि है कृष्ण 1 कहीं तीक्ष्ण बात कहकर तुम युद्ध न्यौत आये 
तो यहां लड़ेगा कौन ? भीम के मुदुता-भरे वचन सुनकर कृष्ण मुस्कराये 
और उसको ठंडा होने से बचाने के लिए उकसाते हुए बोले, “हें भीम! तुम 
तो सदा युद्ध की बड़ाई करते रहें। तुम कूर कौरवों को पीस डालना 


एन 2०17 








१. ग्रहमतद्‌ ब्रवीम्येवं राजा चेव प्रणंसति । 
अर्जुनो नैव बुद्धार्थी भूयसी हिं दयार्जुने ॥ (७२।२३) 

चाहते थे। तुम्हें कभी ठीक से नींद भी नहीं आती थी, तुम्हारे भीतर बदले 
की आग सदा धधकती रही । रात और दिन तुम्हें चैन न था। आज शान्ति 
के लिए तुम्हारी बुद्धि कैसे हुई ? क्या डर गए हो या तुम्हारा हृदय कांपता 
है ? मुझे आश्चर्य है कि तुम्हारे जैसा पर्वत भी क्‍यों हिल गया । क्षत्रिय 
उसका भोग नहीं करता, जिसे वह अपने पराक्रम से प्राप्त न करे ।” उत्तर 
में भीमसेन ने अपने पराक्रम के अनुरूप कुछ वचन कहे, “हे कृष्ण ! अपनी 
प्रशंसा आये कर्म नहीं । फिर भी तुम देखना कि यदि सदा अडिग रहने 
वाले पृथ्वी और आकाश भी चलायमान हो जायं, तो मैं उनको भी अपने 
भूजदण्डों से रोक दूंगा । मुझे तनिक भी भय नहीं । जितना कहता हूं, उससे 
अधिक युद्ध में मुझे पाओगे, किन्तु एक सौहृद भाव से मैंने भी वह बात 
कही थी, जिससे कि भरतवंशियों का नाश न हो (७४।१८) ।” इस कथन 
से ज्ञात होता है कि भीम जैसे यृद्धप्रिय वीर के मन में कहीं मानवोचित 
कृपा-भाव का अंकुर छिपा हुआ था। कृष्ण ने भी बात को नया मोड़ देते 
हुए कहा, “हे भीम ! क्या मैं तुम्हारा भाव जानता नहीं ? मैंने तो प्रेमवश 
वेधा कहा | तुम्हारा परिभव मुझ इष्ट नहीं था। जितना तुम अपना 
सम्मान करते हो, उससे सहस्र गुणा मेरे मन में तुम्हारा सम्मान है ।” 
भीम जिस स्वभाव के थे, उसमें भाग्यवादी दर्शन को स्थान न था । सोच- 
विचार कर न्यायानुकूल कर्म करना ही मनुष्य के लिए सबकुछ है । इस 
मकार का ठोस कर्मवाद भीम का लक्षण था। 


अर्जुन का सन्देश 


इस अवसर पर अर्जुन ने भी कुछ मिली-जुली बात कही । उसका 
आशय था कि शान्ति की बात करना और यदि दुर्योधन न माने तो युद्ध 
ही सही । उत्तर में कृष्ण ने इस प्रसंग को स्फुट करते हुए कहा, “खेत को 
तैयार करना किसान का काम है, किन्तु वृष्टि दैव के अधीन है । कितना 
भी पुरुपार्थं किया जाय, वृष्टि के बिना दैव कृषि को सुखा डालता है ! दैव 
ओर मानुष के मिलने से ही सफलता होती है। मैं वह्‌ करूंगा, जो पुरुषार्थ 
से सम्भव है, पर देव को ब्रांधकर कम कराना मेरे वश में नहीं । मैं कम 

. और वाणी से भरसक प्रयत्न करूंगा, पर दुर्योधन का जैसा स्वभाव है 


उससे मुझे शान्ति की आशा नहीं।” नकुल और सहदेव ने भी अपने विचार 
प्रकट किये । 


द्रौपदी का सन्देश 


फिर द्रौपदी के मन में विचारों का जो बांध रुका हुआ था वह इस 
अवसर पर फूट पड़ा। उसने कहा, युधिष्ठिर सन्धि चाहते हैं, वह ठीक है; 
पर यदि दुर्योधन राज्य देने के लिए तैयार न हो तो “हे कृष्ण ! सन्धि कभी 
मत करना । जो साम और दाम नहीं समझते, उन पर कृपा कसी? उन पर 
तो महादण्ड ही चलाना चाहिए । हे कृष्ण ! पुनरुक्ति होते हुए भी मैं फिर 
कहुंगी, मेरे समान पृथिवी में और दुखिनी कोन है ? द्रुपद की पुत्री, महात्मा 
पांडू की पुत्रवधू और पांडवों की पटरानी होकर भी मैं केश खींचकर सभा 
में लाई गई । पांड्पुव्र बैठे देखते रहे और तुम भी कृष्ण जीवित थे, तब 
यह अनर्थ हुआ ! मैं सभा के वीच उन पापियों की दासी बनाई गई | जिस 
समय पांडव निश्चेष्ट होकर देखते रहे, उस समय हे गोविन्द ! मैंने अपने 
मन की शक्त से तुम्हें पुकारा था। उस समय मेरे समुर राजा धृतराष्ट्र 
ने कृपा कर मुझे वरदान देते हुए पांडवों को अदास किया और उससे 
छूटकर हम सबको वन में जाना पड़ा। हे कृष्ण ! हमारे ये दुःख क्या तुमसे 
छिपे हैं? भीमसेन के बल को धिक्कार है,<अर्जुन के धनुष को घिक्कार है, 
यदि क्षण भर दुर्योधन जीवित रहता है । यदि मेरे ऊपर तुम्हारी कुछ भी 
कृपा हो तो, हे कृष्ण! अपना सारा क्रोध कौरवों पर उंडेल देना ।” इतना 
कहकर द्रौपदी ने अपने लम्बे केशों को बाएं हाथ में लेकर अश्रुपूर्ण नेत्रों से 
कहा, “हे कृष्ण ! जब शल सन्धि की बात कहें तो मेरे इन केशों को मत 


“भूल जाना । आज महाबाहु भीम को धर्म दिखाई पड़ता है। उनकी बात 


सुनकर मेरा हृदय फटा जाता है। इतना कहकर आंसुओं से रुंधे कण्ठ से 
द्रौपदी ढाड़ मार कर रोने लगी । कृष्ण ने उसे सांत्वना देते हुए कहा, “हे 
द्रौपदी ! धैर्य रखो। शीघ्र ही तुम भी भरतवंश की स्त्रियों को रोते 
देखोगी । जितके भाई-बंछु, पति और हितू मारे जायंगे, ऐसी वे स्त्रियां, 

जिन पर तुम्हारा क्रोध है, विलाप करेंगी । यदि काल से पके हुए कौरव 
मेरी बात नहीं मानेंगे तो रणभूमि में गिरे हुए उन्हें सियार और कुत्ते 
नोचेगे । हे द्रौपदी ! हिमालय चाहे विचलित हो जाय, धरती चाहे फट 
जाय, आकाश चाहे गिर पड़े, पर मेरी बात झूठ न होगी । हे कृष्णे ! अपने 
आंसुओं को रोको । मेरी सत्य प्रतिज्ञा है कि तुम्हारे पति अपने शत्रुओं 
को मारकर शीक्र राज्य प्राप्त करेंगे (५०।२०-४& ) 1” 





कृष्ण का दूत रूप में हस्तिनापुर आना 


अगले दिन सूर्योदय होने पर पौर्वाह्ृणिक कृत्यों से निवृत्त होकर और 
मंगलाचरण करके कृष्ण रथ पर बैठकर कौरवों के यहां चले । कृष्ण ने 
वह्‌ रात वृकस्थल में विताई । अगले दिन प्रातः हस्तिनापुर को ओर चले। 
तब भीष्म, द्रोण, कृपाचार्य आदि गुरुजन और बहुत से कौरव और पुर- 
वासी उनके स्वागत के लिए आगे बढ़कर मिले और उन्हें साथ लेकर 
नगर में आथे। कृष्ण सीधे धृतराष्टू के भवन में गये और उसकी तीन 
कक्ष्याओं को पार करके राजा धृतराष्टू से जाकर मिले । कृष्ण ने गुरुजनों 
का यथोचित आदर किया और धृतराष्टू की आज्ञा से वे एक ऊंचे स्वर्णा- 
सन पर बँठे | पुरोहित ने अध्यं-मधुपके से उनका आतिथ्य किया । वहां 
कुछ देर हँसी-विनोद करके कृष्ण विदुर के घर पधारे। तीसरे पहर बिदुर 
को साथ ले अपनी बुआ कुन्ती से मिलने गये । कुन्ती कृष्ण के गले लगकर 
अपने पुन्नों को याद करते हए विलाप करने लगी । बहुत तरह से उसने 
अपना दुःख सुनाया । कुन्ती ने चोदह वर्षों से अपने पुत्रों को देखा न था, 
अतएव उसके मात्‌- हृदय का शोक स्वाभाविक था । उसने कहा, “हे कृष्ण! 
अर्जुन से और भीम से कहता कि जिस लिए क्षत्राणी पुत्र जनती है, उसका 
अब समय आ गया है (यदर्थ क्षत्रिया सूते तस्य कालोऽयमागतः ८८1७४) ।” 
कृष्ण ने उसे धीरज देते हुए समझाया । 

कुन्ती से बिदा लेकर कृष्ण दुर्योधन के घर गए। उस भवन में भी 
तीन कक्ष्याएं थीं । महल के पहले चौक़ में बहुत लम्बा-चौड़ा खुला हुआ 
आंगन होता था, जिसमें राजा के निजी अश्व भौर हाथियों के लिए मंडप 

होते थे | दूसरे चोक या कक्ष्या में सभाभवन या आस्थान मंडप रहता था, 
जिसे मध्यकाल में दरवार-ए-आम कहने लगे | तीसरी वक्ष्या में राजा का 
अन्तःपुर होता था । प्रायः प्राचीन वास्तुविद्या के अनुमरार राजा और 
रानियो के निवास-गृह ऊपर की मंजिल में होते थे । प्रस्तुत वर्णन से ज्ञात 
होता है कि दुर्योधन ने कृष्ण से मिलने का प्रबंध सभाभवन में ही किया 
था । उस सभा में अनेक कौरव और राजा उपस्थित थे । इस अवसर पर 
सामान्य शिष्टाचार के विरुद्ध दुर्योधन ने कृष्ण का न तो अभिनन्दन किया 
और न भोजन का निमंत्रण दिया। उसने कर्ण के साथ कानाफूंसी करके 
कृष्ण से कहा, “आपके लिए जो अन्त, पान, वस्त्र आइ लाये गए थे, 
आपने उन्हें क्यों स्वीकार नहीं किया ? आपके लिए दोनों पक्ष समान होने 
चाहिए। आप तो धर्मे हैं, फिर क्या कारण है कि आपने हमारा सत्कार 
नहीं माना ?” कृष्ण ने शिष्टाचार से शून्य इस कथन का उत्तर देते हुए 
कहा, “दूत लोग कार्य सिद्धि होने पर ही पूजा स्वीकार करते और भोजन 
करते हैं। कायं सिद्ध होने पर आप अपने मन्त्रियों करे साथ मेरा पूजन 
करें । इस पर दुर्योधन ने उजड्डता की माद्वा बढ़ाते हुए कहा, “हमारे 
प्रति आपका ऐसा व्यवहार अनुचित है। काम हुआ हो या न हुआ हो, 
हमने जव आपकी पूजा की तो आपने क्यों हमें अवसर नहीं दिया ? आपके 
साथ हमारा वेर या विग्रह नहीं । ऐसी स्थिति में आपने जो कहा, वह 
उचित नहीं ।” स्थिति संभालने के लिए कृष्ण कुछ मुस्कराए और कहने 
लगे, “काम से, क्रोध, से, द्वेष सया लोभ से मैं कभी धमं नहीं छोड़ता । 
दूसरे का क्षौजन प्रेम के वश क्रिया जाता है या आपत्ति में पड़कर। 
तुम्हारे भीतर प्रीति नहीं और हमारे ऊपर आपत्ति नहीं। मैं धर्मचारी 
पांडवरों के साथ ह और तुम उनसे अकारण वैर करते हो । इसलिए तुम्हारा 
अन्त मेरे लिए अभोज्य है। मैं विदुर के यहां ही भोजन करूंगा ।” यह 
सुनकर दुर्योधन की त्योरी चढ़ गई । कृष्ण भी तत्काल वहां से बाहर चले 
आये और विदुर के स्थान पर गये । 

रात में खा-पी चुकने के बाद विदुर ने अपने मन की बात कही, “हे 
कृष्ण ! आना ठीक नहीं हुआ । दुर्योधन मूढ़, मानी और क्रोधी है | उस 
दुरात्मा को साधु मार्ग पर चलाना कठिन है। कर्ण, अश्वत्थामा और 

जयद्रथ पर भरोसा करके उसे शान्ति अच्छी नहीं लगती । जिन्होने यह 
ठान लिया है कि पांडवो को उनका उचित भाग नहीं देंगे, उनसे कुछ 
कहना व्यर्थ है । बुद्धिमान को चाहिए कि सुक्त ओर दुरुक्त को एक जैसा 
समझने वाले के सामने अपना वचन व्यर्थ न करें, जैसे बहरे के सामने गाना) 
निर्मर्याद कौरवों के सामने कुछ कहते आप अच्छे नहीं लगते । अकड़कर 
बैठे हुए उनक्रे बीच में आपका जाना भी मुझे अच्छा नहीं लगता । पहले ही 
से आप पर उसका संदेह है। वह आपकी बात न मानेगा । वह तो अपने 
लिए पृथ्वी का असपत्न राज्य चाहता है। आपके प्रभाव, बल और बुद्धि 
को मैं जानता हूं, फिर भी पांडवों के लिए जो मेर प्रेम है, उससे भी 
अधिक आपके लिए है । अतएव उसी प्रेम और सम्मान के कारण मैंने यह 
कहा है ।” कृष्ण ने विदुर की बात को बड़े मीठे ढंग से लिया, “हे विदुर ! 
तुमने तो पिता और माता के जैसे हितू वचन कहे हैं । मैं दुरात्मा दुर्योधन 
के वेरभाव को भली-भांति जानता हूं, पर मेरा भाव यह्‌ है कि अश्वरथ, 
कुंजरों से भरी हुई इस पृथ्वी को जो यमराज के फन्दे से छुड्डा सकेगा, उसे 
धर्म होगा । धर्म के लिए यत्नशील पुरुष सफल न भी हो तो भी उसके लिए 
पुण्य है। इसलिए मैं शान्ति का उपाय करूंगा । यदि मित्र का झोंटा खींच- 
कर भी उसे अकां से रोका जा सके तो सज्जन उसे भला कहते हैं । मैं 
निष्कपट होकर कौरव-पांडवों के हित का यत्न करूंगा। उसके बाद तो 
भाग्य का वश है ।” यह कहकर कृष्ण ने वह रात विदुर के यहां बिताई । 


४९ : : धृतराष्ट्र की सभा में कृष्ण 


दूसरे दिन शकुनि के साथ दुर्योधन ने विदुर के घर आकर कृष्ण से 
कहा, “राजा धृतराष्ट्र सभा में बैठे आपकी प्रतीक्षा कर रहे हैं। यह सुन 
कर कृष्ण रथ पर बैठ कर सभा में आये। वहां सहस्रो राजा उनके स्वागत 
में उठ खड़े हुए और धृतराष्ट्र दवारा निर्दिष्ट स्वणं-खचित सर्वतोभद्र आसन 

पर उनको वैठाया गया । जैसे सोने में जड़ी हुई मणि शोभित होती है वैसे 
ही कृष्ण सभा में प्रकाशित हुए । यथास्थित होने पर कृष्ण ने अपना भाषण 
आरम्भ किया : 
“'कुरूणां पाण्डवानां च शमः स्यादिति भारत। 
अप्रणाशेन वौराणामेतद्याचितुमागतः ॥ (६३।३) 

हे भारत !कौरवों और पाण्डवों में बिना योद्धाओं के नष्ट हुए शान्ति 
हो जाय, इसके लिए यत्न करने मैं आया हूं। हे राजन्‌ ! आपके हित के 
लिए और मुझे कुछ कहना नहीं है, क्योंकि आप सब जानते हैं। आपका 
कुल आज सव राजकुलो में उत्तम है और उनमें अनेक गुण भी हैं। कृपा, 
करुणा, ऋजुता, क्षमा और सत्य कुरु वंश की विशेषता है। ऐसे महान्‌ 
राजकुल में आपके होते हुए किसी अनुचित बात का होना ठीक नहीं । 
भीतर और बाहर कहीं भी कुरुओं द्वारा मिथ्याचार हो तो आप ही रोकने 
वाले हैं । दुर्योधनादि आपके पुत्र अर्थ और धर्म को पीछे फेंककर निष्ठूर 
आचरण पर उतारू हैं। लोभ ने उनके चित्त को ग्रस लिया है और उन्होंने 
अपने बन्धुओं के प्रति शिष्ट मर्यादा भौ छोड़ दी है। यह भारी विपत्ति 
कौरवों पर आई है, यदि इसकी उपेक्षा की गई, तो सव पृथ्वी नष्ट हो 
जायगी । आप चाहेंगे तो विपत्ति टल सकेगी । मेरे मत से अभी शम कठिन 
नहीं हुआ । दोनों पक्षों में शान्ति आपके और मेरे अधीत है, आप कौरवों 
को रोक लें, मैं पाण्डवों को समझा दूंगा । पुत्रों को आपकी आज्ञा माननी 
चाहिए । आपके शासन में रहने में ही उनका हित है। पाण्डव मेरा शासन 
मानते हैं और मैं उनकी ओर से शान्ति के लिए यत्न करने आया हूं । स्वयं 
कसौटी पर कसकर आप जो उचित हो, करें। यदि भरतवंशी मिलकर 
रहेंगे तो आप ही उनके अधिपति होंगे। आप धर्म और अर्थे की मर्यादा 
बनाये रखें तो पाण्डव आपके रक्षक हैं। उनके जैसे व्यक्ति कठिनाई से होते 
हैं। महात्मा पाण्डव आपके रक्षक हों तो देवराज भी आपको जीतने का 
साहस नहीं कर सकता और राजाओं की तो बात ही क्या है ? जिस दल में 
भीष्म, द्रोण, कर्ण, अश्वत्थामा, जयद्रथ, युधिष्ठिर, भीमसेन और अर्जुन 
जैसे बली हों, उनसे कौन युद्ध करेगा ! उनके साथ होने से जो राजा 
आपके समान हैं या आपसे भी उत्कृष्ट हैं वे सन्धि कर लेना चाहेंगे । पुत्र- 

पौत्र, भ्राता, पिता और सुहृत्‌ इन सबसे रक्षित होकर आप सुखपूवंक जी 
सकेंगे । पूर्व के समान पाण्डवों का सत्कारकरक्रे आप सारी पृथ्वी का भोग 
करेगे। अपने पुत्र और पाण्डु पुत्रों के साथ अन्य शत्रुओं को जीतना ही 
आपका सम्पूर्ण स्वार्थ है । हे महाराज ! यदि युद्ध हुआ तो भारी क्षय हो 
जायगा। दोनों ओर के नाश में क्या अच्छाई आप देखते हैं? रण में पाण्डव 
मारे गये या आपके पुत्र, इन दोनो से कौन-सा सुख आपको मिलेगा? 
आपके पुत्र और पाण्डव दोनों ही शूर और शस्त्-कुशल हैं। उन्हें इस बड़े 
भय से वचाइए । कुरु पाण्डवों को समर में नष्ट होते हुए हमें न देखना पड़े। 
हें राजन्‌ ! इस लोक को बच'इये, जिससे प्रजाओं का नाश न हो । आप 
प्रकृतिस्थ रहेंगे तो और सव कुछ बचा रहेगा, अन्यथा नहीं । आपका जो 
सोहादं पाण्डवो के प्रति कभी था अब वृद्धावस्था में भी वैसा ही हो । पांडवों 
ने आपको प्रणाम करके कहा है कि आपके होते हुए भी उन्हें दुःख सहना 
पड़ा ! उनके ये बारह वर्ष वन में बीते। तेहरव में अज्ञातवास रहा । हमारे 
पिता अपनी प्रतिज्ञा का पालन करेंगे, आज भी हमारा यह विश्वास है। 
सब कष्ट सहकर भी हम अपने राज्य का अंश पा लें यही हम चाहते हैं। 
आपको अपना गुरु मानते हुए ही हमने बहुत से क्लेश सहे । । यदि हम 
उत्पथ पर हों तो आप हमें ठीक कीजिए | आपकी परिषद में धर्मज्ञ सभा- 
सद हैं। उनके रहते हुए कुछ अनुचित न होना चाहिए। जहां धमं को 
अधर्म और सत्य को अनृत दबा लेता है, उस सभा के सदस्य मृततुल्य है । 
अधमं के बाण से विधा हुआ धर्म सभा में आता है, यदि सदस्य उसके कांटे 
को नहीं निकालते तो वे स्वयं उससे विध जाते हैं । जो मौन भाव से विचार 
पूवक ध्म को देखते हैं, वे ही सत्य, धर्म और न्याय के पक्ष में बोलते हैं। 
आपसे और क्या कहा जाय? पांडवों को उनका अंश दे, यही उक्ति है 
अथवा सभा के सदस्य जो उचित हो, कहें। इन क्षत्नियों को मृत्यु के पाश 
से मुक्त कीजिये। शान्ति का आश्रय लेकर क्रोध को दूर कीजिये और 
पाण्डवों को उनका पिल्र्य अंश दीजिये । आप जानते हैं कि युधिष्ठिर अजात- 
शतु होकर सदा धरम में स्थित हैं। पुत्र सहित आपमें उनकी ऋजु वृत्ति 
है। उन्हें जलाया गया और निर्वासित किया गया, फिर भी वे आपकी 
अपेक्षा करते हैं। इन्द्रप्रस्थ में रहते हुए भी युधिष्ठिर ने और राजाओं को 

अपने वश में लाकर आपके ही अनुकूल किया । इतना होने पर भी शकुनि 


ते कपट से उनका राज्य और धन-धान्य हर लिया । उस अवस्था में भी 
जव द्रौपदी सभा में लाई गई, युधिष्ठिर क्षात्र ध्म से नहीं डिगे । मैं आप 
और पाण्डव दोनों का कल्याण चाहता हूं । आप अपने लोभी पुत्रों को वश 
में करिये । पाण्डव आपको सेवा के लिए और यदि आवश्यक हो तो युद्ध के 
लिए भी तैयार हैं। आपको जो हितकर जान पड़े, बसा ही कीजिए 
(९३।३-६१)।” कृष्ण के इस भाषण को सुनकर उपस्थित राजाओं ने हृदय 
से उनकी सराहना की, पर कुछ कहने के लिए कोई सामने न आया ।' 


दुर्योधन को समझाने का यत्न 


सुनकर धृतराष्ट्र ने कहा, “हे कृष्ण, लोक और परलोक एवं धमं 

और न्याय के लिए हितकारी आपके वचन मैंने सुने, पर मैं स्ववश नहीं हूं। 
आप दुर्योधन को सनाइए ।”_यह सुनकर कृष्ण विशेष रूप से दुर्योधन को 
सम्बोधित करके बोले । उन्होंने परिस्थिति के अनेक उतार-चढ़ाव समक्षाते 
हुए अंत में आधा राज्य पाण्डवों को देने का प्रस्ताव रक्खा और कहा, 
“पाण्डवों से शान्ति करके, अपने हितू जनों की वात मानकर मित्रों के साथ 
चिरकाल तक सुख भोग सकोगे।” इसके बाद भीष्म ओर द्रोण ने एव 
धतराष्ट्र ने भी दुर्योधन को विशेष रूप से समझाया (अ० १२३-१२४) । 
व दुर्योधन की बारी थी कि वह भी कुछ कहे, “हें कृष्ण, आपको सोच- 
समझ कर कहना चाहिए । पाण्डवों का पक्ष करके आप मुझे ही विशेष रूप 
से क्यों चांपते हैं ? भैं अपनी कोई त्रुटि नहीं देखता, पर,आप, विदुर, मेरे 
पिता, आचार्य द्रोण और पितामह भीष्म मुझमें ही लुटि निकालते रहते 
हैं। गहराई से सोच कर देखता हूं तो मुझे लगता है कि पाण्डवों ने मन- 
हा जआ खेला, उसमें शकुनि से वे अपना राज्य हार गये तो इसमें क्या 
हमारा दोष है ? पांसों से दांव खोकर यदि वे वन में गये तो क्या यह 





१. यहां से अट्ठाइस अध्यायों तक कथा का सूत्र (५० ९४-१२१) एकदम टूटा 
हुआ है । इस क्षेपक प्रकरण की चर्चा हम आगे करेंगे । 


EN 

हमारा अपराध है ? हमने उनका क्या बिगाड़ा है? किसलिए वे ह 
मारना चाहते हैं फिर ऐसे कर्म और वचन से हम भी डरनेवाले नहीं हुँ 
कोन-सा योद्धा है, जो क्षात्र धमं में हमारे सामने टिक सके? और यदि हु 
में हम मर भी जायं तो भी वह स्वगं ही है। शत्रुओं के सामने बिना झक्े | 
वीर-गति पा जाने से हमें संताप न होगा। क्षत्रिय का धर्म है कि सीधा 
खड़ा रहे, झुके नहीं । उद्यम ही पौरुष है। चाहे बांस की तरह बिना पोरी 
के स्थान पर टूट जाय, पर झुके नहीं। मातंग ऋषि के इस वचन को 
हम मानते हैं । केवल धर्म और ब्राह्मणों को प्रणाम करके जीवित रहे और 
किसी की परवा न करे । यह जो क्षत्रिय के लिए नियम है, वही मुझे सुहाता 
है। पिता ने जो राज्य मुझे दे दिया है, अब जीतेजी उसमें से मैं किसी को 
कुछ देने वाला नहीं । हे कृष्ण ! सूई की नोक के बरावर भूमि भी अब मैं 
पाण्डवों को न दूंगा ।” 
यावद्धि सूच्यास्तीक्षणाया विध्येदग्रेण साधव । 
तावदध्यपरित्याञ्यं भूमेंनें: पाण्डवान्‌ घ्रति॥ (१२५।२६) 

दुर्योधन को वात सुनकर कृष्ण ने क्षुब्ध होकर कहा, “ज्ञात होता है, 
भारी युद्ध होगा | तुम वीरगति पाने के लिए तैयार रहो। तुम्हारा जो यह 
विचार है कि सारा दोष पाण्डवों का है, तुम्हारा कुछ नहीं, तो तुमने ही 
पाण्डवों की राज्यश्ली से जलकर जुए का प्रपञ्च कराया । उसमें तुमने सदा- 
चार का पालन किया | तुम्हारे सिवाय और कौन अपने कुटुम्ब की स्त्र 
को सभा के बीच में लाकर उसे इस प्रकार अपमानित करेगा, जिस प्रकार 
तुमने द्रौपदी को किया ? तुमने पाण्डवों को बाल्यावस्था में ही उतकी 
माता के साथ लाक्षागृह में जला डालने का पड्यन्त्र किया | उन पर विष के 
प्रयोग भी तुमने किये । तुम्हारे मन में सदा कपट रहा । फिर केसे तुम्हारा 
अपराध नहीं है ? सबने तुम्हें शान्ति के लिए समझाया, पर तुमते एक की 
न सुनी ।” 

जब कृष्ण इस प्रवाह में बह रहे थे, दुःशासत ने बीच में ही बात 
काटकर दुर्योधन से कहा, “हे. राजन, मुझे तो लगता है कि यदि तुमने 
पाण्डवों से सन्धि न कर ली तो कौरव लोग तुम्हें बांधकर युधिष्ठिर को 
सौंप देंगे । भीष्म, द्रोण ओर हमारे पिता तुम्हें, कर्ण को और मुझे अवश्य 

फाण्डवों को दे डालेंगे ।” दुःशासन का निशाना ठीक बैठा। उसकी बात 
कॉन में पडते ही दुर्योधन र.सपं की तरह फुंकारने लगा और सभा की 
मर्यादा तोड़कर जाने के लिये उठ पड़ा । उसके भाई भी उठ गए। उसके 
जाने के बाद भीष्म ने किसी तरह स्थिति को सम्भाला और कहा, “जो 
धर्म और अर्थ से मुंह मोड़कर क्रोध करता है. उसके शत्रु उस पर हँसते हैं । 
दुर्योधन इस समय क्रोध और लोभ के वश में हैं। ज्ञात होता है कि सारा 
क्षत्रिय दल काल-पक्व हो चुका हैं।” इस अवसर पर कृष्ण ने एक बात 
कही, “दुर्धोधन का व्यवहार सव कुरुवृद्धो का अपमान है । आप लोग 
क्या बलपूर्वक उसे मर्यादा में नहीं रख सकते ? मेरी राय है कि जैसे कंस 
को मारकर उग्रसेन को राज्य दिया गया, वैसे ही कुल की रक्षा के लिए 
दुर्योधन, कर्ण, शक्रुनि और दुःशासन को बांधकर पाण्डवो को सौंप दिया 
जाय (अ० १२६।४७) 1” 


गान्धारी का दुर्योधन को समझाना 
कृष्ण की बात सुनकर धृतराष्ट्र पर जो बीती, उसकी केवल कल्पना 
की जा सकती है। उन्हें भय हुआ कि कहीं राजा लोग कृष्ण के प्रभाव 
में आकर सचमुच दुर्योधन को बांध न लें । उन्होंने हड़बड़ाते हुए विदुर से 
ए, “जल्दी गान्धारी को बुलाओ।” विदुर के साथ गान्धारी वहां आई 
तो धतराष्ट्र ने कहा, “हे गान्धारी, तुम्हारा वह मूढ़ पुत्र भशिष्टता से 
भा छोड़कर चला गया है।” गान्धारी के चरित्र में धृतराष्ट्र जैसी दुरंगी 
चाल न थी । वह एकदम सीधे स्वभाव की आर्यं तारी थी । भीतर-बाहर 
की सचाई, यही उसका जीवन-मंत्न था। उसने कहा, “हां, शीत्र दुर्योधन 
को सभा में वापस बुला लाओ। परहे धृतराष्ट्र, सारा दोष तुम्हारा ही 
है । तुम पुत्र के दुलार में आकर उसके पाप को जानते हुए भी सदा उसी 
की बृद्धि के पीछे चलते रहे' । अब बात इतनी ब कि तुमसे भी वह 





१. त्वं ह्येवात्र भृशं गर्दो धृतराष्ट्र सुतप्रियः । 
यो जानन्‌ पापतामस्य तठज्ञामनुवतंसे ॥ (१२७।११) 

नहीं रुक्रता । इतने में दुर्योधन को विदुर फिर सभा में ले आये । उसण | 
आंखें लाल थीं और वह क्रोध से फुफकार रहा था । उसे आये हुए जान | 
गान्धारी कहने लगीं, “पुत्र दुर्योधन, मेरी वात समझो। इससे तुम्हा 
हित होगा । यदि तुम शान्त होगे तो हम सवका इससे पुनः सम्मान होगा। 
जिसकी इड्द्रियां वश में नहीं, वह राज्य का भोग नहीं कर सकता । मेधावी 
और विजितात्मा ही राज्य की रक्षा कर सकता है। इन्द्रियअय का ही 
नाम राज्य है| इन्द्रियों को वश में करने से बुद्धि बढ़ती है । अतएव सबसे 
पहले अपने को ही देश समझ कर जीतना चाहिए। जैसे महीन जाल में 
दो मछलियां फंसी हों, वैसे ही इस शरीर में रहकर काम-क्रोध वृद्धिको 
कतरते रहते हैं। बेटा, युद्ध की वात मन में मत लाओ। आधा राज्य 
पाण्डवों को दो, तुम्हारे लिए आधा पर्याप्त है । तेरह वर्षो से बिगाड़बाता 
चला आया है, उसे अब एक दिन भी मत बढ़ाओ । हे तात, लोभ को अब 
बुस करो।” 


कृष्ण को पकड़ लेने की कूट मंत्रणा 

माता के इन वचनों का दुर्योधन पर कुछ प्रभाव न हुआ । वह क्रो 
'में भरा हुआ मंत्रणा के लिए फिर अपने साथियों के पास लौट गया । वहां 
शकुनि, कर्ण और दुःशासन ने दुर्योधन से मंत्रणा की, “अरे, यह कृष्ण हमें 
पकड़ने की संलाह दे रहा था। इसके पहले कि वह ऐसा करे, क्यों न हम 
ही उसे बांध लें ? उसे पकड़ा हुआ गुनक्रर पाण्डव टूटे दांत वाले सांप की 
तरह छटपटाने लगेंगे । धृतराष्ट्‌ कितना भी चिल्लाबें, बस हम क्रृष्ण को 
बांध कर शत्रुओं को समझ लेंगे ।” यह वात झटपट सात्यकि ने समझ ली | 
और वाहर भाकर कृतवर्मा से कहा, “तुम सेना की टुकडी सजाकर कृषण, । 
धृतराष्ट और विदुर से जाकर यह हाल कहो । सभाद्वार पर प्रतीक्षा करो, 
मैं तबतक कृष्ण को सूचना देता हूं ।” उसने कृष्ण, धृतराष्ट्‌ और विदुर 
से कहा, “हें राजन्‌ ! आपके पुत्र मृत्यु के मुख में आकर बलपूर्वक कृष्ण 
को पकड़ना चाहते हैं। वे आग में पर्तिगो की भांति कहीं के त रहेंगे!” 
विदुर की बात सुनकर कृष्ण ने कहा, “हे राजन्‌, यदि ये लोग ऐसे निन्दित 

कमै पर उतारू होंगे तो इससे युधिष्ठिर का काम ही बनेगा। मैं ही इन 
सबको वाधकर पाण्डवों को सौंग दूंगा । पर ऐसा निन्दित काम मैं करता 
नहीं चाहता । दुर्योधन की इच्छा पूरी हो ।” यह सुनकर धृत्तराष्टू ने बिदुर 
क फिर दुर्धोधन को यहां ले आओ, जिससे मैं उसे और उसके 
साथियों को सपझा सके ।” बिदुर ने बसा ही किय। और धूत राष्ट दुर्योधन 
को समझाने लगे । रद नम्झाना क्या था, झृष्ण के बल का बखान करना 
छः । यहीं पर बारह श्लोकों में विदुर ने भी कृष्ण के अनेक पराक्रमों और 
वाललीलाओं का वर्णन किया है, जो भागवतों द्वारा लगाया हुआ छोटा-सा 
साफ-युथरा पैबन्द है। चालीस श्लोक के " 'इत्युक्ते-धृत राप्ष्टेण” का 
सटीक अन्वय १२६ अध्याय के पहले श्लोक से जा मिलता है। 

अव गमय आ गया था कि कुष्ण भी दो टूक वात कहते । उन्होंने कहा, 
“हे दुर्बद्धि ! क्या तुम मुझे अकेला समझकर पकड़ लेना चाहते हो ? यहां 
ही सब अन्धक, वृष्णियों को देखो । दसु, रुद्र और आदित्य आदि देव भी 
यहीं मेरे इम विराट्‌ रूप में हैं।” यह्‌ कह कर कृष्ण अट्टहास करके हँसे । 
इसके दाद बारह श्लोकों में भागवत दृष्टि से अन्य अनेक देवताओं का 
उल्लेख करते हए कृष्ण के विराट रूप का उपबृंहण किया है(१२६।४-१६ )। 

तब सात्यकि का हाथ पकड़ कर कृष्ण सभा से चले गये। धुतराष्टर 
ने क्रष्ण के जाते-जाते कहा, “हे कृष्ण, मेरा अपने पुत्रों पर जो प्रभाव है, 
बह आपने देख लिया । अब इस सारी स्थिति से परिचित होकर मुझ पर 
संदेह मत्त करियिगा ।” 








सं कह 








कुंती का युधिष्ठिर को संदेश 
वहां त कृष्ण कुंती के घर गये ओर सभा का सव हाल सुनाया । कुंती 
ने सुनकर कुछ व्यंग्य से कहा, हि केशव, धर्मात्मा युधिष्ठिर से कहना कि 
कोई ऐसा काग न करे कि धर्म का लोप हो जाय । उसकी बुद्धि केवल धर्मे 
को देखती है, परधर्म को भी तो ठीक तरह समझना चाहिए । ब्रह्मा ने 
भन्नियों को इसलिए बनाया है कि अपने बाहु बल से जियें और प्रजा का 
पालन करें।” मैंने बड़े-वूढ़ों से सुना था कि कुबेर ने प्रसन्न होकर राजा 

मुचकुन्द को यह पृथ्वी देनी चाही, पर मुचकुन्द ने कहा, “जो मैं अपगे | 


भुजबल से अजित करूंगा, वही भोगूंगा । और उरते अपने बाहु-वीये से 
प्राप्त राज्य ही भोगा । यही क्षत्रिय धर्म है । दंडनीति ही राजा का सुधर्म 
है। राजा द्वारा दंडनीति का पालन, यही सतयुग है । काल राजा को 
बनाता है या राजा काल को, इसमें कभी संदेह मत करना । राजा ही काल 
का कारण है । राजा के दोष से जगत्‌ और जगत्‌ की ल्रुटियों से राजा 
प्रभावित होता है। तुम जो सोचते हो, वह राजषियों का आचार नहीं। 
तुम्हारी जैसी बुद्धि हो रही है, बंसी तुम्हारे बाप-दादों की कभी नहीं थी । 
पित्र पुत्रों से आशा लगाते हैं । तुम क्षत्रिय हो । अपने बाहु-वीर्यं स जीवन 
बिताओ और पिता के डूबे हुए राज्य का उद्धार करो । इससे अधिक बया 
दुःख होगा कि मैं दूसरों के टुकड़ों पर निर्भर रहूं ?” 

यहाँ कुन्ती ने विदुला का इतिह्वास सुनाया, “वह क्षात्र धर्म के आदश 


को मानती थी । उसके पुत्र को सिंध देश के राजा ने हरा दिया था। तब क 


hi 


दीनचित्त उस पुन्न को विदुला ने राजसभा में क्षात्र धर्म का उपदेश टिया, 
“अरे, न मैंने, न तुम्हारे पिता ने तुम्हें जन्म दिया । कहां से लुम आ गये ? 
अपने को छोटा मत समझो । जीवन में निराश मत बनो । उत्थान के लिए 
राज्य का भार सम्भालो । मुह॒त्त भर धधकना अच्छा, देर तक धुंध आगा' 


अच्छा नहीं ।” इस प्रकार अनेक प्रकार से विदुला ने अपने पुत्र को उत्साह | 


पुरुषार्थ, उद्यम का दृष्टिकोण समझाया । तत्पश्चात्‌ उसके पुत्र ने माता 
के अनुशासन का पालन किया और विजयी हुआ (अ० १३१-१३४) । इस 
दर्शन का सम्बन्ध विशेषतः क्षात्रधर्म एवं प्रज्ञावादी दर्शन के साथ था। 
पराक्रम ही वास्तविक जीवन है। इस तथ्य के सुक अनेक विशेषण उस 
उपाख्यान के अंत में आये है, जहां इस तेजोवर्धन दृष्टिकोण का पालन 
करने वाले व्यक्ति को विद्याशूर, तपःणूर, दमशूर, बलयुक्त गड्ढाभाग, 
अपराजित, गोप्ता, सत्यपराक्रम, ब्राह्मतेज से दीप्तिमान और किसी के 
धर्षण को न मानने वाला कहा गया है। 





१. कालो वा कारणं राज्ञो राजा वा कालकारणम्‌ । 
इति ते संशयो मा भूद्‌ राजा कालस्य कारणम्‌ ॥ (१३०।१५) 


| 
| 


| 

कृती का अर्जून को संदेश 


अर्जुन को लक्ष्य करके विशेष 


कृष्ण के प्रस्थान करते समय कूंती नें अर्जू 
संदेश दिया, “मैं महान धर्म को प्रणाम करती हूं । ध्म प्रजाओं को धारण 
करता है । क्षत्राणी पुत्र को जिस लिए जन्म देली है, उसका समय अब भा 
गया है । तुम्हारे जन्म के समय जो आकाशवाणी ने कहा था कि यह पुत्र 
प्रतापी राज्य का उद्धार करेगा, डात सत्य हो।” तब क्रृष्ण ने कुन्ती 
को प्रणाम करके बिदा ली और नगर के बाइर आकर बहुत देर तक कर्ण 
से कुछ बातचीत की । धुतराप्ट॒ के पूछने पर संजय ने उन संवाद का सार 











कहा । कृष्ण ने कर्ण के सामने एक नया पांसा फेंका । उन्होंने कहा, “तुम 
भी पाण्डवों के समान कुन्ती के पुल हो और धर्मएास्त्र के अनुसार ज्येष्ठ 
होने के कारण तुम्हीं राजा बनोगे । मेरे साथ चलो तो आज ही पाण्डव 
तुम्हारे चरण पकड़ेंगे और उतके पुरोहित तुम्हारा अभिषेक करेंगे। 
युधिष्ठिर तुम्हारे युवराज बनेंगे ।” किन्तु कर्ण जिस मिट्टी से बना था 
वह ब्रह्मा फे पास भी थोड़ी ही है। कृष्ण जैसे व्यक्ति का दिया हुआ यह 
प्रलोभन उसे तिल भर भी न डिया सका । उसकी आंख का तेज जैसा-का- 
त॑सा रहा | उसने कहा, “हे कृष्ण, दुर्योधन ने जिस शस्ल-यज्ञ का वितान 
किया है, उसमें अनेक योद्धा काम आगयंगे। उसमें यदि तुम अर्जुन के द्वारा 
मेरा दध्र देखो तो समझना यज्ञ पुरा हुआ | जाओ और युद्ध के लिए अर्जुन 
को लेकर लौटना । यह जो तुमने कहा है, इसे गुप्त रखना । हे कृष्ण ! 
जाओ या तो इस महायुद्ध से जीते बचकर हम तुम्हें मिलेंगे या फिर स्वर्ग 
में भेंट होगी ।” इन वाक्यों में कर्ण का तेजस्वी व्यवितत्व और विचारों 
का ऊंचा धरातल फूट पड़ा है । महाभारत के सब पात्रो में मानवीय चरित्न 
की दृष्टि से यदि किसी एक को चुनना हो तो कर्ण का चरित्र वार-बार 
हमारे मन में टकराता है। कर्ण ने इस रहस्य को गुप्त रखने की बात 
कृष्ण से क्यों कही ? उसने बहुत ऊंचे उठकर सोचा कि यदि पे लोग जान 
पायंगे कि आपस में फूट डालने के लिए कृष्ण ते ऐसा तुच्छ प्रस्ताव किया 
तो कृष्ण की कीति को बट्टा लगेगा । सचमुच कर्ण जैसा महात्मा दुलभ है। 

कुंती और कर्ण १ 
कर्ण के मन को पाण्डबों की ओर मोड़ने 
भी किया। कृष्ण को छोड़कर विदुर कुन्ती के पास आए और सम्भव हे 
उन्होने यह प्रसंग चलाया होगा । कर्ण गंगातट पर सूर्योपासना कर रहे थे। 
कृती अपना कार्य निश्चित करके वहीं पहुंची । कुन्ती ने स्पष्ट शब्दों में वह्‌ 
कथा कह डाली जब कन्या दशा में ही उसने कर्ण को जन्म दिया था और 
अनेक सुन्दर शब्दों से उसकी श्लाघा की । कर्ण ने दृढ़ता से उत्तर दिया, 
“तुम केबल अपना हित देखती हो। पहले तुमने माता जैसा व्यवहार मेरे 
साथ नहीं किया कि जन्म के वाद ही मुझे छोड़ दिया। आज तुम मुझे 
समझाती हो । रदि मैं पाण्डव पक्ष में मिल जाऊं तो क्षत्तिप मुझे कया 
कहेंगे ? मैं कदापि दुर्योधन को नहीं छोड़ सकता, किन्तु तुम्हारा यह 
प्रयत्न भी विफल नहीं होगा । अर्जुन के सिवा तुम्हारे और किसी पुन्न को 
मैं न मारूंगा। मेरा युद्ध तो अर्जुन के साथ है । हम दोनों में से कोई ग भी 
रहे तो भी तुम पांच पुत्रों की माता रहोगी (१४४२२) । 

(अ० १५१--१७२) 
युद्ध को परामशं-सभा और पाण्डव-सेना 
कृष्ण ने उपप्लव्य नगर में लोटकर हस्तिनापुर की सभा का बिस्तृत 
हाल सुनाया और कहा कि यद्यपि मैंने सत्य और पथ्य वचन कहें, पर 
दुर्योधन ने कुछ नहीं माता (अ० १४५-१४८) । तब युधिष्ठिर ने उचित 
समझा कि अपने सब भाइयों से उनका मत सुने । एक प्रकार से वह युद्ध 
की परामशं-सभा बन गई और यही निश्चय हुआ कि युद्ध के अतिरिक्त 


ड़ने के लिए एक प्रयत्न कुन्ती ने 

अव दूसरी गति नहीं है। सहदेव ने राजा मत्स्यराज विराट को सेनापति 
बताने का प्रस्ताव किया एवं नकुल ने पाञ्चालराज द्रुपए को सेनापति 
बनाये जाने की इच्छा प्रकट की, किन्तु अर्जुन ने धृष्टद्युम्न के लिए सम्मति 
दी | भीम ने शिण्डी के नाम का प्रस्ताव किया । इस पर युधिष्ठिर ने 
कृष्ण की सम्मति जाननी चाही । कृष्ण ने व्यक्तिविशेप का नाम न लकर 
साभिप्राय अर्जून की ओर देखा, जिससे उनका आशय स्पष्ट हो गया और 
धष्टद्युम्न ही सेनापति बनाये गए। पाण्डवो की ओर सात अक्षौहिणी 
सेना थी, जिसके अलग-अलग सात सेनानी ये थे--द्रु पद, विराट, धृण्टधुम्न 
शिखण्डी, मात्यकि, चेकितान और भीमसेत। इन सात नेताओं में भी 
अग्रणी स्थान धुप्टद्युम्व को दिया गया । सेना के, साथ पाण्डव कुरुक्षेत्र 
पहुंचे और वहां उन्होंने अपना शिविर लगाया। कुदक्षेत् में हिंरण्यवती 
नदी के किनारे जिविर-पापन किया गया और शिविर के चारों ओर गुप्ति 
के लिए खाई खोदी गई। शिविर में भक्ष्मभोज।, काष्ठ, जल आदि का 
जैसा प्रबन्ध चाहिए, वढ़ सब किया गया । वहां वेतनभोगी अनेक शिल्पी, 
कुशल वैद्य, शस्त्र, मधु, घृत, दाहक राल आदि की राशियां एकत्र की 
गई । नाराच, तोमर, परणु, शक्ति, धनुष, कवः आदि के पहाड़ लग गए। 


दुर्योधन की सेना 

दुर्योधन को जब पाण्डवों के अभियान की सूचना मिली तो उसने भी 
अपनी ग्यारह अक्षौ हिणी सेना को गस्तास्त्रों से सज्जित होकर कूच का 
आदेश दिवा । इस प्रसंग में लेखक ने प्राचीन काल के कितने ही शस्त्रो की 
सूची दी है, जो सैनिक सामग्री में प्रयुक्त होते थे, जैप्ते--अनुकर्ष, तूणीर, 
बरूथ (रथ को ढकने के लिए वाघ आदि का चर्म), तोमर, उपासंग 
(भारी तरक्रश), शर्वित, निषंग, पोथिक, शरासन, परिस्तर, कचग्रह, 
व्याघ्रचर्म (बाघ की खाल से बनी ढाल) ढ्वीपिचर्म (तेंदुए की खाल से बनी 
ढाल), वस्ति (पानी फेंक्रते का यंत्र), शग, प्रास, कुर्डार, कृदाल, पाश 
आदि । इसक्रे अतिरिक्त गुड़ अर्थात्‌ गोले और तेल मिली हुई बालू, राल 
का चूरा और रस भी युद्ध में प्रयुक्त होते थे। इससे ज्ञात होता है कि इन 

वस्तुओं को जलाकर श्रु सेना पर फेंका जाता था। 
कौरवों की ग्यारह अक्षौहिणी सेना के अलग-अलग सेनापति रे 
कृपाचायं, द्रोण, शल्य, जयद्रथ, कम्बोजराज सुदक्षिण, कृतवर्मा, अश्व- 
त्थामा, कणं, भूरिश्रवा, शकुनि एवं वाह्लीक । इन सबके ऊपर दुर्योधन 
ने प्रार्थना करके पितामह भीष्म को सवंसेनापति नियत किया। भीष्म ने 
ह शते लगाई कि मैं पांच पाण्डु पुत्रों का वध नहीं करू गा और द्सरी 
वात यह कही कि या तो पहले कर्ण ही युद्ध कर ले या मैं युद्ध करू गा । कर्ण 
ने उदार हृदय से तत्काल कहा कि पहले भीष्म और पीछ मैं लड गा। इस 
प्रकार कौरव सेना भी करुक्षत्र पहंची और उसने वहां अपना शिविर 
लगाया। 


बलराम का आता 


यहीं पर एक छोटा-सा उल्लेख यह आता है कि पाण्डव शिबिर में 
बलरामजी पधारे । सबने उनका सम्मान किया, तब उन्होंने कहा, “सर्व 
क्षत्रिय मुझे कालपक्व दिखाई पड़ते हैं। भारी यु होगा। मैंने कृष्ण से 
बहुत कहा कि दोनों अपने सम्बन्धी हैं, दोनों में समान वत्ति रखो । जैसे 
पाण्डव हमारे हैं, वमे ही दुर्योधन भी, पर उन्होंने मेरी बात न मानी। 
भीम और दुर्योधन दोनों गदायुद्ध में मेरे शिष्य हैं। दोनों पर मेरी एक-सी 
प्रीति है में अपनी आंखों से कौरवो का नाश होते नहीं देख सकता, इस- 
लिए सरस्वती तट के तीथों की यात्रा करने चला जाऊंगा । 

इसी अवसर पर महापराक्रमी रुक्मी ने, जिसे अपने तेज के कारण 
महेन्द्र-विजय धनुष प्राप्त हुआ था, पाण्डवों को अपनी सहायता अपित 
को, पर रुक्मिणी के विवाह के समय की पुरानी बात याद करके पाण्डवों 
ने कहा, “हमें तुम्हारी सहायता नहीं चाहिए ।” विचित्त है कि रकमी के 
वसा ढा प्रस्ताव करने पर दुर्योधन ने भी उसे अपने पक्ष में न लिया और 
वह लौट गया। 

उलूक फा दूत बनकर पाण्डवों के पास आना 

दुर्योधन के मन में पाण्डवों के विरुद्ध जो विष भरा हुआ था, उसमें 
एक ताजी लहर आई । उसने उन्हें चिढ़ाने के लिए उलूक को दूत बनाकर 
भेजा और एकदम मुंहफट होकर पाण्डवों को चिढ़ाने के वाक्य कहे, “तुम 
लोग अबतक व्यर्थ बकवास करते थे, अब कुछ करके दिखाओ । अरे, 
मुण्ड', पेटू भीम, तू सभा में दुःशासन का रबत पीने की डींग हांकता था! 
अब्र कुछ करके दिखा। कुएं के मेंढक की तरह तू नहीं जानता कि मेरी 
सेना कितनी है ? अरे अर्जुन, तेरे रोते-कलपते भी मैं तेरह वर्ष तक राज्य 
भोगता रहा । फिर तुझे मारकर बसा ही करूंगा । तेरा वह गाण्डीव कहां 
गया ? हजार कृष्ण भी आ जायं तो क्या मैं डरने वाला हूं ?” दूत द्वारा 
उसके ऐसे वाग्वाण सुनकर पाण्डव छटपटाने लगे और सांप की तरह 
क्रोधित हो एक-दूसरे का मुंह देखने लगे, पर कृष्ण का सन्तुरून वंसा ही 
रहा। उन्होंने कहा, “हे उलूक, जाओ । सुयोधन से कहना कि हमने 
लुम्हारा कथन सुना और अर्थ भी समझ लिया । तुमने जो मुझ पर कटाक्ष 
किया है, वह भी अनुचित है, मैं युद्ध नहीं करूंगा । मुझे पाण्डवो ने केवल 
सारथी चुना है, तू डर त कर। यदि तू आकाश में उड़ जाय या धरती में 
समा जाय तो भो तुझे सबसे पहले प्रतिदिन अर्जुन का रथ सामने दिखाई 
पड़ेगा (अ० १५६)। 

इसके बाद दुर्योधन के पूछने पर भीष्म ने अपनी और शत्रु की सेना 
के महान्थी, रथी और अधंरथी योद्धाओ का वर्णन किया (अ० १६२- 
१६६) । और अन्त में कहा कि जितने राजा हैं, मैं सबसे लड गा, केवल 
[शिखण्डी से नहीं । दुर्योधन के कारण पूछने पर भीष्म ने अम्बा का उपा- 
ख्यान सुताया । 








MR SRN 
१. (सं०) तूवरक = वह देल, जिसके सींग न हौं, अर्थात्‌ बिना जवानी के फूला हुझा 

५१ : : वप्रम्बोपाख्यान 
(अ० १७०-१९१) 

इस उपाख्यान का दूर्वाश' आदिपर्व में आ चुका है (भारत सावित्री 
भाग १, पृष्ठ ७5-७६, अ० ६१-१००) । काशिराज ने अम्बा, अस्विका, 
अम्बालिका नामक अपनी तीन कन्याओं का स्दवम्वर किया था । भीष्म 
को अपने भाई विचित्रवीयं के विवाह की चिन्ता थी । वे बलपूर्वक तीनों 
केच्याओ को स्दयम्वर में से ले आए। ज्येष्ठ कन्या का वाम अम्या था । 
उसक, संभराज शाल्व से प्रेम था । अतएब भीष्म ने उत्त वहा जान की 
सह्पं अनुमति दे दी । शेप दो छोटी वहनों का विवाह विचिक्व्ोचं से कर 
दिया । व्यासजी के नियोग द्वारा अम्बिका से धृतराप्ट्र ओर अम्बालिका 
से पाण्डु का जन्म हुभा। अम्बा जब शास्व के यद्रा पहुची तो उसक बहुत 
बिनय करने पर भी शात्व-ने उसे लेना स्वीकार न किया | वह चिन्ता 
करने लगी कि अब मैं क्या करं ? इसी उलझन में अ शंखावत्य नार के 
तपस्वी ब्राह्मण के आश्रम में पहुंची और वहां सहायता की याचना की । 
मुनियों ने उसका हाल जानकर सहायता क; वचन दिया । पर वे निश्चय 
न कर सके कि कन्था को क्या करना चाहिए ? उझी समर वहां होबरवा हुन 
नाम का राजा आया । उसने कन्या से कहा, “मुझे तू अपना वित्ता समझ, 
मैं तेरा दुःख टूर करूगा । तू मेरे कहने से जमदग्नि क पुत्न, परशुराम के 
पास जा,व तरा उपायकरग । उसी पमय वहां परशुराम के सखा अकृतः 
ब्रण नाम के मुनि आये । उनसे भी वही चर्चा हुई। उन्होंने उसे भीष्म के 
पास जाने की सलाह दी, पर संयोग स रात्तिके समय परशुराम वहां 
आकर प्रकट हो गये । होत्रबाहून ने अम्वा का परिचय कराया और अम्बा 
ने रोते हुए उनसे प्रार्थना की कि मेरा दुःख दूर कीजिये । परशुराम न धँ 
देते हुए कहा कि मैं तुम्हारा कार्य करूंगा । यदि भीष्म से भी युद्ध करना 
पड़ं तो भी मैं पीछे न हटूगा । तव परशुराम भीष्म के पास आये और 
उन्हें बहुत प्रकार से समझाया । पर भीष्म ने उनकी वात स्वीकार करने 
में अपनी असमर्थता प्रकट की । इसके बाद गुरु और शिप्य का घोर युद्ध 

हुआ । भीष्म ने गुर को रथविहीन देखकर आग्रह दिया कि वे भी रथ ले 
लें। किन्तु परशुराम ते कहा, “मेरे जैसे ब्रह्मतजस्वी ऋषि के लिए पृथ्वी 
ही रथ है, चारों वेद सुन्दर अश्व हैं, भगवान्‌ भातरिश्वा मेरे सारथी हैं, 
वेद माताएं मेरा कवच हैँ' । दोनों के अत्यन्त घोर संग्राम का विस्तृत वर्णन 
किया गया है। अन्त में ऋचीक, नारद आदि आठ ब्रह्मवादी ऋषियों ने 
बीच-बचाव किया और दोनों युद्ध से निवृत्त हुए। तव परणुराम ने अम्बा 
से कहा, “हे भद्रे, में जो कर सकता था, बह मैंने क्रिया । अब भीष्म के 
विरुद्ध मेरी शक्ति नहीं । तुम जैसा चाहो, करो ।” अम्बा ने उत्तप्त होकर 
कहा, “मैं भीष्म के पास कदापि नहीं जाऊंगी । मैं वह उपाय करूंगी, 
जिससे युद्ध में उसका वध करूं ।” परशुराम तो महेन्द्र पर्वत पर चले गये 
और अम्बा तप करने के लिए वन में चली गई । वहां यमुना तट के एक 
आश्रम में उसने वारह वर्ष तक कठोर तप किया । अन्त में भीष्म के वध 
की इच्छा लिये हुए उसने शरीर त्याग दिया । दूसरे जन्म में भी वह कन्या 
होकर फिर तप करने लगी। उसके नाम से वत्स देश में एक छोटी वरसाती 
नदी भी अम्वा कहलाई । अगले जन्म में उसकी कठोर तपश्चर्या से प्रसन्न 
होकर शिव ने प्रकट होकर उसे वरदान दिया कि तू भीष्म का वध करेगी 
और जन्मान्तर में पुरुष रूप से जन्म लेगी । वही राजा द्रुपद के यहां 
शिखण्डी रूप में उत्पन्न हुई है। 


शिखंडी का स्वरूप 
कथा में भागे यह भी कहा है कि द्रुपद के यहाँ भी उसने कन्या रूप 
में जन्म लिया था । द्रूपद के कोई सन्तान न थी । उन्होंने तप करके शिव 
से वरदान मांगा तो भगवान्‌ शिव ने कहा कि पहले तुम्हारे कन्या जन्म 
लेगी, किन्तु पीछे वह पुन्न रूप में परिवर्तित हो जायगी। द्रुपद केयहां कन्या 
उत्पन्न होने पर उन्होंने उसके कन्याभाव को छिपाकर दशार्ण देश के राजा 





१. रथो मे मेदिनी भीष्म वाहा वेदाः सदश्ववत्‌ । 
सूतो मे मातरिएबा ब कवचं वेदमातरः ॥ (१८०।३) 

की पुत्री के साथ उसका बिवाह कर दिया । पर बात खुल गई और दशार्ण 
के राजा को भी पता चला । वह सेना लेकर चढ़ आया । द्रुपद के लिए 
बड़ा संकट उपस्थित हो गया । राजा-रानी दोनों बहुत चितित हुए और 
भांति-भांति से देवताओं की आराधना करने लगे । इसी समय शिनण्डिनी 
कन्या भागकर वन में चली गई। वहां स्थूणाकर्ण नाम के यक्ष ने उसका 
हाल जानकर दपाभाव से उसे अपना पुरुषत्व दे दिया और उसका स्त्रीत्न 
स्वयं ले लिया। इस रूप में शिखण्डी नगर में पुनः प्रविष्ट हुआ । इससे 
ब्रुपद को बहत हर्ष हुआ और उसने दशार्ण राजा के पास सचना भेजी कि 
आकर देख लो, मेरे यहां पुत्र है, कन्या नहीं । पहले दूत भेजे गए, फिर 
दशार्ण राजा ने स्त्रियों को भेजकर अपना समाधान किया और दोनों में 
संधि हो गई। उधर कुछ समय बाद यक्षराज कुवेर घूमते हुए अपने अनु- 
चर स्थूण यक्ष के भवन के पास पहुंचे । स्थूणाकर्ण लज्जा से घर में छिपा 
रहा और उनके स्वागत के लिए नहीं आया । तब अनुचरों से पूछने पर 
कुबेर को सब हाल ज्ञात हुआ कि महाराज उसमे तो कुछ समय के लिए 
अपना पुरुषत्व देकर स्त्री-लक्षण स्वीकार कर लिया है। कुबेर ने यक्ष को 
बुलवाया और वह लज्जावश स्त्री रूपमें उनके सामने उपस्थित हुआ। तत 
कुबेर ने कहा, “तुमने अनहोनी बात की है, इसलिए आज से तुम स्त्री बने 
रहोगे और वह पुरुष रहेगा।” फिर अन्य यक्षों के अनुनय-विनय करने पर 
उन्होंने कहा कि जब युद्ध में शिखण्डी का अन्त हो जायगा तब फिर तुम 
अपना पुरुषत्व प्राप्त करोगे । 

शिखण्डी को यक्ष ने अपना पुरुषत्व नियत समय के लिए ही दिया 
था। समय आने पर शिखण्डी उसके पास आया। इस सचाई से प्रसन्न 
होकर यक्ष ने कहा कि तुम्हारे कारण मुझे कुबेर शाप दे चुके हैं, अब तुम 
जाओ और जीवन भर पुरुषत्व का भोग करो । यह सुनकर शिखण्डी हषं 
के साथ अपने नगर को लौट आया । 

अन्त में भीष्म ने कहा, “वही अम्बा नाम की कन्या शिखण्डी है! 
मेरा ब्रत है कि मैं स्त्री पर या स्त्री नाम वाले व्यक्ति पर या जो पहले स्त्री 
रहा हो, उस पर बाण नहीं चलाऊंगा ।” यह सुनकर दुर्योधन भी चुप हो 
गया । 

शिखण्डी की कथा का क्षेपक रूप 


यह कुछ उलल्ञा. हुआ उपाख्यान महाभारत के इस प्रसंग का आव- 
श्यक अंग नहीं ज्ञात होता । एक तो आदि पर्व में अम्वा की कथा का 
उचित स्थान था ही । दूसरे, यहां की इस कथा के सूत्र बहुत ही उखड़े और 
उलझे हुए हैं। शंखावत्यं का आश्रम, वहां अक्रतव्रण राजा का अकस्मात्‌ 
आ जाना और सबसे अधिक परशुराम का भी अकस्मात्‌ प्रकट हो जाना, 
ऐसे अभिप्राय हैं, जो कथा की कृलिमता सूचित करते हैं। सर्वश्रा यह 
कहानी बाद में जोडी गई प्रतीत होती है । भीष्म ओर जामदग्नि राम के 
इस घोर युद्ध की कल्पना भी जानबूझकर की गई है । हमें विदित है कि 
भार्गव राम का चरित्र महाभारत के कितने स्थलों पर अजेय योद्धा के रूप 
में रखा गया है, जिन्होंने इक्कीस बार पृथ्वी को क्षल्लियों से शून्य कर 
दिया था। वही भार्गव वीर राम अपने ही शिष्य गांगेय भीष्म से परास्त 
होते हैं और निस्तेज एवं निरुपाय होकर महेन्द्र पर्वत पर चले जाते हैं । 
यह कथा किसने रची होगी ? इस पर विचार करते हुए हमारा ध्यान 
पंचरात्र भागवतों की ओर जाता है | गुप्त युग की भागवत मान्यता के 
अनुसार द्वादश महाभागवतो में भीष्म की प्रमुख गणना थी। जैसा भागवत 
में स्पष्ट कहा है : 

स्वयंभूर्नारदः शम्भुः कुमारः कपिलो मतुः । 

प्रह्वादो जनको भीष्मो बलिवेयासकिर्वयम्‌ ॥ (भागवत ६।३।२०) 

्वादशेते विजानीमो धर्म भागवतं भटाः । 

गृह्यं विशुद्धं दुर्बोधं यं ज्ञात्वामृतमश्नुते ॥ (भागवत ६।३।२१) 

इस सूची में स्वयं शिव को भी भागवत कहा गया है । भीष्म वासुदेव 
कृष्ण के वड़े भक्त थे, ऐसा महाभारत में शांतिपवं में आए हुए भीष्म- 
स्तवराज (अ० ४७) नामक स्तोत्र से सूचित होता है। भृगुवंशी 
परशुराम शिव के भक्त थे। एक मान्यता के अनुसार वे शिव के अवतार 
ही थे । इस प्रकार के परमशैव ऋषि, परम भागवत भीष्म के समक्ष प्रभा- 
वहीन हो जाते हैं। यही इस्त आख्यान की रचना का मामिक उद्देश्य 
था। 

एिखण्डिनी में लिंग-पारवर्तन की घटना उसी प्रकार तथ्यात्मक जाने 
पड़ती है. जैसी कई घटनाएं वर्तमान युग में सुनी जाती हैं। प्राचीनक्ाल 
में ठोक ही इसे दैवी चमत्कार समझा गया, जिसमें एक और शिव के वरदान 
ओर दूसरी ओर कुबेर के अनुचर यक्ष की सहायता की आवश्यकता पड़ी। 
यक्ष स्त्रीप्रसबत मनोवृत्ति के प्रतीक माने जाते थे ऊपर की पृष्ठभूमि में 
इस विचित्र कथा के तन्तुओं की सगति समझी जा सकती ह । 


५२: : माललीय उपाख्यान और 
गालव-चरित 


(० ६४-१२१) 
जब कौरवों की सभा में कृष्ण अपना भाषण समाप्त कर चके तो 


स्वाभाविक यह था कि उपस्थित सदस्य अपना मत प्रकट करते । अवश्य 
ही मूल महाभारत में इसी प्रकार का पाठ रहा होया, जिसके अनुसार 
अध्याय ९३ के वाद वह प्रकरण था, जो इस समय अध्याय १२३ में कृष्ण 
की उक्ति पर भीष्म के वचन से आरम्भ होता है। जसा हम पहले लिख 
चुके हैं, बीच के २८ अध्याय बेडौल पैबन्द की तरह अलग पहचाने जाते 
हैं । इनमें दो कथानक हैं । पहले में इन्द्र के सारथि मातलि की कन्या की 
कथा है (अ० ९४-१०३) । दूसरे में गालव द्वारा अपने गुरु विश्वामिद्व को 
गुरुदक्षिणा में ५०० श्यामकर्ण घोड़े देने की कथा है (अ० १०४-१२१) । 
इन दोनों उपाख्यानों का लोक में पृथक्‌ अस्तित्व था । वहां से पंचराद्र 
भागवतों की इया द्वारा इन्हें “महाभारत” में स्थान प्राप्त हुआ । इन्हें पढ़ते 
ही रचयिताओं की छाप प्रकट हो जाती है। मातलि उपाख्यात इस 
प्रकार है: 


जब इष्ण हस्तिनापुर आ रहे थे, तो संक्षेप में एक सूचना दी गई है किं 

मार्ग में उन्हें कुछ ऋषि मिले और उन्होंने अनुमति चाही कि आपका जो 
अभूतपूर्व भाषण कौरव-सभा में होने वाला है, क्या हम भी उसे सुनने आ ' 
सकते हैं ? कृष्ण को इसमें क्या आपत्ति होनी थी ? उनका संकेत पाकर . 
ऋषि भी सभा में पहुंच गए। कृष्ण तो वहां थे ही । उन्होंने भीष्म से 
कहकर ऋषियों को भीतर बुलवाया और सम्मानपूर्वक आसन दिलवाया । 
वे चुपचाप कृष्ण का भाषण सुनते रहे । यहाँ तक तो किसी प्रकार संगति 
लगाई भी जा सकती है, पर इतने बड़े ऋषि सभा में आकर चुप रह जाय॑ 
कसे सम्भव था ? अतएव कृष्ण के बैठते ही जामदग्ति परशुराम ढीठ 
होकर कहने लगे, “एक सच्चा दुष्टान्त मैं कहता हूं, उसे पहले सुनकर फिर 
अपना मार्ग निश्चित कीजियेगा । कोई दम्भोद्भव नामक राजा था । युद्ध 
के लिए उसके भुजदण्ड फड़कते रहते थे। अपने योग्य प्रतिपक्षी से भिडन्त 
क रने के लिए जब सारी पृथ्वी में फिरकर उन्हें कोई न मिला, तो अपने 
यहां के ब्राह्मणों से पूछा कि ऐसे किसी पुरुपका नाम बताओ, जो मेरे 
सामने डट सके। बार-बार तंग करने पर उन्होंने भी कह दिया कि दो 
वबर शेर तुल्य मनुष्य ऐसे हैं कि तुम उनके सामने कुछ नहीं । राजा ने चट 
पूछा कि वे कौन हैं ? विनोदी ब्राह्मणों ने कहा, “हमने सुना है कि वे नर- 
नारायण नाम के ऋषि हैं, जो मनुष्य लोक में जन्मे हैं। उनसे चाहो तो 
युद्ध करो । वे गन्धमादन पर तप कर रहे हैं।' यह सुनकर दम्भोद्‌भव बड़ी 
सेता सजाकर वहीं पहुंचा | ऋषियों ने स्व्रागत करके आने का कारण पुछा 
तो राजा ने कहा कि मैं युद्ध के लिए आया हूं, वही मेरा आतिथ्य है। 
ऋषियों ने कहा, “यह आश्रम है। यहां क्रोध, लोभ ओर युद्ध नहीं होता ।' 
पर दम्भोद्भव उन्हें ललकारता रहा । इस पर नर ने सींकों की एक मुट्ठी 
उठाकर उसकी तरफ फेंक दी और कहा कि लो, इसमे युद्ध कर लो । देखते - 
देखते वे सीके धरती से आकाश तक छा गई और सँनिकों की आंख, नाक 
तथा कानों में भर गईं । राजा का दर्प चूर हो गया ओर वह ऋषि के चरणों 
में गिर पडा। तब उसे अभय देते हुए ऋषि ने समझाया कि धर्म का पालन 
करो । जाओ, अब फिर ऐसा न करता। राजा अपने नगर को लौट आया! 
नर नामक क्रषि की इतनी महिमा थी, नारायण तो उनसे कितने ही गुना 


बड़ थे। 


११४ भारत-सा वित्नी [५. उद्योग प 


यह कहानी सुनाकर परशुराम ने समझाया कि काम, क्रोध, लोभ, 
मोह, मद, मान, मत्सर और अहंकार ये आठ घोर शत्रु हैं! | इनके वश में 
पड़ने से मृत्यू ही हो जाती है। हे दुर्योधन, इनसे बचो। नर-नारायण ही 
अर्जुन और कृष्ण हैं । 

इस कथा का आशय नितान्त स्पप्ट है। दम्भोद्भव दुर्योधन का ह 
प्रतीक है। यह युद्ध फे जिए तड़प रहा है और किसी को अपने जैमा 
नहीं समझता | किसी भागवत कथाकार ने उपयुक्त अवसर पर उसे यह 
संकेत देना उचित समझा कि जिन कृष्ण और अर्जुन को तुम तुच्छ समझ 
रहे हो, वे साक्षात्‌ नर-नारायण ऋषि हैं जिनके सामने तुम तिनके के 
बरावर भी नहीं हो । 


मातलि-चरित 


वहां उपस्थित ऋषियों में कण्व भी थे । उन्होंने भी विष्णु की महिमा: 
का वर्णन करते हुए एक कहानी सुनाई, “इन्द्र के सारथि मातलि की गुण- 


१. यहां एक विचित्रकूट श्लोक है : 
काकुदीकं "शुकं नाकमक्षिसंतर्जनं तथा । 
संतानं नतंन घोरमास्यमोदकमष्टमम्‌ | (९४३५) 
(१) काकुदीक--कूचडवाला सांड, काम । 
(२) शुक--टांय-टांय करने वाला सुरगा, क्रोध । 
(३) नाक--मौज मजे वाला स्वगं, लोभ । 
(४) ग्रक्षि-संतजंन--दुखती हुई आँख, मोह । 
(५) संतान-कल्पवृक्ष, मद । 
(६) नतंन--मटकना, मटकता हुआ मोर, मान । 
(७) घोर--सतानेवाला, भैरव, मत्सर । 
(5) श्रास्यमोदक--मुंह लड्डू, ग्रहंकार । 
. (संतान स्वगं के एक वृक्ष की संज्ञा है। इससे मद चुआया जाता या)।' 
ये भ्राठ देवी भ्रस्त जिसे बींघ देते हैं, वह बिना मृत्यु के मर जाता है, बोरा” 
जाता है या बेहोश हो जाता है। 


~ 

केशी नामक एक ही कन्या थी । उसके योग्य कोई वर देवलोक या मनुष्य- 
लोक में जब पिता को नहीं मिला तो वह नागलोक में गया। मार्ग में नारद 
भी मिल गये और साथ हो लिये। वहां उन्होंने मातलि को वैष्णव चक्र 
और गाण्डीव धनुप दिखाया, जो दोनों अग्नि की ज्वालाओं से धधक रहे 
थे और देवता जिनकी रक्षा कर रहे थे । (६।१८-१६) । ऐसे चमत्कारी 
अद्भूत रूप दिखाते हुए नारद ने नागलोक या पाताल में असुरो का हिरण्य- 
पुर दिखाया और अनेक नाग, असुर, सुपर्णो का दर्शन कराते हुए एक 
विण्णु-भवत परिवार का परिचय कराया, जिसमें गरुड ने जन्म लिया था । 
उसके बाद रसातल में फेनपा नामक ऋषियों का दर्शन कराते हुए सुरूपा, 
हंसका, सुभद्रा और कामद्घा नाम को चार गउओं का परिचय कराया, 
जिनके दुग्ध से क्षीरसागर का निर्माण हुआ था, जिसे मथकर असुरों और 
देवों ने रत्नों को प्राप्त किया था। तब भोगवती नामक पुरी में वासुकि 
और शेप का दर्शन कराया । यहां ६० से अधिक नागों के नामों की एक 
सूची दी गई है । ज्ञात होता है कि यह किसी पुरानी अनुश्रुति का अंग थी । 
अंत में मातलि की निगाह सुमुख नाम के एक नागकुमार पर ठहरी और 
उसने अपनी कन्या उसे देगी चाही । सुमुख के पिता को गरुड़ ने खा डाला 
था । सुमुख के पितामह आर्यक ने उपयुक्त अवसर जानकर अपने पुत्र का 
जीवन माँगा । मातलि ने कहा, 'हमारी कन्या का और तुम्हारे पोत्र का 
सम्वन्ध तयं रहा । तुम हमारे साथ स्वर्ग में इन्द्र के पास चलो। हम 
तुम्हारा कार्य करायंगे ।' नागराज ने वेसा ही किया। सब लोग देवलोक 
में गये और वहां उन्होंने इन्द्र को देखा। संयोग से चतुर्भूजी विष्णु भी 
वहां इंद्र से मिलने आये हुए थे। नारद ने वह समस्या सुनाई। सुनते ही 
विष्णु ने इंद्र से कहा कि आर्यक को अमृत दो, जिससे उसका पुत्र जी 
उठे। इंद्र गरुड़ का पराक्रम समझकर सोच में पड़ गये और उन्होंने विष्ण 


से कहा कि आप ही दीजिए। विष्णु ने कहा, 'हे इन्द्र, तुम चराचर लोक 
“ के स्वामी हो | तुम्हारे दिये हुए को कौन उलट सकता है ?” तब इंद्र ने 


उस नाग को आयु का वरदान दे दिया, किन्तु अमृत नहीं चखाया । 
इससे आगे कथा एक नया मोड़ लेती है। गरुड़ ने जब इन्द्र के 
बरदान की बात सुनी तो वे आपे से बाहर हो गये। उन्होंने इन्द्र के पास 


र 


~~ 

आकर कहा, “हे इन्द्र, ब्रह्मा ने हमारे भोजन का जो विधान किया है 


उसम वाधा डालने वाले तुम कौन हो ? यदि तुम इसी प्रकार हमारे साथ | 





| 





छेड़छाड़ करोगे तो हम प्राण त्याग देंगे क्या तुम हमको इसलिए डपठ्ते | 


हो कि हम तुम्हारे छोटे भाई के नौकर हैं? मेरे बल को देखो, मैं तुम्हारे | 


भाई गरुड़ को अपने पंख की फुनगी पर बैठाकर ले जाता हूं ।” विष्ण तो 


वहां थे ही । गरुड़ के दर्पयुक्त वचन सुनकर उन्हें भी ताव आ गथा और | 
उन्हाने कहा, 'हेगरुड़ ! मेरे सामने इस प्रकार अपने बल की डींग मारना / 


उचित नहीं । तुम क्या, तीन लोक भी मेरा भार धारण नहीं कर सकते। 
मैं स्वयं अपने आपको और तुम्हें भी धारण करता हू'। तुम्हारी शक्ति हो 
तो केवल मेरी दाहिनी भुजा ही उठा लो | यदि ऐसा कर सको तो तुम्हारा 
दप सफल है।' यह कहकर विष्णु ने गरुड़ के कंधे पर अपनी भजा रख 


दी। गरुड़ को ऐसा लगा, मानो समस्त पृथ्वी और पर्वतों का भार उचहें _ 


दवा रहा हो । वे विह्वल हो गये और अपनी अल्पता जानकर उन्होंने विष्णु 
को प्रणाम किया, “ भगत्रन्‌, आपकी केवल एक भूजा ने मुझे पीस डाला। 
मुझे क्षमा कीजिए । मैंने आपका वल नहीं जाना” |” 
कहानी सुनाकर कण्व ने फिर दुर्योधन को विष्णु के माहात्म्य के 
बिषय में सावधान करना चाहा; पर दुर्योधन ने उनकी बात को हवा में 
डाते हुए कहा, “अरे ऋषि, ब्रह्मा ने मुझे जैसा बनाया है, मैं वैसा हूँ, 
वसा ही रहूंगा । तुम व्यर्थ प्रलाप क्यों करते हो (१०३।३८) ? ” कथासूत्र 
की दृष्टि से गरुड़ भौर इन्द्र की 'तू-तू' 'मै-मै' की यह कहानी नितान्त भौंडी 
है । विष्णु के माहात्म्य की मोहर दुर्योधन के मन पर लगाने के लिए इस 
प्रकार गरुड़ को ही निमित्त बनाना बहुत समीचीन नहीं कहा जा सकता। 
हाँ, इतना अवश्य है कि इन्द्र, विष्णु और गरुत्मा सुपर्ण (गरुड़) इन तीतां 
का जो वेदिक पृष्ठभूमि में ऐक्य सम्वन्ध था, उसे भागवतों ने कुछ अपने ढंग 
से ढाला है | कुषाण युग की कला में गरुड़ और नागों का संग्राम कई वार 
अंकित हुआ है, जिसमें गरुड़ विजयी दिखाये गए हैं। शक्र-यवन-संस्कृति 
में गरुड़ की अत्यन्त महिमा मानी जाती थी । उसी के उत्तर में गरड के 
दपंभंग को यह कथा पंचरात्र भागवतों द्वारा विरचित हुई, किन्तु विष्णु का 
वाहन होने से गरुड़ वैष्णवों के लिए भी पूज्य थे, अतएव उनके बल भौर 

लोक्‌व्यापी प्रभाव को इस प्रकार घायल करके छोड़ देना भी कथाकार को 
मनःपूत नहीं हुआ । तभी गालवचरित की एक नई कथा जोड़कर गरुड़ के 
माहात्म्य की पुनः प्रतिष्ठा करने का प्रयत्न किया गया है । नारद भागवतों 
के आदर्श थे और वे ही इस अगली कथा के वक्ता हैं । 


गालव- चारत 


कौरवों की सभा में उपस्थित मुनियों में नारद भी थे। दुर्योधन को 
उपदेश देने की उनकी बारी आई, ,“हे कुरुनंदन, हितैषी सुहृद्‌ दुलभ है । 
उसकी बाद माननी चाहिए। हठ करना उचित नहीं, उसका परिणाम 
भग्रंकर होता है। एक कथा कहता हूँ, उसे सुनो । पहले विश्वामित्न ऋषि 
की गालव नाम के मुनि ने बहुत सेवा की। अपने शिष्य की भक्त से विश्वा- 
मित्र प्रसन्त हुए और उसे जाने की अनुमति दी। गालव ने कुछ गुरु-दक्षिणा 
देने की इच्छा प्रकट की। विश्वामित्र उसकी सेवा से ही प्रसन्त थे, पर 
गालव के बार-बार आग्रह करने से वे रुष्ट हो गये और उन्होंने ८०० 
एयामकर्ण घोड़े, जिनका एक कान काला और शेप रंग श्वेत हो, लाने को 
कहा । गुरु की बात सुनकर गालव की तो भूख-प्यास जाती रही | वह 
युखकर कांटा हो गया । चिन्ता में डूबा हुआ वह सोच रहा था कि मैंने 
आजतक किसी से कुछ नहीं मांगा, वयो न मैं महायोगी सब देवों में श्रेष्ठ 
विष्णु की ही शरण में जाऊं ? तत्काल उसके सामने गरुड़जी प्रकट हुए। 
गरुड़ ने उसकी इच्छा जानकर कहा, “भगवान्‌ विष्णु'सबकी कामना 
पूरी करते है । तुम जहाँ कहो, तुम्हारी कामनापुति के लिए, मैं तुम्हें वहाँ 
ले चलूं । यह कहकर गरुड़ ने चारों दिशाओं के भूगोल का वर्णन किया 
(अ० १०५-१०६) । 


दिक्‌-वर्णन 
यह दिक-वर्णन गुप्त युग की विशेषता थी । स्थल और जल से यात्रा 
करने वाले अनेक सार्थवाह और सांयात्रिक पोताध्यक्षों को इस प्रकार के 

दिकूवर्णन की आवश्यकता पडती थी । उनके सगे-सम्बन्धी भी पुराणों 
की कथाओं के द्वारा इन्हें सुनना चाहते थे । अतएव इस प्रकार क छोटे- 
बड़ं कई दिकवर्णन उस समय रचे रए, जो साहित्य में पड़े रह गए हैं। 
महाभारत के सभापवे में जो अर्जुन, भीम, नकुल) सहदेव इन चारों भाइयों 
की दिग्विजय का वर्णन है, उसमें ठूपाण-गुप्त-युग के जल-थल गामो क 
विस्तृत उल्लेख है । उसी के आगे उपायन प में भी दिक वर्णन के आश्रय 
से उस समय की भारतवर्ष की आशिक स्थिति और व्यापार का बहत मूल्य- 
वान्‌ वर्णन सुरक्षित रह गया है । इसकी व्याख्या हम प्रथम भाग में विस्तार 
से कर चुके हैं (भारत सावित्ली भाग १, पृष्ठ १३३-१४३, सभापर्ब, आ० 
२३-२६ ; वही, पृष्ठ १५२-१५६, अ० ४५-४८ ) । इसी प्रसंग में वाल्मीकि 
रामायण के किष्किन्धा कांड के दिग्वर्णन का भी स्मरण आता है (अ० 
४०-४३ ) , जिसमें यवट्रीप ( जावा) के सप्त राज्य और सुत्रण द्वीप (भुमा्रा) 
से लेकर मध्य एशिया को शेलोदा नदी (बर्तमान खोतन नदी, जडां यब 


की खानें हैँ) और उत्तर कुरु (चीनी तुक्स्तात) तक का आया है ।” 


हृरिमेधस्‌ ऋषि की ध्वजवती कन्या का अर्थ 

गरुड़ का यह दिग्वर्णन उन वर्णनों की अपेक्षा अधिक काल्पनिक और 

संक्षिप्त है, फिर भी पश्चिम दिशा के वर्णन में एक उल्लेख वहत ही महत्व- 
पूणं है 

अत्र ध्वजवती नाम कुमारी हरिमेधसः। 

, आक्षाशे तिष्ठ तिष्ठेति तस्थौ सर्यस्य शासनात्‌ ॥(१०८।१३) 

अर्थात्‌ हरिमेधस्‌ की ध्वजवती नाम की कुमारी कन्या सूर्य की आज्ञा 

से आकाश में खड़ी हो गई । यह श्लोक जितना क्लिष्ट और गढ़ है. उतवा 

ही ऐतिहासिक दृष्टि से महत्त्वपूर्ण है । हरिमेधस कौन हैं? उनकी कुमारी 

कन्या ध्वजवती कोन है ? सूर्य के आदेश से वह आकाश में क्यों खड़ी है ? 

इन तीन प्रश्नों का उत्तर भारतीय साहित्य में कहीं नहीं है। इनका उत्तर 

ईरानी पारसीक धर्म में है। 'अहुरमज्द? ईरानियों के सबसे बड़े देव हैं। 

उन्हें सासानी युग की पहलवी भाषा में “हरमुज़' कहा गया। उन्हीं के लिए 

गुप्तयुग की संस्कृत भाषा में 'हरिमेध्रस्‌ नाम का प्रयोग हुआ है। देव 
“हरिमेधस! का उल्लेख पश्चिम दिशा के सम्बन्ध में कितनी ही बार शान्ति 
पर्व के अन्तर्गत नारायणीय प में आया है (३::३।१२, ३२५।४, ३५।८ 
आदि) । वस्तुतः शक-कुपाण काल में सूर्य पूजा के साथ हरिमेधस्‌ देव 
और उनके धर्म का साक्षात्‌ परिचय भारतवामियों को प्राप्त हुआ था। 
इन्हीं अहूरमज्द की शक्ति या प्रथा ह्वे रेनो कहलाती थी । उसका अंकन 
प्रभामंडल के भीतर होता था और उसके दोनों ओर फहराता हुआ पट या 
ध्वज दिखाया जाता था | इसी कारण यहां उसे ध्वजवती नाम दिया गया 
है। प्राचीन ईरानी और सासानी काल में इस प्रभारूपी शविज्ञ को युवती 
के रूप में आकाश में स्थित दिखाया गया है । अहुरमज्द या हरिमधस्‌ की 
उम शक्ति का प्रेमी सूर्य है, मानो सूर्य के लिए ही वह आजतक आकाश 
में व्याप्त है । मित्र या मिहिर की पुजा प्राचीन पारसी धर्म की विशेषता 
थी । शक-कुपाणों के समय में तासनी या उदीच्य वेणधारी सूर्य की अनेक 
प्रतिमाएं उनाई गईं । इनमें भी सूर्य के मस्तक से कब्धों के पीछे फहराता 
आ पट दिखाया जाता है, जो प्रायः सभी सासानी युग की मूर्तियों में देखा 
जाता है । गुप्तकला में भी वह वहुधा मिलता है। इसी पृष्ठभूमि' में इस 
शलोक की रचना हुई। 
तत्यण्नात्‌ गग्ट की पीठ पर बैठकर गालव सर्वत्र हो आये, पर उन्हें 
ड़े न मिले । तब वे गरुड़ की सलाह से ययाति राजा के यहां गये । प्रति- 
प्ठान के राजा ययाति ने कहा कि मेरे पाम घोडे तो नहीं, एक माधवी 
नामक कन्या है, उमे तुम ले जाओ। उसके विवा ह-शुत्क में तुम्हें श्यामकण 
अश्व राजाओं से प्राप्त हो जायंगे। गालव कच्या को लेकर पहले हर्यश्व 
नामक राजा के यहां गया और फिर काशिराज दिवोदास के यहां और इसी 
तरह अंत में भोजनगर के उशीनर राजा के यहां गया। प्रत्येक ने उसे दो- 
दो-सौ श्यामक्रर्ण अश्व दिये और अंत में शेष २०० घोड़ों के लिए उस माधवी 
कन्या छो विश्वामित्र को ही अर्पण कर दिया। ययाति की कन्या माधवी के 
उपाख्यान के अन्त में स्पष्ट ही फलश्रुति का उल्लेख है। माधवी के चार पुत्रों 
अपने पुण्य फल से अपने नाना ययाति को स्वर्ग में भेजा। ज्ञातद्धोता है 
कि यह उस कन्या का कोई दूसरा पुछल्ला था, जिसमें ययाति के स्वर्गे 

जाने की और वहां से पुण्यफल क्षीण होने पर गिरने की कथा थी । ययाति 
का आख्यान प्रसिद्ध था और उसके दो भागों को पूर्व यायात और उत्तर 
यायात कहा जाता था ( आदि० अ० ७०-८८ ), जैसा महाभाष्य 
(सूत्र ६।२।१०३) में आया है। ययाति कन्या माधवी के चार पुत्रों की 
कथा ओर उन दौहिक़ों के पुण्य से ययाति की स्वगप्राप्ति उत्तर यायात 
आख्यान का उछटा हुआ गंग ज्ञात होता है । विश्वामित्र और चालव की 
कहानी के साथ उसका जोड नितान्त शिथिल है। भगवद्यान पर्व ॐ साथ 
तो उसकी संगति किसी प्रकार बँठती ही नहीं। इसके कारण कथासूत्र ३ 
प्रवाह में असह्य विक्षेप उत्पन्न होता है 
(उद्योग पर्व समाप्त) 


Cc 

' भीष्म पव 
यहाँ से महाभारत के युद्ध की कथा आरम्भ होती है। भीष्म, द्रोण, 
कर्ण और शल्य नाम के चार पर्वो में असली लड़ाई का वर्णन है। पूना संस्वा- 
रण के अनुसार इनमें कुल मिलाकर ४१५ अध्याय और २२९१३ श्लोक 
हैं। मोट तौर पर महाभारत की कुल ग्रन्थ-संख्या का यह लगभग चौथाई 
भंश होता है। इन पर्वों की एक विशेषता यह है कि इनमें बाहर की सामग्री 
कम-स-कम आने पाई है। “भीष्मपर्व” का आरम्भिक भाग इसका अपवाद 
है । इस ५वं के कुल ११७ अध्यायो में पहले ४० अध्याय विपय की महत्ता 
की दृष्टि से प्रसिद्ध हैं। उनमें से पहला है जम्बुखंड विनिर्माण पर्व 
(अ० १-१३) । इसे “भूमिपर्व' भी कहते हैं। इसमें प्राचीन भुवन कोश का 
सविस्तर वर्णन है। दूसरा श्रीमद्भगवद्‌गी ता' पर्व है, जिसमें प्राची न भार- 
तीय अध्यात्म और दर्शन का निचोड भर दिया गया है और जो विचारों 
की गहराई, भाषा के प्रवाह और अनुभव की तीव्रता के कारण न केवल 
भारतवपं, बल्कि विश्व के साहित्य में अत्यन्त सम्मानित पद को प्राप्त 


डाडा डाडा शशशश#शथ्आछ 

हुआ है । 'भगवद्गीता' के वाद तो शस्त्र-संपात शुरू हो जाता है और 
भीष्म ने दस दिन तक जो घोर युद्ध किया, उसका वर्णन पर्वे के अन्त तक 
चलता हैँ । 


५३: : भुवन कोठा पर्व 
(अ० १-१२) 

इस पर्व में प्राचीन भारतीय भूगोल की विस्तृत सामग्री पाई जाती है। 
इसे हम सुविधा के लिए “भुवनकोश” कह सकते हैं, जो नाम कई पुराणों 
में आता है । मत्स्य (अ० ११४), वायु (अ० ४५), ब्रह्माण्ड (अ० ४६), 
वामन (अ० १३) और मार्कण्डेय (अ० ५७) नामक पुराणों में भूवनकोश 
की सामग्री आई है । इन अध्यायों में विषय की दृष्टि से सामग्री के दो भाग 
हैं एक तो भारत के बाहर के जो वपं और पर्वत थे, उनका वर्णन कहीं 
कम, कहीं विस्तार से किया गया है। जैसे भीष्म पर्वे में ही शाक द्वीप का 
वर्णन बहूत विशद है। इसका कारण हो सकता है कि यह सामग्री शक- 
कुपाण-युग के प्रभाव से इस प्रकरण में आई हो । इस सामग्री का दूसरा 
अंश ठेठ भारतवर्ष के भूगोल से सम्बन्धित है, जिसमें पर्वत, नदी और 
जनपदों की विस्तृत सूचियां संगृहीत हैं । भारतीय भूगोल के विषय में इस 
प्रकार की दो सूचियां मिलती हैं। एक पुरानी और दूसरी नई । पुरानी 
सूची ही वस्तुतः पुराणों का भुवन कोश था । अनुमान होता है कि इस देश 
के नदी, जनपदों के नामों का संग्रह जनपद युग के अंत में ५०० ई० पूर्व के 
लगभग क्रिया गया था। उसी समय पाणिनि ते भी पामीर पठार के कम्बोज 
जनपद से लेकर असम प्रदेश के सूरमस जनपद (सूरमा घाटी) तक के जन- 
पदीय भूगोल का अष्टाध्यायी में उल्लेख किया है। बाद में गुप्त युग के 
लगभग अनेक नई जातियां शक, यवन, तुषार आदि इस देश में आ गई थीं, 
तब बदली हुई परिस्थिति के अनुसार भौगोलिक तामों की एक नई सूची 

बनाई गई, जिसे कूर्म संस्थान कहा गया । यह सूची बृहत्‌ संहिता में मिलती 
है । मार्कण्डेय पुराण में पुरानी और नई दोनों सूचियां आगे-पीछ सुरक्षित 
हैं (अ० ५७-५८) । भीष्म-पर्व की नदी, जनपद सूची (अ० १२ ) पुरानी 
सूची का ही अवान्तर रूप है, कम संस्थान से इसका सम्बन्ध नहीं है । 
पाठक देखेंगे कि इसका एक महत्त्वपूर्ण कारण है, जिसे स्पष्ट समझ लेने 
पर ही पृथ्वी के भूगोल की कुछ संगति लग सकेगी । 


चतुरट्रीपी भूगोल 

मूल वात यह है कि प्राचीन भारतीय भूगोलवेत्ताओं ने पृथ्वी के 
भूगोल की दो प्रकार से व्याख्या की थी। एक को चतुरद्वीपी भूगोल और 
दूसरे को सप्तद्वीपी भूगोल कहते हैं । चतुर्टीपी भूगोल को व्याख्या पुराती 
थी, जो कि सम्भवतः वैदिक युग से चली आती थी । यह व्याख्या स्पप्ट, 
सरल और संक्षिप्त थी । जव आवागमन और व्यापार के कारण भारतीय 
जनता का परिचय मध्य एशिया के उत्तरी, पूर्वी और पश्चिमी देशों से बहुत 
अधिक बढ़ गया तो एक नए प्रकार से वर्ष और पर्वेतो का क्रम बैठाया 
गया । इसके अन्तर्गत सात द्वीप, सात पर्वत और मात समुद्रों की कल्पना 
की गई । अकेले जम्बट्टीप के अन्तर्गत भी सात वर्ष मान लिये गए, जितवा 
स्पष्ट वर्णन हम आगे करेंगे । यदि पौराणिक लेखक चतुट्टींपी और सप्तद्वीप 
भूगोल के वर्णनों को अलग-अलग रखते तो कोई उलझन न थी; किन्तु 
प्रायः सब पुराणों में और भीष्म पर्व में भी पुराने और नये दोनों बणतां का 
जोड़ लगाने के फेर में आपस में घोटाल" हो गया। चतुद्वीपी भूगोल म॑ 
पृथ्वी की उपमा चार पंखड़ियों वाले कमल से दी गई है (चतुष्पत पार्थिव 
पद्मम्‌ )। इसे भीष्मपर्व में चक्रसंस्थान कहा गया है । इसका ठाठ ई 
प्रकार था--यह समस्त पृथ्वी एक परिमंडल के समान है ।' इसके मश्य मे 
मेरुपर्वत है । इस चक्र संस्थान की चार फांके की जायं तो मेरु कें चार 
पाश्वों में चार द्वीप फैले हुए हँ- १. पूर्व में भद्राश्‍व्र, २. पश्चिम में केतुमाल 


१. परिमण्डलो महाराज द्वीपोऽसो चक्रसंस्थितः । (६1१२) 

३. दक्षिण में जम्बूहीप और ४. उत्तर मे उत्तर कुरु २ । इनमें स प्रत्येक 
द्वीप के पर्वत, नदी, सरोवर एवं वन आदि के गाम अन्य पुराणों मं मिलते 
हैं। जेम --जम्वूद्वीप या भारतवर्ष म हिमवान्‌ पवेत, अलकनन्दा नदी, 
नन्दन वन, मानस सर एवं भगवान्‌ का कच्छप रूप में अवतार हुआ है । 
पूबे के केतुमाल वर्ष मैं ऋष भ, और पारियात पर्वत, स्वरक्षु नदी (वर्तमान 
वंक्षु या आकसस नदी), वैश्राज बतं, शोतोद सर और वराद अवतार 
हुआ है। उत्तर कुरु मे श्युगवान्‌ और जारुधि पवत, महाभद्र सर और 
मत्स्य अवतार हुआ है । पूवं के भद्राश्व द्वीप मे दवकूट (चीनी थिएनशन) 
और जठर पर्वत, सीतानदी, चैत्ररथ वन, वरुणोद सर और हयग्रीव का 
अवतार हुआ है। पर भीष्म पर्व के लेखक ने इस प्रकार के व्यौरे का 
संग्रह छोड़ दिया । 


सप्त द्वीपी भूगोल 
इसके बाद सप्तद्वीपी भूगोल के निर्माताओं ने सात वर्ष, सात पर्वत, 
सात समुद्र और सात द्वीपों की कल्पना करते हुए पृथ्वी के भूगोल का एक 
नया मानचित्र फैलाया । इसकी स्पष्ट रूपरेखा इस प्रकार है--तवके बीच 
म स्वर्णमय मेरु पव॑त है। उस आजकल पामीर का बड़ा पठार कहा जाता 
है, जिस प्राचीन परिभाषा में परम मेरु (१९1५४) और महामरु (१२।२३) 
कहते थे । यहां भी मेरु को पृथ्वी का मध्य भाग माना गया। मेरु जिस 
भूभाग में था, उसकी संज्ञा इलावृत वर्ष या एरावत वप हुई । मरु के उत्तर 
में तीत वर्ष और तीन पर्वत एवं दक्षिण में भी तोन वर्ष और तीन पर्वत 
माने गये । यों इस परिमंडल में कुल सात वर्ष और सात पर्वत हुए । इन 
सबको मिलाकर जम्बूद्वीप कहा गया । इस नाम को व्याख्या में यह कल्पना 
की गई कि बीचोंबीच में कोई जम्बू ताम के महावृक्ष है, जिससे द्वीप का 
नाम जम्बू द्वीप प्रसिद्ध हुआ । उसके फलों का रस जिस नदी में मिलता है, 

२. तस्य पार्श्वे त्विमे द्वीपाश्चत्वारः संस्थिता: प्रभो । 

भद्राश्वः केतुम।लश्च जम्बूढापश्च भारत ॥ 

उत्तराश्वव कुरवः कृतपुण्य प्रतिश्रया: ॥ (७1११) 

बह्‌ जम्बू नदी हुई और वहां की खानों से अर्थात मध्य एशिया में जो स्वर्ण 


उत्पन्न हाता था, वह जाम्बूनद स्वर्ण कहलाया । 
मेरु के दक्षिण में सबसे पहले पूर्व से पश्चिम दिशा में निपध पर्बत 

फला हुआ है। उसके वाद हरिवपं है, फिर हेमकूट पर्वत है, जिससे सटा 
हुआ प्रदेश किपुरुषवपं है । किपुरुप के दक्षिण में हिमवान पवत जिससे 
मिला हुआ भारतवर्ष है । अब मेरु के उत्तर की ओर क्रमश चले तो पहले 
नील पर्वत और रमणक वर्ष मिलेगा । रमणक वर्ष को रम्यक्र वर्ष भी कहा 
गया है। उत्तक उत्तर में दूसरे स्थान पर श्वेत पंत है, जिसके वर्ष का नाम 
हिरण्प्रमय वर्ष है । हिरण्यमय को हैरण्यवत भी कहा है और वहां की नदी 

रप्पवती कही गई है । उसके और उत्तर तीरारे स्थान पर श्र ङ्गवान्‌ पर्वत 
पूव से पश्चिम तक फैला हुआ है, जिसके वर्ष का नाम उ त्तरकुरु है । उत्तर- 
कुरु क वाद समुद्र है । वहां समुद्रान्त प्रदेश में शांडिली देवी का निवास है 
जिसे सदा प्रकाशित रहने के कारण स्वयंप्रभा भी कहा जाता था 


उत्तरी ध्रव की शांडिली देवी 


यह उल्लेख कुछ आश्चर्यजनक है । ध्रुव प्रदेश में जो रंगबिरंगी उपा 
होती है और एक साथ महीनों तक जिसका प्रकाश बना रहता है, उसका 
यह वणन है । उधर की यात्रा करके आनेवाले व्यापारियों से यह परिचय 
ग्राप्त हुआ होगा । जिसे आजकल 'अरोरा बोरिएलिस (Arora 
130161115) कहा जाता है उसी का प्राचीन भारतीय नाम शांडिली 
देवी था। शांडिली को अग्नि की माता कहा गया है । उत्तरी ध्रुव में 
रह-रहकर उठनेवाली आकाश को छती हुई रंगबिरंगी लपे ऐसी जान 
पड़ती हैं, मानो बिना सूर्य ओर बिना चन्द्र के अग्नि की माता की गोद में 
उसका तेजस्वी बालक खेल रहा हो। यही स्वयंप्रभा देवी शांडिली का 


दर्शन था, जिसकी ज्वालाओं की कीति भारतीय भोगोलिकों के पास आ 
पहुंची थी । 

जम्बूढीप का नया रूप 

पाठक देखेंगे कि चतुद्दीपी भूगोल में जहां मेरु के उत्तर में उत्तरकुरु 

द्वीप और दक्षिण में भारत द्वीप या हैमवत द्वीप था, उन्हे ही फुलाकर तीन- 
तीन भागों में बांट दिया गया और उन्हें द्वीप न कहकर वर्ष कहा गया । अब 
पुराने चतुर्द्वीपी भूगोल के दो द्वीप वच गये । पूर्व का भद्राश्व और पश्चिम 
का केतुमाल । इन्हें ज्यों-का-त्यों रहने दिप गया और यह मान लिया गया 
कि मेरु के चारों और का जो इलावृत वपं है उसके पूव में भद्राण्व वर्षे 
और पश्चिम पें केतुमाल वर्ष है (मेरोस्तु पश्चिमे भागे केतुमालो महीपते, 
(७।२६, ८१३) । इस प्रकार तीन वर्ष बीचोंबीच में, तीन दक्षिण की 
ओर और तीन उत्तरकी ओर मान लिये गए, ओर कुल मिलाकर & वर्षों 
“की संख्या पूरी की गई । ये & वर्ष जम्बूद्वीप के ही अंग माने गये । प्रत्येक 
वर्ष के साथ एक-एक वर्ष पर्वत भी था, जो एक वर्ष को दूसरे वषं से अलग 
करता था । तदनुसार सात वर्षो के सात वर्प पर्वत ऊपर कहे गए हैं । बीच 
में पश्चिम के केतुमाल वर्ष का वर्ष-पर्वेत गन्धमादन एबं पूर्वं के भद्राश्व 
“वर्ष का वर्ष-पर्वत माल्यवान्‌ कहा गया। इन दो वर्प-पर्वतों का ओरों से 
यह अन्तर था कि शेष सात पूर्वं से पश्चिम की ओर फैले थे और ये दो 
उत्तर से दक्षिण की ओर । इस प्रकार बीच की मेरुसंज्ञक पठार भूमि चारों 
ओर से चार ऊंचे वर्षपर्वतों से घिरी हुई थी। उत्तर में नील, दक्षिण में 
निषध, पूवं में केतुमाल और पश्चिम में माल्यवान्‌ । आज जिसे हम मेर या 
पामीर की ऊंची पठार भूमि कहते हैं, उसके लिए पुराना शब्द वेदि था। 
इसीलिए मेरु के उत्तर के तीन वर्षो को उत्तर वेद्यर्ध और दक्षिण के तीन 
वर्षो को दक्षिण वेद्यर्ध कहा जाता था । मेरुको स्वर्ण का पर्वत और शेष 
६ को रत्त-पर्वंत कहा जाता था (७।२, षडेते रत्त पर्वताः, ७।२०, 

१३।२६) । 2 

इस प्रकार नौ वर्ष और नौ वपं-प्ंतों को मिलाकर भूमि की एक गोल 
इकाई मानी गई, जिसे जम्बूद्वीप, यह नया नाम दिया गया (तस्य नाम्ना 
'समाख्यातो जम्बूद्वीपः सतातनः, ८।१९) । जम्बूद्वीप के चारों ओर का 
समुद्र क्षार समुद्र कहलाया। उसके बाद दूसरा प्लक्षद्वीप का घेरा, उसके 

बाद इक्ष्रस समुद्र, फिर तीसरा शालमलि द्वीप का घेरा, उसके बाद सरा- 
समुद्र, फिर चौथा क्रुणट्रीप का मंडल, उसके बाद घृत-समुद्र, फिर पांचवां 


c/n 


क्रोज्च-द्वीप "सके वाद दधि-समुद्र, फिर छठा शाकद्वीप, उसके बाद क्षीरः 
समुद्र एवं सातवां पुष्कर द्वीप और उससे मिला हुआ मीठे जल का (स्वादूद) 
समुद्र था। इन द्वीपों और समुद्रों के नाम भीष्म पर्व में दिये गए हैं (१२ 
२-४, १३।२) । किन्तु ये नाम और पह वणन दूसरे पुराणों की तुलना में 

हुत अधूरा है, जेसे द्वीपों की संख्या सात कहते हुए भी केवल पांच नाम 
गिनाये गए हैं और उस सुची में प्लक्ष और क्रौञ्च को छोड दिया गया है। 
इस दृष्टि से भीष्म पर्व का भुवनकोश प्रकरण वायु जैसे प्राचीन प्राण की 
तुलना में वाद का है और उससे घटकर है । न इसमें उतनी सूचनाएं हैं 
ओर न स्पष्टता । शेप ट्वीपों के वर्णन भी छोड़ दिये गए हैं, केवल उत्तर 
कुरु वर्षं और उससे भी अधिक शाकद्वीप का वर्णन महत्त्वपूर्ण भौगोलिक 
और सांस्कृतिक सूचनाओं से भरा है। 


उत्तर कुरु द्वीप 


उत्तर कुरु प्रदेश की ठीक स्थिति कहां थी, इसे समझाना आवश्यक है। 
चतुर्द्टीपी भूगोल के अनुसार मध्यवर्ती मेरुपर्वंत के उत्तर की समस्त भूमि 
उच्चरकुरु कहलाती है अर्थात्‌ पामीर पठार से उत्तरी भ्रुव तक का सारा 
भूभाग किसी समय उत्तरकुरु के नाम से प्रसिद्ध था । जब सप्तद्वीपी भूगोल 
में इसे तीन भागों में बांट दिया गया, तो सबसे उत्तरवाला प्रदेश उत्तरकुरु 
कहलाता रहा । इससे यह सूचित होता है कि पामीर के उत्तर में जो चीनी 
तुकिस्तान का बहुत लम्बा चौड़ा भूभाग है, वह सब और उसके उत्तर में 
'साइबी रिया” की जो विस्तृत, गहन वन-भूमियां हैँ, त्रे सब 'उत्तरकुरु' इस 
भौगोलिक नाम से प्रसिद्ध थीं। इस प्रदेश में शक जाति का आरम्भिक 
निवास-स्थान था, जो कालान्तर में पामीर पठार की ओर सरकती हुई 
क्षीरोद समुद्र (मध्यकालीन शीरवान, वतमान कास्पियन सागर) तक फैल 
गई । पीछे पामीर से क्षीरोद तक का प्रदेश शाकद्वीप नाम से प्रसिद्ध हो 
गया। संयोग से उत्तरकुरु और शाक द्वीप इन दो का ही विस्तृत वर्णन 

भीष्मपर्व के भूगोल में बचा है। 

उत्तरकुरु के सम्बन्ध में एक बहुत पुरानी अनुश्रुति चली आती थी, 
जो लगभग काल्पनिक है, अर्थात्‌ इतिहास का अंश इसमें प्रायः नहीं है 
जबकि शाक द्वीप का वर्णन इतिहास के दृढ़ आधार पर टिका है । 

ऐसी मान्यता थी कि उत्तरकुरु में कुछ ऐसे कल्पवृक्ष होते हैं, जो वहां 
के निवासियों के भोजन, वस्त्र आदि सव आवश्यकताओं की पूर्ति करते हैं 
(सर्वकामफला वृक्षाः 5४) । उनसे छहों रसवाले भोज्य पदार्थ, पहनने 
के दुकूल आदि वस्त्र और नाना प्रकार के आभूषण उत्पन्न होते हैं । उन्हीं 
स स्त्री और पुरुषों के मिथुन या युगल जन्म लेते हैं, जो सदा स्वस्थ रहकर 
सहस्रो वर्ष जीवित रहते हैं। उत्तरकुरु एक ऐसा आदर्श लोक था, जहां 
अनायास सव प्रकार की सुख समृद्धि प्राप्त हो जाती थी । यह कल्पना लोक- 
प्रिय हुई और अन्यत्न भी इसका वर्णन मिलता है। वाल्मीकि रामायण में जब 
सुग्रीव ने अपने वानर दल को उत्तर दिशा में भेजा तो उसने वहां के उत्तर- 
कुरु देश का इमी प्रकार का रोचनात्मक़ वर्णन किया (किष्किन्धा का० 
४३-४८) । वायुपुराण में भी इसी प्रकार का वर्णेन है (४५।११-५०) । 


पाली साहित्य में भो ऐसी ही प्राचीन अनुकश्रुति चली आती थी (महाव(- 


णिज जातक सं० ४६३) । 


शाकद्वीप 

सप्तद्वीपी भूगोल के नए संस्करण में 'शाकद्वीप' का तथ्यात्मक वर्णन 
जोड़ दिया गया, जो उस समय की आंखों-देखी सूचनाओं के आधार पर इकट्ठा 
किया गया था । शाकट्टीप के साथ इस प्रकार का परिचय एक ओर यूनानी 
इतिहास-लेखक हीरोदोतस को ज्ञात था, जैसा उसके इतिहास से प्रकट 
होता है। दूसरी ओर ईरान सम्राट्‌ 'दारा' को भी ऐसा ही परिचय था, 
जैसा उसके 'भगस्थान' (बिहिश्तून) ओर 'शूपा' के लेखों से विदित होता 
है। तीसरी ओर भारतवर्ष का भी शकों के साथ प्रथम परिचय लगभग 
छठी शती ईसवी पूर्व से शारम्भ हो गया था, इसके कुछ प्रमाण पाणितीय 
'अष्टाध्यायी' में मिलते हैं, जैसे ५ सूत्रों में आया हुआ “कन्धा' शब्द, जो 


i 

नगर के अथं में शक भाषा का शब्द था । अतएव भारतीय भूवन कोश पे 
शाकद्वीप का जो वर्णन मिलता है, वह भी लगभग छठीं-५वीं शती ई पृ 
में संकलित हुआ होगा । आगे चलकर पहली शती विक्रम पूर्वं में तो शक 
स्थान से आये हुए, शक क्षत्पों ने तक्षशिला, मथुरा और उज्जैनी में अपने 
राज्य जमा लिये | उस समथ उनके धर्म और संस्कृति का गाढ़ा परिचय 
भारतवासियों को हुआ, जिसका छिपा हुआ वर्णन महाभारत के 'ना रायणी- 
परवे' में आया है और कुछ प्रकट वर्णन भविष्यपुराण के -्राह्वाप्व' में 
विस्तार से आया है (अ० ५८-६५) । 

शाकद्वीप का सम्बन्ध क्षीरोद समुद्र के साथ बार-बार दोहराया गया 
है (१२।६)। यह शाकद्वीप का स्थान समझने की कूंजी है । आजकल के 
'कास्पियन सागर” का प्राचीन नाम क्षीर-सागर था! इसका प्रमाण यह्‌ 
है कि 'मार्कोपोलो' के समय तक यह क्षीरवान्‌ नाम से प्रसिद्ध था। एक 
बार इस पहचान को स्वीकार कर लेने पर.शाकटीप की स्थिति 'कास्पियन' 
से मध्य एशिया तक के प्रदेश के वीच में ठहरती है और शाक द्वीप से 
सम्बन्धित नदी ओर पतों की अधिकांश पहचान मिल जाती है। 'दारा 
प्रथम के लेख में 'कास्पियन समुद्र” के आसपास बसे हुए शकों को "शक्ता 
तर-दरिया' और 'शका पर-दरिया' कहा गया है | फारसी में दरिया समुद्र 
के लिए है, जिसका अभिप्राय 'कास्पियन सागर” से ही था ।वे ही भारतीय 
भूगोल में 'क्षीरोद सागर” के शक कहलाये। .और शाकद्वीप ही यूनानी 
लेखकों का 'सीथिया' हुआ। शाकद्वीप में सात पर्वत कहे गए हैं--१: 
परममेरु, २. मलय, ३. जलधार, ४. रैवतक, ५. श्याम, ६. दुगंशेल और 
७. केसरी (१२।१४-२१) । इन्हीं नामों की दूसरी सूची भी तुरन्त आगे 
(श्लोक २३-२४) दी गई है | उसमें मलय का पाठ 'जलद' है । और 5४ 
'दुगंशेल' का नाम छूटा हुआ है। 'मत्स्य और वायु पुराण” में 'जलद' का पाठ 
“उदय है और भीष्म परव के कुछ हस्तलेखों में मलय की जगह जलद पाठ ही 
है । ज्ञात होता है, मूल नाम जलद ही था, जेसा कि मत्स्य के इस उल्लेख से 
कि वहाँ वृष्टि के लिए मेघ आते हैं और चले जाते हैं, ज्ञात होता है । वायु 
पुराण से यह भी संकेत मिलता है कि इन द्वीपों के पर्वतों, वर्षो और नदियों 


- के नाम दो-दो प्रसिद्ध थे, जिसे द्विनामवती शैली कहा है (मत्स्य० 

१२२।७०)। भीष्म पर्व की दूस री सूची में पर्वेतों के साथ वर्षो का भी उल्लेख 
है; किन्तु उसमें केवल पांच नाम हैं, जो इस प्रकार हैं : 

पर्वत नाम पर्वत नाम वर्ष सूची-मत्स्य० । वायु० नदी सूची 
पहली सूची दूसरी सूची HF 


१. परम मेरु १. महामेरु % मेरु ¦ 5 मेरु 

२. मलय २. जलद कुमुद उदय 5: ' उदय - 
३. जलधार ३. जलधार सुकुमार जलधार जलधार सुकुमारी 
४. रेवतक ४. रेवत कौमार % रेवतक्र कुमारी 
५. श्याम ५. श्याम  मणीचक श्याम श्याम . मणिजल 
६. दुर्गशंल दुगंशैल!: दुर्गशेल 

छ (आम्बिकेय) 1 
७. केसरी ७. केसर मोदाकी विश्राज केशरी 


पवंत और वर्षो की पहचान यथासंभव इस प्रकार है--चतुर्दी पी .और 
सप्तद्वीपी भूगोल का मध्य-बिन्दु जो महामेरु था वही यहां परममेरु या 
वामीर का पठार है। यह तथ्य है कि किसी समय शकों का राज्य, मेरु के 
चारों ओर फैला हुआ था और वे तरक्षु नदी के किनारे बसे थे । वहां से १६० 
ई० पूर्वं के लगभग उन्हीं की एक दूसरी: प्रबले ऋणिक संज्ञक शाखा ने 
उन्हें पामीर से खदेड़ दिया और तब शक भाग कर ईरान ओर अफगानिस्तान 
की सीमा पर शकस्थान में बस गये ।'जलंद पर्वेत',का-सम्बन्ध “कुमुद, वर्षे 
से था; जिसकी पहचान टालमी के 'कोमेंदाई'पर्वत”से स्पष्ट है; जो «सीर 
नदी? और 'आमू नदी” के उद्गम-स्थांनों. के बीच में था।॥ 1 स्टाइनई ने 
कुमुद नदी की पहचान 'वखशावःनदी'"औरः'कारातिगित' तथा! आक्सस 
नदी” के बीच की भूमि से की है । जलधार पत्नेताऔर सुकुंमारवर्ष' इसी से 
मिलते हुए ऊपर की दोनों नदियों केः बीच में कुछ 'पश्चिमःकीः ओर -रहे 
होंगे, जिसे टालमी ने 'कोमाराई*कहा है । “श्यामगिरि'“मुस्ताग'पर्वतृ था। 
मुस्ताग' का अर्थ “काला पर्वंत' है ॥४ 'अवस्त में भीऽशय़ामक्रःसत्रेतः+का 
उल्लेख आता है। 'दुगंशेल' को आम्बिकेय भी कहा गया है, जिससे ज्ञात 
- होता है कि वहां 'दुर्गा' या 'मातृदेवी का कोई पुराना .मनिदरिर.था,। केसरी 
और मोदाकी के विषय में कुछञ्ञात नहीं,होता5केवलःइतता सूचित होता 


रि 

है कि काश्मीर की तरह वहां भी.'केसर' की खेती होती थी । शाक द्वीप को 
सात नदियों के नाम दिये गए हैं--सुकुमा री, कुमारी, सीता, कावेरक्र 
महानदी, मणिजला, इक्षुवर्धनिका । विष्णुपुराण के अनुसार 'सीता' मेर क 
पूं की ओर और चक्षु पश्चिम की ओर बहनेवाली नदियां थीं (बिष, 
२।२।३५-३७) । यह चतुद्वीपी भूगोल का वर्णन था, जो सप्त द्वीपी भूगो 
में भी बचा रहा। इक्षु, चक्षु, वक्षु या वंक्षु, ये सब एक ही बड़ी नदीकै 
संज्ञाएं हैं, जिसे आजकल आक्सस' कहते है । 'सीता'को चीनी लेखकों रे! 
'सीतो' कहा है, जो वर्तमान 'यारकन्द नदी' है। . 'मणिजला' शैलोदा नद 
. का ही दूसरा नाम जान पड़ता है, जिसकी पहचान . पश्चिम की शो 
` बहनेवाली 'जरफ्शांनदी' से की जाती है, जिसपर समरकम्द स्थित है। 
'आक्सस' (आम्‌) और सीर नदी के वीच में 'जरफशां नदी बहती है। इ' 
नदी के पास में श्वेत यशब की खाने थीं; जहां से वह भारत, चीन तषा 
अन्य देशों को जाता था । कावेर का नाम संदिग्ध है । उप्तका पाठ मत्यः | 
में 'वेणुका ओर वायु० की एक प्रति में विनिका' भी मिलता है । सम्भवत 
यह वही प्रदेश था, जहां होनेवाले मोटे बांसों को संस्कृत साहित्य में (कीक | 
बेणु' कहा गया है और जिनका उल्लेख रामायण और महाभारत दोनों 
आया है (रामायण किष्किन्धा ४३1३७, सभापदं ४८।२) । यह प्रदेश गे 
और मन्दर अर्थात्‌ 'पामीर' और 'अल्ताइताग' के बीच में कहीं था।' झ 
प्रकरण में शकों के चार जनपदों का उल्लेख है--मग, मशक, मानस री 
मन्दग । मगों को ब्राह्मण, मशको को क्षत्रिय, मानसों को वैश्य और मर्दा 
, को शूद्रों की कोटि में रखा गया है । अपने देश में शाकद्वीपी ब्राह्मण भभौ 
-मग कहे जाते हैं । 'मशक' यूनानी लेखको के 'मस्सग' थे। शाकद्वीप के सम्बत 
में एक महत्त्वपूण बात यह कही गई है कि वहां शिव की पूजा होती पी 
(पूज्यते तत्न शंकरः, १२।२६) । मथुरा में कुषाण.जाति के जिन रीत 
राज्य हुआ, वे शिव के बड़े भकत थे। 'वेम तक्षम' के सिक्को पर उसे मदै 
है ॥ | 
` .१. मेरुमन्दरयोंमध्ये शैलोदाभिभतो नदीम्‌ । ` | 
ये ते कोचकवेणूनां छायां रम्यां उपासते ॥ | 
277 Da क कक (सभा० ४५।२) “4 

शवर कहा गया है और उन सब पर नन्दी वष के सहारे खड़े हुए नन्दिकेश्वर 
शिव की मूर्ति है। ज्ञात होता है कि ये लोग मध्य एशिया से ही शिव की 
पूजा अपने साथ लाये थे । 


भारतवर्ष 


धृतराष्ट्र ने प्रश्न किया कि कुरुक्षेत्र के संग्राम में कौन-कौन से राजा 
इकट्ठे हुए, जो लोभी दुर्योधन और उसी प्रकार लोभ से सने हुए पांडवों 
की सहायता करने की इच्छा से आये थे। उत्तर में संजय ने भारतवर्ष के 
भूगोल का विस्तृत वर्णन किया(अ० १०)। पुराणों में भी यह वर्णन आता 
है, पर वहां वह अधिक क्रमबद्ध है । जैसा सप्तद्वीपों के वर्णन में हुआ है, 
ऐसे ही यहां भी भीष्म पर्व के लेखक क। स्तर कुछ नीचा ही है। नदियों के 
नाम यहां की सूची में अवश्य अधिक हैं, पर उनके पर्वतीय उद्गमों का 
वर्गीकृत नामोल्लेख नहीं है, जैसा कि पुराणों में है। जनपदों के नामों में 
भी क्रम का निर्वाह अधूरा ही है । आरम्भ में भारत वर्ष की प्रशस्ति बहुत 
ही तेजस्वी शब्दों में दी गई है : 
अत्र ते वर्णयिष्यामि वर्षं भारत-भारतम्‌। 
प्रियमिन्द्रस्य देवस्य मनोर्वेवस्वतस्य च॥ 

॥ (१०।५) 
पृथोस्तु राजन्वेन्यस्य तथेक्ष्वाकोमं हात्मनः। 
ययातेरम्बरीषस्य मान्धातुर्नहुषस्य च॥ 

५ (१०६) 

तथैव मुचुकुन्दस्य शिबेरौशीनरस्य च। 

ऋषभस्य तर्थलस्य नुगस्य नुपतेस्तथा ॥ 
(१०।७) 

थे गाधइचेव महात्मनः। 

बे दिलोपस्य तथेव च॥ 
(१०८) 


कुशिकस्य च दुधं 
सोमकस्य च दुधं 

अन्येषां च महाराज क्षत्रियाणां बलीयसाम्‌ । 
सर्वेषामेव राजेन्द्र प्रियं भारत भारतम्‌ ॥ 
(१०।९) 

अर्थात्‌, हे भारत, अब मैं तुमसे उस भारतवर्ष का बखान करूंगा, जो 
भारत देवराज इन्द्र को प्यारा है, विस्ववान्‌ के पुत्र मनु ने जिस भारत गे 
अपना प्रिय पात्र बनाया था; 

हे राजन्‌, आदिराज वैन्य पृथु ने जिस भारत को अपना प्रेम अपित 
किया था ओर महात्मा राजषिवयं इक्ष्वाकु को जिस भारत के लिए हादिक 
प्रीति थी; 

प्रतापी ययाति और भक्त अम्बरीष, त्विलोकविश्व त मांधाता और | 
तेजस्वी नहुष जिस भारत को अपने हृदय में स्थान देते थे; 

सम्राट मुचुकुन्द और औशीनर शिवि, ऋषभ, ऐल और नृपति नृग 
जिस भारत को चाहते थे; | 

हे दुधंषं, महाराज कुशिक और महात्मा गाधि, प्रतापी सोमक कौर | 
ब्रती दिलीप जिस भारत के प्रति भक्ति रखते थे, उसे मैं तुमसे कहता हूं। | 

हे महाराज, अनेक बलशाली क्षत्रियो ने जिस भूमि को प्यार किया 
है तथा और सब भी जिस भारत को चाहते हैं : 

हे भरतवंश में उत्पन्न, उस भारत को मैं तुमसे कहता हूं । | 

ऊपर लिखी हुई भारत-प्रशस्ति केवल भीष्म पर्व में है। अन्य पुराणों 
में एक नई प्रशस्ति भुवनकोश के अन्तर्गत मिलती है, जिसमें गुप्तकालीत | 
भारतवषं के सांस्कृतिक यश का उल्लेख उपलब्ध होता है ओर जिसका | 
एक प्रसिद्ध श्लोक यह है : 

गायन्ति देवाः किल गोतकानि धन्यास्तु ते भारतभूमिभागे। 

्वर्गापवर्गास्पदहेतुभूते भवन्ति भूयः पुरुषाः सुरत्वात्‌ ॥ | 

स्वगं के देवों से भी भारत का मानव ऊंचा है और देवता भी यहाँ | 
जन्म लेना चाहते हैं, यह स्वगेयुग की लोक-व्यापी भावना थी । |: 


(- 


) 
| 
| 


| 
| 

पवत-सूची 

आरम्भ में सात 'कुलपर्वंतों' के नाम हैं । वर्ष- पर्वत एक वर्ष या बड़े 
भूखंड को दूसरे वर्ष से अलग करते हैं। इनकी संख्या भी सात है। कुल- 
पवत वे हूँ, जो देश के भीतर ही उसकी प्रादेशिक सीमाएं सूचित करते हैं 
इनके नाम ये हैं 

महेन्द्र, मलय, सह्य, शुक्तिमान्‌, ऋक्षपर्वत, विन्ध्य और पारियात्र 
(६९११) । इनमें से कलिंग या उड़ीसा से शुरू होनेवाली पूर्वी घाट की 
` पर्व॑त-श्ंंखला का पुराना नाम महेन्द्र था । आज भी 'गंजम' के समीप वह 
'महेन्द्र मलँ' कहलाता है । मलै दक्षिण भारत के पर्बतों की संज्ञा थी, 
जिसमें 'नल्लमलै', 'अन्नमलै' और 'एलामलै' आदि कावेरी के दक्षिण की 
चोटियां सम्मिलित थीं । सह्याद्रि उत्तर से दक्षिण तक फैला हुआ पश्चिमी 
घाट का प्रसिद्ध पर्वत है जो आज भी सारे महाराप्ट्‌ और कन्नड में इसी 
नाम से प्रसिद्ध है । शुक्तिमान्‌, क्रक्ष और पारियाल्न इन तीन नामों की 
निश्चित पहचान करना भारतीय भूगोल के लिए अत्यन्त आवश्यक है। 
शुक्तिमान्‌ सह्याद्रि के उत्तरी छोर से कुछ पहले पूर्वं की ओर बढ़ी 
उसकी बाहियां ज्ञात होती हैं, जिसमें खानदेश की पहाड्ियां, अजन्ता एवं 
काफो भीतर घुमा हुआ हैदरावाद गोलकुण्डा पठार भी सम्मिलित हैं। 
वर्तमान खानदेश का पुराना नाम ऋषिक' था । शुक्तिमान्‌ पर्वत से निक- 
लनेवाली नांदियों में ऋषिका नदी मुख्य है। ऋषिका ऋषिदा जनपद में बहने- 
वाली ही कोई नदी होनी चाहिए ।ऋश्ष पर्वत सह्याद्रि के ठीक उत्तरी छोर 
ताप्ती क दाएं किनारे पर वर्तमान सतपुड़ा से लगाकर महादेव पहाड़ियों 
के पूर्वी सिलसिले तक कुल पर्वत-श्वुखला का नाम था । मध्य प्रांत की इस 
गांठ से निक्रलगवाली नदियों में ताप्ती, देण्या (वेनगंगा) इस पहचान को 
पुष्ट करती हैं। उड़ीसा की -ब्राह्मणी और बतरणी नदी का उद्गम भी 
ऋक्ष पर्वत से था । इससे ज्ञाते होता है कि छोटा नागपुर की पहाड़ियों का 
रांची तक बढ़ा हुआ सिलसिला .ऋक्ष पर्वत के ही अन्तर्गत था। ऋक्ष के 
पूर्वो छोर से उत्तर को ओर घूमकर नमंदा के उत्तर की पर्वत-श्एंखला 
विन्ध्याचल है, जिसंसे शोण, न मंदा, महानदी, मध्यभारत की टौंस (तमसा) 

और धसान (दशार्ण) आदि नदियां, जो सोन आर सिन्ध के बीच पे 
बिखरी हुई हैं, निकलती हैं। भारतवर्ष के कुल पर्वेतो में, जो दक्षिणी 
पठार की सीमाओं पर और उसके भीतर फैले हुए हैं, प्रायः सबकी पहचान | 
इत ६ नामों में आ जाती है । अब केवल एक नाम 'पारियाल्र' और एक हो 
पहाड़ी वच जाती है और वह है 'अडावला' पहाडी । श्री पार्जीटर ने यहु 
प्रमाणित किया है क्रि भोपाल से पश्चिम विन्ध्याचल के पश्चिमी भाग से | 
लेकर राजपूताने के 'अड़ावला' (अरावली) पहाड़ तक का सिलसिला 
पारियात्र था, जेसा कि उससे निक्रलनेवाली नदियों के नाम से निश्‍चित _ 
रूप से ज्ञात होता है। इनमें पर्णाशा (बनास नदी), वेत्रवती (बेतवा), 
चमंण्वती (चम्बल ), मही, पार्वती मुख्य हैं, जो अभी तक पुराने नामों से | 
प्रसिद्ध हैँ और इस कारण पारियात्र और अड़ावला की पहचान का 
निश्चित संकेत देही हैं । 


नदी-सूचौ 


भीष्म पर्व की नदी-सूची में १५० से कुछ अधिक नाम हैं। पुराणों में 

यह बताया है कि किस नदी का स्रोत किस कुल पर्वत में है। इससे पुराने 

नामों को पहचान में सुविधा मिलती है, पर वतंमान सूची में जनपद-नामों 
की भांति नदी-नामों का भी कोई वर्गीकरण नहीं पाया जाता और इससे | 
केवल लेखक की असावधानी सूचित होती है। | 
एक ओर से चला जाय तो इस सूची में उत्तर पश्चिम की सवसे बड़ी ' 
नदी 'सिन्धु' और उसकी ५ शाखा नदियों के नाम आए हैं, ज॑से-वितस्ता | 
(झेलम), इरावती (रावी), चन्द्रभागा (चिनाव), विपाशा (व्यास) | 
और शतद्रु (सतलज) । पंजाब की बड़ी नदी 'देविका” (वर्तमान देग नदी) | 
भी इस सूची में है, जो जम्मू की ओर से आती हुई काफी आगे चलकर | 
रावी में मिल जाती है और जिसके किनारे होनेवाले धान सारे पंजाब में! 
प्रसिद्ध हैं और पाणिनि ने भी जिनका उल्लेख क्रिया है । सिन्ध के उस पार की | 
- शाखा नदियों में वरा (पेशावर की बारा नदी ), सुवास्तु (प्राचीन उड्डियान या | 

स्वात घाटी की स्वात नदी), गौरी (वर्तमान पंजको रा, यूनानी गोरिअस) 
| 

और पंचमी (वर्तमान पंजशीर) का नामोल्लेख है। यह आश्‍चर्य है कि 
इसमें इन सबसे बड़ी कुभा (कात्रुल नदी) का नाम नहीं है, जिमे 'कुह” भी 
कहा जाता था और जिसके तटवानी “कुहक' कहलाते थे । यह भी उल्लेख- 
नीय है कि प्राचीन भारतवासी अपने देश की सीमा मध्य एशिया में मेरुपवंत 
`या पामीरपठार तक मानते थे, जिसकी भूमि कम्बोज जनपद कहलाती थी । 
यद्यपि दूसरे प्रसंग में कम्बोज की वंक्ष नदी का नाम महाभारत के भीष्म 
पर्व में आया है, किन्तु इम नदी-सूची में वह नहीं है। वाहीक या पं्तनद 
प्रदेश के बाद हम सरस्वती नदी के प्ररूवण क्षेत्र में आते हैं । सरस्वती का 
उद्गम नाहन की पहाड़ियों से आगे है जिसे वैदिक साहित्य में प्लक्ष प्र्नवण 
कहा गया है । सरस्वती कुरुक्षेत्र की प्रधान नदी है, किन्तु उत्तरी राजस्थान 
में पहुंचकर यह बालू में खो जाती है, जिमे पूर्वकाल में विनशन कहते थे 
और फिर कई वार इसकी धारा प्रकट हो जाती है और इस प्रकार के स्थानों 
प्राचीन परिभाषा में उद्भेद कहा जाता था । सरस्वती की सहचारिणी 
बड़ी धारा दृपद्वती है, जिसे कुरुक्षेत्र की सीमा कहना चाहिए। इस समय जो 
चितांग (प्राचीन चित्नांगा) या घग्घर (गर्गरा) नदी है, वही प्राचीन दुष- 
दती ज्ञात होती है। यह भी भागे जाकर बालू में खो जाती है। कुरुक्षेत्र 
की ही दूसरी नदी ओघवती का नाम इस सूची में है, जो सरस्वती की 
शाखा मार्कण्डा नदी है। | 
नदी-सूची की दृष्टि से गंगा-यमुना के कांठे के नाम सबसे अधिक हैं । 
गंगा अन्तरवेदि की मुख्य धारा है । यमुना उसकी सबसे बड़ी सहायक नदी 
। गंगा की उपरली धारा अलक्ऋसन्दा कहलाती है, जिसका खोत गन्ध- 
मादन और बदर पर्वत के पास है, जिसका उल्लेख बन पर्वे के तीर्थयात्रा 
. पर्व में आ चुका है । हिमालय में अलकनन्दा, मन्दाकिनी, जाह्नवी और 
भागीरथी ये चारों धाराएं अलग-अलग हैं, जो एक ही विस्तृत प्रखवण-क्षेत्व 
के हिमगलों का जल लेकर परस्पर मिलती हुई गगा नामक एक धारा के 
रूप में प्रवाहित होती हैं। देवप्रयाग से गंगा नाम पड़ जाता है और यही 
धारा कनखल के पास शैलराज हिमदन्त के पितृगृह से बाहर आकर मदान 
में उतरती है। इस सूत्री में उन चारों में से कोई भी नाम नहीं आया । 
बाई-ओर से आकर गंगा में मिलनेवाली शाखा नदी इस प्रकार हैं==स्थस्था--- - 

(रामगँगा), गोमती, सरयू, सदानीरा (राप्ती), कौशिकी (बिहार की 
कोसी नदी) । इनके अतिरिक्त इक्षुमालिनी (फर्रुखांवांद जिले की ईखन 
नदी), करीपणी (मेरठ की वापत तहसील में करीसन' नदी ) हैं। कुछ 
विद्वान्‌ बाहुदा की पहचान बूढ़ी राप्ती से और धूतपापा की बनारस प्रदेश 
में बहनेवाली गंगा छोटी शाखा नदी से करते हैं । शतकूम्भा गंगा और 
सरयु के बीच की कोई छोटी नदी थी । वेदस्मृति का दूसरा नाम यदि बेद- 
श्रुति हो तो वह कोसल जनपद की विसुई नामक नदी होनी चाहिए, जो 
गोमती से १५ मील दूर एक छोटी धारा है और जिसे श्रीराम ने गोमती 
भोर तमसा के बीच में पार किया था । वाराणसी (काशी ) की सुप्रसिद्ध 
वरुणा और अस्सी नामक सुप्रसिद्ध धाराएं हैं । 
यमुना के दाहिने किनारे पर विन्ध्याचल से आनेवाली वहुत-सी छोटी- 
बड़ी नदियां मिली हैं, जैसे चर्मण्वती (चम्बल ), सिंध (काली सिंध), 
वेत्रवती (बेतवा) । वेत्रवती की छोटी शाखा विदिशा(वर्तमान वेस नदी) 
'का भी इस सूची में नाम है। वेस और: वेतवा के संगम पर भेलसा नगर 
है। जहां प्राचीन विदिशा राजधानी थी। परा की पहचान चम्वल की 
' शाखा पावती से की जाती है । चम्बल की ही एक महत्त्वपूर्ण शाखा पर्णाशा 
(आधुनिक बनास), और दूसरी छोटी शाखा 'शौद्रा? या क्षिप्रा है । इसके 
तँट पर उज्जैनी नगरी बसो हुई है, और यही इसकी प्रसिद्धि का कारण 
_है। यमुना की तीन शाखा नदियां इस सूची में और हैं, तमसा (टोंस नदी), 
शुक्तिमती (मध्यभारत की केन नदी) और पृष्पवती (मध्यभारत की 
पहुज नदी) । चित्रकूट के पास बहनेवाली छोटी नदी मन्दाकिनी भी द्र्स 
सूची में है, जो पयस्विनी (वर्तमान पेसुनी) में मिलती है भौर फिर पय- 
स्विनी केन और टोंस के वीच यमुना में मिल जाती है। 
गंगा में उत्तर से आकर मिलनेवाली दो छोटी, पर महत्त्वपूर्ण नदियों 
के नाम इस सूची में हैं, एक ताम्रा (तामड नदी ) ओर दूसरी कोका। 
ताम्रा विश्व के भूगोल में सबसे अधिक प्रसिद्धि पाने योग्य है । इसने अपने 
लिए पहाड़ में इतनी गहरी घाटी काटी हैं कि नदी. की उपरली धारा 
झूलती जान पड़ती है। इसका स्रोत सिक्किम के पश्चिम में है। इसी के 
साथ गोरीशंकर चोटी की ओर से उतरने वाली अरुणा नदी है ॥ दोनों 

'सुतकोसी' नदी के साथ जहां मिली हैं, वह ताग्रारश सगय 
प्रसिद्ध था और वहीं कोकामुख स्वामी नामक देवता का 
और तीर्थं था । उसके समीप इस धारा को कोका भी कट 

विशेष उल्लेख भीष्म पर्व की नदी-सूची में है बंगाल में कई 
उत्तर की ओर से गंगा में मिली हैं, किन्तु इस सूची में क्रेवल कर 
नाम है, जो आज भी इसी नाम से प्रसिद्ध है और वंगालन्त्रस 
बनाती है। उस पार भारत का महान्‌ नद ब्रह्मपुर टै, £ 
लोहित्या (वर्तमान लोहित नदी) का यहां उल्लेख 
गंगा मे मिलनेवाला महानद शोण (वर्तमान सोन.) 

भी कहते थे । यहां स्त्रीलिग में इसे शोणा कहा गय 


प्र 





श्रच्छीा नदिया: 












पुराना नाम ज्योतिरथा था, जिसे आजकल जोहला 
शोण और ज्योतिरथा के संगम का विशेष उल्लेख कि 


भागीरथी कर दिया है। स्वयं महाभारत में भी शोण ओ 
संगम को पवित्र तीर्थस्थान कहा है (आरण्यक 5३।९) 

विध्य की बड़ी नदियों में नमंदा का नाम आया है और 
निकलने पर उसकी बिल्कुल आरम्भिक धारा कपिला का चो न 
दूसरी नदी पयोष्णी है, जिसकी पहचान ताप्ती से की जा सकती है, 
ताप्ती का नाम सूची में नहीं है । वस्तुत: सूची में पयोष्णी ना i 
कुछ विद्वान्‌ पयोष्णी की पहचान पेनगंगा (गोदावरो की शाखा) से भो करले 
हैं। कई पुराणों में पयोष्णी और ताप्ती दोनों नाम साथ आये हैं। अत 
यह सम्भव है कि ताप्ती के अतिरिक्त किसी दूसरी नदी को संज्ञा 
पयोष्णी रही हो । एक छोट नदी पलाशिनी (वर्तमान परास नदी) है। 
छोटा नागपुर जिले में बहकर कोयल नदी में मिलती है, जो स्वयं शोज को 
शाखा है । दूसरी पलाशिनी नदी (वर्तमान पलाश्यो) रेवतक या शिरदार 
पर्वत के पास थी, पर वह इस सूची में अभीष्ट नहीं है । 

छत्तीसगढ़ के ढलानों का जल लेकर बहनेवाली महती धारा को संज्ञा 
आज भी महानदी कहलाती है, जो उड़ीसा की प्रधान नदी है। उड़ीसा की 








श्र 5 त्रि 

न्य नदियों में वैतरणी (वर्तमान वैतरनी, जिसके किनारे जाजपुर है) 

ब्रह्माणी (वर्तमान ब्राह्मणी नदी, सम्भलपुर के निकट) ऋषिकुल्या 
(जिसपर वर्तमान गंजम नगर है) के नाम हैं। महेन्द्रा महेन्द्र पर्वत से 
निकलनेवाली कोई छोटी नदी होनी चाहिए । सम्भवतः यहा महेन्द्र-तनया 
है, जो किग की वंशधरा नामक नदी की शाखा है । 

गोदावरी दक्षिण की प्रसिद्ध नदी है, जो नासिक के पास ह्यम्बकेश्वर 
से निकलती है। गोदावरी का प्रस्नवण क्षेत्र बहुत विशाल है, पर इस सूची 
में केवल वेण्णा (वेनगंगा) ,पिञ्जला (मंजीरा नदी) और प्रवरा (अहमद 
नगर जिले की नदो) के नाम हैं। विश्वामित्रा बड़ौदा की विश्वामित्री 
नदी है। 

गोदावरी के दक्षिण की बड़ी नदी कृष्णा है, जिसे यहां कृष्णवेणी कहा 
गया है। उसी की बड़ी शाखाएं तुंगवेण्णा (वर्तमान तुंगभद्रा) और भैमरथी 

. (आधुनिक भीमा नदी) हैं, जो क्रमशः दक्षिण और उत्तर से आकर कृष्णा 

में मिली हैं । 

इस सूची में मलय पर्वत से निकलनेवाली ताम्रपर्णी और कृतमाला 
जसी नदियों के नाम भी छूटे हुए हैं। केवल कावेरी का नाम है। नदी 
नामा के सम्बन्ध में यह ज्ञातव्य है कि कालक्रम से उनमें सबसे कम परि- 
वरतेन होता है, अतएव लगभग तीन-चौथाई नाम आज भी अपने प्राचीन 
रूपों में बच गए हैं । 


जनपद सूची 

पुराण-लखकी न भारत देश के ७ विभाग किये हैं--मध्यदेश, प्राच्य 
` दक्षिण, अपरान्त वच्य, विन्ध्यपृष्ठाश्चयी और पर्वताश्रधी । प्रत्येक के 
जनपदा के नाम अलग-अलग दिए गए हैं, जिससे उनकी पहचान में सुविधा 
. होती है। पर भीष्म पर्व के लेखक ने ऐसा नहीं किया । केवल उत्तर और 
दक्षिण इन दो दिशाओं का नाम लिया है। पर उनमें भी और दिशाओं 
के नाम घुलमिल गये हैं। यदि एक क्रम से देखा जाय तो जनपदीय नामों 

की पहचात के विषय में निम्नलिखित सामग्री सामने आती है: 

१. उदीच्य जनपद 

प्राचीन भारतवासी इस देश की सीमा मध्य एशिया के मेरु पर्वत या 
पामीर पठार तक मानते थे। उस भूमि का जनपदीय नाम कम्बोज था। 
उसकी प्रधान नदी वंक्षु थी । इस विस्तृत भूभाग में चार जनपदों को 
स्पष्ट पहचान लेना चाहिए, अर्थात्‌ कम्बोज, बाह लीक, कपिश और 
गान्धार । इनमें कपिश के अतिरिक्त और तीनों ताम यहां दिय गए हैं : 

तक्षशिला से काबुल नदी ठेक का प्रदेश प्राचीन गान्धार था । सिन्धु 
नदी उसे दो भागों में बांटती थी । एक पूर्व-गान्धार, जिसकी राजधानी 
तक्षशिला थी और दूसरा अपर-गान्धार, जिसकी राजधानी पुष्कलाव ती थी, 
यह स्वात और काबुल नदी के संगम पर अत्यन्त प्रसिद्ध स्थान था, पर 
जिसकी जगह आज .चारसद्दा नामक एक छोटा-सा गांव रह गया है। कई 
पुराणों में पुष्कलावती के प्रदेश को अलग जनपद मानकर पुष्कलाः 
(मार्कण्डेय०,५७।५६) नाम दिया है। यह ज्ञातव्य है कि संस्कृत व्याकरण 
के अनुसार जनपदों के नाम सदा बहुवचन में होते थे । अपर-गान्धार के 
पश्चिम में हिंन्दूकुश पर्वत है, जिसका पुराना नाम उपरिश्येन था। उसे 
पार करने पर कपिश जनपद की भूमि.थी, जिसे अव काफरिस्तान का 
इलाका कहते हैं। उसके वाद और पश्चिम की ओर वांमियां घाटी पार 
करके उत्तर की ओर मुड़कर बाह लीक जनपद में पहुंचते थे, जिसे अब 
चल्ख कहते हैं। यही बाह लीक प्राचीन यूनानी भापा में बे क्ट्रिया कह- 
लाता था। आज की तरह प्राचीनकाल में भी सिन्धु नदी के दोनों ओर 
का पहाड़ी इलाका लड़ाकू जातियों से भरा हुआ था । उनके अनेक कबीले 
थे। उनके बहुत से नाम संस्कृत-साहित्य में मिलते हैं। उनमें से दो नाम 
अति प्रसिद्ध हैं, एक मोहमंद और दूसरे अफरीदी । मोहमंदों का प्राचीन 
ताम मधुमंत और अफरीदियों का आप्रीत था | ये लोग अभी भी अपने 
आप को 'अपरीदी” कहते हैं और यूनानी लेखकों ने भी इन्हें 'अपरिताइ' 
लिखा है। मोहमद 'दीर' इलाके के रहनेवाले हैं और अफरीदी 'तीरा' 
के | ये दो नाम भी सस्कृत भाषा से निकले हैं। चित्राल ओर गौरी (वर्तमान 
एंजकोरा) नदियों के वीच का हिस्सा 'द्वीरावतीक' (आजकल का दीर) 

था । कावुल नदी के दक्षिण व्रीरावतीक (वर्तमान तीरा) था, जो कृभा 
नदी (काबुल नदी}, बरां (पेशावर की बारा नदी) और सिन्धु इन तीन 
नदियों के बीच का प्रदेश था । पतंजलि के महाभाष्य में इन दोनों का एक 
साथ नाम आया है (महाभाष्य १।४।१; वातिक १९ ) । आप्रीतों का 
नाम इस सूची में.नहीं है, पर पाणिनि ने उनका उल्लेख किया है। पहाड़ी 
कम्दराओं या गारो में रहने के कारण कवायली लोगों को 'गिरिगह्नर- 
वासिनः' कहा गया है (द्रोण पर्व, १३।४८ )। इस सूची नें गिरिगह्वर नास 
के एक दिशेप जनपद या कबीले का उल्लेख है (भीष्म० १०६६) । 
सम्भव है कि गोरी नामके कवायली इसी समूह के हों। .इस सम्बन्ध में 
वातजाम और रथोरग ये दो नाम विचारयोग्य हैं और इन्हीं जातियों के 
जान पड़ते हैं। वातजाम का अर्थ है हवा के वेग से जानेवाले (गत्यर्थक 
जम्‌ धातु, निघण्टु) और रथोरग का अर्थ है रथ की छाती या ठोकर से 
गमन करनेवाले । इस प्रकार का रथ गांवों में फिरक कहलाता है। ब्रात्यों 
के रीतिरिवाजों का वर्णन करते हुए उनके रथ को 'फलकास्ती णं” (फटूटों 
से जड़ा हुआ) और विपथ (ऊबड़-खाबड़ (रास्तों में जानेवाला) कहा है । 
(कात्यायतश्रौतसूत्र, २२।४।१६} । यह लोग लूट-मार करके भाग जाते थे 
(प्रसेधमाना यन्ति, लाट्यायनश्रौतसूत्र, ८।६।७)। रथोरग इसी प्रकार के 


` सरहद्दी लोग थे। कवायली का-प्राचीन पारिभाषिक शब्द ग्रामणीय था, 


जिसका पाणिनि ने उल्लेख किया है (अष्टा० ५।२।७८) और सभापर्व में 
भी जिनका नाम आया है ( सिन्धुकूलाश्चिता ये च ग्रामणीया महाबलाः, 
सभा० २६।८) । इसी प्रसंग में 'दश मालिक” नामक जनपद भी ध्यान 


` देने योग्य है। यह सम्भवतः अफगानिस्तान का उत्तरी-पूर्वी और मध्य 


भाग था, जो इस समय को हिस्तान कहलाता है । सभापवं में लोहित प्रदेश 
के दशमंडल राज्यों का उल्लेख है (सभा० २४।१६)। ये ही लोहित या रोह 
(अफगानिस्तान का मध्यकालीन नाम, जहां के रोहेले प्रसिद्ध हैं) के दस- 


मालिक राज्य ज्ञात होते हैं। दशमंडल को ही दस मालिक कहा गया है । 


इस सूची में शक (शकस्थान, वर्तमान सीस्तान), यवन (सम्भवतः 
यह्‌ भी वत्ख के पास बसे हुए “यूनानी ), . पह्लेव (उत्तर-पूर्वी ईरान का 
पाथिया प्रदेश ), पारसीक (ईरानका दक्षिणी प्रदेश), पारतक (बलूचिस्तान 


meg | 

का हिंगुल प्रदेश), रमठ (गजनी का इलाका), वनायु (सीमाप्रान्त की 
बानाघाटी) नाम भी पश्चिमोत्तर भारत के भूगोल की सूक्ष्म जानकारी 
सूचित करते हैं! 

खशों का स्थान सम्भवतः काश्मीर में था। तुखार मध्य एशिया की . 
एक जाति थी, जिसका स्थान बदलता रहा । कुपाण जाति भारत में तुपार 
नाम से प्रसिद्ध थी । काश्‍मीर के उत्तर-पश्चिम का भाग दरदू (बर्तमान 
गिलगित का दरदिस्तान प्रदेश, जहां के निवासी अब भी दरदी कहलाते हैं) 
और ठेठ उत्तरी भाग हंसमार्गं (वर्तमान हुंजा) नामों से प्रसिद्ध था । 
हंसमार्गं नाम पड़ने का हेतु यह है कि यहां के पहाड़ी दरा से हंस जाति के 
लाखों पक्षी भारत से मध्यएशिया और साइवेरिया की ओर प्रतिवर्ष उड़- 
कर जाते थे। आज भी यह सिलसिला जारी है। ये पक्षी गर्मी के आरम्भ 
में उत्तर की यात्रा करते हैं ओर जाड़े के आरम्भ में लौटते हैं। इसी प्रकार 
का दूसरा हंसमार्गं अल्मोड़ा से आगे 'लीपूलेख' का दर्रा है, जिसे प्राचीन 
भारतीय क्रौञ्चद्वार कहते थे और जहां से होत हुए हंस जाति के पक्षी 
भारत से कैलास-मानसरोवर की यात्रा करते हैं और फिर उसी प्रकार लौट 
आते हैं। इस प्रकार क्रौञ्चमाग और हंसमागे ये दोनों भारतीय भूगोल 
की सुबिदित परिभाषाएं हैं । इस सूची में चीन का नाम भी है, जो काश्मीर 
की सीमा के उत्तर मध्य एशिया का कोई भाग रहा होगा । 

काश्मीर अभी तक इसी नाम से प्रसिद्ध है । यह उत्तर प्रदेश की बड़ी- 
बीच की घाटी थी । उसके दक्षिण का भाग 'अभिसार' (वर्तमान पूंछराजौरी 
भिम्भर का इलाका) और उससे मिला हुआ दक्षिण-पूर्व का इलाका दावं 
(ड्ग्गर-जम्मू) कहलाता था। रावी और चिनाव के वीच में दार्व एवं 
चिभाब और झेलम के बीच में अभिसार का प्रदेश था । दार्वाभिसार' इन 
नामों का जोड़ा महाभारत में कई वार आया है । अभिसार के पश्चिम 
में झेलम और सिन्धु के बीच का प्रदेश 'उरशा' (वर्तमान हजारा जिला) 
जनपद के नाम से प्रसिद्ध था जिसका उल्लेख अर्जुन की दिग्विजय के वर्णन 
में आया है(सभा० २४।१८, वहाँ उसका मूल पाठ 'उरशा' चाहिए “उरगा' 
नहीं ) । 

सिन्धु और शतद्रु के बीच का प्रदेश 'वाहीक' कहलाता था । उसे यहां 

केवल एक जनपद कहा गया है । परन्तु वस्तुतः वाहीक में अनेक जनपदों 
और संघ,राज्यो का एकछत्ता ही भरा हुआ था, जिनमें से अधिकांश के नाम 
पाणिनि की अष्टाध्यायी में और महाभारत के भी अन्य प्रसंगों में आये हैं। 
किन्तु वर्तमान सूची में इनक्रा बहुत ही संक्षिप्त उल्लेख है। केवल तीन 
नाम आते हैं। यदि वाहीक को मध्य पंजाब मान लिया जाय तो उसके 
अतिरिक्त माद्रेय, उत्तरी पंजाब की संज्ञा थी । वह मद्र जनपद के नाम से ' 
प्रसिद्ध था और उसकी राजधानी 'शाकल' या 'स्यालकोट' थी । दूसरी 
शती ई०पूर्व में बल्ख के यूनानी राजा वहां से उखड कर पंजाब चले आये 
और शाकल को राजधानी बनाकर उन्होंने अपना राज्य स्थापित किया। 
वे मद्रक कहलाये, जिनका विस्तृत उल्लेख आगे कर्णपर्व में आनेवाला है। 
वाटधान (भटिण्डे का इलाका) दक्षिणी पंजाब के लिए और केक्रय 
(शाहपुर-झेलम गुजरात के जिले) पश्चिमी पंजाब के लिए प्रयुक्त हुआ है) 
इस प्रकार वाहीक प्रदेश का यह बहुत ही चलता हुआ वर्णन है ! 


२: पवेताश्रयी जनपद 


१ 

उत्तर-पूर्वी पंजाब अर्थात्‌ कांगड़ा-कुल्लू का इलाका पौराणिक भूगोल 
का पवताश्रयी प्रदेश था । यहां के जनपदों में त्रिगतं भर्थात्‌ रावी, व्यास और 
सतलज, इन तीन नदी घाटियों का समस्त प्रदेश मुख्य था । इसी का एक 
भाग कुलूत या कुल्लू था और सतलज की घाटी का प्रदेश उत्सवसंकेत 
(रामपुर-वशहर का इलाका ) कहलाता था, जहां किन्नर जाति का निवास 
था। उत्सवसंकेत नाम रघुवंश में भी आया है, जहां उन्हें गणशासन के 
अनुयायी कहा है (रघुवंश, ४७८) । इस नाम का विशेष कारण है।. 
संकेत का अर्थ है 'विवाह' (मत्स्य १५४।४०६) और उत्सवं का अर्थ किसी 
बिशेष अवसर पर लगनेवाला मेला था। यहां केःमिवासियों की यह प्रथा 
थी कि वे करिसी वाषिक मेले में एकत्र होकर सैकड़ों बर-कन्याओं के विवाह ' 
निश्चित कर लेते थे |. उपत्यक नाम इसी प्रदेश के ऊंचे पहाड़ी पठार के 
लिए प्रयुक्त जान पड़ता है। कुल्लू-कांगड़ा के पुरब में मिला हुआ जो “भोट 
का प्रदेश है, उसके लिए यहां 'तंगण' ओर 'परतंगण” नाम आये हैं, जिनके 

मध्य से सतलज और सिंधु की उपरली धाराएं बहती हैं। 

पठानकोट-जालन्धर से लेकर यमुना तक का जो प्रदेश है, इसमें भी 

ई प्राचीन जनपद थे। कुरुक्षेत्र (थानेश्वर) और उससे मिला हुआ . . 

दक्षिण-पश्चिम की ओर का जंगल, जिसे कुरुजांगल कहते थे, प्रसिद्ध नाम 
है। किन्तु उसी प्रदेश में साल्व जनपद के कई छोटे-मोटे टुकड़े फैले हुए थे, 
जिन्हें पाणिनि ने 'साल्वावयव' कहा है। उन्हीं में इस सूची के बोध और 
पुलिद (पाठान्तर भूलिग) जनपद थे। सुफुट्ट का स्थान अनिश्चित है। 
सम्भव है, यह सुकेत (एक रियासत) हो। सँरन्ध्र भी सम्भवतः सरहिन्द 
का ही नाम था । 

यमुता पार करते ही मध्यप्रदेश में प्रवेश करते हैं, जहां इंद्रप्रस्थ से 
हस्तिनापुर तक फैला हुआ यमुना-गंगा के बीच का पूरा भूभाग कुर जनपद 
कहलाता था (वर्तमान दिल्ली-मेरठ) । कुर जनपद के दक्षिण में पांचाल 
(फरुंखाबाद-कन्नौज-वरेली ) का बड़ा जनपद था और पश्चिम में यमुना के 
किनारे शूरसेन (मथुरा) जनपद था, जिसे अब ब्रजमंडल कहते हैं । मध्यदेश" 
के बीच में कोसल और काशी के दो विस्तृत जनपद थे । सरयू कोशल की 
मुख्य नदी है । काशी गंगा और गोमती के बीच का प्रदेश था। इसी का ' 
पश्चिमी भाग अपरकाशि कहलाता था, जिसे अब कसवार कहते हैं। 
कसिया-गोरखपुर का प्रदेश मल्ल जनपद था । 


. ३. मध्यप्रदेश के जनपद 


राप्ती नदी के उस पार प्राच्य भारत शुरू हो जाता है। यहां कई 
जनपद स्पष्ट पहचाने जाते हैं। गंगा के उत्तर का विस्तृत भूभाग विदेह 
(वर्तमान मिथिला) कहलाता था और गंगा के दक्षिण का प्रदेश मगध। , 
इन्हीं दोनों के बीच में किन्तु पूर्वं की ओर अंग (भागलपुर) जनपद था, 
जिसकी प्राचीन राजधानी चम्पा (भागलपुर) थी । जहां गंगा दक्षिण की 
ओर मुड़ी हैं, उसके पूर्व और पश्चिम एवं उत्तर ओर दक्षिण के जनपदों के 
नाम इस सची में आये हैं। उत्तरी बंगाल में पुण्ड (बोगरा-रंगपुर-राज- 
शाही) दक्षिण में सुह्योत्तर या सुहा (ता म्रलिप्ति का इलाका, मेदिनोपर) 

पुरव में वंग (ढाका-मेमनसिंह) और पश्चिम में मानवर्जक (पाठान्तर 
मानवतिक, वर्दवान-बी रभूम-मानभूम) नाम के प्रसिद्ध जनपद थे । गंगा के 

“ठीक पुग में मालदह जिला है, जो सम्भवतः प्राचीन मलद था और इस 
सूची में आया है। 


४. प्राच्य जनपद 


यहाँ दो नाम विशेष ध्यान देने योग्य हैं, अन्तर्गिरि और बहिर्‌- 
गिरि। अन्तर्गिरि हिमालय की भीतरी श्यृंखला या महाहिमवंत का पुराना 
नाम था, जिसमें २० सहस्न फुट या उससे ऊंची चोटियां हैं, जैसे कञ्चन- 
जंघा, नन्दादेवी, धौलागिरि, बदरी-केदार आदि। वहिगिरि हिमालय की 
बाहरी श्रृंखला की संज्ञा शी, जिसे पाली में चूल्लहिमवंत भी कहते थे। 
इसमें हिमालय की ५ से लेकर १० सहस्र फुट तक ऊंची चोटियां आती 
हैं, जेसे-मसूरी, नैनीताल, शिमला आदि। प्राचीन काल में हिमालय के 
इन दोनों भागों की अलग-अलग पहचान की जाती थी । इस समय वहि- 
गिरि प्रदेश में किरात जाति का और अन्तर्‌गिरि भाग में भोट जाति का 
निवास है । सम्भवतः यही स्थिति प्राचीनकाल में भी थी । इन दोनों देशों 
के निवासी क्रमश: बहिर्‌गिय और अन्तर्‌गिये कहे गए हैं। हिमालय का 
एक तीसरा भाग भौ है, जिसे आजकल तराई-भाबर कहते हैं और जो 
प्राचीन परिभाषा में उपगिरि कहलाता था। यहां उसका नाम नहीं है, किन्तु 
पाणिनि की अष्टाध्यायी (५।४।११२)में और सभापर्व (सभापवे २७।३) 
में आया है। 


५. विन्ध्यपृष्ठ के जनपद 


उत्तर से दक्षिण की ओर चलते हुए बीच के भूभाग की संज्ञा विन्ध्य- 
पृष्ठ थी। पुराणों में इस प्रदेश के जनपदों को विन्ध्यपृष्ठाश्रयी कहा है। 
इनमें ये नाम उल्लेखनीय हैं--बघेलखंड का बड़ा भाग करूष जनपद था, 
जहां अनेक जंगली जातियां पहले और आज भी बसती हैं। 'करूष” के 

दक्षिण की ओर मेकल (अघरकटक्र) जनपद था, जो नमंदा और शोण 
(सोन) को उद्गम-भूमि थी । पश्चिम की ओर पूर्वी मालवा का भूभाग, 
जहां धसान नदी वहती है, प्राचीन काल का दशार्ण जनपद था। इस 
कुछ उत्तर-पश्चिम में निषध जनपद था, जहां इस समय नलकच्छ या 
नरवरगढ़ है। नमंदा के तट पर निमाड़ जिले का भू-भाग प्राचीनकाल में 
'अनूप' कहलाता था, जिसकी राजधानी 'माहिष्मती' या 'भोंकार- 
मान्धाता' थी । इसके कुछ उत्तर में अवन्ति जनपद (आधुनिक मालवा) 
था, जिसकी राजधानी उज्जयिनी थी । इस प्रकार यमुना के दक्षिणी प्रखवण- 
क्षेत्र से लेकर नमंदा के कांठे तक का भूप्रदेश इन ६ बड़े जनपदों में बेटा 
हुआ था। उनमें पूर्वं से पश्चिम की ओर चलते हुए करूष, दणाण और 
निषध इन तीन जनपदों की पट्टी थी और उनके नीचे क्रमशः मेकल, अनूप 
और अतरन्ति नामक जनपदों की दुहूरी पेटी फैली हुई थी । 


६. अपरान्त के जनपद 


इसके आगे अपरान्त और पश्चिमी दिशा के कुछ जनपदों की ओर 
दृष्टि जातो है । इनमें सह्याद्रि और समुद्र के बीच की लगभग ५०० मील 
की पतली पटूटी भारतीय भूगोल में अपरान्त या कोंकण नाम से प्रसिद्ध 
रही है। पिछला नाम आज भी चलता है। इस सूची में दोनों नाम हैं। 
ज्ञात होता है कि रत्तागिरि जिले का नाम विशेषकर कोंकण था और 
उत्तरी भूभाग का, जिसमें कल्याण, मुपारा आदि जिले हैं, अपरान्त कह- 
लाता था । उसे ही यहां 'कुट्टापरांत' कहा गया है। काक्ष कच्छ 
के लिए स्पष्ट है । सामुद्रनिष्कुट का तात्पर्य वह्‌ भप्रदेश है, जो प्रायः 
द्वीप की तरह समुद्र में निकला हुआ हो । इस दृष्टि से यह काठियावाड़ 
ही होना चाहिए, किन्तु इसी के साथ 'सुराष्ट्र' का नाम भी आया है। उस 


` स्थिति में काठियावाइ का पूर्वी भाग केवल सोराष्ट्र नाम से प्रसिद्ध रहा 


होगा, किन्तु इस संज्ञा का भौगोलिक विस्तार पूरे प्रायद्ठीप के लिए भी 


- लागू होगा। अहमदाबाद से दक्षिण, बड़ौदा, राजपीपला ओर सूरत तक 
* का प्रदेश आनर्त्त या गुजरात था । इसी में भडौच का बन्दरगाह भी नर्मदा 

के किनारे बहुत बड़ा व्यापारिक नगर था। उसक्ने आसपास का प्रदेश 
भृगुकच्छ जनपद के नाम से प्रसिद्ध था। वर्तमान अहमदाबाद के पूर्व में 
मही नदी और पश्चिम में सरस्वती नदी है। इन दोनों के प्रदेशों को इस 
सूची में क्रमशः माहेयी (वर्तमान महीकांठा ) और सारस्वत (गुजरात 
की सरस्वती का कांठा) कहा गया है । सरस्त्रती के उत्तरी छोर पर आवू 
पर्वेत है, जिसे यहां 'अर्बुद' कहा गया है | एक नाम 'दमेय' है, जो विशेष 
ध्यान आकृष्ट करता है। इसका पाठान्तर “ह्वेपेय' है और वही मूल ज्ञात 
होता है, जिसे इस समय 'दीव' (ड्यू ) कहते हैं उसकी प्राचीन संज्ञा 
द्वीप थी । समुद्र तटवर्ती इन कई द्वीपों के निवासी ट्वैपेय कहलाते थे। 
उनकी गणना भी भारतीय सीमा में की जाती थी । 

यदि हम आवरू की चोटी पर खड़े होकर पश्चिम और उत्तर की ओर 
दृष्टिपात करें तो इस भुखंड के चार बड़े भाग, जिनके नाम इस सूची में 
हैं, साफ समझ में आ जाते हैं। मिन्धु, सौत्रीर, मरुभूमि और जांगल। 
इनमें थर पारकर के रेगिस्तान से लेकर जोधपुर के बड़े रेगिस्तान तक्र 
मरुभूमि का विस्तार था। वहां के रहनेवालों को मरुभौम कहा गया है । 
आजकल का जो सिन्ध है, उसका पुराना नाम सौवीर था । उसकी राज- 
घानी 'रोरुक' नगर (वर्तमान रोड़ी) थी। बीकानेर का भाग जांगल 
और सिन्धु नदी के पूर्व का बड़ा रेगिस्तान सिन्धु’ कहलाता था। इत 
चारों के अतिरिक्त एक नाम 'शूद्राभीर' है । सिन्धु के उत्तरी भाग मे 
लेकर पूर्व की ओर राजस्थान में घुसा हुआ जो प्रदेश है, वहां प्राचीन काल 
में शूद्र और आभीर संज्ञक जातियों के दो राज्य एक-दूसरे से सटे हुए थे। 


७. दक्षिणापथ के जनपद 


अब दक्षिणापथ के जनपदीय नामों का गुच्छा रह जाता है। भीष्मः 
पवे की सूची में भी उन्हें स्पष्टतया दक्षिण दिशा से सम्बन्धित कहा है। 
जानना चाहिए कि गोदावरी से लेकर ताम्रपर्णी तक का विशाल भूखंड 
प्राचीन भूगोल के अनुसार दक्षिण कहलाता था। इनमें उत्तर की ओर से 
तीन नाम सामने आते हैं, विन्ध्यपुलक (पाठान्तर विन्ध्यमूलक) अर्थात्‌ 





अ० १०] ५३. भुवन कोश पर्व १४७ 


विन्ध्याचल और सतपुड़ा की दक्षिणी तलहटी में फँला हुआ भूभाग । 
उसके नीचे ऋषिक (वर्तमान खानदेश) और उसके बाद अशमक (गोदा- 
वरी के दक्षिण अहमदनगर एवं साथ वाले जिलों का प्रदेश, जिसकी 
पुरानी राजधानी प्रतिष्ठान--वतंमान पठण गोदावरी के किनारे थी) । 
उसके पूरब में ठेठ हैदराबाद का इलाका है, जिसका पुराना नाम मूषक 
था । उसका स्मरण दिलाने वाली 'मूमी' नदी हैदरावाद पर स्थित है। 
भीमा नदी के दक्षिण तुंगभद्रा तक्र, जिनके बीच में कृष्णा नदी है, तीन 
जनपद भूमियां और होनी चाहिए--कुन्तल, कर्णाटक और वनतवासी। 
इतिहास के उतार-चढ़ाव में ये नाम एक-दूसरे के साथ घुलमिल भी गये, 
किन्तु अनुमान होता है कि भीमा नदी का कांठा कूंतल (शोलापुर- 
विजापुर), कृष्णा का कर्णाटक (बेलगाम-धारवाड़) और तुंगभद्रा का 
वनवासी (उत्तरी कन्नड़ और कारवार जिला) कहा जाता था। इसके 
दक्षिण में 'माहिपक्र' (वर्तमान मसुर) का बड़ा जनपद था, जिसे 'महिष- 
विषय' भी कहते थे । बल्लारी, चितलद्रुग और शिमोगा आदि के जिले 
इसी जनपद की जातीय भूमियां हैं । 

दक्षिण का जो भाग बच रहता है, उसमें भरने के लिए चार जन- 





पदीय नाम इस सूची में बच जाते हैं । उनमें आन्ध्र और केरल स्पष्ट हैँ, जो 


आज भी इन्हीं नामों से विख्यात हैं । कृष्णा नदी आन्ध्र की दक्षिणी सीमा 
है। इधर पश्चिमी समुद्र की तटवर्ती भूमि केरल है, जहां की भाषा मल- 
यालम्‌ इस प्रदेश को औरों से अलग करती है । अब 'एलामलै' (इलायची 
की पहाड़ी) और नीलगिरि के पू से लेकर मद्रास के समुद्र तट तक और 
उत्तर में पेन्तार नदी से लेकर कन्याकुमारी तक का प्रदेश बच जाता है। 
कावेरी नदी इसको बीच से लगभग. दो बरावर भागों में बांटती है। 
ज्ञात होता है कि कावेरी के दक्षिण का जनपद चोल और उत्तर का 
द्रविड़ यहां कहा गया है, ये दोनों नाम भी विशेष रूढ़ न थे और कभी- 
कभी उनके अर्थ एक-दूसरे में. मिल जाते हैं, परन्तु पोटे तौर पर ये नाम 
सही जान पड़ते हैं। इस प्रका” उत्तर में कम्बोज से लेकर दक्षिण 
में चोल देश तक के जनपदों के नाम भीष्मपवं की सूची में पाये 
जाते हैं। : 


0 

स्पष्ट है कि थह्‌ प्रकरण किसी विज्ञ लेखक की कृति है। उसके सामने 
पुराणान्तर्गत भुवनकोश की सामग्री थी, पर उसने उसकी प्रतिलिपि 
नहीं की । केवल नामों को लेकर मनमाने ढंग से सूची में गूंथ दिया । उन्हीं 
नामों की क्रमवद्ध व्याख्गः यहां दी गई है। 

जनपद इस देश की प्राचीत जातीय भूमियाँ थीं। उनकी सीमाएं 
इतिहास के उतार-चढाव से घटती-बढ़ती रही हैं। नामों में भी कमी 
और वृद्धि हुई है, पर वह अलग अध्ययन का विषय है। राजनैतिक और 
सांस्कृतिक दृष्टि से जनपदों का अत्यधिक महत्त्व था। जैसे यूनान देश 
के पुरुराज्य (सिटि स्टेट्स) थे, बैसे ही भारत में लगभग १५०० ई० पूर्व 
से ५०० ई० पूर्व तक जनपदों का देशव्यापी आन्दोलन प्रबल रूप में फैला 
हुआ था। इनमें से कुछ राजाधीन और कुछ गणाधीन थे । जनपदों की 
विशेषताओं का कुछ विस्तृत अध्ययन हमने अपने 'पाणिनि-कालीन भारत- 
वर्ष में किया है। आज इनका राजनैतिक पक्ष प्रायः लुप्त हो गया है, 
किन्तु सांस्कृतिक प्रभाव बहुत-कुछ शेष है । 

और भी जनपदीय भूगोल के लिए देखिए, मेरी पुस्तके भारत की 
मौलिक एकता" पृ० ४३-५३, 'पाणिनिकालीन भारतवर्ष! पृ० ५७-७७, 
“मार्कण्डेय पुराण : एक सांस्कृतिक अध्ययन' पृ० १४९-१५६। 


कौरवों ओर पाण्डवों के पक्षपाती 


प्रस्तुत प्रसंग में धृतराष्ट्र ने संजय से कुरुक्षेत्र में युद्ध के लिए एकत्र 
हुए राजाओं का परिचय पूछा था और उसी के उत्तर में संजय ने यह 
भोगोलिक वर्णन सुनाया था । इसका उद्देश्य यह है कि निकट और दूर के 
अनेक राजा और उनकी सेनाएं युद्धभूमि में एकत्र हुईं । उनमें से कुछ 
कौरवों की और कुछ पाण्डवों की ओर थे। इसका विशेष उल्लेख स्थान- 
स्थान पर मिलेगा। संक्षेप में कुल्लू-कांगड़ा से लेकर मध्य एशिया तक के 
लोगों की सहानुभूति कौरवों के पक्ष में थी और मध्यदेश, विन्ध्यपृष्ठ, प्राच्य 
एवं सोराष्ट्र अपरान्त के राजा पाण्डवों के पक्ष में थे । इनमें कुछ अपवाद 
भी थे, पर मोटे तौर पर शक्तियों के विभाजन का रूप यही था । कृष्ण 


स्पर्श कक फालो 

ने इस वात को पहले ही अच्छी तरह ताइ लिया था कि सैनिक शक्ति का 
संतुलन फिस प्रकार किया जाय और इसके लिए उन्होंने कई सफल 
प्रयत्न भी किये। उन्होंने देख लिया था क्रि पश्चिम में सिन्धु-सौवीर के 
जयद्रथ, उत्तर-पश्चिम में गान्धार के शकुनि और मद्र या मध्य पंजाब के 
शल्य इनका तगड़ा तिगडड़ा दुर्योधन का अटत पक्षपाती था। इन्हीं का 
पुछल्ला बिगत के गणराज्यों का संघ था, जिसे संशप्तक गण कहा गया 
है। इनके बीच मे किसी छोटे राजा की तावन थी कि उनके प्रभाव से 
बाहर जा सक्ने । कृप्ण समझते थे कि इनमें से किसी को भी फोड़ना कठिन 
है, इसलिए उनकी आंख मत्स्य या विराट्‌ से लेकर मध्यदेश, विच्ध्यपृष्ठ 
और पश्चिम क राजाओं पर थी । पर इसमें भी दो कांटे थे--एक मगध 
का जरासन्ध, जिसके प्रभाव में प्राच्य देश के और सब राजा थे, और 
दुसरा चेदि (जबलपुर) देश का राजा शिशुपाल। इन्हीं का पिछलग्गू 
करूष जनपद का दन्तवक्र था । कृष्ण ने अपनी राजनैतिक चतुराई और 
बल से इन तीनों को पहले ही वीन लिया। अतएव चेदि, करूप और मगध 
का विस्तृत प्रदेश पाण्डवों के लिए निप्कण्टक हो गया । करूप के पश्चिम 
में दशार्ण और निषध जनपदों में कृष्ण की नारायणी सेना का अड्डा था। 
शूरसेन, पाञ्चाल और विराट के राज्य स्पष्टतः पाण्डवों को ओर थे। 
उधर सौराष्ट्र में अन्धक और वृष्णियो के बहुत से गणराज्य कृष्ण के अपने 
ही थे, जो सब पाण्डव-पक्ष में नियत सहायक थे। इस प्रकार कुरुक्षेत्र की 
भूमि में एकब्न योद्धाओं का विभाजन कौरव और पाण्डव पक्ष में समझना 
चाहिए। 


उत्पात और निमित्त 


भीष्मपर्व के आरम्भ में ५अध्यायों में उन उत्पात और निमित्तं 
की सूची है, जो युद्ध के रूप में होने वाले भारी विनाश के सूचक थे। इस 
प्रकार के अपशकुन, उत्पात और दुनिमित्तों के सम्बन्ध में विश्वास प्राचीन 
काल से चला आता रहा है | न केवल इस देश में, बल्कि अन्य देशों में भी 
कुछ इस प्रकार की मान्यताएं प्रचलित थीं । प्रकृति के कार्यकलापों में या 

मानव-जीवन में जो वँधी हई स्वाभाविक पद्धति है, उसका उल्लंघन, 
विपर्यय या विनाशकारी चक्र इन निमित्तों के मूल में पाया जाता है । सूर्य, 
चन्द्र, ग्रह, वायु, नदी, पर्वत, वृक्ष-वनस्पति, पुष्प-लता, पशू-पक्षी और 
मनुष्य, ये सब विश्व के विराट्‌ विधान के अंग हैं, जो सबके लिए एक्र जैसा 
है। उसमें होने वाली उलटफेर सूचित करतो है कि भारी थिपत्ति की 
आशंका है। महाभारत के युद्ध को इसी दुष्टि से देखा गया । इस युद्ध में 
भारतीय सभ्यता ने अपनी वहुत-सी उपलब्धियां खो दीं। आश्चर्यं यही है 
कि इतने भारी विनाश के वाद भी यह संस्कृति किसी तरह बची रह गई । 
रामायण के द्वारा जिन आदशों को देश ने पाया था, महाभारत में उनका 
कंकाल दिखाई पड़ता है। यह बहुत ही भीषण और भयंकर अवस्था थी । 
राष्ट्र की आत्मा जैसे घायल हो चुकी थी । युद्ध तो केवल बाहरी लक्षण 
था। मानव जब इस प्रकार दुर्मद हो जाते हैं तो युद्ध भनिवायं हो उठता 
है। वैसा ही द्वापर के गाढ़े समय में हुआ, जिसका रोमाञ्चकारी वर्णन 
आगे के पर्वो में है । 


€ 
५४: : श्रोमद्‌भगवदृशीलापबं 


( श्र० २३-४० ) 


गीता-महिमा 


श्रीमद्भगवद्गीता भीष्मपर्व का सुप्रसिद्ध अंश है । इसके १८ अध्याय 
हैं (पूना संस्करण अ० २३-४०) । आरम्भ में और अंत में इसमें धृतराष्ट्र 
और संजय के संवाद रूप में कुछ श्लोक हैं, शेप कृष्ण और अर्जुन के संवाद 
के रूप में हैं । भगवद्गीता जैसा ग्रंथ भारतीय साहित्य में दूसरा नहीं है। 
भारतीय मान्यता के अनुसार यह ईश्वर का मानव को उपदेश है। इसकी 
कई विशेषताएं हैं, जो और ग्रंथों में नहीं मिलतीं। गीता संवाद-ग्रंथ है । 

अतएव आदि से अंत तक इसकी मार्मिक रोचक्रता का प्रभाव मन पर 
पड़ता है । इसकी शैली शुष्क वर्णन से ऊपर है। यह मुख्यतः अध्यात्मविद्या 
का ग्रन्थ है। धम्मपद के समान नीति-विद्या तक यह सीमित नहीं। 
अध्यात्म से तात्पर्य मनुष्य के मन की उस समस्या से है, जो आत्मा के 
विपथ मे, उसके अमृत स्वरूप, आदि और अन्त के विषय में, शरीर और 
कर्म के विपय में, संसार और उसमें होनेवाले अच्छे-बुरे व्यवहारो के 
विपय में, आत्मा और ईश्वर के पारस्परिक सम्बन्ध के विषय में, एवं 
मानवी मन को जो ज्ञान, कर्म और भक्ति रूपी तीन विशेष प्रवृत्तियां 
हैं, उनके अनुसार किसी एक को विशेष रूप से स्वीकार करके सब प्रकार के 
जीवन व्यवहारों को सिद्ध करने और सबके समन्वय से जीवन को सफल, 
उपयोगी और आनन्दमय बनाने के विपय में उत्पन्न होती हैं। इस प्रकार 
के अत्यन्त उदात्त लक्ष्य और जिज्ञासा की पूर्ति जिस एक शास्त्र से होती 
है, वह भगवद्गीता है । इसकी शैली में कविता का रस है । इसके स्वर 
ऐसे प्रिय लगते हैं, जैसे किसी अत्यन्त हितू मित्र की वाणी अमृत वरसाती 
है। इसमें उपनिषदों के समान वक्ता के प्रत्यक्षसिद्ध या स्वानुभव में आये 
हुए ज्ञान का वातावरण प्राप्त होता है। 

गीता की पर्याप्त प्रशंसा शब्दों में करना अशक्य-सा ही है, क्योंकि 
विश्व के साहित्य में कर्मशास्त्र और मोक्षशाह्त्र का ऐसा रसपूर्ण ग्रंथ कोई 
दूसरा उपलब्ध नहीं है, जिससे गीता की तुलना की जा सके। धार्मिक 
मान्यता के अनुसार गीता साक्षात्‌ भगवान्‌ की वाणी है, पर अर्वाचीन मन 
को इस तथ्य को स्वीकार करने में झिझक हो सकती है। तो भी इस 
प्रकार की कल्पना तो स्वीकृतियोग्य मानी ही जा सकेगी कि यदि ईएवर 
जँमी कोई अध्यात्मसत्ता सृष्टि में है और मानव अपने जीवन के लिए 
संशप्ररहित मार्ग की जिज्ञासा से युक्त होकर उस ईश्वरतत्त्व के ही, जिसने 
विश्व और मानव का निर्माण किया है, साग्निध्य में पहुंच जाय तो उससे 
प्राप्त होनेवाले समाधान का जो स्वरूप सम्भव हो, वही 'गीता' है। मनुष्य 
को गीता असे मामिक ज्ञान की जीवन में बहुत बार आवश्यकता पड़ती 
है, जिसके प्रकाश में वह अपने संशयों को सुलझाकर अपने लिए कर्म करने 
या न करने का निश्चय कर सके । व्यक्ति के मन की और कर्म की शक्ति 

जितनी अधिक होती है, उसी के अनुसार उसका संशय उसे भीतर तक 
झकझोरता है और उसके समाधान के लिए उतने ही गम्भीर ऊहापोह 
और समाधान करनेवाले व्यक्ति की ऊंचाई की आत्रश्यकता होती है। 
हमें अर्जुन और कृष्ण के रूप में ऐसे ही शिष्य और गुरु के दर्शन होते हैं। 
'भगवान्‌ कृष्ण की वाणी वेदव्यास की पूर्णतम मनःसमाधि से निष्पस्न हुई 
है। अतएव इसमें संदेह नहीं कि गीता मानद के जीवन की मौलिक सम- « 
स्याओ की व्याख्या करनेवाला ऐसा परिपूर्ण काव्य है, जिसकी तुलना अन्य 
किसी दर्शन, धर्म, अध्यात्म या नीति के ग्रन्थ से करना सम्भव नहीं। 
भारतवर्ष में अध्यात्म की परम्परा बहुत ऊंचे धरातल पर सहस्लों वर्षों 
तक फूली-फली है । वेद और उपनिपद्‌ जैसे महान्‌ ग्रंथ उसीके फल हैं। 
किन्तु यहां के साहित्य में भी गीता के ७०० श्लोक अपनी उपमा नहीं 
रखते । उनमें जो वक्ता और श्रोता के हृदय की उन्मुक्त सरलता है, शब्दों 
की जेसी शक्ति है, शैली का जो प्रवाह है और सर्वोपरि विषय की मानव- 
जीवन के साथ जैसी सन्निधि है, वैसी अन्यत्न दुर्लभ है । 


पहला अध्याय--अर्जुन का विषाद 


'गीता' महाभारत का सर्वोत्तम अंश है । इस बड़े ग्रंथ में जिसे 'शत-: 
साहस्री संहिता' कहते हैं और भी कितने ही तेजस्वी प्रकरण हैं, किन्तु गीता 
जैसी साभिप्राय और सुविरचित रचना दूसरी नहीं । गीता को महाभारत- 
कार ने जिस संदभं में रक्खा है, इसका भी ग्रंथ की अर्थवत्ता के लिए बहुत 
महत्त्व है। गीता कुरु-पांडवों के युद्ध से पूर्व उस व्यक्ति से कही गई, जो 
दोनों पक्षों के क्षात्रबल का सर्वश्रेष्ठ प्रतीक है, युद्ध की दृष्टि से अर्जुन 
पाण्डव पक्ष का सवंश्रेष्ठ पात्र है। पाण्डवों के पक्ष में धमं का आग्रह था । 
युद्ध आरम्भ करने से पूवं अर्जुन का मन बहुत बड़े तनाव की स्थिति में आ 
गया था। मनुष्य को सोचने की, कर्म करने की, भौर चाहने की जितनी 
शक्ति है, उसकी भरपुर मात्रा जिस काम में उंड़ेल दी जाय, वह युद्ध का 
रूप है। बाह्य शस्त्रों का प्रयोग और संहार तो उसका गौण पक्ष है। हम 
शस्त्रों का प्रयोग न भी करें तो भी मन का वेरभाव विनाश करा डालता 

है! अपने ज्ञान, कर्म और हृदय की भावना से युक्त होकर विपरीत 
परिस्थितियों का सामना करने के अनेक प्रसंग जीवन में आया ही करते 
हैं । जो व्यक्ति जितना महान्‌ है, उसके लिए ऐसे प्रसंग भी उतने ही गम्भीर 
हुआ करते हैं । इस बिन्दु पर पहुंचकर मानव अपने पूरे व्यक्तित्त को समेट 
कर कर्म की भट्टी में डाल देता है । पूर्व की घटनाओं ने अर्जुन को भी उसी 
मोड़ तक पहुंचा दिया था। उस बिन्दु से आगे उसके लिए दूसरा मार्ग न 
था, 'कार्य वा साधयामि, शरीरं वा पातयामि' यही एकमात्र अर्जुन के जीवन 
की संगति थी । इसे ही युद्ध कहते हैं। यह युद्ध भौतिक और आध्यात्मिक 
दोनों प्रकार का हो सकता है । दोनों में ही आत्माहुति वीर की एकमात्र 
गति होती है, वही उसके चलने का मार्ग अवशिष्ट रहता है, पलायन नहीं । 
ऐसे कठिन मोर्चे पर पहुंच कर अर्जुन का दृढ़ मन टुकड़े-टुकड़े हो गया। 
जिस धर्म के भाव ने उसे युद्ध के लिए आगे बढ़ाथा था, उसी ने अर्जुन के 
मन को संदेह से भर दिया । उसे ऐसा लगा, मानो वह नीति-धर्म की हत्या 
के लिए बढ़ रहा हो । जिस राज्याधिकार के लिए युद्ध करता धर्म था, उस 
अधिकार की भावना को त्याग के भाव से क्षण भर में ही जीता जा सकता 
था और यों युद्ध का प्रपंच ही मिट जाता । कृष्ण ने अर्जुन की इस डांवा- 
डोल स्थिति को क्लैब्य या नपुंसकता कहा । अर्जुन के लिए शब्द इसी अर्थ 
में सार्थक है कि उसकी जितनी दुध्धप॑ कर्मशक्ति थी, उसे त्याग को इस 
झूठी भावना ने बिलकुल समाप्त कर डाज़ा। जँस किसी के शरीर को 
पुंसत्वशक्ति नष्ट हो जाय, वैसे ही अर्जुन के मच का पौरुप बिखर गया । 
वस्तुतः अर्जुन ने गीता सुनने के बाद स्वयं स्वीकार किया कि वह एक प्रकार 
का मोह या उसके मन पर छाया हुआ अंधेरा था। जिस धर्मतिष्ठ कत्तेव्य 
के लिए अपने सारे जीवन को दांव पर लगा दिया था, उसी में उसकी 
आस्था जाती रही और उसका मन संदेह से भर गया | यहां यह भी स्मरण 
रखना चाहिए कि इस प्रकार का संदेह केवल अर्जुन को ही हुआ, और किसी 
को नहीं, और किसी का मन इस प्रकार के विवेचन के लिए तैयार ही 
नहीं था । अर्जन के संदेह क्रा कारण यही नहीं कि वह धर्म का पथ छोड़कर 
अधर्म की ओर जाना चाहता था, बल्कि अबतक जिसे वह धर्म समझे था 
उससे और ऊंचे धर्म को पकड़ने का भाव उसके मन में आ गया । गीता का 

पहला शब्द 'धर्मक्षेत्रे' इस दृष्टि से सहेतुक है । अर्जुन का संकट दो धर्मों के 
बीच में है, धर्म और अधर्मे की टक्कर में नहीं । अधर्म के आग्रह को तो बह्‌ 
बहुत आसानी सेछोड़ सकता था, किन्तु जिस नए उच्चतर धर्म का आकर्षण 
उसके गन में भर गया, उस विचिकित्सा या संदेह को स्वयं जीतने की उसमें 
शक्ति त थी । अर्जन के इस भावको मनोवैज्ञानिक शब्दों में 'परमक्ृपा कहा 
गया है (कृपया परया विष्टः १1२७) । अर्जुन के भीतर जो कृपा या अनु- 
कम्पा का भाव भर गया था, वह उसी के सदृश था, जैसा वुद्ध, महावीर, 
भर्तृहरि आदि राजकुमारों के गन में संसार के प्रति उत्पन्न हुआ था । 
अजुन ने स्पप्ट कहा कि युद्ध की अपेक्षा भिक्षा का जीवन उत्तम है (श्रेयो 
भोक्तुं भक्ष्यं, २।५)। सच तो यह है कि अर्जुन ने युद्ध न करने के पक्ष में जो 
युक्तियां दीं, वे अत्यन्त प्रबल हैं । उसने कहा, “हे कृष्ण, मुझे राज्य नहीं 
चाहिए, सुख नहीं चाहिए, भोग का जीवन नहीं चाहिए, युद्ध में विजय नहीं 
चाहिए । यदि स्वजनों के वध से ये वस्तुएं मिलनेवाली हों तो पृथ्वी क्या, 
त्विलोकी का राज्य भी मुझे नहीं चाहिए। ये मुझे भले ही मारे, मैं अपने 
इन स्वजनों को कदापि नहीं मारूंगा । यदि यह कहा जाय कि ये अधर्म का 
पक्ष लेकर आये हैं, तो मेरा यह कहना है कि सचमुच इन्होंने हम भाइयों के 
साथ और द्रौपदी के साथ घोर आतताईपन के काम किये हैं, किन्तु यह 
जानते हुए भी मैं इनका वध नहीं करूंगा । ये अंधे हैं। इन्हें अपना पाप 
दिखाई नहीं पड़ता । जिसके आंख हैं, बही संचाई को देखता है, अंधे को 
सत्य नहीं दिखाई पड़ता। इनके पास हृदय की आंख नहीं है अतएव ये 
दयनीय हैं, पर हमारे पास तो विवेक की आंख है । हम भले-बुरे की पहचान 
क्यों न करें ? जिसकी आंखों पर लोभ का पट्टा चढ़ जाता है, उसके अंधे 
चित्त को सत्य नहीं सूझता, पर हम कुल के क्षय से होनेवाले इस बड़े पाप 
को कम न देखे ? भारतीय संस्कृति म कुल ही जीवन का मूलाधार है। 
व्यक्ति या जाति या राष्ट्र के धर्मों की रक्षा और परम्परा यहां कुलध्रमे के 
रूप में जीवित रही है । अर्जुन ने जिस संकट की आशंका प्रकट की, वह युद्ध 
के परिणाम से होनेवाला सच्चा संकट था। एक प्रक्कार से राष्ट्र का जो 





१. आगे के सब सकेत गीता के अनुसार हैं, भीष्मपर्व के अनुसार नहीं । 

सदाचारमय महान्‌ धर्मे है, वह कुलो की मर्यादा विगड्ने से अस्त-व्यस्त हा 
जाता है (उत्साद्यन्ते जातिधर्माः कुलधर्माश्च शाश्वताः, १।४३) । अजुन 
न सोचा, “यह युद्ध महान्‌ पाप है । मेरा हित इसी में है कि मैं युद्ध न करू, 
गत ही कौरव मुझे मार डालें। ऐसी विचारधारा मं उसने अपता धनुष- 
राण डाल दिया । उसका चित्त इस नए वैराग्य-धर्म से संमूढ हो गया और 
उसके भीतर-वाहर शोक छा गया | उने कृष्ण से कहा, “मुझ अब नहा जान 
पड़ता कि मेरा हित किसमें है? मेरा जो क्षात्र स्वभाव था, वह जाता रहा। मे 
आपका शिप्य हु और नञ्रतासे आपकी शरण में आता हू। आप गुरु वतक 
मुझे ऋल्याण-मार्ग का उपदेश दीजिए । यही गीता के पहले अध्याय का चार 
हे, जिसे 'भर्जुनविपादयोग' कहते हैं । 


गीता को पुष्पिका 
ै इम पाठकों का ध्यान उस पुष्पिका की ओर दिलाना चाहत 
जो गीता के प्रत्येक अध्याय के अंत में पाई जाती हैं । वह इस प्रकार हैं 
ओन तत्सदिति श्रौ मदभगवद्गीतासूपनिपत्सु ब्रह्मविद्यायां योगशास्त्रे 
श्रीकृपणार्जतसंवादेऽ्जुनविषादषोयो माम प्रथमोध्यायः ॥१॥ 
इसमें अट्ठारह अध्यायों के नाम क्रमस बदल जात ह्‌ गर शेष 
प्क बही रहती है । उसी की ओर विशेष ध्यान देना आवश्यक ह । इस 
प्पिक का पहला अंश ओम्‌ तत्सत्‌ है। यह सारी भारतीय संस्कृति का 
मल सत्र है । इसका सो धा-सच्चा अर्थ है-ईस्त्रर अथात्‌ ब्रह्म था भगवत्ततत्व 
री ध्रव सत्ता । इसीलिए गीता के न्यास में ऋषि, छंद, देवता का व्याख्या 
करते हुए कहा है, “श्रीकृष्ण: परमात्मा दवता । ओम्‌ तत्सत्‌ की ही 
व्याख्या यह है, अर्धात्‌ इस महान शास्त्र का देवता या चिन्मय तत्त्व पर- 
मात्मा या ईश्वर है, वही गीता का प्राण, खासप्रश्वास या जावन ह 
ईश्वर के लिए ही ओम्‌, तत्‌ और सत्‌ ये तीत शब्द प्रयुतत हुए है । इसर 
है, वह तत्‌ या अव्यक्त है एब वह सत्य यही ईश्वर के विषय में भारतीय 
गन की मान्यता है । यह सारा विश्‍व और जीवन भौतिक है । यदि ईश्वर 
में श्रद्धप हो तभी विश्व और जीवन सार्थक हैं। और कोई संस्कृति चाहे 

जिस ढंग से सोचती हो, भारतीय संस्कृति का मूलाधार सत्‌ तत्त्व ही है। 
यह विश्व भूत भौतिक सत्‌ रूप है । इसके भीतर देव की सत्ता अनुप्रविष्ट 
है, जिसके कारण विश्व और जोवन स्थायी मूल्य प्राप्त करते हैं । गीता सत्‌ 
तत्त्व का प्रतिपादक शास्त्र है। यदि विश्व को असत्‌ कहें तो जीवन की 
कोई समस्या ही नहीं है । एक ओर ब्रह्म हैं, पर उसके लिए न कोई समस्या 
पहले थी, न आज है, न होगी । दूरी ओर जड़ जगत्‌ है । उसकी भी कोई 
समस्या नहीं । मृत्यु के साथ सब समस्याएं समाप्त हो जाती हैं । जितनी 
समस्याएं हैं, वे अर्जुन रूपी नर के लिए हैं। ईश्वर और विश्व के बीच की 
और दोनों को जोड़नेवाली कड़ी नर है। भारतीय दृष्टि से ये दो सुत्र 
स्मरण रखने योग्य हैं; 





(१) ब्रह्म --ईश्वर =नारायण = कृषण चत्भगवान्‌ 

(२) जीव--मनुष्य =नर =अर्जुन =भगवान्‌ का अंश 

जीव की समस्याएं दो प्रकार की हैं--एक भगवान्‌ के साथ, दूसरी 
विश्व के साथ । नर और नारायण या मनुष्य और भगवान्‌ के बीच की 
समस्याओं के समाधान का उपाय ज्ञान है और मनुः और विश्व की जितनी 
समस्याएं हैं उनके समाधान का साधय कर्म हैं । दोनों ही मनुष्य के लिए 
आवश्यक हैँ, और दोनों के समाधान से ही मनुष्य का मन शान्ति या समन्वय 
प्राप्त करता है। यहां हम प्राचीन भारतीय शब्दावली का प्रयोग कर रहे 
हैं, क्योंकि वह स्पष्ट और सुनिश्चित है और उसके पीछे एक महान्‌ संस्कृति 
की अभिव्यंजना-शकिति है । हम चाहें तो ईश्वर के स्थान पर सत्य, न्याय, 
विश्वधर्म, आदि नए शब्दों का भी पयोग कर सकते हैं, किन्तु मूल बात में 
कोई अन्तर नहीं पड़ता। 





ब्रह्मविद्या और कमयोग का समन्वय 


ज्ञान और कमं इन दोनों के लिए ही गीता की पुष्पिका में दो महत्त्वपूर्ण 
शब्द आये हैं-'ब्रह्मविद्यायां योगशास्ते' | एक ओर ब्रह्मदिद्या या अध्यात्म- 
ज्ञान मानव के लिए अत्यंत आवश्यक है, दूसरी ओर योगशास्त्र अर्थात्‌ 
कर्मयोग भी उतना ही आवश्यक है। गीता ज्ञानरूपी समाधान की दृष्टि 

से ब्रह्म विद्या है, वही कर्मरूपी समाधान की दृष्टि से योगशास्त्र है । गीता में 
योग की दो परिभाषाएं हैं, एक ज्ञानयोग या बुद्धियोग है, दूसरा कर्मयोग 
या केवल 'योग' है । गीताकार ने दोनों की अलग-अलग परिभाषाएं दी हैं। 
ज्ञानयोग को समत्वयोग कहा है (समत्व योग उच्यते, २, ४८) । कर्म 
की दृष्टि से कर्मो में कौशल या प्रवीण युक्ति को योग कहा है (योग: कर्मसु 
कौशलम्‌, २,५०) । ये दोनों भले ही अलग जान पड़ें, पर गीता की दृष्टि 
में दोनों का समन्वय ही जीवन की पूर्णता के लिए आवश्यक है । 


उपनिषदों का सार गीता 


इस प्रकार गीता के पुष्पिका-वाक्य के दो प्रधान अंशों की सार्थकता पर 
हमने विचार किया । अब तीसरा अंश “श्रीमद्भगवद्गीतासु उपनिपत्सु' 
यह वाक्य है । ऊपर कहा गया है कि गीता नर के लिए नारायण की वाणी 
है । यदि स्वयं ईश्वर कुछ कहे या उपदेश करे, तो वह क्या भाषा होगी ? 
इसका उत्तर है कि वह गीत या कविता ही हो सकती है । ईश्वर की भाषा 
यह विश्व है, जिसके द्वारा और जिसके रूप में जो कुछ उसके पास कहने के 
लिए था वह सबकुछ उसने कह दिया है । अतएव वेदों में विश्व को 'देव- 
काव्य” कहा है, जिसकी भाषा और जिसके अर्थ कभी पुराने नहीं पड़ते । 
कविता वह है, जो वाह्य स्थूल वस्तु या शब्द के भीतर छिपे हुए अर्थ को 
प्रकट करती है। इसीलिए कवि को क्रान्तदर्शी कहते हैं। कवि अर्थ को 
देखता है । अर्थ ही ब्रह्म है, शब्द भौतिक विश्व है । शब्द अर्थ को प्रकट 
करनेवाला काव्य है। शब्द प्रकट है, अर्थ रहस्य है। इसीलिए अर्थ को 
“उपनिषद्‌! कहा है । यह गीता स्थूल दृष्टि से शब्दों में निबद्ध गीत या 
कविता है, किन्तु अर्थं की दृष्टि से यह महान्‌ रहस्य या उपनिषद्‌ है। जो 
गुह्य अर्थ है, वही अध्यात्म है । वह एक अनवूझ पहेली है। इसलिए उसे 
संप्रश्न भी कहते हैं। यह रहस्य ही ब्रह्म विद्या है। भारतीय संस्कृति ने 
आरंभ में ही इस ब्रह्म विद्या या रहस्य-ज्ञान को जिस वाङमय द्वारा प्रकट 
किया, उसी की संज्ञा वेद है । कालान्तर में वेद के ही ज्ञान को वेदारण्यक 
या उपनिषद्‌ या वेदान्त भी कहने लगे । ये सब शब्द साहित्य में प्रयुक्त 

हुए हैं। 'वेदान्तेषु यमाहुरेकपुरुषं व्याप्य स्थितं रोदसी' कालिदास के इस 
वाक्य में उपनिपदो की ही परम्परा को वेदान्त कहा है । त्रेह्वासूत तो साक्षात 
पतिषदों की अध्यात्मविद्या की ही व्याख्या करने के लिए है । इमी दृष्टि 
कोण से पुष्पिका में गीता के ज्ञान को उपनिषद्‌ कहा गया है । जो उपनिपदों 
का अथ है, वही गीता में है। उपनिषद्‌ गौएं हैं, गीता उनका अमृत दूध है। 
जंसा हम आगे देखेंगे, वेद और उपनिषदों की शब्दावली या भावों का 
हवाला देते हुए गीताकार ने अपने विचार प्रकट किये हैं। क्षर, अक्षर 
क्षेत्र, क्षेत्रज्ञ, ऊध्वं, अधः, अश्वत्थ आदि ऐसे ही शब्द हैं। जो गीता फो 
समझना चाहे, उसे वेद-विद्या तक पहुंचने के लिए अपने भन को तैयार 
रखना चाहिए | यदि यह ठीक है कि उपनिषदों की मलाई गीता में आई 
है तो जिस दूध की वह मलाई है, उससे परिचित होने के लिए भी हमारे 
मन में उमंग होनी चाहिए । गीता में जितना स्थान कर्म शास्त्र को है, उतना 
ही ब्रह्मविद्या को है। गीता के लिए ब्रह्म के बिना कर्म की कोई स्थिति 
नहीं । ब्रह्मशून्य लिये कर्म बंधन या केवल श्रम है । इस प्रकार गीता की 
पुष्पिका उसे समझने के तीन स्पष्ट सूत्र हमें देती है। पहला यह कि विश्व 
और मनुष्य दोनों का मूल एक सत्‌ तत्त्व है । दूसरा यह कि ज्ञान और कमं 
दोनों ही गीता के विषय हैं और दोनों ही मनुष्य के लिए आवश्यक हैं 
एवं तीसरा यह्‌ क्रि गीता का यह उपदेश ईश्वरीय ज्ञान या दिव्य ज्ञान के 
अनंत स्रोत वेदों और उपनिषदों का निचोड है। वेद और उपनिषद्‌ 
भारतीय अध्यात्मविद्या, ब्रह्मविद्या या सृष्टिविद्या के स्रोत हैं । इस क्षेत्र 
में प्राचीन भारत के मनी पियों ने जो सशक्त और उदात्त चितन किया था, 
उसका सार गीता है । किसी अन्य शास्त्र के खण्डन-मण्डन में गीता को 
रुचि नहीं। उसका उद्देश्य भारतीय ज्ञान का मथा हुआ मक्खन प्रस्तुत 
करना है। गीता की शैली और भाव दोनों मधुर रस से ओत-प्रोत हैं, अतः 
वह मानव के हृदय की निक्रटतम भाषा है । 


अ० २३] श्रीमद्भगवद्गीतापर्व १५३ 


दूसरा अध्याय--सांख्ययोग 


विषाद की चरम सीमा पर पहुंचे हुए अर्जुन के लिए ज्ञान और कर्म 
दोनों की ही णक्ति क्षीण हो चुकी थी । न वह इम योग्य रह गया था कि 
प्रवृत्ति मार्ग में लग सके और न निवृत्ति मार्ग को ही दृढता से ग्रहण करने 
की उसमें पात्रता उत्पन्न हुई थी । किन्तु अर्जुन ने जो कहा, उसमे प्रकट 
होता है कि वह अपने लिए निवृत्ति का मागं चुनना श्रेयस्फर मान रहा 
था । उसके तको में सार नहीं था, क्योंकि उनकी उसके जोवन के माथ 
असंगति थी । अतएव सर्वप्रथम आवश्यक था कि उसके उन हेत्वाभामों का 
कुहासा था आवरण दूर क्रिया जाय औरनिवृत्ति धर्म का जो सच्चा 
स्वरूप है, उसकी व्याख्या की जाय। यही गीता के दूसरे अध्याय के विषय 
हैं। 

सर्वप्रथम भगवान्‌ ने प्रज्ञादर्शन के दृष्टिकोण मे अर्जुन के विचारों की 
समीक्षा की । प्रज्ञा-दर्शन का आधार मनुष्य की वुद्धि या व्यवहार में काम 
आनेवाली समझदारी है। चाहे जैसी परिस्थिति हो, प्रज्ञा ही मनुष्य का 
सहारा है। हम पहले कह चुके हैं कि प्राचीन युग में प्रज्ञा-दर्शत नाम का 
एक विशेष दृष्टिकोण था, जिसकी विस्तृत व्याख्या उद्योग पर्व के अन्तर्गत 
विदुर-नीति में आ चुकी है । प्रज्ञा, पञ्जा, पण्डा, ये तीनों बुद्धि के पर्याय 
हैं। प्रज्ञावादी को लोक में पण्डित भी कहते थे । कृप्ण प्रज्ञावादी थे और 
अर्जन का भी दृष्टिकोण यही था। इस शास्त्र का दृष्टिकोण यह है कि 
जीवन, में मध्यमार्ग का आश्रय लिया जाय । इसके अनुसार अध्यात्म और 
जीवन, ये दोनों विरोधी तत्त्व नहीं । 


अध्यात्म और व्यवहार का मेल ही प्रज्ञा है 


इनका समन्वय या मेल करना संभव है और वही इष्ट है। प्रज्ञा 
दर्शन के अनुसार सोचते हुए अर्जुन को ऐसा जान पड़ा कि युद्ध करने 
की अपेक्षा युद्ध न करना बढकर है । जिन्होंने अबतक उसके अधिकारों 
का अपहरण किया था, उन्हें मारने की अपेक्षा भीख मांगकर खाना 

श्रेयस्कर ट्टै । इस प्रकार की थोथी विचारधारा को कृष्ण ने प्रज्ञावाद' * 
कहा है और उसकी हंसी उड़ाई है (२।११) । सर्वे प्रथम प्रज्ञावादी 
को यह ज्ञात होना चाहिए कि मृत्यु और जन्म दोनों अटल हैं। 
जन्म से हर्ष और मृत्यु से शोक करना घ्रज्ञादर्शन का अंग नहीं (गतासू- 
नगतासूंश्च नानुशोचन्ति पण्डिताः २।११, पण्डिताः =प्रज्ञावादिनः) | 
प्रज्ञादर्शन की सबसे करारी टक्कर भाग्यवादी दर्शन से थी, जिसे नियतिबाद 
या दैष्टिक (दिष्ट-भाग्य) मत भी कहते थे। वस्तुतः जन्म और मृत्यु 
दोनों टाले नहीं जा सकते वे समय से होकर ही रहते हैं। इस बात को 
्रज्ञावादी और नियतिवादी दोनों मानते थे, किन्तु दोनों के परिणाम भिन्न- 
भिन्न थे। नियतिवादी सोचता था कि जब भाग्य के विधान से सबको 
जीना और मरना है तो मनुष्य उसका हेतु क्यों बने ? वह अपने कमं से 
इसमें निमित्त क्यों वने ? अतएव शान्ति से रहना अच्छा | युद्ध आदि के 
बखेड़े में पड़ना ठीक नहीं । इसी को वे निवेद या वैराग्य कहते थे। शांति- 
पर्व १७१।२ के अनुसार नियतिवादी मत के पांच सिद्धांत थे--सवंसाम्य 
(सबको समान समझना, अर्थात्‌ कमं से उन्नति और ह्लास के सिद्धांत को 
न मानना), अनायास (हाथ-पँर हिलाकर श्रम न करना और अजगर 
की वृत्ति से जीवत बिताता), सत्यवाक्य, निवेद (वैराग्य लेकर कर्म के 
प्रति उदासीन रहना), अविवित्सा (जीवन की उपलब्धियों से अलग 
रहना) । भाग्यवादी 'मा कमं कार्षीः' 'मा कमे कार्षी रट कर शारीरिक 
आर वौद्धिक दोनों प्रकार के कर्मों का निराकरण करते थे और कहते थे 
कि इस प्रकार की निष्कर्म वृत्ति से ही सच्ची शान्ति प्राप्त हो सकती हैं। 
प्रज्ञावाद का लक्ष्य भी 'नैष्कम्यं' और शान्ति ही था, किन्तु वे दूसरे तर्क 
और दृष्टिकोण को स्वीकार करते थे। जब व्यक्ति का जीना और मरां 
किसी ध्रुव नियम के अधीन है, तो जो होकर रहेगा उसे टाला नहीं जा सकता, 
अतएव जो जिसका कतंव्य है, उससे मुंह मोड़ना उचित नहीं । दूसरा तथ्य 
यह कि जन्म और मरण के अटल विधान में उस प्रकार के शोक और मोह 
का कोई स्थान नहीं, जैसा भीष्म-द्रोण आदि की कल्पना से अर्जुन के मन में 
उत्पन्न हो गया था । ये ही युक्तियां कृषण ने सामने रखीं। अर्जुन ने जिस 
ढंग से सोचा था, वह प्रज्ञादशंन का आभास था, सत्य नहीं । भगवान्‌ ने 

जीवन और मरण के संबंध में परज्ञादर्शन के वास्तविक दृष्टिकोण को और 
अधिक पल्लवित करते हुए कहा कि मैं और तुम और ये सब योद्धा नित्य हैं 
अतएव सदा से हैं और सदा रहेंगे । कभी ऐसा न था, जब ये न रहे हों और 
कभी ऐसा नहीं होगा, जव ये न रहें । इनकी जन्म, वृद्धि और ह्लास के नियम 
को इस प्रकार काल के अधीन समझो, जैसे प्रत्येक के शरी र में कौमार्य, यौवन 
और जरा के वाद फिर नया शरीर आ जाता है(२।१२-१३)। स्पष्ट है कि 
यह वाकय आत्मा को नित्य सत्ता को मान कर कहा गया है, जो प्रज्ञादर्शन 
का अंग था। नियतिवादी दर्शन में आत्मा की सत्ता पर उतना बल न था, 
जितना भूतों के व्यवहार पर । जो व्यक्ति भूतों को अधिक महत्व देता है, 
वह संयोग-वियोग, सुख-दुःख इनसे बिचलित होता है ! अनात्मवादी बुद्ध 
ने भी इन तथ्यों पर अधिक ध्यान दिया था, किन्तु जो आत्मवादी नित्य 
आत्मा में विश्वास रखते हैं, उनके अनुसार सुख दो प्रकार का है--एक 
अमृत सुख और दूसरा मात्रा सुख । विषयों से संबंधित पांच तन्मात्राओं 
के फेर में पड़कर जो सुख-दुःख होते हैं, वे मात्रा सुख हैं, अनित्य हैं, आने 
और जानेवाले हैं । उन्हें सहना ही होगा। जो इनसे ऊपर उठता जाता है, 
वही धीर है । दुःख और सुख को एक समान मान केर जो आत्मा के अमृत 
सुख का उपभोग करता है, वही धीर या प्रज्ञाशाली है (सम दुःख सुखं धीरं 
सोऽमृतत्वाय कल्पते, २।१५) । यहां यह स्पष्ट है कि आत्मा का सुख अमृत 
सुख और इन्द्रियों का सुख मात्रा सुख है। पहला नित्य, दूसरा क्षणिक है । 


आत्मवाद और देहवाद 


जब भगवान्‌ ने अमृत सुख की ओर ध्यान दिलाया और इन्द्रिय सुख 

की अपेक्षा उसे श्रेयस्कर कहा तो उसी प्रसंग में यह भी आवश्यक हुआ कि 
आत्मा का निराकरण करके भौतिक देह को प्रधान माननेवाले दृष्टिकोण 
का भी खण्डन किया जाय । यहां प्रकट रूप से वे खण्डन की भाषा का प्रयोग 
नहीं करते, किन्तु नित्य आत्मा की सत्ता और स्वरूप के विषय में जिस 
रोचनात्मक शैली का उन्होंने प्रयोग किया है, वह अत्यंत आकर्षक है । वेद 
“से लेकर उपनिषदों तक जो अध्यात्म-विद्या की अप्रतिहत मान्यता थी 


किक”. 
१६२ भारत-सावित्नी [६. भीष्म पे 


अर्थात्‌ ब्रह्म तत्त्व या सत्‌ तत्त्व या आत्म तत्त्व में ध्रव विश्वास, वही सा 

रूप में गीता के इन श्लोकों में (२1१६-३० )आ गया है । यहां उन प्राचीन 
तत्त्वदाशियों का स्पष्ट उल्लेख आया है जो सद्सद्वाद की युवितयों से ब्रह्म 
की सत्ता के विषय में विचार करते थे। नासदीय सूक्त के सद्मदवाद 
दर्शन में उन्हीं की विचारधारा पाई जाती है। और भी ब्राह्माण तथा 
उपनिपदों में अनेक स्थानों पर इस प्रकार के दार्शनिक चितन का उल्लेख 
मिलता है। इसके अनुसार दो तत्त्व हैं। एक ब्रह्म, जिसे 'आभू' (ऋग्वेद 
१०।१२९।३) कहते थे--आ समन्तात्‌ भवतीति आभु, अर्थात्‌ जो सत्रतः 
परिपूर्ण, देश और काल में सर्वत्र व्यापनशील है, वह सत्तत्त्व आभू हैं। इसकी 
अपेक्षा विश्व 'अभ्व' कहा जाता है--भूत्वा न भवतीति अभ्वम्‌, अर्थात्‌ 
जो है, ऐसा जान पड़े, किन्तु फिर कुछ नहीं रहता। इसे ही वैदिक भाया में 
'तुच्छ्य' भी कहा गया है। तुच्छ्य याक्षुद्र ने उस विराट्‌ ब्रह्म की सत्ता 
को ढक रखा है (तुच्छेन आभु अपिहितम्‌, ऋग्वेद) । यही नित्य ब्रह्म 
और क्षणिक विश्व का संबंध है । गोता ने जिन सत्‌ और असत्‌ दो शब्दो 
का प्रयोग किया है, उनका संकेत ऊपर कहे हुए ब्रह्म और जगत्‌ के स्वरूप 
की ओर ही है। आभु कभी अभ्व नहीं हो सकता और अभ्व कभी आभु 
नहीं बन सकता। दोनों के स्वरूप और स्वभाव सर्वथा विभिन्न हैं । तन्वः 
दर्शी ऐसा निश्चित जान चुके हैं- (नासतो विद्यते भावो नाभावो विद्यते 
सतः। उभयोरपि दृष्टोन्तस्त्वनयोस्तत्त्वर्दाशभिः, २।१६) । उस नित्य सत्‌ 
तत्त्व को ही अविनाशी और अव्यय भी कहते हैं । वैदिक दर्शन के अनुसार 
तीन प्रकार के पुरुष कहे गये हैं । एक अब्यय, दूसरा अक्षर, तीसरा क्षर। 
अब्यय को ही अज भी कहते हैं। अक्षर और क्षर की व्याख्या स्वयं गीता 
में आगे कही गई है(१५।१६)। अज या अव्यय के लिए गीता में पुरुषोत्तम 
और परमात्मा शब्द भी प्रयुक्त हुए हैं (१५।१७-१८) । अध्यात्म भाषा 
की समद्धि इन नामों में प्रकट हुई है । जो अज है, वह नित्य है, शाश्वत हैं, 
पुराण है, अविनाशी है, अध्रमेय हैं । इस प्रकार को परिभाषाए गीता 

और उपचिषदो में समान रूप से मिलती हैं । इसे शरीर में रहने के कारण 
नित्य शरीरी (२।१८) या देही (२।३०) भी कहा गया है, जिमका 
तात्पर्य आत्मा से है। विराट पुरुष का शरीर यह विश्व है और व्यष्टि 

आत्मा का शरीर यह पंच भौतिक देह है । ब्रह्म के और आत्मा के शरीर की 
यह कल्पना विशुद्ध वैदिक है। वेदों में ब्रद्म की एक सांज्ञा पुरुष है, जैसा 
पुरुषसूकत में प्रसिद्ध है । उसकी व्युत्पत्ति करते हुए ब्राह्माण ग्रंथों में लिखा 
है कि वह ब्रह्म विश्व-रूपी पुर में निवास करने के कारण 'पुरिशय' कहलाता 
है और इस गुण के कारण उसे परोक्ष शैली या सांकेतिक भाषा में पुरुष 
कहते हैं (प्राण एप स पुरि शेते तं पुरि शेत इति पुरिशयं सन्तं प्राणं पुरुष 
इत्याचक्षते, गोपथ ब्रा» पूर्वभाग १।३६) | शरीर शब्द “थु विशरणे' 
धातु से बनता है, अर्थात्‌ यह शरीर पंचभूतो का समुदाय है, जो कुछ समय 
के लिए है, पर वे बिखर जाते हैं। इन पंचभूतों की विधृति अर्थात्‌ इन्हें 
एक्रत धारण करनेवाला जो तत्व है वही प्राण है, वहीँ देही, शरीरी और 
आत्मा है। 

वैदिक दर्शन के इस मूल तत्त्व को गीताकार ने बहुत ही उदात्त और 
स्पष्ट शब्दों में कहा है, “यह विश्व (इदं सवंम्‌) जिससे प्रकट हुआ है वह 
अविनाशी है, उस अव्यय का विनाश कभी संभव नहीं । देह का अंत होता 
है, किन्तु उसमें निवास करने वाले मात्मा का नहीं । आत्मा न कभी जन्म 
लेता है, न मरता है, क्योंकि वह अजन्मा, नित्य और शाश्वत है । यह आत्म- 
तत्त्व काल-परिच्छिन्न नहीं, सनातन है, यह स्थाणु और अचल है अर्थात्‌ 
देश और काल के वशीभूत नहीं होता । इसकी सत्ता सवंत्न है । यह अव्यक्त 
है। इसके कारण से व्यक्त भौतिक देह का अनुभव. होता है। देह विकारी 
है, यह स्वयं विक्रार-रहित है।”वैदिक दर्शन के इस प्राचीन और सर्वसम्मत 
सिद्धांत को अर्जुन के सामने रखकर कृषण ने उसकी युक्तियों का उत्तर 
दिया, “यदि आत्मा की नित्यता को तुम मानते हो तो हे अर्जुन ! यह 
स्पष्ट है कि न कोई किसी को मारता है, न कोई मरता है । शस्त्र जिसको 
काटते हैं, वह देह है, आत्मा पर आग, पानी ओरं हवा का असर नहीं होता । 
यह जो भौतिक देहों का बनना-बिगड़ना तुम देखते हो, यह तो ऐसा ही है 
जेसे पुराना वस्त्र छोड़कर नया पहन लेना (२।१६-२३)।' इस वैदिक मत 
के अतिरिक्त और भी कई मत अस्तित्व में आ चुके थे, जैसे भूतवाद ओर 
स्वभाववादे। ये जन्म और मृत्यु को तो मानते थे, किन्तु नित्य आत्मा को 
मंहीं । यहां गीताकार ने उनके मत का उल्लेख करते हुए भी अपनी ही 


किटेर. 
१६४ भारत-सावित्नी | ६. भीष्म प 


युक्ति का समर्थन किया है, “यदि तुम इसे नित्य (बार-बार) जन्म लेने 
और मरने वाला मान तो भी शोक करने का कारण नहीं (२।२६) । यह | 
क्षणिकवादी दृष्टिकोण था, जो जन्म एवं मृत्यु आदि सांसारिक घटनाओं | 
को स्वभाव से प्रवर्तित मानता था, ब्रह्म आदि कारणों की प्रेरणा से नहीं। 


आत्मा के विषय में प्राचीन मतवाद 


भगवान्‌ कृष्ण प्रज्ञावादी दर्शन के अनुयायी थे। ऊपर उन्होंने 

स्वभाववादी दार्शनिकों की उक्तियो का खण्डन किया है। इन्हीं से मिलता | 
जुलता दर्शन यद्च्छावाद था । उसके अनुयायी मानते थे कि विश्व कान 
कोई रचनेवाला है, न इसका कोई आदि है, न अन्त है, अर्थात्‌ यह जन्म 
और मृत्यु के किसी नियम से नियन्त्रित नहीं है। यह तो अपने आप ही | 
पड़ा है, न इसके आदि का ठिकाना है, न अन्त का। जो वीच में देख रहे ' 
हो, वही सबकुछ है । इस मत के उत्तर में कृष्ण का कहना है कि यदि इस 
मत को मान लिया जाय तो भी शोक करना ठीक नहीं । आत्मवादी लोग 
इसी युक्ति का अपने पक्ष में भी उपयोग करते थे | उनका कहना था कि 
आत्मा पहले भी अव्यक्त या अमूर्त था, और वाद में भी वह इसी स्थितिको हे 
प्राप्त हो जायगा । केवल बीच में ही शरीर के संयोग से वह मूत रूप में दिखाई 
पड़ता है। तो फिर ऐसी स्थिति में रोने-धोने से वया लाभ (२।२८) । 
वस्तुतः आत्मा के सच्चे स्वरूप के विषय में उस युग के तत्ववादियों के 
विभिन्न मतों का एक गड़बड़झाला-सा ही दीखता है। उसी का संकेत 
२।२९ श्लोक में है--कोई तो इस आत्मा के दर्शन को बड़ा अचरज मातते 
हैं, कोई दूसरे इसे बड़े अचरज-भरे शब्दों में इसका वर्णन करते हैं, और 
कोई जब इसे सुनते हैं तो बहुत अचरज में भर जाते हैं कि क्या ऐसा होता 
भी संभव है, अर्थात्‌ सुननेवालों को आत्मा के उन गुणों में विश्वास नहीं 
होता । वे नहीं मानते कि कोई ऐसी वस्तु भी संभव है जो आग, पानी ओर 
हवा से कटपिट न सके.। इस आश्‍चर्य-भरी शैली में आत्मा की चर्चा करने 
बालों में ऐसा कोई नहीं है, जो इसे ठीक तरह जानता हो । यहां स्वभाववाद 
नियतिवाद, भूतवाद आदि दर्शनों की आत्मा-संबंधी मान्यता पर गीताकार 


tener 

ने उपहासात्मक शैली में दु; प्रहार किया है। इसके अनन्तर पुनः वैदिक 
अध्यात्मदादी दृष्टि से कहा है कि शरीर में आया हुआ यह आत्मा (देही) 
नित्य है, कभी मर नहीं सकता । इसलिए कोई भी प्राणी शोक के योग्य 
नहीं है (२।३०) । उन पुराने दर्शनों में एक मत य दिट्ठ कुल या जाति 
पर आश्रित थी । उमे योनिवाद कहते थे । '्वेताइवतर' उपनिपद्‌ में उसका 
उल्लेख आया है--'काल: स्वभावो नियतिर्यदृच्छा भूतानि योनिः पुरुष 
इति चिन्त्यम्‌ (१।२) । शान्ति पर्व के मोक्ष धर्म पर्व में (अ० १७ पुना 
संस्करण) योनिवाद दर्शन के मतों का विस्तृत वर्णन है। वे लोग मानते 
थे कि मनुष्य के कर्म या जीवन का निर्णायक न भाग्य है, न पुरुषार्थ, बल्कि 
जिस कुल, जाति या योनि में उसका जन्म हुआ है वही सबकुछ है । योनि 
से ही स्वधर्मे या कर्तव्य का निर्णय हो जाता है । श्वूगाल को क्या करना है 
और मनुष्य को क्या करना है, यह तो उनकी योनि से ही निश्चित हो 
गया । उम ने भाग्य बदल सकता है, न कर्म । इस मत के मानने बाले: 
विशेषतः कुलीन ब्राह्मण, क्षत्रिय, वैश्य राजा आदि थे । इनका कहना था 
कि अपने-अपने चोले में सव मुखी रहते हैं, कोई इसे छोड़ना नहीं चाहता । 


"उसी से अधिकारों का निर्णय होता है। इस दृष्टि से कृष्ण ने कहा, 


“अर्जुन ? तुम क्षत्रिय की योनि में जन्मे हो, इसी से तुम्हारे स्वधर्म का 
निर्णय हो गया ।- उस धर्मे का पालन करो, उससे घवड़ाओ मत । क्षत्रिय 
को धर्मप्राप्त युद्ध से बढ़कार और क्या चाहिए (२।३१) ?. यदृच्छा या 
भाग्य से तुम्हारे लिए स्वर्ग का द्वार खूल गया है, ऐसा युद्ध तो किसी 
भाग्यशाली क्षत्रिय को ही मिलता है (२।३२) । कहीं इस धर्मयुद्ध के 
अवसर से चूक गये तो स्वधमं भी जायगा और पाप भी लगेगा । जन्म- 
जन्म के लिए लोग तुम्हें धिकक्ारेगे । युद्ध में मृत्यु से भागोगे तो निन्दाकूपी 
मृत्यु तुम्हें छोड़गी । जो आवरू वाला है, उसके लिए निन्दा मृत्यु से भी 
भारी है । महायोद्धा तो यही समझेंगे कि तुम भगोड़े हो । अबतक जो तुम्हें 
मानते रहे, वे ही हंसेंगे। तुम्हारे बैरी तुम्हारे लिए क्या-क्या कुवाच्य न 
कहेंगे ? वे कहेंगे, अरे, वह यही अर्जुन है, जो वृहन्तला बना था। यह यूद्ध 
क्या जाने ?' इससे बढ़कर तुम्हें दुःख वया होगा ! तुम्हारे जैसे शूर क्षत्रिय 
दो ही बात मानते हैं, मर गए तो स्वर्ग का राज्य भोगेंगे और जीत गये 

तो पृथ्वी का । इसलिए उठो और लड़ने के जिए कमर कसो (२।३३_ 
३७) ।” 

इसके बाद क्रप्ण न अगले शलोक में नियतिवा दियो के पांच सिद्धान्तो 
मं से समता सिद्धान्त का उपयोग करते हुये युद्ध के पक्षं में एक युक्ति दी, | 
सुख-दुःख, हानि-लाभ, जीत-हार, इनको एक-सा समझकर युद्ध करो ।' 
ऊपर के दृष्टिकोणों को यहा सांख्यों की बुद्धि या दृष्टि कहा है । इसका | 
तात्पर्यं यह है कि ये सब दृष्टियां प्रकृतिवादी दाशेनिकों को थी । पहले | 
पुएपवाद या आत्मवाद को दृष्टि से विचार किया, फिर केवल शरीर की | 
दृष्टि से । अब इन दोनों के समन्वय की दृष्टि से विचार करते हैं। बही | 
कर्मयोग की दृष्टि है । कर्मयोगी संसार के कर्म और आत्मा के धमं दोवों 
को साथ लेकर चलता है। उसके लिए ज्ञान और ब्यवहार में विरोध नहीं 
होता। वह आत्मा के ज्ञान को प्रत्यक्ष व्यवहार में उंड्ेलकर जीवन के भीतरी | 
और बाहरी दोनों रूपों को प्रकाश से भर देता है । कर्मयोग की बड़ाई यह _ 
हैं कि इस मागं में कर्म क पूरा हो जान या अधूरा रह जाने का झंश्ट नहीं 
है । जितना कर लिया जाय, वह अपने में पूणं है, क्योंकि कर्मयोगी को दृष्टि 
कर्म पर रहती है, कमं-फल पर नहीं । अतएव कर्मयोग में सदा ईश्वर फी 
सत्ता के बल का अनुभव होता है, अभाव विघ्न और निराशा का अनुभव 
नहीं होता । कर्मयोगी के सामने केवल एक दृष्टि रहती है, वह सुनिश्चित 
कमें की है । जो कमं फल को देखते हैं, उनकी बृद्धियां बेंट जाती हैं । 


मीमांसकों का कर्मवाद 

यहां गीताक्रार ने उन कामनाओं का वर्णन किया है, जिनके कारण 
लोगों में भांति-भांति के कर्म फलों के लिए कर्म करने की इच्छा होतीं 
है। यह दृष्टिकोण विशेषतः उस युग के यज्ञवादी मीमांसकों का था | 
पुत्रकाम्या इप्टि स सन्तान होगी, मित्रविन्दा इष्टि से मित्न-सुख मिलेगा, 
कारीरी इष्टि से अच्छी वृष्टि होगी । इस प्रकार के छोटे-बड़ सेकड़ों यन 
और उनके उतने ही फलों के भूलावे का एक जाल ही लोक में फल गर्या 
था । बड़े यज्ञों की कौन कहें, छटभइये देवताओं की पूजा की भी भरमार | 

हो गई थी । इस ही यहां वेदवाद अर्थात्‌ यज्ञवाद की फूली हुई वाणी 
कहा है | भोग और ऐश्वयं, धन और पद, यही इस दृष्टि के पलले रह गया 
था । स्वर्ग और नरक के बहुत से पचड़े उठ खड़े हुए थे। ऐसा कहने वाले 
मानन लगे थे कि इन थोथे कर्म-काण्ड के सिवा और कुछ है ही नहीं (नान्य 
दस्तीतिवादिनः २।४२) । जहां इस तरह का मत चल जाय वहां मन की 
शांति और एकाग्रता नहीं हो सकती । कृष्ण का कटाक्ष इस तरह कर्मकाण्ड 
से भरे हुए (क्रिया विशेष बहुल) वेदवाद पर है। 


वेद का ब्रह्मवाद 


वस्तुतः वेद का सिद्धान्त तो ब्रह्मवाद है। ‘ब्रह्म तद्वनम ब्रह्म उ वृक्ष आस 

यतो द्यावा पृथिवी निष्टतक्षुः । ब्रह्माध्यतिप्ठद्‌ भुवनानि धारयन' इत्यादि 
अनेक स्थानों में प्रतिपादित महान्‌ ब्रह्म सिद्धान्त ही वेदों का मूल अभिप्राय 
था । उसकी तो यहां भरपूर प्रशंसा ही की गई है । ब्रह्म-विज्ञानी व्यक्ति को 
ऐसा अनुभव होता है कि उसके चारों ओर ब्रह्मानन्द का समुद्र उमड़ रहा 
है। जव इस प्रकार का विज्ञान प्रत्यक्ष हो जाता है तव मनुष्य को स्थूल 
शब्दों मे रुचि नहीं रहती, उसका मन अनंत अर्थ के साथ जुड़ जाता है। 
थं अमृत है, शब्द मत्यं है । इसलिए ब्रह्म-विज्ञान प्राप्त कर लेने पर मन 
शब्दों की सीमा से बहुत ऊपर उठ जाता है । जिस समय चारों ओर से जल 
की बहित्रा आई हो, उस समय कुएं के सीमित जल की आवश्यकता न ही 
ती । ऐसी ही स्थिति उपनिपदों और वेदों में प्रतिपादित परम पुरुष के 
साक्षात्कार के समय हो जाती है। यही गीताकार का आशय है । सब वेदों से 
जानने योग्य जो ब्रह्म-तत्व है, वह प्रकृति से पृथक अध्यात्म पुरुप है। सत्व, रज, 
तम, इन तीन गुणों तक प्रकृति की सीमा है और इन्हीं गुणों तक वैदिक कर्म- 
काण्ड का फल है । ब्रह्म-विज्ञान या अध्यात्म, ज्ञान उससे ऊपर है । इसकी 
प्रशंसा तो गीता में अनेक प्रक्रार से की गई है । वस्तुतः गीता को ब्रह्मविद्या 
कहा गया है और तत्वतः वेदविद्या ब्रह्मविद्या ही है। यज्ञीय कर्मकाण्ड तक 
जो वेदों को इतिश्री कहते हैं, वे यथार्थ को नहीं जानते । उपनिपदों में वेदों 
का यही अर्थं साक्षात्‌ भरा हुआ है । उपतिपद्-रूपी गायों का अमृतरूपी 


| 

दूध ही गीता कान पन है। केवल ज्ञान अमृत है और केवल कर्म पानी है 
पानी और अमृत के मिलने से दूध वनता है। बही भानव का पोपक आहार 
वन सकता है। ज्ञान और कर्म दोनों का समन्वय ही गीता का कर्मयोग है। 
जव भगवान उस कर्मयोग की व्याख्या का आरम्भ करने लगे तो यह आवः 
श्यक हुआ कि कर्मकाण्ड की उलझनों से भरे हुए कर्मवाद का खण्डन किया 
जाय और कर्म के विषय में प्रज्ञावादी मानव की जो स्वच्छ दृष्टि होनी 
चाहिए, उसकी व्याख्या की जाय ।' कुर्वन्नेवेह कर्माणि, जिजीविषेच्छतं 
समा: इस मन्त्र का यह उद्देश्य नहीं कि कर्मकाण्ड की जटिलता में पडे हए 
जीवन के सो वर्ष बिताओ, बल्कि इसका आशय यह था कि आत्मा के दिव्य 
गुणों की और शरीर के गुणों की जितनी संभावनाएं हैं, उन्हें कर्मों के 
प्राप्त करते हुए दीर्घ आयुष्य का भोग करे । 


कर्मे योग-शास्त्र 

इसके अनन्तर भगवान्‌ उस कर्मयोग-शास्त्र की व्याख्या करने लगते 
हैं, जिसे प्रज्ञावादी दार्शनिकों ने वेद और जीवन दोनों के तत्वों का नि चोड 
लेकर सर्वथा नई दृष्टि से प्रतिपादित किया था। 

कर्मयोग-शास्त्र का निचोड गीता के एक श्लोक में आ गया है-- 
(कर्मण्येवाधिका रस्ते मा फलेपु कदाचन । मा कर्मफलहेतुर्भूमति संगोऽसत्व- 
कर्मणि २।४७) । कर्म पर ही तुम्हारा अधिकार है, कर्मफल पर नहीं । अत- 
एव तुम कमं के हेतु बन सकते हो, कर्मफल के हेतु नहीं बन सकते । तुम्हारी 
शक्ति की सीमा जिस कमं तक है, उसे कभी छोड़ कर बैठ रहने का भाव 
मन में मत लाओ । ऐसा करने से कर्म और कर्मफल दोनों तुम्हारे हाथ से 
निकल जायेंगे। 

कृष्ण के ये वाक्य कमेयोग-शास्त के मूल सूत्र हैं। इन्हीं की व्याख्या 
अनेक प्रकार से की गई है और कितनी ही अन्य युक्तियों से इसी तत्व का 
समर्थन किया गया है । कर्मयोग का मार्ग शरीर-यन्त्न से केबल बाहरी कर्म 
करना नहीं है। सच्चे कर्मयोग के लिए मन और बद्धि का संस्कार आव- 
एयक है। इसके लिए कृष्ण ने योग की दो परिभाषाएं बताई, “समव 

योग उच्यते” (२४८) “योगः कर्मगु-कौशलम्‌” (२।५०) । सच कहा 
जाय तो कर्म की अपेक्षा वृद्धि का सुधार अधिक महत्त्वपूर्ण है। कर्म में तो 

भी लिपटे हुए हैं, किन्तु कर्मयोगडाली बुद्धि के प्राप्त करने से ही कर्म का 
बंधन नहीं लगता । सिद्धि और असिद्धि, दोनों में एक समान रहने की जो 
गानसिक साधना [का नाम समत्वयोग है। यह बद्धियोग या अना- 
सक्तियोग बहुत ऊंची स्थिति है। इसकी तुलना में केवल कर्म वहत नीचे 
को वस्तु है। अनासक्त भाव से जो कर्म करना सीख लेता है वह्‌ इस पचड़े 
में नहीं पड़ता कि क्या करें, क्या न करें। उसके लिए तो प्राप्त कर्तव्य को 

च्छी तरह करना, यही कर्मयोग का स्वरूप है । दुछि में समत्व-भाव और 
कर्म करने की कुशल युक्ति, ये दोनों कर्भयोग-णास्त्र की दो आंखें हैं। जो 
चतुर हैं कमफल से अपना मन हटाये रहते हैं और इसी कारण कर्म 
करते हुए भी कर्मो में लिप्त न होकर मोक्ष के अधिकारी बनते हैं। ज्ञात 
होता है कि उस युग के शास्त्रों में सांख्यों के ज्ञा [मार्ग का और कर्म-संन्यास 
का एवं मीमांसकों तथा इतर शास्त्रों के कर्म-मार्य का बहुत ऊहा-पोह क्रिया 
गया था। उसे यहां मोह का दलदल कहा है। उन श्रुतियों के दोहरे तर्को 
से यह निर्णय करना कठिन था कि कौन-सा मार्ग ठीक है। कृष्ण के ही 
वाक्यों से ऐसा जान पड़ता है कि सांख्य के निवृत्तिमार्ग की शान्त और 
समत्व-स्थिति और कर्म वादियों के पुरुपार्थ, इन दोनों को लेकर वे एक नया 
सिद्धान्त सिखाना चाहते हैं । 



















द्वियोग और कर्मयोग का मेल 


८ के 


अर्जुन को यह सन्देह हुआ कि बुद्धियोग और कर्मयोग इन दोनों का 
मेल कंसे संभव है । जो समत्व-भाव में मन को डालेगा, वह कर्म कैसे कर 
सक्रता है ? यही उसका अगला प्रश्न है--समाधि या मन की एकाग्रता का 
जो अनुसरण करता है, जो सिद्धि-असिद्धि में समत्व रखता है, ऐसे स्थित- 
प्रज्ञ व्यक्ति की कर्म-क्षेत्र में उतरने पर क्या दशा होगी। उसके संभाषण 
और रहन-सहन की केसे पहचान की जायगी (२।५४) ? 

इस प्रश्न के उत्तर में कृष्ण ने स्थिर-बुद्धि की व्याख्या प्रायः निवृत्ति- 

मार्गी सांख्यवादियों के शब्दों में ही की है जो नैतिक और विराग साधना 
उम मार्ग में आवश्यक है, उससे कम मन की समाधि और संस्कार से 
कर्एदीगी का काम नहीं चल सकता । उसे भी दुःख और पख के प्रभाव से 
अपने मन को बचाना होगा। उसे भी राग, द्वप, भय आर क्राध दाइना 
होगा। उम भी शुभ और अशुभ दोनों के आ जाने परमन का एकसा 
रखना होगा । जैसे ज्ञानी विषयों से इन्द्रियों को सिकाइकर अपन वश म 
रखता है, ऐसा ही कर्मयोभियों के लिए भी आवश्यक यदि मनुष्य हठात्‌ 
उपवास आदि करे तो कुछ समय के लिए विषय छूट सकते हैं, पर मन स 
ब्रिपयों की लालसा तभी जायगी जब अन्तःकरण में आत्मा का प्रकाश 
भर जाय। 


अमिध्या का सिद्धान्त 


ज्ञात होता है कि प्रज्ञावादी दर्शन में सांख्य के समत्व-योग का ता 
सर्वाज में ग्रहण किया ही गया था, उसके साथ कर्मयो गियों न इन्द्रिय और 
विषयों को वश में रखने के सिद्धान्त की भी अपने ढग से व्याख्या का अर्थात्‌ 
विषयों का युक्त-आहार-विहार से भोग बुरा नहा, वह ता आवश्यक है, 
क्रिन्त विपयों का ध्यान या मन से उनकी लालसा करते रहता बुरा 
द्विपयों में डूबा हुआ वैसा मन इन्द्रियों को भी मर्यादा से बाहर खींच ले 
जाता है, जैसे हवा का झोंका डोंगी को पानी में डुबा दता है । 'सनत्यु: 
जातीय पर्व' में इसे अभिध्या का सिद्धान्त कहा गया 

ध्यापतो विपयान्प॑सः: सङ्गस्तेपृपजायते' आदि श्लोको में उसी का 
वर्णन है । विषयों के रस-पूर्वक ध्यान से उनमें आसक्ति हो जाती है । उससे 

या विवेक की हानि होतो है। उससे अपने स्वरूप और अपने कतव्य, 
दोनों का ध्यान नहीं रह जाता । यही स्मृति क्रा लोप हैं। उसस सब प्रकार 
की उच्च आध्यात्मिक बुद्धि अन्धकार में ढक जाती है और उसीसे व्यवित 
सर्वताश की दशा में पहुंच जाता है। इस कठोर स्थिति से बचन का एक 
ही उपाय है कि इन्द्रियों को आत्मा के वश में रखकर विषयों का सेवेचं 
किया जाय। 


न ----*------ 

ऊप्ण के मत में विषयों को छोड़ना इष्ट नहीं। उनके राग से ऊपर 

उठ जाना बुद्धि के प्रसाद का कारण है । 'आत्मवश्यता' यही कर्मयोगियों 
का सुत्न था । सुख और शान्ति सभी दर्शनवाले चाहते हैं, किन्तु इन्द्रिय और 
बिए इनके पारस्परिक संबंध को मर्यादित किये विना न शान्ति मिल 
सकी है, न मुख। अतएव जो भो दर्शन पहले हुए हों या आभि होनेवाले हों, 
उतर सव॒का एक ही सार समझ् में आता है, अर्थात्‌ विषयों के साथ इन्द्रिय 
संयम की स्थिति। स्थिर-प्रज्ञा की कसौटी इन्द्रियों को बश में रखना ही 
है। पद परिशापा सव देश और सब काल में मानवमाल्न के लिए सत्य है। 
इन्द्रियसंबम् को मानवीय प्रज्ञा का घनीभत सूत्र ही कहना चाह 

तस्माद्यस्य महाबाहो निगृहीतानि सर्वशः। 

इर्दरियाणी द्विया थेभ्यस्तस्य प्रज्ञा प्रतिष्ठिता ॥ (२।६८) 


प्रज्ञा का भर्थ 


सांख्य दर्शन में बुद्धि शब्द पारिभाषिक अर्थ में प्रचलित था। उसी के 
यावि प्रजा जब्द का प्रज्ञा-दर्शन में नवीन व्यापक अर्थ मान्य हआ । बद्धि 
शब्द को 'वा ज्यों का नया चला पहनाया गया । विदुरनीति की व्याख्या 
[का हे ।# जीवन के प्रति संतुलित समझदारी का दृष्टिक्रोण 
बिदुर प्रज्ञावादी थे । कृष्ण प्रज्ञावादी दर्शत के मद्दान उपदेष्टा 
ग सारा जीवन ही प्रज्ञावादी आचार का उदाहरण है। गीता उस 
'ण का महान्‌ है । प्रज्ञा शास्त्र को ही पाली में पञ्ञाया' और देश्य 
कृत सें 'पण्णा' या 'पण्डा' कहते थे। प्रज्ञावादी के लिए ही लोक में 
ण्उत' बहू नया शब्द चल गया। महाभारत के प्रज्ञावादी विदूर का जातकों 
बदुर पंडित कहा गया है । प्रतिष्ठितप्रज्ञ, स्थिरवुद्धि, स्थितधीः, स्थित- 
ज्ञ, ये नव शब्द एवः द्वी अर्थ को ओर संकेत करते हैं। गीताकार ने इन 
र अपनो स्वीकृति की छाप लगाते हुए इन्हें बैदिक ब्रह्मभाव या ब्राह्मी 
ति के साथ जोड़ दिया है । वसञिप्ठ शादि ऋषि और मनु आदि राजपियों 
का परम्परा के साथ गीताकारने प्रज्ञावादी कर्मयोग की परंपरा को जोड़ते 
इए विलक्षण समन्वय को प्रदर्शित किया है 

प्राचीन वैदिक युग में एक दर्शन अहोरात्रवाद था, जिसमें ज्योति और 
तम या दिन और रात के प्रतीक से सृष्टि की ब्याख्या की जाती थी। इसे 
ही कालवाद भी कहते थे । उसी शब्दावली का आश्रय लेते हुए यहां संयमी 
और असंग्रगी की व्याख्या की गई हे । इसके अनुसार अध्यात्म-तत्त्व दिन 
हैं और भौतिक जगत्‌ के विषय-भोग रात्ति हैं। प्रायः प्राणी अपने स्वभाव 
के अनुसार अध्यात्म-जगत्‌ में सोते रहते हैं, बह उतकी रात है, पर संयमी 
ब्रह्मां जागता है । विषयों के जगत्‌ में असंयगी बड़े चौकस रहते हैं। संयमी 
उसकी उपेक्षा करता है । निर्मम, निरहंकार आदि चित्त-वृत्तियों को अपना- 
क? इन्द्रिमसंयम के द्वारा जिस वृ्धियोग या प्रज्ञा को ज्ञानवादी प्राप्त क रते 
हैं, लड्डी कर्मयोग का भी लक्ष्य है । ब्राह्मी स्थिति या ब्रह्मनिर्वाण की प्राप्ति 
में <'तों एकमत हैं । इसके लिए एक दृष्टि इस अध्याय में रक्खी यई है 
अव उसकी अधिक व्याख्या तीसरे अध्याय में आती है! 

हम देख चुक हैं कि दूसरे अध्याय में जिसका नाम हो सांख्ययोग है, 
गीताकारने सांख्य मार्ग के वुद्धियोग की अनेक युक्तियों को खुले जी से 
अपनाया है, किन्तु कमो को छोड़ देने मं उन्हें अभिरुचि नहीं है, वरन्‌ 
उनका जो निजी दृष्टिकोण था, जिसे हमने लगभग उन्हीं के शब्दों में प्रज्ञा- 
दर्शन कहा है, उसके साथ या उसके घाट पर सांख्य्र के बुद्धि-योग की 
उक्तियों के दोधों का ऐसी बारीकी से मेल कराया गया है कि श्रोत्ता का 
मन आश्वस्त हो जाता है। जीवन में मन या बुद्धि की तैयारी के लिए जो 
सांख्यवादी कहते हैं, बही मांग तो प्रज्ञावाद की भी है । इतनी बात भूमिका 
के रूप में स्पष्ट कर लेने के वाद अब अगले अध्याय में गीताकार को खुल- 
कर बताना चाहिए था कि कर्मयोग का अपना स्वरूप क्या है। वम्तुत 
तीसरे अध्याय का यही विषय है, और इसी के अनुसार उसका नाम है 
“कमेयोग अध्याय" । ु ५ 

तीसरा अध्याय कर्मयोग 
अर्जुन का खरा प्रश्‍त 

इस अध्याय के पहले दो श्लोक बहुत चुभते हुए हैं। उनमें अर्जुन ने 
आलोचक के रूप में पहली ही बार कृष्ण से खरी-खरी वात की हैं, “अगर 
चुद्धि का मार्ग बढ़कर है तो स्पष्ट कहिए मैं उसे ही स्वीकार करूं । फिर क्यों 
मुझे बोर कमं के पचड़े में डालते हैं? आप की बात में कुछ ऐसा आधा 
तीतर आधा बटेर है कि मेरी साफ समझ में नहीं आता कि आपका 
अभिप्राय वया है । जो निश्चित एक मत हो, वही बताइए (३।१।२ ) । 
अर्जुन जानता था कि कृष्ण प्रज्ञावःदी हैं और प्रज्ञावार को कर्मवाद मान्य 
था। फिर कृष्ण ने सांख्य के बुद्धियोग इतना भारी बड़ा प्रज्ञा दर्शन के 
सिर पर क्‍यों रख दिया, इससे अर्जुन का क्षोभ स्वाभाविक था १ दूसरी ओर 
कृष्ण का पैतरा भी निपुणता से भरा हुआ है । पहले अध्याय में अर्जुन का 
मन विषाद की जिस अवस्था में पहुंच गया था, वही तो कर्म छोड़ देनेवाले 
सांख्य-मार्गियों की दृष्टि थी। एक प्रकार से अर्जुन पूरी तरह अनजान में 
ही उसी मार्ग का पक्का शिष्य वन गया था। पर ऊपर से उसे कृष्ण से 
यह भी कहा कि मैं आपका शिष्य हूं, मुझे उपदेश दीजिए । अतएव चतुर 
गुरु के रूप में कृष्ण ने वारीक मनोविज्ञान से काम लिया। उन्होंने चे सब 
बातें कह्‌ डालीं, जो अर्जुन के मन में पहले से भर गई थीं, अर्थात्‌ बुद्धि- 
योगवालों की सारी युक्तियो को गिना डाला और उनके जीवनदर्शन का 
पूरा चित्न ऐसे रोचनात्मक ढंग से खींचा कि स्वयं अर्जुन को भी पूछता पड़ा, 
“क्या सचमुच आपका भी यही अभिप्राय है।” लोकभाषा में कह सकते हैं 
कि कृष्ण ने उसका तो काम चलाया, पर माल अपना ही बेचा, अर्थात्‌ 
सांख्ययोग की बात करते हुए प्रज्ञादर्शन के रूप में कर्मयोग की भूमिका 
खड़ी कर दी । 


_ जिका 

सांख्य और योग की दो निष्ठाएं 
जव अजुन ने अपने प्रश्नों से कृष्ण को गाढ़े में उतार दिया तो यह 
अनिवार्यं हो गया कि स्पष्ट वात कही जाय। फिर भी उन्होंने सच्ची 
भागवती दृष्टि से सांख्य का निराकरण नहीं किया और कहा मैंने ही तो | 
पुराने समय से लोक में दो निष्ठा चलाई हैं। सांख्यों का बूद्धियोग और 
कर्मयोगियों का कर्मयोग दोनों का उपदेष्टा मैं ही हूं। प्राचीन धामिक 
मान्यता के अनुसार सांख्य के आचार्य कपिल और कर्मयोग के आचार्य 
हिरण्यगर्भ दोनों ही भगवान्‌ के अवतार हैं । जहां से ज्ञान की धारा बड़ी है, 
वहीं तो कमं के धारा का भी स्रोत है। निवृत्ति और प्रबृत्ति दोनों का ही 
मूल वेद है। ऐसा मनु ने भी कहा है। अंवश्य ही देवमार्गं और यतिमार्ग 
दोनों का उल्लेख ऋगवेद में है। वहां कहा है, “मुनिर्देवस्य देवस्य सौकृ- 
त्याय सखा हितः' (त्रटग्वेद, १०।१३६।४) । देवमाता अदिति के सात 
पुत्र सात आदित्य देवदा हैं और सात ही वातरशना मुनि हैं । दोनों में सख्य 
है, किन्तु देवता मुनिवृत्ति स्वीकार न करके मुनियों को ही सोकृत्य अर्थात्‌ 
प्राणात्मक कम या प्रवृत्ति के लिए सखा बनाते हैं। यही वैदिक कर्मयोग 
की दृष्टि थी, जिसके लिए भगवान्‌ ने आगे कहा है कि इस अव्यय योग 
को मैंने “विवस्वान्‌” से कहा था, और विवस्वान्‌ ने उसे मनु को सिखाया । 
मनु से यह परंपरा राजषियों को मिली । इस प्रकार भगवान्‌ का यह कहना 
सत्य है कि ब्रह्मवादी ज्ञानमार्ग ओर कर्मवाद दोनों की धारा एक ही मूल 
से निकलकर लोक में फैली । इसी बात को महाभारत ने यों कहा है कि 
बरह्मा ने सृष्टि की इच्छा से सनकादि सात मुनियों को बनाया, पर वे निवृत्ति- 
मार्गी हो गये। फिर उन्होंने दूसरे सात ऋषि बनाये, जिनसे प्रजाओं का 
कर्म चला । यही बात पुराणों ने कुछ दूसरे ढंग से कही है, अर्थात्‌ दक्ष 
प्रजापति ने पांचजनी नामक अपनी स्त्री में सहस्र पुत्र उत्पन्न किये। पर 
वे नारद के उपदेश से दिशाओं में चले गये, लोटे नहीं । तब वीरणी नामक 
स्त्री से उन्होंने साठ कन्याएं उत्पन्न कीं, जिनसे मंथुनी सृष्टि हुई और प्रवृत्ति 
मार्ग का क्रम चला । 
निवृत्ति ओर प्रवृत्ति का मूल एक होते हुए भी वैदिक दृष्टिकोण 

प्रवृत्ति-मूलक ही रहा । निवृत्ति से श्रमणमार्ग विकसित होता गया, और 
प्रवृत्ति से यज्ञमार्ग । कृष्ण ने यज्ञमार्ग की त्रुटियों की भी कड़ी आलोचना 
को । भोग, ऐश्वर्य, स्वर्ग आदि अनेक कामनाओं के प्रलोभन से होनेवाला 
कर्मकाण्ड सचमुच वेद के तत्त्वज्ञान का अपलाप था । उसके स्थान पर गीता 
में दो बातें हैं, एक तो यज्ञ की बहुत ही व्यापक और उदार नई व्याख्या 
और दूसरे कर्म शब्द की नई व्याख्या । जब यजुर्वेद के पहले मन्त्र के अनु- 
सार यज्ञ ही ध्रेप्ठकर कर्म माना जाता था तो उस यज्ञ मे पिण्ड और ब्रह्माण 
के सभी उत्तम कर्म सम्मिलित थे। कालान्तर में यज्ञ का यह प्रतीकात्पक ˆ 
आधार धुंश्रला पड गया । उसी की पुनः प्रतिष्ठा गीता में जिस नये ढग से बी 
गई है, वही गीताशास्त्र की अपूर्वेता है । समस्त जीवन ही कर्ममय है और 
फल-त्याग की बुद्धि ही कर्म का यज्ञात्मक रूप है । यही गीता के अमृत दूध 
का मथा हुआ मक्खन है | इस श्रेष्ठ ज्ञान की स्थापना के लिए भगवान्‌ 
ने जिन ग्रुक्तियों का आश्रय लिया, वे तीसरे अध्याय में क्रमशः आई 


ह्‌ । 








कर्म के पक्ष में युकितियां 

पहली वात तो यह है कि जो कर्म न करने की वात कहे, उससे पूछना 
चाहिए कि क्या कर्म से मुंह मोइकर पल भर के लिए भी कोई तुम जीवित 
रह सकते हो ? इसका उत्तर एकदम स्पष्ट और सुनिश्चित है (नहि कश्चि- 
तक्षणमपि जातु तिष्ठत्यकर्मकृत्‌ ३।५) । कर्म छोड़ बैठने से ही कोई निष्कर्म 
नहीं बन जाता और संन्यास ले लेने से ही सिद्धि मिल जाती हो, ऐसा भी 
हम नहीं देखते । दूसरे हरेक से बलपूर्वक कर्म करानेवाला तो प्रकृति का 
पहिया है । वह तीत गुणों की शक्ति से घूम रहा है । ऐसा कोई नहीं, जो 
जन्म लेकर उस पहिए पर न चढ़ा हो । यदि कोई यह समझता है कि मैंने 
उस पहिए को जीत लिया तो वह ढोंगी है। यह क्या बात हुई कि ऊपर से 
तो कर्मेन्द्रियों पर कन्‌टोप चढ़ा दिया, पर मन से विषयों को टटोलते रहे । 
इसके लिए स्वयं अपनी जांच करने से सचाई खुल जाती है। भला मानुष 
बह है जो और चाहे कुछ करे या न करे, पाखंड न करे, जो जेसा है वह 


किक 

अपने को वैसा ही प्रकट करे । मिथ्याचार जीवन का घोर शत्रु है। उससे 
मनुष्य ६! सारा व्यक्तित्व धुंवा बन जाता है । समस्या इन्द्रियों की बाहरी 
रोकथाम की नहीं, समस्या तो मन के सुधार की है । इन्द्रियों को मन से 
रोको और चाहे जितना कर्म करते रहो, तभी सच्चा असक्त बना जा 
सकेगा, यही कर्मयोग की विशेषता है! 

गीताकार की कमं के पक्ष भें तीसरी युक्ति नितान्त भौतिक और 
स्थूल है--शरी रयात्नापि च तेन प्रसिद्धयेदकमंण:” (३।८) प्रतिदिन का 
रहन-सहन और जीविका भी कर्म के बिना नहीं चल सकती । इससे अधिक 
दृढ़ उक्ति कर्म के पक्ष में आज भी देना संभव नहीं है। या तो मनुष्य स्वयं 
कर्म करे, या दूसरे के पसीने की कमाई से जीवित रहे, इन दोनों मार्गों 
में कोई समझौता है ही नहीं । 

जब कमे के बिना कोई सांस भी नहीं ले सकता तो दसों दिशाओं में 
चलने के लिए केवल कमं का ही मार्ग रह जाता है । यहां पश्न यह उठता 
है कि ऐसे कर्म में तो लोग रात-दिन लगे हैं। फिर नई बात आप क्‍या 
चाहते हैं ? इसके उत्तर में कहा गया है कि केवल कर्म करना पर्याप्त नहीं, 
यद्यपि कुछ न करते से उतना भी अच्छा है, पर सच्चा कर्म वह है, जो यज्ञ 
की भावना से किया जाय । उसके अनुसार सारा जीवन ही यज्ञ बन जाता 
है। यज्ञ वह है, जिसमें कुछ त्याग किया जाय, कर्मरूपी यज्ञ में कर्म के फल 
का त्याग ही उसे पूर्ण करता है। कर्म को छोड़ बैठने से तो उस यज्ञ का 
स्वरूप ही बिगड़ जाता है । यज्ञार्थ कर्म कहें या निष्क्राम कर्म, एक ही बात 
है । क्मेफल के त्याग से ही कर्म का यज्ञीय रूप बनता है, फिर ऐसा भी नहीं 
कहा गया कि जब कमं का फल मिलने लगेगा तो उसे न लेने का ही आग्रह 
बना रहेगा । सच तो यह है कि फल की आसक्ति का त्याग ही इस सारी 
युत्रित का सार है । अतएव उत्तम कर्म वह होगा, जिसमें फल की सिद्धि 
ओर असिद्धि का प्रश्न समभाव में रक्खा जाय । और दूसरी ओर 
कर्म करने का जितना कौशल है, उसकी पूरी चतुरता से काम किया 
जाय। यह भारी बात है और इसका अर्थ यह है कि मनुष्य में मन, प्राण, 
और शरीर की जितनी शक्ति है, उसकी भरपूर मात्रा कमं में उंडेल देनी 
चाहिए। इस युक्ति से बढ़कर कमं की और युक्ति समझ में नहीं आती । 

यही कर्मयोग-शास्त्र की भित्ति है । यज्ञार्थ कर्म करो या मुक्तसंग होकर 
कम करो, यही इसका सार है। 


यज्ञ और गीता में उसका नया उच्च अर्थ 

यज्ञ कोई साधारण वस्तु नहीं । वह तो प्रजाओं के जीवन में पिरोया 
हुआ सूत्र है । क्या कोई यज्ञ से भाग सकता है ? विशवनिर्माता ने यज्ञ हो 
प्रजाओं को बनाया है, अतएव प्रत्येक जीवन यज्ञ का ही रूप है । प्रजापति 
ने स्वयं अपनी आहुति डाली तो यह विश्वरूपी सर्वहुत यज्ञ चला और चल 
रहा है। मनुष्य भी जिस काम में अपनी सर्वाहुति नहीं देता वह काम यश्च 
का रूप नहीं ग्रहण कर पाता । यज्ञ की यह विराट व्याख्या ठेठ वैदिक थी । 
वहां सैकड़ों प्रकार से विश्व की रचना को, जिसमें मानव का जन्म भी 
शामिल है, यज्ञ कहा गया है । वह विश्वकर्मा प्रजापति समस्त भूवनों की 
आहुति इस यज्ञ में डाल रहा है और इसके ऋषि होता और पिता के रूप 
में इसे अपना आशीर्वाद दे रहा है । बह इससे अपने लिए कुछ नहीं चाहता; 
केवल यज्ञ की पूर्ति चाहक्म है। कर्मयोग-णास्त्र की ऐसी उदात्त व्याख्या 
गीता से पूर्व किसी अन्य शास्त्न में देखने-सुनने में नहीं आती । वेदों में इस 
विश्व यज्ञ को प्रजापति काँ 'कामप्र यज्ञ कहा गया है, अर्थात्‌ जो ईश्वर 
की इच्छ है,,वही इस विश्वयज्ञ में मिली हुई है । दोनों एक-दूसरे से अलग 
नहीं हँ । यज्ञ से अतिरिक्त और किसी वस्तु के लिए और किसी फल के 


` लिए इच्छा व्याप्त नहीं होती । यज्ञ स्वयं अपने में पूर्ण है, ऐसे ही यज्ञात्मक 


कर्म भी 1 'एष वः अस्तु इष्टकामध्षुक्‌', इन शब्दों का संकेत भी इसी ओर 
है। विश्‍व की शक्तियों के साथ, जिन्हें देव कहा गया है, अपने आपको 
जोड़ना यज्ञ की व्याख्या वेद और गीता दोनों को मान्य है | यज्ञ तो जीवन 


“की चक्रात्मक प्रवृत्ति है ।डूस़के द्वारा व्यष्टि और समष्टि दोनों का समन्वय 


किया जाता है | जो व्यक्ति केवल अपने लिए खाता-कमाता है, उसे स्पष्ट 


` शब्दों में चोर कहा गया: हैं, क्योंकि उस मनुष्य का जीवन यज्ञात्मक नहीं 


है समाज और विश्व के एक अंग के रूप में जीवित रहना यज्ञ है। 
प्रश्‍न यह है कि कर्मयोग-शास्त्र की मीमांसा की भूमिका के रूप 


. जा 

भगवान्‌ ने यज्ञ की यह नई व्याख्या क्यों आवश्यक समझी ? इसका उत्तर 
यह है कि उस युग में यज्ञ ही श्रेष्ठतम कर्म माना जाता था। कर्म और थज्ञ 
दोनों एक-दूसरे के पर्याय हो गये थे । “यज्ञः कर्मसमुद्भवः” (३।१४) यह [ 
परिभाषा गीता ने स्वयं दी है। कर्मयोग का सच्चा अर्थे बताने के लिए यह 
आवश्यक था कि स्वर्गादि की अनेक कामनाओं से यज्ञ करने के पक्षपाती 
एवं कर्मफल को ही सबकुछ माननेत्राले दृष्टिकोण से लोगों को मुकत किया 
जाय । इसे ही पहले कुछ उपहासात्मक शब्दों में वेदवाद कहा जा चुका है। 
कृष्ण ने यज्ञ की जो नई व्याख्या वहां दी है, उससे तो समस्त जीवन हो 
प्रजापति के यज्ञ से उत्पन्न हुआ है। हम सब उस यज्ञ के अंग हैं। जैसे कर्म 
आवश्यक है, वैसे यज्ञ भी । आगे और भी स्पष्ट शब्दों में कहेंगे कि ब्रह्मा के 
विश्वरूपी विराट मुख में अनेक प्रकार के यज्ञ भिन्न-भिन्न क्षेत्रों में भरे हुए 
'हैं। उनमें भी द्रव्यमय यज्ञ से ज्ञानयज्ञ अधिक महत्त्वपूर्ण हैं। ज्ञान-यज्ञ से 
तात्पर्यं पोथीपत्वा बांच लेना नहीं, किन्तु उस समत्वबुद्धि की उपलब्धि है, 
- जो सच्चे कर्मयोग की आत्मा है। इसके अनन्तर बाह्य कमेप्रवृत्ति और 
आत्मज्ञान-विषयक प्र _त्ति का समन्वय बताते हुए कहा गया है कि यदि 
आत्मा के लक्ष्य से जीवन में प्रवृत्त हुआ जाय तभी कर्म और अकर्म दोनों 
में समत्वबुद्धि की प्राप्ति संभव है । मुकुतसंग होकर किया हुआ कर्म, कमं 
न करते के ही तुल्य होता है। क्॑म-फलौं की लालसा का परित्याग करने 
के लिए आत्मतृप्त होना आवश्यक है । एक प्रकार से आत्माराम और 
आत्मतृप्त वाली युक्ति का स्वारस्य कर्मयोग के समर्थन में ही है । 


आत्मज्ञान और कमं दोनों की साधना 


आत्मा और कमं दोनों को कंसे साधा जाय, इसका दृष्टान्त रार्जाष 
जनक के जीवन से दिया गया है, जो शरीर के सब व्यवहारो को साधते हुए . 
भी पूर्ण वेराग्य में मन को लीन रखते थे । ज्ञान और कर्म के मेल से जनक 
का जीवन बना था । ब्राह्मण तो ब्रह्मज्ञानी प्रसिद्ध ही थे, किन्तु क्षत्रियों ने भी 
ब्राह्मणों की परंपरा को जिस प्रकार पूरी तरह आत्मसात्‌ करके विकसित 
और लोकोपयोगी बनाया, वह जनक आदि राजषियो के जीवन से प्रकट 

होता है। मनु, इक्ष्वाकू अम्बरीप, रघु, राम आदि चत्रवर्ती कर्मयोग के 
आदशं थे। उनके उदात्त चरित्र दृष्टान्त रूप से लोक में फैले हए थे । दसी 
कोटि में उपनिषदों के अश्वपति केकेय और प्रवहण जैवलि भी आते हुँ। 
बह्मज्ञानी याज्ञवल्कय के मित्र और शिष्य विदेह जनक का चरित्र भी जैसा 
उपनिषदों में है, कमंयोग के उक्त आदेश की ओर ही संकेत करता है। 
“मिथिला राजधानी जल जाय तो मैं अउनी हानि नहीं समझता, अथवा 
मेरा दाहिना अंग जल जाय तो बाएं अंग में व्यथा नहीं होती,” इस प्रकार 
की दृढ़ चित्तवृत्ति ही वृद्धियोग है, जिसे गीता में समत्वयोग कहा गया है । 
अतएव न केवल ज्ञान और कर्मे के उत्तम आदर्श की प्राप्ति के लिए कर्म 
आवश्यक है, किन्तु लोकसंग्रह की दृष्टि से भी कर्म ही एकमात्र मार्ग है। 
“लोक संग्रहमेवापिः संपश्यन्‌ कर्तुमह॑सि” (३।२०) । लोक की यह रीति 
है कि महाजन या बड़े आदमी जैसा करते हैं, छोटे भी उसी मार्ग पर चलते 
हैं। इस दृष्टान्त को भगवान्‌ स्वयं अपने ही ऊपर डालकर बात को और 
ऊचे धणतल पर उठा ले जाते हैं -- “हे अर्जुन, मैं ईश्वर हूं, मुझे कुछ करना 
या पाना शेष नहीं है, फिर भी मैंने कम का मार्ग अपनाया है, जिससे लोक 
की रीति न विगड़ने पावे (३।२२, २३, २४, ३1२५) ।” मूर्ख और पन्डित 
दोनों को ही कर्म करना है। एक कर्मफल के फांसे में बंधा रहता है, दूसरा 
उससे मुक्त रहता है। जीवन की इस युक्ति को जब चाहे, देखा जा सकता 
है। चतुर व्यक्ति को इतना और चाहिए कि जो कमं में आसक भी हैं, 
उन सामान्य व्यक्तियों को ज्ञान की ऊंची बातें बधारकर दुविधा में न 
~ डालें । 

कर्मो में असंगभाव की प्राप्ति के लिए अहंकार का हटना आवश्यक 
है । यह तभी होगा, जव मनुष्य यह समझे कि कर्ता मैं नहीं हूं । सब कर्म 
प्रकृति से उत्पन्न होने वाले सत्त्व, रज, तम नामक तीन गुणों के फल हैँ। 
प्रकृति अर्थात्‌ जगत का यही स्वभाव है। मनुष्य योग दे तो भी जगत 
चलेगा, और योग न दे तो भी वह रुकेगा नहीं । ऐसा समझ लिया जाय 
तो अपने आपको कर्ता मानने का भ्रम हट जायगा । कर्मयोग की इस 
आस्था को भगवान्‌ ने अपना मत कहा है, अर्थात्‌ यही वह॒ कर्मयोग है, जो 
मीता का प्रतिपाद्य है। जो इस पर चलते हैं, वे बुद्धिमान व्यक्ति पूरा 


तै " 

अध्यात्म फल पाते हैं । जो कर्म से भागते हैं उनसे भी गुणों का चाबुक कर्म 
करा ही लेगा । पर जीवन का जो उच्च निर्मल पक्ष है, उससे वे वंचित रह्‌ 
| जायेंगे । सब प्राणी स्वभाव के अनुसार वतते हैं, वल प्रयोग से कुछ लाभ 
नहीं । “प्रकृति यान्ति भूतानि निग्रहः कि करिष्यति” ( ३।३३ )। अध्यात्म, 
मनोविज्ञान और व्यवहार, इन तीनों का यही सारभूत सूत्र है । इस मागं 
के दो नियम हैं, एक तो स्वभाव से ही इन्द्रियों की प्रवृत्ति विषयों की ओर 
हैं, यह जानकर उन्हें ढीला नहीं छोड़ देना है, बल्कि धीरे-धीरे उन्हें संयम 
के मार्ग पर लाना है। दूसरी बात लोक-संग्रह वाले के लिए कर्म और भ्री 
आवश्यक है, अर्थात्‌ अपने स्वभादवश जिसको जो कर्म प्राप्त हुआ है, वही 
उसका स्वधमं है । उसी का पालन आवश्यक है। चलने के मार्ग अनेक हो 
सकते हैं, पर चलना किसी एक से ही पड़ेगा । जो जिस पर चल रहा ह, 
ही उसका मार्ग है । एक को बुरा, दूसरे को अच्छा समझ कर जो माग 
बदलता रहता है वह गन्तव्य स्थान की ओर प्रगति नहीं कर सकता । जिसे 
कर्म करना है, उसे अपने कर्म के प्रति ऐसी दृढ़ आस्था और पूज्य बुद्धि 
अपनानी होगी--“श्रेयान्स्वधर्मो -विगुणः परधर्मात्स्वनुष्ठितात्‌ । स्वधमं 
निधनं श्रे यः परधर्मोभयावहः (३1३५) । 


कर्मो के दो भेद : पाप और पुण्य 

यहाँ जब अच्छे-बुरे स्वभाव या कर्म का प्रश्‍न आया तो अर्जुन को संदेह 
हुआ कि कर्मो में पाप और पुण्य का कारण क्या है? कौन ऐसी शक्ति है 
जो मनुष्य को भलाई से बुराई की ओर खींच ले जाती है । इस प्रशन का 
एकदम सीधा और स्पष्ट उत्तर कृष्ण ने दिया--हरएक के स्वभाव में जो 
रजोगूण का अंश है वह काम या क्रोध के रूप में उभर आता हूँ और पाप 
की ओर ले जाता है। यह शत्रु साथ लगा हुआ है। यह एक आग हैं, जो 
सदा धधकती रहती है । दूसरे के कहने से इसका वोध उतना नहीं होता 
जितना स्वयं सोचने से । ज्ञानी के ज्ञान को भी काम और क्रोध का धुँवा 
ढक लेता है । बुद्धिवादी सांख्य ओर कमवादी योगी, दोनों के लिए इस 
शत्रु का भय एक जैसा है। दोनों के लिए मुख्य समस्या कर्म छोड़ने यात 

छोड़ने की नहीं है, किन्तु काम ओर क्रोध को जीतकर वश में करने की 
है । पांच कर्मेर्द्रयां, पांच ज्ञानेस्द्रियां, पांच विषय, पांच भूत, मन और 
बुद्धि इतना काम और क्रोध का क्षेत्र है। सर्वत्र इसको शुद्धि का उपाय 
करना चाहिए । अतएव गीताकार की दृष्टि में इर्द्रिय-संयम उच्च जीवन 
की सीढ़ी का पहला डंडा है। उस पर पैर रक्खे बिना कोई ऊपर नहीं 
चढ़ सकता । 

इसी प्रसंग में शरीर के विभिन्‍न कोषों के तारतम्य की ओर ध्यान 
देलाया गया है। कठोपनिषद्‌ में भी यह प्रसंग आता है। यदि हम 
वास्तविक दृष्टि से देखें तो सबसे स्थूल पांभूतों का बना हुआ शरीर है 
उमे भूतात्मा कहते हैं। उसके ऊपर ज्ञान और कर्म की इन्द्रियां हैं। उस 
प्राणात्मा कहते हैं। इन्द्रियों का नियामक मन है। यह इन्द्रियानुगामी 
मन प्रज्ञानात्मा कहा जादा है। यही मन जब आत्मकेन्द्रानुगामी भौर 
विषग्रों से विशुद्ध होता है तो उसे बुद्धि या विज्ञानात्मा कहते हैं। उससे 
भी ऊपर पुरुप या हृद्देश म रहनेवाला आत्मा है। वह सबके ऊपर है। 
सब उसके अनुशासन में रहते हैं। आत्मा की ही प्रेरणा या शक्ति से सर्व- 
प्रथम अपने को वश में करता चाहिए। वैसा कर लेने पर बुद्धि, मन, 
इद्द्रियां और विषय सबमें संयम का भाव व्याप्त हो जाता है (३।४२- 
४३) । 


चौथा अध्याय : ज्ञान, कर्म, सन्यास 
कर्मयोग की पुरानी परम्परा 


तीसरे अध्याय में जिस कर्मयोग-शास्त्न की नई व्याख्या अर्जुन को 
बताई गई है उसे ही चौथे अध्याय में मानवीय सृष्टि के आरंभ से चली 
आती हुई कहा गया है । विवस्वान्‌ सूर्य की संज्ञा है। सूर्य को ब्राह्मण 
ग्रन्थों में त्रयी विद्या कहा है । त्रयी का तात्पर्य त्विकभाव से है। उसी का 
एक रूप ज्ञान, कर्म और भक्ति है । सूर्य में ये तीनों हैं सूर्य विश्व का 
नियामक है। उसी की परम्परा विवस्वान्‌ के पुत्र मनु को प्राप्त होती है 

और मनु से वह समस्त मानवों में आई है । प्रत्येक राष्ट्र का अधिपति राजा 

जो मानवों को धर्म-पथ में चलप्ता है, वह मनु प्रजापति के अंश मे निमित 
होता है । इस प्रकार ज्ञान और कर्म की परम्परा का अध्यात्म-सूत्र सवंत्र 
व्याप्त है । इम परम्परा का मूल स्रोत स्वयं ईश्वर है। इस पर अर्जुन को 
जो शंका हुई, वह आजकल की ऐतिहासिक शंका है । उसने पूछा, “हे करण ! 
आपका जन्म पीछे हुआ, विवस्वान्‌ आपसे बहुत पहले हुए, फिर यह कंसे 
संभव्र है कि आपने विवस्वान्‌ को योग सिखाया ?” वस्तुतः इन प्रश्नों में 
कोई सार नहीं है कृष्ण ने जो उत्तर दिया, वह मानव की सत्ता को देश- 
काल के चौखटे से ऊपर मानकर चलता है--“'मेरा जो दिव्य ईश्वरीय रूप 
है वह तो सदा से है। उसी भाव से मैं सबका उपदेष्टा हूं । ईश्वर के अवतार 
- और मानव के जन्म अनगिनत हैं । मानव को इतिहास द्वारा इन सवका 
ज्ञान नहीं हो पाता। अतएव इस प्रकार के अध्यात्म-विचार में ज्ञान की 
नित्यता| मुख्य है, भौतिक शरीर का आगे-पीछे जन्म लेना महत्व नहीं 
रखता । प्रत्येक मानव, जिसके हृदय में ज्ञान और कमं का यह दिव्य भाव 
उत्पन्न होता है, वह ईश्वर-भवत और देव-स रीखा होता है । 





ईश्वर का अवतार 


ईश्वर अनन्मा और अव्यय है। वह प्रकृति का अधिष्ठाता या स्वामी 
है और स्वयं अपनी माया से अनेक योनियों में जन्म लेता है। यही चंतन्य 
तत्व का भौतिक धरातल पर आविर्भाव है। आत्मा का शरीर में आना, 
इससे बढ़कर ओर कोई रहस्य संसार में नहीं है । इसके चाहे जितने कारण 
कहे सुने जायं, सब अपर्याप्त रहते हैं। सबके अंत में ईश्वर की इच्छा, माया, 
क्रीड़ा या लीला ही एकमात्र कारण बचता है, जो तक से अतीत है । शरीर 
में आत्मा का आना, यही जन्म है। किन्तु जब किसी शरीर में ईश्वर की 
विशेष शक्ति प्रकट होती है, भारतीय परिभाषा में उसे ईश्वर की विभुति 
कहते हैं। इस प्रकार की कुछ विभ्षुतियां नवें अध्याय में हैं और उन 
विशेष गणना दसवें अध्याय में की गई है। यह विभूतियोग भागवतों को 
बहुत प्रिय था । अनेक प्रकार से गिनती करने के बाद भी सर्वोपरि सिद्धांत 
यही है कि जहां विशेष शक्ति, सौन्दर्य या ज्ञान का आविर्भाव हो वह सव 





rr 3 रन 


अ० २६] ५४. श्रीमद्भगवद्गीतापवे १५३ 


ही भगवान्‌ के तेज से उत्पन्त हुआ माना जायगा, अर्थात्‌ वह ईश्वर का 
अवतार ही हैं। इस प्रकार के अवतारों की संख्या नहीं, “संभवामि युगे 
युगे” यही ठीक है । पर इन सवका उद्देश्य समान होता है, अर्थात्‌ अधर्म का 
नाश और धर्म की रक्षा, अथवा दुष्टों का विनाश और साधुओं का उपकार। 
धर्म की प्रतिष्ठा के विना समाज का घूपता हुआ चक्र सकुशल नहीं रह 
सकता । इसलिए दैवी शक्ति, आसुरी शक्ति के परःभव के लिए प्रकट होती 
रहती है । भारतीय दृष्टिकोण मानवीय और अतिमानवीय दोनों इतिहासो 
की इसी दृष्टि से व्याख्या करता है । भगवान्‌ का अवतार भागवत धर्म की 
भित्ति है। उसी का गीताकार ने अत्यन्त हृदयग्राही शब्दों में वर्णन किया 
ठः 

“यदायदा हि धमंस्य ग्लानिभंवति भारत। 

अभ्यृत्थानमधर्मस्य तदात्मानं सृजाम्यहम्‌ ॥ ४।७ 

परिद्राणाय साधूनां विनाशा च दुष्कृताम्‌। 

धमंसंस्थापनार्थाय संभवामि युगे युगे”॥ ४।८ 

चौथे अध्याय का नाम ज्ञान-कर्म-संन्यासयोग है । इसका मुख्य तत्त्व 
उस प्रकार के आदर्श व्यक्ति की व्याख्या करना है, जिसमें ज्ञान का अभ्युदय 
हो और जो अनामक्तिमय कर्मयोग के मार्ग का भी अनुयायी हो । गीता के 
कुछ हस्तलेखों में इस अध्याय को ब्रह्मा यज्ञ या ब्रह्मार्पण योग भी कहा है अथवा 
कहीं-कहीं विवस्वान्‌-नानयोग छो नाम आया है। इन सवका लक्ष्य ज्ञान 
और कर्म के समन्वय में है. अर्थात्‌ कर्मयोग से कर्मफल का त्याग करने 
वाला औरज्ञानयाग मे ज्ञानी की बुद्धि का आश्रय लेने वाला, ऐसा व्यक्ति 
ही लोकोद्धार में समर्थ होता है। 


पांचवां अध्याय : कमे-संन्यासयोग 
पांचत्रें अध्याय क्रा नाम कर्म-संन्यासयोग है । इसमें अर्जुन ने सीधा 
प्रशन किया है कि ज्ञान और कर्म में कौन-सा मार्ग ठीक है । कृष्ण का उत्तर 
भी इतना ही निश्चित और स्पष्ट है--कमों का संन्यास और कर्मयोग 
दोनों हितकारी हैं और संसार के वन्धन से मुक्त कराने वाले हैं; किन्तु 

कर्मेसंन्यास से कर्मयोग अधिक श्रेष्ठ है। सांख्य और योग दोनों निष्ठाएं 
पुरानी हैं, प्राचीन काल से चली आई हैं, इन्हें अलग मानकर ज्ञगड़ा करना 
मूर्खता है । पहले इन्हें एक समान आदर की दृष्टि से देखते थे। यदि एक 
मार्ग पर भी ठीक प्रकार से चला जाय तो वही फल मिलता है, जो दूसरे 
का है । मृत्यु के वाद सांख्य मार्गी जो ऊंचा स्थान प्राप्त करते हैं, वही कर्म- 
योगियों को मिलता है । इसलिए इन दोनों को समान समझने वाली दृष्टि 
समीचीन है 

गीता का यह मत इतना प्रबल और समर्थ है कि किसी के लिए सन्देह 
का स्थान नहीं । फिर भी आश्चयं है कि ज्ञन और कर्म का विवाद शास्त्र: 
जीवियों में चरम सीमा पर पहुंचा हुआ है । 





कर्मयोगी का लक्षण 


इस समन्वय के मूल में कृष्ण ने कितने ही कारण भी बताये हैं। जो 

कर्मयोगी संयमी नहीं है, वह संन्यासी के समान ही योग से युक्त होकर ब्रह्म 
की प्राप्ति कर मकता है । योग-युक्त की पहचान यह है क्रि उसका मन 
शुद्ध होता है, वह इन्द्रियों को अपने वश में रखता है और उसका अन्त?" 
करण संयम में स्थिर रहता है। वह सब प्राणियों को अपने ही समान देखता 
है। कर्म के प्रति उसकी भावना निर्भीक रहती है। वह ज॑से कुछ करता 
हुआ भी अपने को कुछ करने वाला नहीं मानता | दूसरी बात यह है कि 
जितने इन्द्रिय-व्यापार हैं, वे कर्मयोगी के लिए बिल्कुल स्वाभाविक बन जातें 
हैं। इन्द्रियां आवश्यकता के अनुसार अपने-अपने विषयों में जाती हैं, पर 
कर्मयोगी का मन विषयों में आसक्त नहीं होता । आत्म-शुद्धि की यह युवित 
जो प्राप्त कर लेता है, वही योगी है। योगी को ही कर्म-शान्ति मिलती है, फल 
के पीछे जाने वाले को नहीं । सत्य वात यह है कि यहां ईश्वर ने किसी को 
न कर्ता बनाया है ओर न कर्मो का विधान किया है और न कर्म के फल में 
रुचि का ही उपदेश दिया है । ये तीनों बातें मनुष्य के लिए स्वभाव से ही 
हो रही हैं, अतएव उसी भावना से उन्हें होने देना चाहिए 

कर्मयोगी के लिए भी ज्ञान की महिमा है । ज्ञान का अर्थ है मनसूशत्ति- 


ns मा 


अ० २७] ५४. धीमदूभगबद्गीतापर्व १८५ 


का अधिकतम विकास । जब मन में सच्चा ज्ञान उत्पन्न होता है तो जैसे 
इन्द्रियों के मार्ग में उज्ज्वल प्रकाश भर जाता है ! ज्ञान की स्थिति में मनुष्य 
के मन में मवक्रे प्रति और प्रत्येक स्थिति में समता और सन्तुलन की शक्ति 
प्राप्त होती है । उसकी स्थिर बुद्धि में न हर्ष होता है, न बिपाद । वह अक्षय 
सुख या उच्च आनन्द के स्रोत से जुड़ जाता है। बाहरी भोगों में उसे सुख 
हीं मिलता । वह यह जान लेता है कि जितने विपय हैं, वे सब दुःख के देने 
वाले हूँ। काम और क्रोध मनुष्य के लिए सबसे अधिक टुखदायी हैँ । अतएव 
सच्चे ज्ञान की कसौटी यही है कि मनुष्य इसी शरीर के रहते काम और 
क्रोध को पूरी तरह अपने बस में कर ले। जो इस प्रकार अन्तर की ज्योति 
से और अन्तःकरण के मुख से युक्त हो जाता है, वह कर्मयोगी ब्रह्म-तुल्य 
बन जाता है और जो ब्रह्म का सुख है वह उसे प्राप्त होता है । जिन ऋषियों 
ने अपने पाप या मल को क्षीण कर दिया, उन्होंने अवश्य ही इस प्रकार का 
ब्रह्म-युख पाया था। काम और क्रोध से नितान्त रहित हो जाने पर ही इस 
प्रकार के अमृत-आनन्द का अनुभव किया जा सकता है। उस समय यह 
प्रतीति होती है, मानो ब्रह्म का आनन्द अपने चारों ओर भरा हुआ है । 
इस प्रकार की आनन्दमयी स्थिति प्राप्त करने के लिए कुछ लोग 
प्राणायाम और योग को भी साधन मानते थे। भगवान्‌ ने उसका भी 
समर्थन क्रिया है (५।२७), किन्तु मुख्य वात इन्द्रिय, मन, बुद्धि का संयम 
तथा काम और क्रोध से मुक्‍त होना ही है। 


छठा अध्याय : ध्यानयोग 


छठे अध्याय की संज्ञा ध्यानयोग, अध्यात्मयोग, आत्मसंयमयोग, 
संन्यास वोग आदि उस्तलिखित प्रतियो में पाई जाती हैं । इसमें मन को एकाग्र 
करने के लिए ध्यान, धारणा एवं योग-साधन का उल्लेख किया गया हैँ। 
नको एकाग्र करके, पवित्र स्थान में सुकुमारआसनपरबँठ कर, मेरुदण्ड 
ग्रीवा और मस्तक को सीध में रखते हुए नासाग्र दृष्टि से जो योग-सा' 
करता है, उसे शान्ति ऑर सिद्धि मिलती है । इस प्रकार का क्रियात्मक योग 
जो आसन, प्राणायाम, धारणा और ध्यान की युक्ति को स्वीकार करके 

किया जाता है, वह अवश्य ही फलदायी है । भारतवर्ष में यह सनातनी 
योग-विद्या पूवे काल से चली आई है और गीता में इसे पुरी तरह स्वीकृत 
किया गया है । वस्तुतः सांख्य-माग से ज्ञान-साधन करने वाले अथवा कर्भ- 
क्षेत्र में रहकर कमं करने वाले दोनों प्रकार के व्यक्तियों के लिए योग की 
आवश्यकता है, क्योंकि इससे उत्तम प्रकार के स्वास्थ्य और मनोबल दोनों 
की प्राप्ति होती है। 


योग की बुद्धिगम्य परिभाषा 


कृष्ण ने योग की परिभाषा प्रज्ञा-दर्शन के आधार पर इस प्रकार की : 
योग न कोई 'चमत्कार है और न शरीर को त्रास या पीड़ा पहुंचाना ही 
योग है। जो बहुत खाता है, वह योगी नहीं । जो बिल्कुल नहीं खाता, बह्‌ 
भी योगी नहीं। जो बहुत सोता है, वह भी योगी नहीं। जो जागता ही 
रहता है, वह भी योगी नहीं । तब प्रशत है कि योगी कौन है ? इसका उत्तर 
है कि जो अपने आहार और विहार में सन्तुलित है जो अपनी कर्म-चेष्टाओं 
में अति नहीं करता, जो सोने और जागने में नियम का पालन करता है, 
उसी का योग-साधन ठीक है (६1१६, १७) । योग-साधना में मुख्य बात 
चित्त का नियमन है । जैसे वायुविहीत स्थान में रखा हुआ दीपक एकटक 
हो जाता है, वसे ही योगी का चित्त विषयों की वायु से विचलित नहीं होता। 
चित्त का निरोध, यही योग की सेवा का फल है । उस स्थिति में व्यक्ति को 
न वियोग का दुःख होता है, न संयोग का सुख। सबका सार यह है कि 
योगी बनने के लिए मन को वश में करना आवश्यक है । 

इस पर अर्जुन को शंका हुई कि कर्म-कषत् में रहते हुए मत को किस 
प्रकार शान्त बनाया जा सकता है। उसने स्पष्ट युक्ति से यही प्रश्न किया 
आपका बताया हुआ योग सफल नहीं हो रुकदा, क्योंकि चंचल मन कभी 
स्थिर नहीं होता । यह इन्द्रियों को मथ डालता है। मन क! रोकना ऐसा है, 
जैसे हवा को बांधना । 

इस पर कृष्ण ने अर्जुन का खण्डन नहीं किया । उन्होंने यही कहा कि 
तुम ठोक कहते हो । निःसन्दैह मन बहुत चंचल है और वश में नहीं आता। 

फिर भी उसे वश में लाने के लिए दो मागं हैं, एक अभ्यास और दूसरा 
बँराग्य। यदि इन दो उपायों से मन को वश में नहीं लाया जाय तो योग 


कभी नहीं मिल सकता, पर इन उपायों से अवश्य ही मन को वश में किया 
जा सकता है। 


योग से चूक का डर 


भगवान्‌ का इतना निश्चित उत्तर पाकर भी अर्जुन को एक नया संशय 
उत्पन्न हो गया--यदि योग के लिए प्रयत्न किया जाय और वह सफल न 
हुआ तो क्या स्थिति होगी ? कहीं ऐसा तो नहीं कि संसार का सुख भी 
छूटे और ब्रह्म का सुख भी न मिले ? यह वही बात है, जिसे लोक में कहा 
जाता है कि 'दुविधा में दोनों गए माया मिली न राम ।' 

इस प्रकार के संशयवाद का समाधान कृष्ण के पास क्या हो सकता 
था? उन्होंने अपनी संकल्पशक्ति को प्रकट करते हुए यही कहा- है अर्जुन, 
जो कल्याण का मार्ग है उस पर चलकर मनुष्य की दुर्गति नहीं होती । इस 
मार्ग में जो जितना प्राप्त कर ले, उतना ही उसके लिए अच्छा है । जो इस 
अध्यात्म-पथ को स्वीकार करता है, पर एक जन्म में उसे पूरा नहीं कर 
पाता, बह फिर अगले जन्म में ऐसी परिस्थितियों के बीच जन्म लेता है कि 
जहां उसे कल्याण-मागं को पूरा करने की अनुकूलता और सहायता मिलती 
है। हो सकता है कि बह योगियों के कुल में ही जन्म ले ले, यद्यपि ऐसा 
संयोग दुलभ ही है; किन्तु निश्चित है कि पूर्व जन्म की उपाजित बुद्धि भौर 
संस्कार उसे अगले जन्म में प्राप्त होते हैं। उसका वह्‌ पहला संस्कार उसे 
फिर कल्याण-साधन की ओर खींच ले जाता है। है अर्जुन, चाहे जितना 
पढ़ो-लिखो, उसकी तुलना में सच्चे योग-मार्ग की थोड़ी-सी जिज्ञासा भी 
अधिक मूल्यवान है । इस प्रकार अनेक जन्मों में चित्त के मल का शोधन 
करते हुए, इन्द्रियों को वश में करते हुए, कल्याण-पथ पर साधनापूर्वंक 
चलते हुए, मनुष्य अन्त में सिद्धि प्राप्त करता ही है । तप, ज्ञात और कमं 
इन सबकी तुलना में योग सर्वोत्तम है । इसलिए योगी वतना उचित है और 
उसके साथ ईश्वर की श्रद्धा अत्यन्त आवश्यक है। 


म. 

सातवां अध्याय : ज्ञान-विज्ञानयोग 


सातवें अध्याय की संज्ञा ज्ञान-विज्ञानयोग है। एक से नाना भाव की 
प्राप्ति विज्ञान है । भनेक से एक की ओर जाना ज्ञान कहलाता हैं। ये दो 
प्रकार की दृष्टियां हैं। बिज्ञान-दृष्टि रचना की प्रक्रिया है, इसे संचर भी 
कहा जाता है। पन-दृण्टि से प्रलय या मूल स्रोत की ओर लक्ष्य होता है 
और नानात्व में व्याप्त एकता बा अनुभव किया जाता है । इसे प्रतिसंचर 
भी कहते हैं। विज्ञान की दृष्टि अत्यन्त प्राचीन और बैदिक दृष्टि है । एक 
मूल स्रोत से यह विविध सृष्टि किस प्रकार उत्पन्न हुई, इसकी गहरी 
छान-वीन प्राचीन भारतीय दर्शन और धर्म-ग्रन्थों में पाई जाती है। 





परा और अपरा प्रकृति का भेद और स्वरूप 


` कुष्ण ने विज्ञान की सुष्टि-प्रक्रिया को बहुत ही थोड़े शब्दों में, किन्तु 
सुनिश्चित, स्पष्ट रीति से समझाया है। इस सारे विश्व में तीन प्रकार की 
रचना है : 
(१) अपरा प्रकृति 
(२) परा प्रकृति 
(३) ईश्वर 
इनमें जो अपरा प्रकृति है, वह भौतिक एवं जड़ है। उसके ऊपर परा 
प्रकृति की सज्ञा जीव है, जो चेतन है, किन्तु उसे अपरा प्रकृति रूप शरीर 
का आश्रय लेना पड़ता है। अतएव जीवको शरीरी कहा जाता है। इत 
दोनों से ऊपर ईश्वर तत्त्व है। वस्तुतः ईश्वर का ही अंश जीव है जो 
अपरा प्रकृति या भूतों के धरातल पर (अवतरित) होता है। 
प्रश्न यह है कि परा और अपरा प्रकृति का स्वरूप क्या है ? इसे गीता 
के ये दो श्लोक स्पष्ट रीति से बताते हैँ: 
भूमिरापोऽनलो वायुः खं मनो बुद्धिरेव च। 
अहंकार इतीयं मे भिन्ना प्रकृतिरष्टधा ॥ ४॥ 

अपरेय मितत्वन्यां प्रकृति विद्धि मे पराम्‌ । 
जोवभूतां महाबाहो यथेदं धार्यते जगत्‌ ॥ ५॥ 
यह विषय अन्यत्न पुराणों में भी बहुत बार आया है, उसे इस प्रकार 
समज्ञा जा सकता है। यदि हम विश्व की विवेचना करें तो सदसे पहेले 
स्थूल पंचभूत दिखाई पड़ते हैं, जिन्हें पंच तत्त्व भी कहा जाता है। इत पंच 
तत्त्रों से सूक्ष्म मन है । उससे सूक्ष्म अहंकार है। कहीं-कहीं अहंकार और 
मन को एक ही तत्त्व के दो रूप मानते हैं। अहंकार से सूक्ष्म बुद्धि है । बुद्धि 
को महत्तत्व भी कहा जाता है। महत्तत्त्व से सूक्ष्म स्वयं प्रकृति है, जिमे 
अव्यक्त या प्रधान भी कहते हैं। प्रकृति स्वयं जब अव्यक्त अवस्था में 
हती है तब उसके तीन गुण साम्य अवस्था में रहते हैं । जब सत्त्व ओर तम 
इन दोनों में रजोगुण लीन रहता है और अपना विशेष प्रभाव प्रकट नहीं 
करता तो बह गुणों की साम्य अवस्था कहलाती है। तव प्रकृति अव्यक्त 
दशा में रहती है; किन्तु जव रजोगुण या गति तत्व प्रबल हो उठता है तब 
प्रकृति में महत्तत्व अहंकार और पंचभूतों का क्रमशः विकास हो जाता 
है। प्रकृति की इस व्यक्त दशा को 'ख्याति' भी कहा जाता हैं, क्योंकि इसमें 
समस्त रचना प्रकट-भाव में आ जाती है। 
महत्तत्त्व और अहंकार का भेद भो स्पष्ट रूप से समझ लेना चाहिए। 
समष्टि को महत्तत्त्व कहते हैं और व्यष्टि को मन या अहंकार कहा जाता 
अंग्रेजी शब्दों में महत्तत्व या समष्टि को युनिवर्सल और अहं या व्यष्टि 
को इन्डिवीज॑अल कह सकते हैं। समष्टि-भाव से जब शक्ति किसी बिन्दु 
पर अभिव्यक्त होती है, उसे ही मत या अहंकार कहते हैं। वही केन्द्र में 
ई चेतना जीव कहलाता है। 
सष्टि-रचंना के लिए यही प्रकृति पहले एक पुतला तैयार करती है । 
उसमें पांच भत, मन और अहंकार एवं बुद्धि ये आठ तत्त्व पृथक्‌-पृथक्‌ 
रहते हैं, किन्तु यह प्रकृति तत्त्व अचेतन और जड़ हैं, इनको एक में मिलाने 
जाला चेतन तत्त्व जीव है, जो जड़ की अपेक्षा निश्चय ही ऊंची सत्ता रखता 
इसलिए केबल जड़ प्रकृति को अपरा और उसके ऊपर प्रतिष्ठित चेत- 
नात्मक जीव को परा कहा गया है। अपरा प्रकृति और परा प्रकृति के 
दो नाम और भी हैं। अपरा या भौतिक प्रकृति को क्षर और परा प्रकृति 


~ 

को अक्षर कहा जाता है। भूतों की संज्ञा क्षर और कूटस्थ जीव की संज्ञा 
अक्षर है, जैसा कि गीता में आगे चलकर कहा है: 
क्षरः सर्वाणि भूतानि कूटस्थोऽक्षर उच्यते । 
(गोता १५।१६) 


ज्ञान और विज्ञान 


जब तत्त्वों का विचार प्रकृति की ओर से किया जाता है तव अपरा 
और परा इन संज्ञाओं का व्यत्रहार करते हैं। जब पुरुष की ओर से तत्वों 
का विचार किया जाता है तो'परा प्रकृति को अक्षर पुरुष और अपरा 
प्रकृति को क्षर पुरुष कहा जाता है । इत दोनों पुरुषों से ऊपर ओर इनका 
नियामक अव्यय पुरुष है। उसे गीता में पुरुषोत्तम कहा है। उसे ही अज 
भी कहते हैं। जीव की समस्या यही है कि वह प्रकृति के प्रलोभनों से ऊपर | 
उठकर अव्यय पुरुष या पुरुषोत्तम ईश्वर का अनुभव करे । प्रकृति की संज्ञा | 
और व्यवस्था को पहचानना इसका नाम विज्ञान है और प्रकृति से अपर । 
उठकर ईश्वर को पहचानना, यही ज्ञान की दृष्टि है। इस अध्याय के 
आरंभ में भगवान्‌ ने अर्जुन से यही कहा फि मैं तुम्हें विज्ञान की दृष्टि और 
ज्ञान की दृष्टि दोनों बताता हूं, क्योंकि दोनों को जान लेने पर ही व्यक्ति 
की जानकारी परिपूर्ण बनती है । ज्ञान और विज्ञान दोनों को मिलाकर जो 
नई बुद्धि उत्पन्न होती है, उसे ही कृत्स्न-ज्ञान कहा जाता है । कोई मनुष्य 
केवल विज्ञान में रुचि रखते हैं ओर यथासम्भव सूक्ष्म रीति से प्रकृति की 
रचना पर विचार करते हैं। कोई ऐसे होते हैं, जो प्रकृति की उपेक्षा करते हैं 
औरके वल चैतन्य तत्त्व ईश्वर में ही रुचि लेते हैं। पहले प्रकार के व्यक्तियों 
को कर्ममागी और दूसरे प्रकार के व्यक्तियों को ज्ञानमार्गी कहा जाता 
है, किन्तु अपने आप में ये दोनों ही अधूरे हैं। इन्हें पूरा बनाने के लिए 
दोनों के गुणों को मिलाना आवश्यक है। गीता के उपदेश का यही मर्म 
है। ऊपर जिसे अपरा प्रकृति कहा है, वह एक पुतला है, जिसे शरीर कहा 
जाता है। इस शरीर में जो पंच भूत हैं, वे अपनी शक्ति से पंचीकरण- 
प्रक्रिया के द्वारा रूप, रस, गन्ध, शब्द, स्पशे इन पांच तन्मात्राओं को और 

इनको अनुभव करने के लिए पांच ज्ञानेन्द्रियों और पांच कर्मेन्द्रियों को 
विकसित'कर लेते हैं । इन बीसों के बिना शरीर का पूरा विकास नहीं होता । 
दसों इन्द्रियों के ऊपर जो शक्ति उन्हें नियमित या अनुशासित करती है, वही 
मन है । उसे इन्द्रियानुगामी मन भी कहा जाता है। किसी भी इन्द्रिय का 
सम्बन्ध मन से ट्ट जाय तो बह इन्द्रिय अपना काम नहीं कर सकती । उसी 
मन .का और ऊंचा रूप अहं या व्यष्टि की चेतना है, जो एक-एक शरीर में 
प्रकट हो रही है । जितने शरीर हैं, उतने ही अहं हैं। प्रत्येक अहं भी पृथक्‌- 
पृथक्‌ जीव या शरीरी हैं। उसे ही शरीर की गति या चैँदन्य-शक्ति के रूप 
में हम दूसरों में देखते और अपने में अनुभव करते हैं। अब एक उस प्रकार 
की समष्टि की कल्पना करनी पड़ती है, जो इन पृथक्‌-पृथक्‌ व्यष्टियों या 
जीव-रूप चैतन्य-केन्द्रों का स्रोत है, उसे ही महत्तत्त्व कहते हैं। इन शब्द 
का अर्थ स्वयं प्रकट है : जो महत्‌ है वही समष्टि है। 

महान्‌ या समष्टि को वैदिक भाषा में महिमा, परमेष्ठि या विराज्‌ 
भी कहा जाता है। जब विराज्‌ या महत्तत्व के भीतर परम पुरुष ईश्वर 
का सृष्टि-संकल्प प्रकट होता है तो उसी संक्रल्प को काम या मन कहते हैं 
और बह अनेक व्यक्तिगत केन्द्रों के रूप में प्रादुर्भूत होता है। एक-एक 
ब्रह्माण्ड या जगत्‌ उसी का एक-एक केन्द्र है । इसी प्रकार प्रत्येक व्यक्ति 
या प्राणी भी उसी महत्‌ तत्त्व का व्यष्टि भाव में आया हुआ रूप है । 


ईशवर-तत्व को व्याख्या 


संक्षेप में अपरा और परा प्रकृति का उपदेश करके कृष्ण ईश्वर तत्त्व 
की व्याख्या करने लगते हैं। यहां जैसा अन्यव्र भी है। उन्होंने अपने आपको 
और ईश्वर को अज्ञेय माना है और इसीलिए कहा है कि मैं अनेक रूपों में 
सर्वत्न व्याप्त हुं और यह सारा विश्व मुझमें ऐसा पिरोया हुआ है, जैसे 
बहुत से मत के एक धागे में पिरोये रहते हैं मुझसे परे ओर कुछ नहीं है। 
मैं ही संसार की उत्पत्ति और प्रलय का स्थान हूं। पृथ्वी की गन्ध और 
अग्नि का मैं तेज ही हूं। सब भूतों ओर प्राणियों का सनातन बीज मैं हूं। 
जीवन या प्राण या जीवरूपी चेतना मैं हूं। जड़ प्रकृति में जो सत्त्व, रज, 

तम नामक्र तीन गुण हैं, वे सव मेरे ही कारण हैं। वे मुझसे उत्पन्न होते हैं, 
मैं उनसे नहीं । इन तीन गुणों से मिलकर बनी हुई जो प्रकृति है, वह मेरी 
दिव्य माया है, उससे पार पाना कठिन है । पर यदि स 
य तो वह मेरे निकट पहुंच जाता है । प्रकृति के भेदों से अपर उठकर 
उनमें व्याप्त ईश्वर तत्त्व को जानना, यही तो ज्ञान है। सबकुछ ईश्वर 
का ही रूप है, ऐसा मानने वाला ज्ञानी महात्मा दुर्लभ है । 
यहां लोग भेद-दृष्टि-स्वीकार करके अनेक देवताओं को पूजने लगते 
हैं (७४२०) । वह भी ठीक है, क्योंकि मैं नहीं चाहा कि उस प्रकार की 
भरेदमथी श्रद्धा को विचलित करूं । पर उस पूजा-श्द्धा का फल सीमित है। 
कुछ काल के लिए ही मन को प्रभावित करता है । देवों को पूजने वाल 
उन-उन देवों को ही प्राप्त करते हैं, पर उनसे ऊपर उठकर जो इश्वर की 
उपासना करता है, उसे हीं ईश्वर का रुच्चा ज्ञान मिलता है ! मैं तो अब्यय 
और अव्यक्त हूं । मुझे अलग-अलग देंवों:के रूप में प्रकट हुआ मानता ऊंची 
समझदारी नहीं | ईश्वर को जीवों के वर्तमान, भूत आर भावपष्य सव जन्मौं 
[पता है; पर अनादि अनन्त ईश्वर को कौन जानता है ? 
जरा-मरण से छटने के लिए ईश्वर को जानना ही एकमात्र साधन ह 
इसके लिए कई बातों को स्पष्ट अलग-अलग जानना चाहिए । वे छह वात 
इस प्रकार हैं: ब्रह्म, अध्यात्म, कर्म, अधिभूत, अधिदेव आर अधियज्ञ | 















आठवां अध्याय : अक्षर-ब्रह्मायोग.: अर्जुन के छह प्रश्न 


आठवें अध्याय का नाम अक्षर-ब्ह्मुयोग है । उसका आरम्भ इन्हीं ब 





प्रश्‍नों की जिज्ञासा से होता है । . जैसे ही भगवान्‌ ने इन छहा का उल्लेख 

a 
क्रिया, वैसे ही अर्जुन के मन में यह स्वाभाविक इच्छा हुई कि इन छ्ह 
तत्त्वों का स्वरूप और भेद जाना जाय । 


st; 
" 


० २] ५४. श्री मद्भगवद्‌गीतापर्व १९३ 


ब्रह्म क्या ? 


पहला प्रश्‍न ब्रह्म फे विपय में है । उसका स्पष्ट उत्तर यही दिया गया 
है कि अशर ही परब्रह्म है। बदों में और उपनिपदों में अक्षर-तस्व का 
बहुधा उल्लेख आता है । गीता में भी कहा है कि सच्ची वेदविद्या अक्षर के 
ज्ञान की ही विद्या है (यमक्षरं वेदविदो वदन्ति, ८। ११)। 

सनातन चैतन्य तत्त्व की संज्ञा ही अक्षर है । वह परब्रह्म ईश्वर का ही 
स्वरूप है । उसी महान्‌ सूर्य की एक-एक किरण एक-एक जीव है। सम्पूर्ण 
ब्रह्म की ज्योति का प्रतीक सूर्य है (ब्रह्म सूर्ये समं योतिः यजु० वेद 
२३।४८)। 

ब्रह्म ज्ञान के अतिरिक्त वेदों का और कोई लक्ष्य नहीं है। ब्रह्म-विद्या 
ही वेद-विद्या है । यदि विस्तार में जायं तो ब्रह्मसम्बन्धी विद्या का कोई 
अन्त नहीं है, वह सहस्रधा कहलाती है। उसके वर्णन के लिए अनगिनत 
शब्द चाहिए। किन्तु एक युक्ति ऐसी है क्रि केवल एक अक्षर से ही ब्रह्म 
का ज्ञान हो सकता है। वह अक्षर <कार है (ॐ इत्येकाक्षरं ब्रह्म, 
51१३) । इस एक संक्षिप्त पद को जान लेने से सबकुछ जान लिया जाता 
हैं। फिर कुछ जानना शेप नहीं रहता । यह कहने-सुनने की बात नहीं, 
अनुभव में लाने की विद्या है। 


अध्यात्म क्या ? 


अर्जुन का दूसरा प्रश्‍न अध्यात्म के विषय में है । अध्यात्म की चर्चा 
बहुत बार आती है। पर वह अध्यात्म क्या है ? इसका उत्तर है कि 
स्वभाव ही अध्यात्म है (स्वभावोध्यात्ममुच्यते, ८।३) । 

इसका तात्पर्यं यह है कि जो अपना भाव अर्थात्‌ प्रत्येक जीव की एक- 


“एक शरीर में पृथक्‌-पृथक्‌ सत्ता है, वहीं अध्यात्म है। समस्त सृष्टिगत 


भावों की व्याख्या जब मनुष्य-शरीर के द्वारा की जाती है तो उसे ही 
अध्यात्म व्याख्या कहते हैं । शरीर में आया हुआ प्राण ही अध्यात्म का 


-मुख्य़ लक्ष्य भौर आधार है । कह सकते हैं कि अधिभूत, अधिदेव आदि 

सबमें अध्यात्म सबसे महत्वपूर्ण हे, बयोंकि अपना अस्तित्व न रहने से 
फिर मानव में कुछ शेष नहीं रहता। इसलिए मनुष्य को उचित है कि 
चारों ओर अपना ०५।त ले जाते हुए अध्यात्म की उपेक्षा न करे । 


कर्म क्या ? 


अर्जुन का तीसरा प्रश्न कर्मे के सम्बन्ध में है कि कर्म कया है ? इस 
प्रश्‍न का उत्तर यह है कि पंच भूतों को और बुद्धि, चित्त एवं अहंकार के 
भावों को अस्तित्व में लाने वाली जो प्रक्रिया है, वही कर्म है। कर्म की संज्ञा 
चेष्टा है । स्वयं अव्यक्त प्रकृति के अभ्यन्तर में इस प्रकार की चेष्टा का जो 
आविर्भाव होता है उसी से कर्म का निर्माण होता है। यह कमं समष्टि के 


धरातल पर और व्यष्टि के धरातल पर दो रूपों में देखा जाता है। दोनों 


का परस्पर घनिष्ट सम्बन्ध है । 


अधिभूत क्या ? 
अर्जुन का चौथा प्रश्न अधिभूत के सम्बन्ध में है । इसका उत्तर सरल 
और स्पष्ट है कि पंच भूतों का जो संगठन है, वही अधिभूत है और उसे 
क्षर भी कहते हैं, क्योंकि उसका संस्थान और संगठन नश्वर हुँ । भूतों का 


स्वभाव है कि वे कारण पाकर मिल जाते हैं और कारणवश ही कुपित 
होकर अलग हो जाते हैं । प्राणियों के शरीर में भूतों के संगठन और विघटत 


की यह क्रिया बराबर देखी जाती है। जीवन और मृत्यू इसी के वशवर्ती 
हैं । भूतों की संघटना के नियम से कितना सुन्दर बाल-शरीर प्राप्त होत 
है; किन्तु शनैः-शनेः उसकी सम्भावनाएं क्षीण हो जाती हैं और अन्त में 
पांचों भूत चेतना से विमुक्त हो जाते हैं। 





er 

अधिदेवत क्या ? 

अर्जुन का पांचवां प्रश्न अधिदैवत के विषय में है। अधिदेव और 
अधिदंवत एक ही शब्द के दो रूप हैं। समष्टिगत ब्रह्माण्ड में और पाथिव 
जगत्‌ में भी, ईश्वर की जो दिव्य शक्तियां हैं, उन्हें ही अधिदंवत कहते हैं । 
उन्हीं से इन्द्रियों का और मन का विकास होता है। वस्तुतः प्राणात्मक 
शक्ति को ही दैव कहते हैं । जहां प्राण है, वहां देवों का निवास निश्चित है । 
इस शरीर में जबतक प्राण की सत्ता है तबतक इसे देवतत्त्व कहा जाता 
है । एक प्रकार से पंच भूत तो शरीर के साथ अन्त तक रहते ही हैं, केवल 
दैवी शक्ति ओर प्राण ही विमुवत हो जाता है। वस्तुतः वेदों की समस्त 
विद्या एकमात्व देवविद्या ही है । इन देवों के अनेक नाम और रूप हैं, किन्तु 
मूल तत्त्व एक ही है, जिससे 'एको देत:' कहा गया है । उस एक देव को ही 
वेदिक परिभाषा में अग्नि कहते हैं। 'अग्नि सर्वाः देवता:', यह ऐतरेय ब्राह्मण 
का वचन है, अर्थात्‌ जितने देव हैं, वे सव अग्नि के ही रूप हैं । यह अग्नि- 
तत्त्व प्राण की ही संज्ञा है । ब्राह्मण ग्रन्थों में बहुत प्रकार से इसकी व्याख्या 
की गई है । जो अग्नि है, वह प्राण ही है । इस प्रकार प्राण और अधिदेव, ये 
परस्पर पर्यायवाची हैं ओर इनकी सत्ता जैसे ब्रह्माण्ड में है, वैसे ही पिण्ड 
देह में है । 


अधियज्ञ क्या ? 


अर्जुन का छठा प्रश्‍न अधियज्ञ के विषय में है। यज्ञ दो हैं। इस विराट्‌ 
सृष्टि में प्रजापति का महायज्ञ है, अथवा यों कहा जाय कि सारी सृष्टि ही 
यज्ञ-रूप है । उसी विराट्‌ यज्ञ के अनुसार मनुष्य-शरीर की रचना हुई है, 
जिसमें समस्त देवता और पंच महाभूत अपने-अपने प्रतिनिधियों के रूप में 
विद्यमान हैं। इस शरीर में जो प्राण या चेतना है, उसका अत्यन्त रहस्यमय 
और गूढ़ कार्य हो रहा है। जिसे शरीर कहते हैं, वह प्राण और भूत दोनों 
के मिलने से बनता है । इसी का नाम अधियज्ञ है। 


हर 

इन छः प्रश्नो के रूप में प्राचीन बैदिक संकेतों की सुन्दर और स्पष्ट 
व्याख्या एक जगह पाई जाती है। 


ओंकार रूप : अक्षर ब्रह्म 


इसी प्रसंग में अक्षर-त्रह्म का जो पहले प्रश्न का विषय है, कुछ विस्तार 
से विवेचन किया गया है । यहां यह स्मरणीय है कि अक्षर के दो अर्थ हैं। 
एक तो वह परब्रह्म का वाचक है, दूसरे वाणी के द्वारा जिन शब्दों का 
उच्चारण होता है, उनके न्यूनतम पद को भी अक्षर कहते हैं। शब्दमयी 
वाणी अक्षरों का समुदाय है । वह वाणी ही वाक्‌ है। वह वाक्‌ परब्रह्म के 
रूप में या शब्द-ब्रह्म के रूप में सहस्राक्षरा अर्थात्‌ अनन्त अक्षरों वाली हँ 
हां किसी शब्दात्मक अक्षर का उच्चारण नहीं होता, अतएव वह अमृत 
वाक्‌ कही जाती हूँ । वह वाक्‌ का स्थित्यात्मक रूप हैं, वही एकपदी या 
अपदी वाक्‌ है । उत एक पदी वाक्‌ का प्रतीत ओंकार माना गया है, जैसा 
यहां कहा है : 
ओमित्येकाक्षरं परब्रह्म (51१३) 
अक्षर विद्या की दृष्टि से ओंकार और अक्षर ये दोनों पर्याय माते 
गए हैं। जैसे ब्रह्म गुणातीत या निर्गुण और त्रिगुणात्मक भी है बसे ही 
ओंकार की स्थिति है। उमे सम्मिलित रूप में अधेमात्रात्मक कहा जाता 
है और दूसरी ओर उसी में अ-उ-म्‌ ये तीन माच्ञाएं भी मानी जाती हैं। 
उसका तिगुणात्मक रूप ही त्रिमात्नात्मक विषय है । 
ग्यारहवें श्लोक में ओंकार को ब्रह्म का संक्षिप्त पद (संग्रह पद ) कहा 


_ गया है । कठोपनिषद्‌ में भी यह सिद्धान्त पाया जाता है। प्रश्‍न हो सकता 


है कि इसका रहस्य क्या है? इसका उत्तर इस प्रकार है: यह संसार पांच 
तत्त्वों से बना है, उनमें आकाश सबसे सूक्ष्म है। ओंकार या अक्षर उसी 
आकाश के द्वारा वायु के आघात से उत्पन्न किया जाता है। उसकी वास्त” 
विक भौतिक सत्ता उस कम्पन, स्पंदन या तरंगों के रूप में है, जो शब्द से 


। उत्पन्न होती हैं । यह ध्वनि नितान्त भौतिक तत्त्व है। अतएव पंच भुतों 


से बना हुआ जितना भी जगत्‌ है, उसका एक सूक्ष्म नमूना ओंकार की 

ध्वनि को मान लिया गया है। यही ओंकार प्रत्येक व्यक्ति के कण्ठ से जब 
निकलता है तो उसका कल्पनात्मक स्वरूप भिन्न-भिन्न होता है। जैसे 
प्रत्येक शरीर में रक्त, मांस, मज्जा, अस्थि, मेदा और मल-मूत्र के उच्चार 
अलग-अलग हैं, जिनकी परीक्षा से शरीर के आरोग्य और निर्दोष या 
सदोप स्वभाव का परिचय प्राप्त हो जाता है, बंसे ही कण्ठ से उच्चरित 
वाणी के द्वारा मनुष्य के शरीर की प्रकृति का ठीक परिचय प्राप्त हो सकता 
है । इसी रूप में प्रत्येक मनुष्य के कण्ठ से उच्चरित ओंकार वह संक्षिप्त 
पद है, जो उसकी पांचभोतिक देह, पंचप्राण और पंचकोषों का सूक्ष्म ओर 
स्थूल परिचय देता है, जैसे शरीर की रचना में जागरण, स्वप्न, सुषुप्ति 
नामक तीन अवस्थाएं हैं, वसे ही ओंकार में तीन मात्राएं हँ, अ मात्रा 
जाग्रत, उ मात्रा स्वप्न और म्‌ मात्रा सुपुप्ति की परिचायक है । इन तीनों 
के अनन्तर एक मात्ना-विहीन या अमात्र अवस्था है। उसे तुरीयावस्था 
कहते हैं। इस प्रकार यदि ब्रह्मा की सारी सृष्टि का और मनुष्य के शरीर 
का न्यूनतम नमूना लेना हो तो वहू ओंकार के रूप में लिया जा सकता है। 

अक्षर और क्षर, अव्यक्त और व्यक्त, अमात्र और त्रिमात्र, इन दो 
कोटियों की ओर ध्यान देते हुए, गीताकार ने इनके सम्बन्ध में विश्व के दो 
विभागों की ओर आकृष्ट किया है । यह द्वन्द्ररूपभाव ब्रह्मा का विधान है। 
इसके बिना संसार की रचना और प्रवृत्ति संभव नही । इसलिए इन्हें जगत्‌ 


` की शाश्वती गति कहा है । इनमें एक सफेद और दूसरी काली गति है। ये 


ही ऋगवेद के शुक्ल रजस्‌ और कृष्ण रजसू का ठीक उल्टा हूँ। अग्नि, 
ज्योति, दिन, शुक्ल पक्ष, उत्तरायण, ये शुक्ल-गति के प्रतीक हैं। भूमि, 
रात्रि, कृष्ण पक्ष, दक्षिणायन, और चन्द्र मा, ये प्रकृति की काली गति या 
कृष्ण रजस्‌ को प्रकट कर रहे हैं। दिन श्वेत, रात्रि अंधेरी क्यों है? उत्तरायण 
और दक्षिणायन में किस प्रक्रार का भेंद है ? इस प्रकार के अनेक 
प्रश्‍न विश्व-रचना के सम्बन्ध में तुरन्त पुछे जा सकते हैं भोर उनका यथार्थ 
उत्तर ठीक यही है । संसार का मूल कारण जो गति तत्त्व है, उसी के दो 
भेद हैं । यह चक्रवत्‌ गति है । वहू जब एक ओर ऊंचे चढ़ती है और दूसरी 
ओर नीचे उतरती हैं, तभी पहिया घूम सकता हूँ । काल ही संसार को 
घुमाने वाला चक्र या पहिया हँ । उसी के दो अद्धं भाग भहोरात्र, दर्श 


| 


° 

पोर्णमास, शुक्ल पक्ष और कृष्ण पक्ष, उत्तरायण और दक्षिणायन आदि 
रूपों में हमारे सामने घूमते रहते हैं। इन्हीं दो गतियों की व्याख्या प्राचीन 
काल में अहोरात्र वाद कहलाती थी, उसी की ओर संकेत करते हुए आठवां 
अध्याय समाप्त होता हैं । 


नवां अध्याय : राजविद्या 


गीता के नवें अध्याय का नाम राज-विद्या राजगुह्ययोग है। इसमें 
बताया है कि किस प्रकार ज्ञान और कमं का सन्तुलन ही जीवनधारा है। 
भारत के धर्म तत्त्व भौर दर्शेन का मुख्य लक्ष्य यही है। इसकी परम्परा वेद 
से लेकर कालान्तर में भी चली आई है,। यह सब विद्याओं में श्रेष्ठ होते के 
कारण राज-विद्या कही गई है | इसे ही सब अध्यात्म तत्त्वों में या उपनिषदों 
के ज्ञान में स॒दोपरि होने के कारण राजगुह्य भी कहा गया। यह एक ऐसा 
योग है, जिसमें ज्ञान और विज्ञान अर्थात्‌ व्यावहारिक लोक-जीवन और 
अध्यात्म-मार्ग दोनों का समन्वय होता है। यह धर्म-मार्ग अत्यन्त पवित्र 
कहा गया है, क्योंकि इसमें आत्मा का प्रकाश भौतिक प्रकृति के क्षेत्र में भर 
जाता है और उसकी मलिनता को हटाकर उसमें पवित्रता भर देता है । इस 
मार्ग की सबसे बड़ी विशेषता यह हैकि यह कहने-सुनने की बात नहीं है। इसे 
तो जीवन में प्रत्यक्ष उतारा जाता है। जबतक यह ज्ञात जीवन में खरा 
न उतरे तबतक इसका कुछ मूल्य और लाभ नहीं है । इसके लिए गीताकार 
का प्रत्यक्षावगम शब्द बहुत ही महत्त्वपूर्ण है (६।२) । भारतीय विचारों 
ने ज्ञान के दो भेद किये थे--एक शब्दब्रह्म अर्थात्‌ शब्दों के रूप में शास्त्रों 
का महातभण्डार; वह भी एक निधि है, पर वह अपने में अपर्याप्त है | जब 
शास्त्र जीवन में आने लगता है तो उसे योग कहते हैं । अतएव आचार्यों ने 
स्पष्ट लिखा कि शास्त्रीय शब्दज्ञान में जो ब्रह्मा की भांति ही पण्डित हो 
जाय तो भी उराका पदनीचा है और योग के मार्ग में चलने का जिसने 
आरम्भ ही किया हो तो वह पहले की अपेक्षा ऊंचा पद रखता है (जिन्ञा- 
सुरपि योगस्य शब्दब्रह्माति वर्तते (६1४४) । जीवन में जो ज्ञान को उधार 
बांटता है, उसके पलले कुछ नहीं पड़ता; पर जो सीखे हुए ज्ञान को नगद 

कर लेता है, अर्थात्‌ अनुभव में ले आता है, वही उस ज्ञान का सच्चा धनी 
है | चाहे और राब शास्त्र कहने-सुनने के लिए ही हों, पर अध्यात्मज्ञान तो 
अवश्य ही जीवन के अनुभव में लाने योग्य है । भगवान्‌ ने तो और भी आगे 
बढ़कर यह आउत्रासत-परक वाक्य कहा है कि सच्चे मन से यदि मनुष्य 
प्रयत्न करे तो इस मार्ग का आचरण सरल और सुखदायी है (सुसुखं कर्तुम्‌ 
६।२) । फिर धर्म-युक्त होने के कारण यह ऐसी उपलब्धि है, जो अव्यय 
है, अर्थात्‌ छीजती नहीं । जो जितना प्राप्त कर ले, उतना ही श्रेपस्कर है । 
मनुष्य को इस विश्वास के साथ इस मार्ग पर आगे बढ़ना चाहिए । जो इस 
प्रकार की श्रद्धा से चलते हैं, वे इस धर्म को प्राप्त कर लेते हैं (६1३) । 


भगवान्‌ का दिव्य स्वभाव 


इसके अनन्तर भगवान्‌ के उस स्वरूप और शक्ति की ओर ध्यान 
दिलाया गया है, जिसके द्वारा वे सवमें हैं और सबसे ऊपर भी हैं, अर्थात्‌ 
आसक्ति और अनासक्ति एवं कर्म और ज्ञान के सम्मिलन का उदाहरण 
स्वयं ईश्वर की सत्ता है। उसे ऐश्वर-योग कहा गया है (६1५) । इसे 
देखते के लिए कहीं दूर जाने की आवश्यकता नहीं। वह सब भूतों में है, 
जैसे आकाश और वायु सर्वत्र है। मैं सबमें रहते हुए भी सबसे उदासीन 
हूं । कोई कर्म मुझे नहीं बांधता । मेरी दैवी प्रकृति था ऐसे दिव्य स्वभाव 
को महान्‌ या विक्रसित आत्मा वाले व्यक्ति पहचान लेते हैं और मेरे भक्त 
बन जाते हैं। मेरी सत्ता को पहचानने का एक दूसरा भी प्रक्रार है, उस 
दृष्टिकोण से एक ईश्वर को सबमें विद्यमान देखा जाता है । उसका नाम 
ज्ञान-योग है । मैं यज्ञ हूं, मैं समिधा हूं, मैं सोम हूं, मैं औषधि हूं, मैं मंत्र हूं, 
मैं ही दुःख हूं और मैं ही अग्नि और आहुति हूँ । इस संसार-का पितामह, 
पिता-माता, धाता, भर्त्ता, प्रभु, साक्षी, सुहृद्‌ मैं ही हूं । ऋक्‌, यजु, साम 
और पवित्न ओंकार, सब ईश्वर के रूप हैं। सत्‌ और असत्‌, अमृत और 
मृत सभी ईश्वर की सृष्टि हैं और वह स्वयं सबमें है । यह दृष्टि जिनको 
मिल जाती है, वे अनन्यभाव से ईश्वर का चिन्तन करते हैं । ईश्वर के लिए 
न कोई प्रिय है, न कोई अप्रिय, वह सर्वे भूतो में समान रूप से है। अतएव 

यदि कोई पापाचारी व्यक्ति भी अपने मन को पाप से मोड़ लेता हैतो 
वह साधु बन जाता हूँ । फिर उसे भी जीवन में शान्ति और सद्गति प्राप्त 
होती है । | 


दसवाँ अध्याय : विभूतियोग 
लोक-देवत्ता 


ईश्वर-चर्चा के प्रसंग में एक प्रश्न यह उठ खड़ा हुआ कि जो लोग 
भगवान्‌ को छोड़ कर दूसरे देवताओं की पूजा करते हैं, उनकी क्या गति 
होगी ? लोक में बहुत से देवता हैं और अपनी-अपनी रुचि के अनुसार उनके 
पूजने वाले भी अनेक हैं। प्रत्येक मनुष्य के भीतर जो उसके मन की रुचि है 
है भी भगवान्‌ के संकल्प का रूप है और उसके लिए विष्णधर्मोत्तर | 
पुराण के लेखक ने “रोचेश' इस नये शब्द का व्यवहार किया है। जिसकी | 
जिम देवता में रुचि होती है अयवा जीवन की जिस किसी काये में प्रवृत्ति 
होती है, वही उसका 'रोचेश हे । विषणृधर्मोत्तर अध्याय २२१ में इस प्रकार | 
के लगभग १२५ देवताओं की सूची दी गई है। गीताकार के सामने भी | 
यहां इस तरह का प्रश्‍न उठ खड़ा हुआ कि लोक-देवता कौन-कौन से हैँ! | 
यह सामग्री कुछ अध्यात्म दृष्टि से महत्त्व की नहीं, किन्तु लोक-वार्त्ता-शाहव्र | 
के लिए महत्त्व की है। | 
| 





पहले तो गीताकार ने भगवान्‌ के मुख से एक सामान्य निय्रम 
कहलाया है : 
यान्ति देवव्रता देवान्‌ पितृन्‌ यान्ति पितृब्रताः। 
भूतानि यान्ति भूतेज्या यान्ति मद्याजिनोऽपि माम्‌ ॥ (६।२५) 


ब्रत का अर्थ 


इस श्लोक का 'ब्रत' शब्द पारिभाषिक है और उसका अर्थ किसी 
देवता विशेष की भक्ति ओर पूजा से है। यहां यजन का भी वही विशेष 

अर्थ है, अर्थात्‌ लोक में चालू रीति से देवताओं की पूजा करना । 

व्रत शब्द के इस विशेष अर्थं के लिए सुत्तनिपात की निद्देंस नामक 
टीका देखनी चाहिए । उसमें भिन्न-भिन्न देवताओं के व्रत या भक्तिद्वारा 
आत्मशुद्धि बताने वाले २२ सम्प्रदायो का उल्लेख है। उनमें से प्रत्येक को 
ब्रतिक कहा गया है । जैसे हस्तिक ब्रतिक, अश्व ब्रतिक, गो ब्रतिक, कुवकुर 
ब्रतिक, काक व्रतिक, वासुदेव ब्रतिक, बलदेव ब्रतिक, पूर्णभद्र व्रतिक, 
मणिभद्र ब्रतिक, अग्नि व्रतिक, नाग व्रतिक, सुपण व्रतिक, यज्ञ व्रतिक, असुर 
ब्रतिक, गन्धर्व ब्रतिक, महाराज ब्रतिक, चन्द्रमा व्रतिक, सुर्य व्रतिक, इन्द्र 
ब्रतिक ब्रह्मा ब्रतिक, देव ब्रतिक, दिशा ब्रतिक। मिलिन्द पल्ल पृष्ठ १६१ 
पर इसी प्रकार के कुछ लोक देवताओं की सूची है, उमकी सिंहली टीका में 
उन देवताओं को मानने वालों को भत्तियों, अर्यात्‌ भक्त कहा गया है। 
त्तिक और भक्तिक एक-दूसरे के पर्याय हैं । 


मह नामक लोकोत्सव 

इस प्रकार की पूजा-मान्यता को लोक में मह कहा जाता था । 'नाया- 
धम्म कहा' नामक जैन ग्रन्थ में लिखा है कि राजगृह नगर में बड़े-बड़े लोग 
निम्नलिखित मह्‌ या देव-यात्रा में इकट्ठे होते थे। जैसे इन्द्र मह, स्क्रन्द 
महे, रुद्र मह, शिव मह, वैश्रवण मह, नाग महे, यक्ष मह, भूत मह, नदी 
मह, तड़ाग मह, वृक्ष मह, चैत्य मह, पर्वत मह, उद्यान महू, गिरि यात्रा 
मह(नायाधस्म कहा १।२५)। इसी तरह की एक दूसरी सुची रायप सेणिय 
(राज प्रश्तीय) सूत्र में भी पाई जाती है, जैसे इन्द्र मह, स्कन्द मह, रुद्र 
महे, मुकुन्द मह, शिव मह, बे श्रवण मह, नाग मह, यक्ष मह, भूत मह, स्तूप 
मह, चैत्य मह, वृक्ष मह, गिरि मह, दरी मह, अवट मह, नदी मह, सर मह, 
सागर मह्‌ (कण्डिका १४८) । 

महाभारत में भी इस तरह के मह नामक देव-उत्सवों का उल्लेख 
मिलता है, जैस--गिरि मह, (महा १४, ५६, १३), रवतक मह (आदि 
पर्व २११।२), ब्रह्ममह । महाभारत आदिपर्व १५२।१७; में इसे ही 
ब्रह्मा का समाज या विराट्‌ ब्रह्म महोत्सव भी कहा गया है । इसी प्रकार 


ज्् क्र 

काम मह और घनुर्‌मह के नाम भी मिलते हैं। वाल्मीकि रामायण में 
जिसे जनक का धनुप-थज्ञ कहा जाता है, वह धनुर्मह का ही रूप था। इस 
सूची और संस्था को ध्यान में रखक्रर यदि हन गीता के १०वें अध्याय में 
बताग्री हुई भगवान्‌ की विभूतियों की सूची को देखें तो यह बात स्वयं 
समझ में आ जाती है कि गीताकार ने आधुनिक लोक-वार्त्ता या लोक का 
अध्ययन करने वाले पण्डितों की भांति अपनी सामग्री का संकलन किया 
है । इस सूची को गीताकार ने विभूति का नाम दिया हैं और कुछ विस्तार 
से कहने की वात को भी स्वीकार क्रिया हैं ( विस्तरेण आत्मनो योगं विभूति 
च अनादंग । भूयः कथय तृप्तिह शृण्वतो नास्ति मेऽमृतम्‌ १०।१८ )। गीता 
में इन देवताओं के नाम इस प्रकार हू: 


लोक देवताओं की सूची 

आदित्यों में विष्णु, ज्योतियों रे सुर्य, मरुतां में मरीचि, नक्षत्रों में 
चन्द्रमा, वेदों में सामवेद, देवताओं में इन्द्र, इन्द्रियों में मन, भूतों में | 
चैतन्य, रुद्रों में शंकर, यक्षों में कुवेर, आठ वसुओं में अग्नि, पव॑तों में ३ 
पुरो हितो में बृहस्पति, सेनापतियों में स्कन्द, सरोवरो में समुद्र महंपियों में 
भृगु, शब्दों में ओंकार, यज्ञों में जपयज्ञ, स्थावरो में हिमालय, पेड़ों में 
पीपल, देवियों में नारद, गन्धरवों में चित्ररथ, सिद्धो में कपिल, घोड़ों में 
उच्च: श्रवस्‌, हाथियों में ऐरावत, मनुष्यों में राजा, गायों में कामधेनु, 
प्रजनन की शक्तियों में कामदेव, सर्पों में वासुकि, नागों में अनन्त, जलचरों 
में वरुण, पितरों में अर्यमा, बन्धन करने बालों में यम, दंत्यों में शहलद 
संख्या करने वालों में काल, पशुओं में सिंह, पक्षियों में गरुड, पवित करे 
वालों में पवन, शस्त्रधारियों में परशुराम, मछलियों में मगरमच्छ, नदियों 
में गंगा, विद्याओं में अध्यात्म विद्या, अक्षरों में आकार, समासों में हद, 
छन्दों में गायत्री, सामगानों में बृहत्‌ साम, महीनों में अगहन, ऋतुओं में 
वसन्त, वृण्णियों में वासुदेव, पाण्डवों में अर्जुन, मुनियों में व्यास और 
कवियों में उशना कवि, ये मेरे ही रूप हैं । मेरी विभूतियों का कोई भर्ति 


~ 


नहीं । यह तो उस विस्तार का संक्षिप्त रूप मैंने तुम्हें बताया हैं। 

इम प्रकार दसवें अध्याय में अधिकांशत; वे नाम, जो पहले ब्रत और. 
महूकी सूची में आये हैं, सम्मिलित हुँ | यहां अध्यात्म या धमं की दृष्टि से 
भागवत आचार्यों का एक विशेष उद्देश्य स्पष्ट समझा जा सकता है, अर्थात्‌ 
लोक-देवताओं की मान्यता को चोट पहुंचाये या उखाइ बिना वे उन सवका 
सम्बन्ध विष्णु भगवान्‌ या नारायण के साथ या एक ही ब्रह्म अव्यय ईश्वर- 
तत्त्व क साथ जोड़ देते हैं । यह बड़ी उपलब्धि थी । इस युक्ति का परिणाम 
कुछ समय वीतने पर यह हुआ कि विष्णु या नारायण को पूजा सबसे ऊपर 
उभर आई और लोक के छुटभइए देवता या तो भुला दिये गए या पिछड़ 
गये । बहुतों के रूप तो इतने धुंधले पड़ गये कि अब पहचाने भी नहीं जाते । 
जैसे स्कन्द की पूजा महाराष्ट्र में खंडोबा के रूप में वची है, उत्तर भारत 
में तो वह लुप्त ही हो गई । ऐसे ही कुबेर, बसु, पुण्यजन्म, आदि को पूजा 
का हाल है। इस प्रकार के लोक देवताओं में विश्‍वास गीता अथवा जैन 
और पालि-साहित्य से भी बहुत पहले से चला जाता था । अथवं वेद के 
पापमोचन सूक्त में (११।६।१-२३) इस प्रकार के लगभग १०० देवताओं 
की सूची पाई जाती है। उसके ये नाम तो ऊपर की इन तीन सूचियों से 
मिलते हैं--इनदर, सूर्य, विष्णु, वरुण, गन्धं, चन्द्रमा, दिशः, पणु-पक्षी, 
रद्र, यक्ष, पर्वत, समुद्र, नदी, वैश्ववण, पितृ, यम, मप्तषि सर्प, सवत्सर, 
चतुर्‌ महाराजिक, भूत, सवंदेब आदि। इस प्रकार वैदिक युग से लेकर 
चली हुई यह देवपूजा लोक की मान्यता मं इतनी वस गई थी कि वह 
जनता के मन से कभी पूरी तरह नहीं हटी । हमने अपन ग्रन्थ प्राचीन भार- 
तीय लोक धर्म में यह दिखाया है कि इनमें से अनेक देवता आज भी किसी-त- 
किसी रूप में सुरक्षित रह गये हैं और उनको पूजा-यात्राएं भी प्रचलित हैं । 
पर भागवतों के उस समन्वयात्मक दृष्टि का, जिसका गीता के १०वें अध्याय 
में प्रतिपादन है, परिणाम यह हुआ कि हिन्दू धमं में एक महान्‌ ईश्वर की 
सर्वोपरि सत्ता के प्रति आस्था ऊपर उशर आई और अन्य मब देवी-देवता 
उं्ती में विलीन हो गये या उन्होंने अपने अनमेल अस्तित्व का उसी के हाथों 
समपेण कर दिया । 


जाला 

ग्यारहवाँ अध्याय : विश्वरूपदर्श न 
पुरुष और प्रकृति की अनेक संज्ञाएं 


गीता का विष्वरूप नामक ग्यारहवाँ अध्याय बहुत ही उदात्तएबं | 
प्रभावोत्यादक शँली में लिखा गया हैं । यों तो संस्कृत-साहित्य में विश्वरूप 
दर्शन का दर्णन अनेक वार आया है, किन्तु जैसी ओजस्वी शैली गीता के 
इन ५५ श्लोकों में पाई जातो है, वैसी अन्यत्र कहीं नहीं है । भगवान्‌ के 
विराट्‌ रूप की कल्पना का आरम्भ ऋगवेद के पुरुष सक्त से होता है। बहा 
कहा है कि विराट्‌ पुरुप के मन से चन्द्र मा, ेत्रों से सूर्य, मुख से इन्द्र- 
अग्नि, प्राण से वायु, नाभि से अन्तरिक्ष, मस्तक से द्युलोक, पैरों से पृथ्वी, 
कानों से दिणाएँ और उसी प्रकार दूसरे अंगों से भिन्न-भिन्न लोकों का | 
निर्माण हुआ (ऋगवेद १०-६०।१३-१४ ) । विराट्‌ का अर्थ है, महिमा या 
समष्टिगत विश्वात्मक रूप । इसके मूल में वैदिक सूष्टिविद्या को यह 
कल्पना है कि विश्व का निर्माण करने वाले प्रजा पति के दो रूप हैं : एक 
अनिरुक्त, अपरिमित, अमूर्त ओर अनन्त; दूसरा निरुक्त, परिमित, मूर्त 
और सान्त । पहला रूप अव्यक्त और दूसरा व्यक्त है । व्यक्त रूप में प्रकृति 
या प्रधान की सत्ता है, और अव्यक्त रूप में उससे ऊपर पुरुष की सत्ता है। 
पुरुप और प्रकृति के सम्मिलन से ही विश्व का निर्माण हुआ है। 

इन्हीं दो तत्त्वों की और भी कई संज्ञाएं हैं,जैसे अनन्त पुरुष को सहनः 
गीर्पा, सहस्राक्ष और सह्नपात्‌ पुरुष भी कहा गया है, जबकि प्राकृत 
जगत्‌ केवल दशांगुल मात्र दे। अव्यक्त और व्यक्त का पारस्परिक 
सम्बन्ध यह भी है कि पुरुप प्राकृत जगत्‌ में व्याप्त रहकर भी उससे ऊपर 
है । दूसरे पुरुष अमृत और प्रकृति मत्यं है। पुरुष को त्रिपात्‌ और प्रकृति 
को उसकी उपेक्षा एकपात्‌ कहा जाता है । पुरुष ऊध्वं और जगत्‌ पुनः पद 
या इह कहलाता है । उसे ही अध: या अवर भी कहते हैं। पुरुष की सत्ता 
सबसे ऊपर होते हुए भी वह अपने ही भीतर से अपनी असामान्य श्रित के 
द्वारा जिस विश्व को उत्पन्न करता है उसकी संज्ञा विराट्‌ है। विश्व के 
निर्माण का और कोई हेतु नहीं, वैदिक शब्दों में वह पुरुष की माया या 
स्वधा शर्वित है । इसे ही पुराणो में क्रीड़ा या लीला कहा गया हैं । 





| 

विश्व या विराट 


विश्व की ही संज्ञा विराट्‌ है, जिसे वेदों में महिमा कहा है 
एताबानस्यथ महिमा' अर्थात्‌ इतना बड़ा जगत्‌ जो स्थल और सुक्ष्म रूपों 
म जाना जाता है, वह सब पुरुष या ब्रह्म की महिमा है । वह महिमा ही 
विराट्‌ प्रकृति है । 
उस अनन्त पुरुष को संकेत से 'तत्‌' और इस विश्व को 'इदं सवंम्‌ 
कहा जाता है “तत्‌ त्वमसि' इस वक्य में तत्‌ शब्द उसी परम पुरुषको ओर 
संकेत करता है। उस तत्‌ संज्ञक ईश्वर तत्त्व से जिस महिमा या महत या 
विश्व का जन्म होता है बही विराट्‌ है--ततो विराडजायत । वैदिक सृष्टि 
विद्या के अनुसार तत्‌ या ब्रह्म पुरुप सृष्टि का पिता है और महत्‌ या 
विराट उसकी माता है । इसी महत्‌ ब्रह्म को गीता में योनि भी कहा है, 
अर्थात्‌ यह्‌ विश्व को जन्म देने वाली माता है। इसमें स्यंत्रभू पिता के रूप 
में गर्भाधान करता है, और उससे अनेक प्रकार की मूर्तियों या रूपों का 
न्म होता है (मम योनिमंहद्‌ ब्रह्म) 
संभवः सर्वभूतानां ततो भवति भारत । 
सवेयोनिषु कौन्तेय मूर्तयः संभवन्ति याः॥ 
तासां ब्रह्म महद्योनिरहं बीजप्रदः पिता ( १४-३-४ ) । 
इस प्रकार ईश्वर अपने भीतर से जिस विराट्‌ विश्व को जन्म देता है, 
उसमें अपनी प्रचण्ड शक्ति की भरपूर मात्रा उंडेल देता है। वस्तुतः उसकी 
जिन सीमित मात्राओं को लेकर पंचीकरण प्रक्रिया चलती है, उन्हें तन्मात्रा 
कहते हैं। रूप, रस, गंध, स्पशं, ये सव परम पुरुष ईश्वर की विश्व में आई 
हुई पांच मात्नाएं हैं। इससे ही जगत्‌ के पंच भूतों का निर्माण हुआ है। 
और इन्हीं दसों को जानने और भोगने के लिए व्यक्ति के शरोर में दस 
इन्द्रियों क्रा विकास हो जाता है। इस प्रकार विश्व में और शरीर में इन 
सभी तत्त्वों का एक शक्तिशाली गुट पैदा हुआ है और अपना काम कर 
रहा है । प्रत्येक प्राणी को भौतिक शक्ति का यह पुंज प्राप्त हुआ है, पर 
उसकी मात्रा सीमित है। इसलिए उससे कोई आश्चर्य नहीं होता और 
निर्वाध गति से चलने वाले रथ की भांति इन बीस तत्त्वों से बना हुआ यह 

शरीर-चक्र चला जाता है। सच तो यह है कि इन्हीं वीसों के साथ मन 
बृद्धि और अहंकार, इन तीन की शक्ति और जुड़ी रहती है। इस प्रकार 
प्रत्येक प्राणी या तेईस तत्त्वों का शरीरधारी पुतला विश्व-रचना का एक 
सौम्य अंग बना हुआ हूँ । 


ईश्वर की प्रचंड शक्ति 


किन्तु इस सौम्य रचना के पीछे ईश्वर को एक ऐसी प्रचण्ड शक्ति 
छिपी हुई है, जिसकी कल्पना से ही मनुष्य के होशहवास गुम हो जाते हैं। 
उसका कुछ रूप वायु के अंधड़-बवण्डरों में, धरती को डांवाडोल करनेवाले 
भूचालों में, आकाश को चौर डालने वाली बिजली की कड़क में, चन्द्रमा 
और शयं को भी छिपा देने वाले खग्रासों में, एवं खगोल मण्डल के धूमकेतु 
और उल्का रूपी अनेक उत्पातों में दिखाई पड़ता है । कुशल है कि ये घट- 
नाएँ क्षणिक होती हैं। पर्वतों को उड़ा देने वाला, समुद्र के जलों को मथ . 
देने वाला, वृक्षों और नदियों को उलट देने वाला प्रभंजन वायु क्षण भर 
के लिए सामने आता है और फिर वहीं शान्त हो जाता है। भगवान्‌ के 
इस सौम्य रूप की संज्ञा चतुर्भुजी रूप है, पर इनकी जो अनन्त शवित हे 
उप्ते सहख्न-भूजी रूप कहा गया है। 

मनुष्य की सीमित मात्राओं में वह शक्ति नहीं है कि विराट रूप कां 
दर्शन कर सके । हमारे सीमित मस्तिष्क में विश्व का सम्पूर्ण ज्ञान आने 
लगे तो अवश्य ही मस्तिष्क का विस्फोटन हो जायगा । इसी का प्रतीक हैं 
'हुम्‌फट्‌' । हमारे नेत्र केवल थोड़ी-सी किरणों से ज्योति ग्रहण कर पाते 
हैं। यदि सूर्य की सहस्र या अनन्त किरणें इन नेत्रों में आने लगें तो ये चर्म 
चक्षु अपनी सत्ता ही खो बैठंगे । ऐसे ही कानों को कुछ गिनी हुई ध्वर्तिः 
तरंगें ही सुनाई पड़ती हैं, विश्व के महानाद को ग्रहण करने के लिए मातर्व 
की सुनने की शक्ति अति तुच्छ है। इसी प्रकार हमारी भूख केवल पाव 
अर अन्त स्वीकार करती है, पर विश्व में तो अन्त के पहाड़ लगे हुए हैं। 
तात्पर्यं यह कि मनुष्य का स्वरूप सब ओर से अत्यन्त सीमित है ओर यही 
उसकी जीवन-सत्ता का हेतु है; किन्तु मानव का मन बड़ा भारी यध है। 








re 


ककया 

जो सम्भव नहीं है, यह उसके साथ भी छेइ-छाड़ करना चाहता है। यही 
हालत अर्जुन की भी हुई 

जब कृष्ण ने बहुत तरह से अपनी विभूतियों का बखान किया तो 
अर्जन के मन-रूप यक्ष ने एक उत्कट नाटक खेला । उसने कृष्ण से कहा कि 
आपने विस्तार से अपनी महत्ता का और प्राणियों के जन्म और विनाश 
का जो वर्णन किया यदि उसमें यथार्थता हो तो आपका वह ईश्वरी रूप पैं 
देखना चाहता हूँ। यदि आप ठीक समझें और उसे दिखा सके और मैं उसे 
देख सक्‌ तो हे योगेश्वर, मुझे उसे दिखा इये । 


दिव्य दृष्टि क्या ? 

अर्जुन का इतना कहना था कि कृष्ण ने ईश्वर के आए्चयो का भण्डार 
उसके सामने खोल दिया; पर इतना अवश्य कहा कि तुम्हारा यह सीमित 
चमं चक्षु इस आश्चर्यमय रूप को देखने में समर्थ नहीं है । इसलिए मैं तुम्हें 
दिव्प चक्षु देता हूँ | यह दिव्य चक्षु क्या है ? मनुष्य के भौतिक शरीर में 
मन ही देवता है, जैसा ऋगवेद में कहा है देवं मनः कुतो अघि प्रजातम्‌ 
(१।१६४।१८) । इसलिए मन की जो शक्ति है, वही यह दिव्य चक्षु है। 
भगवान ने अर्जुन के मन को अपनी महूती मनःशक्ति से भीतर-बाहर से 
छा लिया। 


विराट्‌ रूप 


तब अर्जुन के सामने वह ईश्वरी रूप प्रत्यक्ष आ गया जो सब आश्चर्यो 
का स्थान है, जो अनन्त है, जिसमें अनेक मुख और अनेक नेत्र हैं, जिसमें 
सब देवता और सब लोक हैं। उसकी चमक देखकर उसे ऐसा जान पड़ा, 
मानो एक सूर्यं तो बया, सहस्रो सूर्यो की भी प्रभा उसके सामने कुछ नहीं है। 
अग्नि और बिजली के सामान्य तेज विचलित हो गये। न उस रूप का 
आदि था, न अन्त । चन्द्रमा और सूर्य तो उसके छोटे-से नेत्र थे। समस्त 
त्रिलोकी उस सूर्यं को देख कर भय खाने लगी । उस मुख की कराल डाढों 


क 

को देखकर अर्जुन के मुख से निकल पड़ा, “महाराज, मेरे लिए संसार घूम 
रहा है। मेरी स्थिति ठीक नहीं है। आपका ही यह अत्यंत विराट्‌ रूप 
है। ये कौरव और ये पाण्डव आपके मुख में चले जा रहे हैं। कुछ दांतों 
के बीच में छिपे हुए हैं और उनके मस्तक चूर-चूर हो गए हैं । हे देव, इस 
उग्र रूप में आप कौन हैं ? मैं यह जानना चाहता हूं, क्योंकि मुझे आपके 
इस स्वरूप का पहले पता नहीं था ।' 
भगवान्‌ ने अर्जुन के इस प्रश्‍न का जो उत्तर दिया, वर्ह एक शाश्वत 
उत्तर है, “गैं काल हूं । लोकों का क्षय करने वाला हूं। लोको का संहार 
करने के लिए आज रणभूमि में आया हूं । युद्धभूमि में इकट्ठा हुए इन 
राजाओं को मै पहले ही मार चूका हुं । तुम केवल निमित्त बन जाओ ।' | 
इस स्थिति में अर्जुन को कंपकंपी आ गई । वह हाथ जोड कर वारं- 
बार प्रणाम करने लगा । डर से उसकी घिग्घी वंध गई और तब उसने 
उस विराट्‌ रूप की पुनः स्तुति करते हुए अपनी धुष्टता के लिए बार-बार | 
क्षमा मांगी, “हे देव, आपको मैं ठीक प्रकार नहीं समझ सका। अत्यन्त | 
निकट होने के कारण कभी प्रमाद से और कभी स्नेह से मैंने आपक' कृष्ण | 
यादव या सखा कह कर पुकारा है और उससे भी अधिक भोजन के समय, | 
बिहार के समय या सोते समय हँसी में आपका अपमान भी किया है। उस | 
| 





सबके लिए आज क्षमा चाहता हूं, क्योंकि मैंने कभी नहीं जानः था क्कि 
आपका स्वरूप इतना अधिक प्रभावशाली है। पिता जसे पुत्र को, मितं 
जैसे मित्र को, प्रियतम जैसे अपने प्रिया को क्षमा करता है, वैसे हौँ आप 
मुझे क्षमा कीजिए। मेरा मन घबरा गया है, अतएव आप फिर वही अपना 
चतुर्भुजी सौम्य रूप दिघ्राइये ।” 

इसके बाद भगवान्‌ ने अर्जुन के व्याकुल मन को ठीक करने के लिए 
आश्वासन के कुछ शब्द कहे, “हे अर्जुन ! मैंने तो अपनी प्रसन्नता से तुझे | 
यह रूप दिखाया | इससे पहले और किसी ने मुझे इस तरह नहीं देखा था। | 
चाहे जितना वेद पढ़ो, यज्ञ करो, स्वाध्याय करो, दान दो और तप करो, 
उन सबसे मेरे इस विराट्‌ रूप को देखना सम्भव नहीं । मेरे इस घोर छप 
को देखकर तुम डरो या घवराओ मत । अच्छा, अब इस काण्ड को समाप्त 
समझो और फिर मेरा वही सौम्य रूप देखो ।” इतना कहकर महात्मा 

कृष्ण फिर अपने उसी सोम्य रूप मं आ गये और उन्होंने डरे हए अर्जन को 
ढाइस दिया । अजुद ने कहा, "आपका यह सौम्य मानुपी रूप देखकर 
मेरा चित्त पुनः स्थिर हो गया है ।” भगवान्‌ ते अन्तिम छप से अर्जुन को 
31: समझाया, “है अर्जुन ! केबल असाधारण भकित से ही मेरे इस परम 
रूप का ज्ञान और दर्शन मिल सकता है। इसलिए मेरे भक्त बनो | मुझे 
ही परम देव समझो मेरे लिए ही कर्म करो और राब प्राणियों में द्रोह 
का त्याग करो ।” 


बारहवां अध्याय : भक्तियोग 


भवित-योग नामक वारहवें अध्याय में अर्जुन ने भक्तों के सम्बन्ध में 
प्रश्न किया कि सगुण भगवान्‌ या ईश्वर की पूजा करने वाले और अव्यक्त 
अक्षर तत्त्व की पूजा करते वाले, इन दो प्रकार के भक्तों में कौन श्रेष्ठ है? 


सगुण-निर्गृण पूजा 
इस प्रश्‍न का उत्तर उतने ही निश्चित शब्दों में दिया गया है अर्थात्‌ 
जो साक्षात्‌ सगुण ईश्वर में मन लगाकर उसकी उपासना करते हैं और 
जिनके मन में श्रद्धा है, वे उत्तम हैं। अव्यक्त की उपासना या ध्यान सबके 
लिए सुलभ नहीं, वह कठिनाई से ही हो पाता है और फिर, अव्यक्त 
और व्यक्त के पचड़े में पड़ना उचित नहीं; क्योंकि निराकार की उपासना 
का फल भी वही है, जो सगुण भगवान्‌ की उपासना का है। 


भक्ति का लक्षण 


अब भक्ति का लक्षण बताते हुए कहा कि भक्त को चाहिए कि अपने 
सव कर्मो का अर्पण भगवान्‌ को कर दे और भगवान्‌ का ही ध्यान करे। 
मन, चित्त ओर बुद्धि इन तीनों को यदि ईश्वर में ठहरा दिया जाय तो 
मनुष्य के लिए भगवान्‌ ही उसका निवास-स्थात बन जाता है। 

भक्ति-साधना के कई मार्ग 


इसके बाद साधना की कई सीढ़ियों का वर्णन किया गया है। उनमें 
पहली सीढ़ी यह है कि यदि ईश्वर में चित्त-स्थिर न होता हो तो उसे स्थिर 
करने के लिए अभ्यास करना चाहिए । उससे ईश्वर की प्राप्ति संभव है। 
यदि कोई चित्त को एकाग्र करने का अभ्यास भी न कर सके तो दूसरा 
उपाय यह है कि जो कुछ कर्म मनुष्य करे, उसे ईश्वर पर छोड़ दे । ईश्वर 
को अपना कर्म सौंप देने से सिद्धि की प्राप्ति संभव है। 

यदि यह भी न वन पड़े और ईश्वर-प्राप्ति की इच्छा बनी ही रहे तो 
जो कुछ कर्म किये जाते हुँ, उनके फल का त्याग करना सीखना चाहिए। 
अभ्यास से उत्तम ईश्वर का मन में ध्यान या प्रत्यक्ष दर्शन है। ज्ञान से बढ़कर 
भक्ति-पूर्वक ध्यान है, और ध्यान से कर्मफल का त्याग उच्च है । कर्म-फल 
के त्याग से शान्ति मिलती है। 

यहां ऐसा विदित होता है कि ज्ञान, अभ्यास, ध्यान और कर्म -फल- 

त्याग, ये चार उपाय हैं, जिनमें से अपनी रुचि और शक्ति के अनुसार किसी 
का भी अबलम्बन लिया जा सकता है । गीता की जो समन्वयात्मक दृष्टि 
है, उसके अनुसार एक मार्ग की निन्दा और दूसरे मार्ग की प्रशंसा गीता 
को इष्ट नहीं । 





भक्त के लक्षण 


इसके अनन्तर भक्त के लक्षण बताये गए हैं। भगवान्‌ का जो भक्त 


होता है, वही उन्हें प्रिय है । ऐसा व्यक्ति किसी प्राणी से बैर नहीं करता । 
बह सबके प्रति मैत्री की भाबना रखता है। उसके मन में करुणा या दया 
की भाबना रहती है। वह अपने या पराये के साथ ममता या द्वेष नहीं 
रखता | उसमें अहंकार का भाव नहीं होता । दु:ख और सुख में उसकी एक- 
समान जित्त-वृत्ति रहती है। वह क्षमाशील रहता है । वह अपनी आत्मा 
को संयम में रखता है। उसका निश्चय दृढ़ होता है। वह अपने मन और 


बुद्धि को ईश्वर में अबित कर देता है। ऐसा व्यक्ति जहां भी हो, वह 

समाज के लिए बड़ी निधि है। वह प्रकाश का केन्द्र होता है और अपने 
जीबन से दूसरों के कष्ट को दूर करता है। ऐसा ही विशिष्ट चरित्रवान्‌ 
व्यक्ति ईश्वर को प्रिय है । वह लोक से भागता या घबराता नहीं । लोकः 
संघप के बीच रह कर ही जीवन की सफलता ढँढ़ता है । ऐसे व्यक्ति को 
पाकर लोक उसकी ओर खिंच आता है। जो पं, क्रोध, भय और उद्टेग से 
रहित होता है, वही ईश्वर को प्रिय 

इसके अतिरिक्त और भी भक्त के लक्षण कहे गये हैं । जैसे वह किसी 
वस्तु को अपने लिए नहीं चाहता । बह मन, कर्म और व्यवहार से शुचि 
एव शुद्ध होता है। वह कर्म करने में चतुर होता है। वह उदासीन या 
निर्लेप होता है । उसे ब्यथा नहीं होती । वह किसी भी प्रकार से लड़ाई- 
झगड़ं म नहीं पडता । हर्षं और द्वेप, शोक और इच्छा, शभ और अशुभ, 
इन वाता से वह ऊपर रहता है । शत्रु ओर मित्र, मान और अपमान, शीत 
और उष्ण, सुख ओर दु:ख इन इन्द्रों के बीच में वह एक़् समान रहता है। 
उसके लिए निन्दा और स्तुति एक-जैमी है। वह प्रायः मौन रहता है। 
उसे जो कुछ मिल जाता है, उसी से सन्तुप्ट रहता है। वह अपने लिए 
बड़ा घर या महल नहीं बनाता । उसकी बुद्धि जिस काम को लेती है, उसमें 
स्थिर रहती है । 

इस प्रकार जो यहां भक्त के चालीस लक्षण बताये गए हैं, वे सब वही 
हैं, जो एक परिपूर्ण मानव के लिए आवश्यक हैं। मनुष्य की पूर्णता के लिए 
इनके अतिरिक्त फिर कुछ रह ही नहीं जाता । दूसरे अध्याय में स्थितधी 
पुरुष के जो लक्षण कहे हैं वे लगभग यही हैं । गुणों के आधान का यह एक 
नया सिद्धान्त भागवत आचार्यो ने बताया था । श्रीमद्भागवत के अनुसार 
स्वयं विष्णु भगवान्‌ गुणों के महापात्र हैं । गृणों को रखने के लिए उससे 
बड़ा बर्तन दूसरा नहीं है। भागवत ने भी चरिल के उन्तालीस गुणों 
को एक सूची दी है, जो इस प्रकार है: 

सत्य, शौच, दया, शान्ति, त्याग, सन्तोप, आरजेव (स्वभाव की 
सिधाई), श्रम, दम, तप, साम्य, तितिक्षा, उपरति, श्रुति, ज्ञान, विरक्ति, 
ऐश्वर्य, शीर्य, तेज, बल, स्मृति, स्वातन्त्र्य, कौशल, शान्ति, धैर्य, मार्दव, 
प्रागल्भ्प, शील, प्रश्रय, सह, ओज, बल, भग, गांभीर्य, स्थैर्य, आस्तिकत्ता, 

कीति, मान, अहंकार (भागवत १।१७।२६-२८) । 

ये भगवान्‌ के महागण हैं । जो मनृष्य अपना महत्त्व चाहे, उसे इन्हें 
धारण करना चाहिए। भगवान्‌ विष्णु स्वयं इन गुणों के पात्र है। इस 
प्रकार स्पष्ट बात यह है कि विना गुणों को धारण किये हुए कोई भी धर्म 
का मार्ग पकड़ में नहीं आता । गीता का यह दृष्टिकोण प्रज्ञा-दर्शन के 
अंगरूप है। 


तेरहवां अध्याय क्षेत्रःक्षेत्रज्ञ का विचार 


तेरहवें अध्याय का नाम क्षेत्र-क्षे्रज्ञ-योग है । इस अध्याय से गीता 

एक ऐसे क्षेत्र में उतरती है, जहां प्राचीन वैदिक परिभाषाओं की भरमार 
है। उदाहरण के लिए तेरहवें अध्याय में क्षेत्र और क्षेत्रज्ञ का विचार है। 
चौदहबे में तीन गुणों का विचार हैं। पन्द्रहवें में क्षर ओर अक्षर और 
अब्यय इन तीन पुरुषों का विचार है | सोलहवें में दैव और आसुरी, इन | 
दो प्रकार की सृष्टियों का विचार है। सत्रहवें में तीन प्रकार की श्रद्धाओं | 
की व्याख्या की गई है। अठारहवें अध्याय में पुन: कई मिश्रित परिभाषाओं | 
पर ध्यान दिया गया है। अध्यात्म-शास््र की दुष्टि से गीता के इन छह | 
अध्यायों का पर्याप्त महत्त्व है । इनसे यह स्पष्ट सिद्ध होता है कि गीताकार | 
के विचारों का मूल स्रोत सांख्य तत्त्व-दर्शन और वेदों के साथ मिला हुआ 
था। ऐसा स्वाभाविक है; क्योंकि गीता जँसा विशिष्ट शास्त्र स्वल्पः 
कालिक चिन्तन का परिणाम नहीं । इसके पीछे भारतीय धर्मं और दर्शत | 
की लम्बी परम्परा थी । इसीलिए तो क्रिसी विचारशील व्यक्ति ने गीतां 
के दूध को उपनिषद्‌ रूपी गायों से दुहा कहा है, जैसा हम पहले कह चुके | 
हैं। उपनिषद्‌ का अर्थ वेदों और ब्राह्मणों की अनन्त प्राचीन परम्परा से 

ही था। 
तेरहवें अध्याय की नेपाल, काश्मीर और बंगदेश की प्रतियों में प्राय 
यह श्लोक अधिक मिलता है : 
प्रकृति पुरुषं चेव क्षेत्र क्षेत्रज्ञमेव च, 

एतद्वेदितुमिच्छामि ज्ञानं ज्ञेयं च केशव (बेल्वेल्कर, १३॥२) | 

दक्षिणात्य प्रतियों में यह श्लोक प्राय नहीं हे । कहीं-कहीं यह बारहवें 
अध्याय क अन्त में मिलता है। शांकर भाप्य में भी य नहीं है, किन्तु 
एलोक के मिलने या न मिलने से कुछ भी अन्तर नहीं पड़ता; क्योकि 
तरट्व अध्याय का जो क्षेत्र और क्षेत्रज्ञ-सम्वन्धी विषय वही इस श्लोक 
म दुहराया गया है। पुराणों की स्पष्ट परिभाषा के अनुसार क्षेत्रज्ञ संज्ञा 
35प या परमेश्वर की है और क्षेत्र संज्ञा प्रकृति की है। 


क्षेत्र-क्षेत्रज्ञ विचार की प्राचीनता 


यह स्मरण रखना चाहिए कि क्षेत्र-क्षेत्रज्-सम्बन्धी यहू विचार 
कुछ नया न था। हमें ऋगवेद में सर्वप्रथम इन शब्दों का परिचय 
मिलता है। न 
अक्षेत्रवित्क्षेत्र/वद ह्यप्राट्‌ स प्रैति क्षेत्रविदानशिष्ट:। 
एतद्द भद्रमनुशासनस्योत सृति डिन्दत्यञ्जसीनाम ॥ 

(ऋ० १०।३२।७ ) 
यहाँ स्पष्ट कहा है कि जो क्षेत्र को नहीं जानता, बह क्षेत्रविद या क्षेत्रज्ञ 
से उसके विषय में प्रश्‍न करता है । क्षेत्रज्ञ उरा जो उपदेश देता है, उसे प्राप्त 
करक वह्‌ प्रसन्न होता है। इस विषय के अनुशासन या उपदेश में इतना 
कल्याण भरा हुआ है कि जिसे उपदेश दिया जाता है, वह शीघ्र ही ठीक 
[ग प्राप्त कर लेता है। इस मन्त्र के क्षेत्रबिद्‌ और अक्षेत्रविद शब्द अध्या- 
त्मशास्त्व से ही सम्बन्ध रखते हैं। कालान्तर में उसी विद्या की परम्परा 
चलती रही । ऋगवेद्‌ ५।४०।५ में भी अक्षेत्रविद्‌ शब्द आया है और वहां 
क्षेत्र का ज्ञान न रखने वाले व्यक्ति को मुग्ध अर्थात्‌ मुढ कहा गया है। 
इसी से तिकला हुआ अक्षेतज्ञ शब्द पाणिनि ने अष्टाध्यायी में दिया है 
जिससे भाववाचक शब्द अक्षेत्रश्य बनता था (अष्टाध्यायी, ६।३।३ )1 
७।३।३० सूत्र में क्षेत्रज्ञ शब्द का प्रयोग दिया है, जिससे उसका उलटा 

अक्षतज्ञशब्द बनता था ओर उसी का भाववाचक रूप अक्षात्रज्ञप था । 
क्षेत्र और क्षेत्र का बिचार बहुत प्राचीन था, इस बात को स्वयं गीता- 
कारने भी स्पष्ट रीति से कहा है। उन्होंने स्वीकार किया है कि अनेक 

ऋषि वैदिक मन्त्रों में इस प्रकार के बिचार प्रकट करते रहे और उसके 
बाद ब्रह्म-सूत्र में भी इसी तरह को क्षेत्र-क्षेत्ज्ञ विद्या का प्रतिपादन हुआ। 
अतएव गीताकार का स्वाभाविक अभिप्राय यह है कि गीता में भी यह 
बिषय वहीं से लिया गया था । 
क्षेत्र और क्षेत्रज सम्बन्धी विद्या का बहुत बिस्तार था और पुराणों में 
बार-बार इसका उल्लेख क्रिया गया है। उसका संक्षिप्त और सारगर्भित 
परिचय गीता में केवल एक श्लोक में बता दिया है: 
महाभूतान्यहंकारो बुद्धिरव्यक्तमेव च । 
इर्द्रियाणि दशैकं च पंच चेन्द्रियगोचराः (१३।५) 
किन्तु इससे पहले कि हम गीता के इम एलोक की व्याख्या करें, यह आव- 
श्यक है कि बेदान्त-शास्त के ब्रह्म-सूत्रों में जिसका प्रमाण गीता ने दिया 
है, जो यह विषय है, उसका भी कुछ परिचय देदे। 


ब्रह्मसूत्रं में क्षेत्र-क्षेत्रन का विचार 


ब्रह्म-सूत्र के दूसरे अध्याय के तीसरे पाद के पहले तेरह सूत्रों में पांच 
महाभूतों पर विचार किया गया है कि किम प्रकार सूक्ष्म से स्थूल रूप मे 
उनका बिकास होता है। चौंदहबें सूत्र में प्रलय या प्रतिसंचर काल'में 
जिस प्रकार स्थूल से सूक्ष्म की ओर बढ़ते हुए एक-दूसरे मे लीन होत जाते 
हैं, उसका संकेत किया गया है, उसे विपर्यय कहा है । फिर प्रवे सूत्न में 
बिज्ञान अथवा बुद्धि और मन इन दोतों की उत्पति का उल्लेख है। फिर 
सोलहवें सूत्र के अन्तिम तिर॒पनवें सूत्र तक जीव और ईश्वर तत्व को 


विचार है । इस प्रकार ब्रह्म-सूत्रों के इस पाद में क्षेत्र और कषेत्रज्ञ का विषय 


प्रतिपादित हुआ है। इस पर वाद के दार्शनिकों ने तर्क और वितर्कं के 
द्वारा विस्तृत ऊहापोह किया है, जो अनुसंधान का पृथक्‌ विपय है । 

गीता में क्षेत्र का विचार 
अब गीता के क्षेत्न-स्वरूप पर बिचार करना चाहिए। गीताकार ने 
ऊपर लिखे पांचवे श्लोक में जिस तरह तत्त्वों का परिगणन किया है बहू, 
इतना सरल और स्पष्ट है कि उसे देखकर आश्चर्यमय आनन्द होता है। 
गीताकार ने जो तत्त्व गिनाए हैं, वे सांख्य शास्त्र के तेईस तत्त्व हैं: 
महाभूतान्यहंकारो बुद्धिरव्यक्तमेव च । 
इन्द्रियाणि दर्शक च पंच चेन्द्रियगोचराः ॥ 
इच्छा द्वेषः सुखं दुःखं संघातश्चेतना धृतिः । 
एतत्‌ क्षेत्रं समासेन सविकारमुदाहृतम्‌ ॥ 
(१३॥५--६) 
क्षेत्र के इस स्वरूप को बहुत स्पष्टता से एक बार समझ लेना चाहिए, 
क्योंकि यह भारतीय दर्शन का निचोड़ है और वेद, वेदान्त, सांख्य एवं 
अनेक पुराणों में इसे वार-वार दुहराया गया है और कई बार तो नई- 
नई संज्ञाओं का भी प्रयोग हुआ है । गीता में इसे ही अपरा प्रकृति भी 
कहा है । यह क्षेत्र प्रकृति की संज्ञा है। इससे जो ऊपर क्षेतज्ञ है, बह 
पुरुष है । पुराणों में क्षेत्र को थण्ड-सूष्टि कहा है और उस अण्ड को बार- 
म्बार प्राकृत अण्ड कहा है। इस प्राकृत अण्ड के मूलभूत सात आवरण हैं, 
जैसे १. महत्‌ २. अहंकार और ३--७ पांच तन्मात्राएं । 
इन सातो से २३ तत्त्वों का विकास इस प्रकार हो जाता है : 
१. महत्‌ (जिसे वुद्धि भी कहते हैं) । 
२. मन (स्थिर विज्ञान की संज्ञा बुद्धि और चंचल विज्ञान की संज्ञा 
मन है) । 
३. अहंकार । 
४-८- पांच तन्मात्राएं (शब्द, स्पशे, रूप, रस, गन्ध) । 
8-१३. पांच कर्मेन्द्रियाँ । 
१४-१८. पांच ज्ञानन्द्रियां । 
१६-२३. पांच महाभूत । 0 
इन तेईस तत्त्वों के समुह को त्रयोविशक कहा जाता है। इन्हीं में 

अव्यनत (जिसे प्रधान या प्रकृति) जोड़ देने से तत्त्वों रा चतुविशक गुण 
बन जाता है। यही गीता के श्लोक में तत्त्वों की गिनती है। इन २३ जड़ 
तत्त्बो के मिलने से पुतला बनता, है, वही अपरा प्रकृति है। अपने आपमें 
यह जड़, चेतना शून्य और चेष्टाहीन है । जब पुरुष से इसका सयोग होता 
है, तव इनमें चेष्टा या प्राण का प्रवेश हो जाता है। उसी की संज्ञा जीव 
है और उसे ही दार्शनिक भाषा में परा प्रकृति कहते हैं। वह ईश्वर का 
अंश माना जाता है। जीव को लक्ष्य में रखकर यहां कुछ गुण कहे गये हैं, 
जैसे इच्छा-द्वेप, सुख-दुःख, संघात-बृत्ति और चेतना । ये सब जीव के लक्षण 
हैं। संघात का एक अर्थ मृत्यु ही है, जो जीव के शरीर में प्रवेश करने और 
निकल जाने से ही संभव होती है। धृति जीव का स्वाभाविक गुण है 
योंक्रि बही भूतो को धारण करने वाला है और स्वयं पंचभूतों के समुदाय 
रूपी शरीर या कूट पर स्थित रहता है। अक्षर, प्राण या जीव ही भूतों की 
सच्ची विधृति है, उसी के बल से पंचभूत इकट्ठ बने रहते हैं। जीव के 
हटते ही भूत विखर जाते हैं। उस जीव का स्वरूप चेतना हैं, जैसा देवी- 
माहात्म्य में कहा 

या देवी सर्ब भूतेषु चेतनेत्यभिधीयते (देवीमाहाम्त्य, ` ५1१३) 
यह चेतना बिष्णु की माया या शक्ति कही गई है। दूसरे शब्दों में, यही 
पुरुष तत्त्व का चिदंश या प्राणांश है । इसे ही हिरण्यगर्भ, हंस,ब्रह्मा, सं नित्‌ 
आदि कितने ही नामों से भारतीय धर्म में कहा गया है। 

इस प्रकार अपरा प्रकृति अर्थात्‌ भौतिक शरीर और उसमें रहने बाला 
जीव इन दोनों की सम्मिलित संज्ञा क्षेत्र है। यही स्मरणीय है कि इसी 
क्षेत्र में पंच भूतों के अलावा मन और बुद्धि का भी तिवास है, किन्त बे 
दोनों भी जड़ और प्राकृत हैं। उनके अतिरिक्त चैतन्य तत्त्व जीव है, यदि 
जीव न हो तो बुद्धि और मन का सूक्ष्म व्यापार नहीं चल सकता । 

गाताकार ने पांचव श्लोक मे अव्यक्त को भी एक तत्त्व माना है और 
उनको क्षेत्र की परिभाषा में गिना है। वस्तुतः प्रधान या प्रकृति की संज्ञा 
ही अव्यक्त है । सात अ[बरणों के रूप में विकसित होने से पहले प्रकृति की 
जो अमूत्त अवस्था है, उसके लिए ही अव्यक्त शब्द है। उस कभी-कभी 
अलग तत्त्व ही मान लेते हैं और तब मन को अलग न गिन कर अब्यबत 

अहंकार के साथ महाभूतादि २०तत्त्वों को जोड़कर तेईस तत्त्व माने 
हैं। उनके लिए पुराणों में त्रयोविशक संज्ञा का प्रयोग पाया जाता 

के साथ २४वां जीव मिलकर चतुविशक तत्त्व हो जाते हैं। उसी 
म्चीसवां ईश्वर भी मिला दिया जाय तो उनकी संख्या पंचविशक हो _ 
जाती है । इम प्रकार तत्त्वों की गिनती के आधार पर सांख्य शास्त्र में कई 
संज्ञाएं पाई जाती हैं। थे नाम पुराणों में आये हैं और विषय को स्पप्ट 
करने के लिए छोटे-छोटे शीपंकों का काम देते हैं। कहा भी है--सांख्यं 
संख्यात्मकत्वात्‌, अर्थात्‌ जिस शास्त्र में तत्वों का विश्लेपण करके उनकी 
गिनती कर यी गई हो, उसका नाम सांख्य शास्त्र है । 

प्रकृति के सात अवयव और तीन गुण 
ऊपर कहा जा चुका है कि वृद्धि, अहंकार और पंच तन्माब्बाओ का 
सः्तक प्राकृत है, अर्थात्‌ प्रकृति से उत्पन्न होता है; किन्तु प्रकृति को तो 
तीन गुणों वाली माना गया है। प्रश्न होता है कि उन तीन गुणो के साथ 


इन सात्त तत्त्वों का क्‍या सम्वन्ध है ? इसका उत्तर नितान्त स्पष्ट रीति से 


पुराणों में दिया है, वह इस प्रकार है: बुद्धि का सम्बन्ध सत्ब गुण सै 
अहंकार का रजोगुण से और पंचतन्मात्राओं या पंचमहाभूतों या तमोगुण 
से । इन्हीं के लिए पुराणों में तीत शब्द और आये हैं: बँक्ारिक, तजस 
और तामय। यहां वैक्रारिक का अभिप्राय है बुद्धि या मन, तंजस का 
अभिप्राय है प्राण, और तामस का अभिप्राय है पंच महाभूत । इसी को 
तालिका-रूप में यों कह सकते हैं: 

१. सत्त्व गुण--वैका रिक--बुंद्धि या मन 

२. रजो गुण--तैडस--प्राण--अहंका र 

३. तमो गुण--तामस--पंचमहाभूत या जिन्हें विशेष भी कहते हैं। 

बुद्धि का नाम महत्‌ है। चैतन्य पुरुष के भीतर सृष्टि की कामना का 


- उदय, यही बुद्धि तत्त्व या महत्‌ तत्त्व है। प्रजापति की वुद्धि में समस्त सृष्टि 


का अन्तर्भाब है । बुद्धि के जन्म के साथ ही सृष्टि का जन्म हो जाता है। 
यह सतोमयी स्थिति है । इसे व्यक्त या प्रकट खूप में लाने के लिए चेष्टा, 

क्रिया या रजोगुण की आवश्यकता है। रजोगुण के व्यापार या क्रिया के 
साथ ही पंचभूत या तामसी सृष्टि बनने लगती हँ। इसे 
कहते हैं, क्योंकि इसमे चेतना को ढक लेने या आवरण कर ले 

अब प्रश्‍न यह है कि एक ओर प्रकृति का आवरण या तमोगुण है और 
दूसरी ओर जीव का रजोगुण है । इन दोनों में जन्म भर रस्साकशी हुआ 
करती है । जीव प्रकृति का अधिकार चाहता है और प्रकृति जीव को अपनो 
मुठ्ठी में रखना चाहती है । इसी कशम फश के कारण:इच्छा, ट्रेप, सुख, दुःख 
इन भावों का जीव को अनुभव करना पड़ता है। उसकी विलक्षण स्थिति 
होती है । प्रकृति के भोग या पंच विपप्र जब जीव को नहीं मिलते तो दुःख 
जान पड़ता है, और जव मिल जाते हैं तो पहले सुख,पर पीछे दुःख होता है। 
क्षणिक बुद्धि से जीव उन्हें पाकर सुख मानता है। यह सुख दो प्रकार का 
है : एक बाहरी ओर दूसरा - भीतरी । बाहरी सुख तो विषय के स्पर्श से 





इन्द्रियों को मिलता है, क्योंकि हरएक विषय को भोग करने वाली एक- . 


एक इन्द्रिय प्रकृति क्री रचना से इस शरीर में विद्यमान है । दूसरा भीतरी 
सुख अन्तःकरण को प्राप्त होता है। करण का अर्थ है इन्द्रिय और अन्तः- 
करण का अथ है भीतर की इन्द्रिय | वस्तुतः यह अन्तःकरण मत ही है। 
उस ही भोगों का सुख मिलता है। इन्द्रियों के भोग तो थोड़ी ही देर के वाद 
चले जाते हैं, किन्तु मत में अपना संस्कार छोड़ जाते हैं। मन, बुद्धि, चित्त 
ओर अहंकार ये चारों मन के ही भेद हैं। और इन्हें अहंकार चतुष्टय भी 
'कहा जाता है। 


ज्ञान और अज्ञान का विवेचन 


इस प्रकार क्षेत्र अर्थात्‌ शरीर और जीव इन दोनों का पारस्परिक 
इन्द्र जब सामने आया तब गीताकार के लिए यह बताना आवश्यक हुआ 
कि ऐसी कौन सी चित्त-वृत्ति या रहन-सहन है, जिसके द्वारा इन्द्रियों के 
विषय जीव के ऊपर अपना अधिकार न जमाने पाथे । इसी देबी शक्ति से 
परिषुर्ण बा उत्तम बिचारों से भरी हुई रहन-सहन को गीताकार ने पांच 
एलोको में (१३।७- ११) बताया है। 

उनका कहना है कि ये सद्गुण ज्ञान का रूप है और इसके विपरीत 
जो जीवन है, वह अज्ञान है। 

ज्ञान की व्याख्या इस प्रकार की गई है : 

१. मान या अहंकार का न होना , २. दम्भ या पाखण्ड का न होना 
३. अहिसा, ४. शान्ति या क्षमा, ५. आर्जव या हृदयका सीधापन या 
कुटिलता का अभाव, ६. आचाये या गुरुजनों के प्रति उपासना या आदर 
का भाव, ७. शौच, ८. पविद्वता, ६. स्थिरता या दुढ्ता, १०- आत्म-संयम, 
११. इन्द्रियों के विषयों में वैराग्य, १२. अनहंकार अर्थात्‌ अपने बड़प्पन का 
मद न होना, १३. जन्म, मृत्यु, बुढ़ापा, भोग और दुःख इनमें जो दोप हैं, 
उनको भली प्रकार समझना, १४. अनासवित, १५. पुत्र, स्त्री, घर भादि 
में बहुत ममता का न होना, अर्थात्‌ इत सवके साथ रहना, किन्तु उनमें 
लिपटना नहीं, १६. इष्ट और अनिष्ट चाहे जैसी घटना घटित हो उसमें 
अपने नित्त को सम भाव में रखना, १७. ईश्वर की अनन्य भक्ति, 
१८. एकान्त स्थान में रहता, भीड़-भड़वक्रे से अपने को अलग रखना, 
१६. आत्म-सम्बन्धी ज्ञान प्राप्त करने के लिए सदा प्रयत्न करना, 
२०. आत्म-दर्शन, २१. तत्वज्ञान की प्राप्ति के लिए रुचि रखता । इन 
इवकीस प्रकार के आचार या वृत्तियों को ज्ञान कहते हैं। यह संख्या 
केवल संकेत माल्न है । इसमें और भी अपनी बुद्धि के अनुसार मनुष्य 
भटा-वढ़ा मकता है, क्योंकि ज्ञान तो एक विशेष प्रकार के रहत-सहत का 


नाम है-। वह जब्र मनुष्य में आने लगती है, तो बहुत से सद्गुण अपने भीतर 


उत्पस्त.हो जाते हैं। इसका फल यह होता है कि प्रकृति के विषयों का 
मनुष्य के मत पर जो धावा है, वह कमजोर पड़ जाता है। और विषयों 
के प्रति इन्द्रियों का जो खिंचाव है, वह भी बैराग्य से हट जाता है। सच 
पूछा जाय तो सारे दर्शन का निचोड़ 'इन्द्रियसंयम' ही दै । 


क्षेत्र पुरुष 


इस प्रकार क्षेत्र या प्रकृति के विषय में प्रकृति से ऊपर उठने के लिए 
आवश्यक गुणों का वर्णन करके गीताकार ने क्षेत्रज्ञ पुष के विषय का 

संक्षेप में वर्णन किया है कि वह पुरुष ही वस्तुतः ज्ञेय-तत्त्व या जानने योग्म 
है। प्रकृति को जानने का फल मृत्यु ही है, किन्तु पुरुष को जानने का फल 
अमृत है । उस तत्त्व को अनादि परब्रह्म कहते हैं। वह सत्‌ और असत्‌ इन 
परस्पर विरुद्ध कोटियों से ऊंपर दै। उसे चाहे निर्गुण कहें या गुणों का 
भोक्ता, वड़ असत्‌ भी है और सबके भीतर भी है। उसमें सव इन्द्रियों के 
गुण हैं और किसी भी इन्द्रिय का गुण नहीं है। वह भूतों के भीतर और 
बाहर व्याप्त है, वह चर और अचर दोनों है, वह दूर भी है और निकट 
भी है, वह इतना सूक्ष्म है कि जाना नहीं जा सकता । वह प्राणरूप है । अत- 
एव उसके सिर, मुंह, आंखें, हाथ, कान, और पैर संत हैं, क्योंकि वह 
भौतिक देह से परिछिन्न नहीं है, वह सब भूतों में एक, अविभक्त तत्त्व है 
और भूतों के रूप में अलग-अलग बेटा हुआ है । वह सबको ग्रसनेवाला और 
सबके ऊपर रहनेवाला तत्त्व है । ज्योतियों की ज्योति और अन्धकार से 
ऊपर तत्त्व बही है, ज्ञान और ज्ञेय उसी को कहना चाहिए और वही 
सबके हृदय या भीतरी केन्द्र में स्थित है। इस प्रकार गीताकार ने क्षेत्र 
अर्थात्‌ प्राकृत शरीर और क्षेत्रज्ञ या पुरुष इन दोनों का स्पष्ट बर्णन 
किया है। | 

गीताकारषुरुष ओर प्रकृति इन दोनों को अनादि तत्त्व मानते हैं; कितु 
जितने त्रिगुणमय विकार हैं, वे सब प्रकृति से उत्पन्न होते हैं । कर्ता, करण 
और कार्य, यह विभाग भी प्रकृति के कारण ही होते हैं; किन्तु सुख और 
दुःख, इनका भोग करने वाला पुरुष है, जो प्रकृति के धरातल पर उतरकर 
प्राकृत गुणों का भोग करता है और जिस-जिस गुण का आश्रय लेता है, 
उस-उसके अनुसार अच्छी ओर बुरी चीजों का ज्ञान प्राप्त करता है । 
मनुष्य-शरीर में रहनेवाला भी पुरुष परमात्मा है । वह महान्‌ ईश्वर है, 
वही जीवरूप में भोक्ता है, वही ईश्वर रूप में साक्षी है और बही भरण 
करनेवाला प्राण एवं अनुमति देनेवाला मनस्‌ तत्त्व है। इस प्रकार पुरुष को 
और प्रकृति को अलग-अलग पहचानना चाहिए। 

विवेक का मार्ग 


इस प्रकार का विवेक प्राप्त करने के कई उपाय हैं। कोई ध्यान-योग 
के द्वारा परमात्मा का आत्मा में दर्शन करते हैं, कोई शान्ति के द्वारा ओर 
कोई कर्मयोग के द्वारा ईश्वर को जानना चाहते हैं ओर कोई स्वयं न 
जानते हुए दूसरों से उसका मर्म जानकर भवित के द्वारा ईश्वर की उपासना 
करते हैं । वे सब वेद के मार्ग का आश्रय लेने के कारण मृत्यु के पार हो जाते 
हैं। जितने प्राणी चर और अचर रूप में यहां हैं, वे सब क्षेत्र और क्षेत्रज्ञ के 
संयोग से बने हुए हैं । ईश्वर उन सबमें है और चाहे वे नष्ट हो जायं, किन्तु 
ईश्वर का नाश नहीं होता। जिसकी ऐसी दृष्टि बन जाती है कि कर्मे 
प्रकृति के सत्त्व, रज, तम इन तीनों गुणों के कारण होते हैं, वह आत्मा को 
अकर्ता जान लेता है । जब इस प्रकार भूतों के पृथक्‌ भाव को और उनमें 
व्याप्त ईश्वर को मनुष्य पहचान लेता है तब कर्म करते हुए भी कर्म में 
लिप्त नहीं होता । इसका उदाहरण सूक्ष्म आकाश है, जो सब जगह होने 
पर भी किसी बन्धन में नहीं है। ऐसे ही यह आत्मा है, जो सब शरीरों में 
विद्यमान होने पर भी कहीं भी लिप्त नहीं होता। जैसे एक सूर्य समस्त 
लोकों को प्रकाश देता है, वैसे एक्र ईश्वर सब शरीरों में आत्मा रूप से 
प्रकाश भर रहा है। 


चौदहवा अध्याय : तीन गुणों का विवेचन 


चौदहवें अध्याय का नाम गुणत्रय विभाग योग है । तेरहवें अध्याय में 
प्रकृति का परिचय देते हुए बार-बार उसके गुणों का उल्लेख दिया गया है। 
अतएव तीन गुणों का विवेचन करना आवश्यक था । इस सम्बन्ध में एक 
मूल बात यह कही गई है कि ईश्वर सृष्टि का पिता है और प्रकृति माता 
है । लौकिक जीबन की उपमा लेते हुए पिता को बोजप्रद अर्थात्‌ गर्भाधान 
करते वाला कहा गया है और प्रकृति वह योनि है, जिसमें बीज आधान 
किया जाता है | वेदों में प्रकृति शब्द का प्रयोग नहीं मिलता; किन्तु उसके 
लिए माता, महत्‌ और योनि शब्द आते हैं। जो महत्‌ है वही महिमा या 

प्रकृति है, उत ही विराज्‌ और योनि ओर माता भी कहते हैं। उसे ही 
यहां गीता में महद्‌ ब्रह्म कहा गया है। यह सुन्दर परिभाषा स्मरणीय 
है। 

ईएवर के सम्पर्क से जब प्रकृति गर्भित होती है, तो उसमें प्रसुप्त पड़े 
हुए गुण क्षुब्ध हो जाते हैं गुणों की साम्यावस्था मूल प्रकृति है। क्षोभ से 
जब गुणों में बंष्म्य.होता है, तो उसे ही विकृति समझना चाहिए। ये गुण 
सत्व, तम और रज कहे जाते हैं। केवल सत्त्व से ओर केवल तम से, सृष्टि 
नहीं होती । सत्व प्रकाश की संज्ञा है और तम अन्धकार की । ये दोनों गुण 
एक दूसरे से अलग रहकर सृष्टि नहीं कर सकते। पर जब वे आपस में 
टकराते हैं तो प्रकाश में अन्धकार और अन्धकार में प्रकाश भर जाता है। 
दूर क्यों जायं, अपने सामने निस्य होनेवाले रात और दिन के नाटक में 
प्रत्येक क्षण हमें प्रकाश ओर अन्धकार के इस पारस्परिक मिश्रण का 
प्रत्यक्ष अनुभत्र होता है। दिन का कोई भी मुहतं लें, उसमें कुछ-न-कुछ अंश 
अन्धेरे का रहता ही है ऐसे ही रात के हरएक क्षण में अन्धेरे में उजाला 
मिला हुआ है । वेद की भाषा में इन्हीं को मिल्न और वरुण कहते हैं | मित्र 
प्रकाश की संज्ञा है और वरुण अन्धकार की । मित्र और वरुण के तेज से 
ही सृष्टि होती है। वह तेज उर्वशी या विराट्‌ प्रकृति में संक्रान्त होता है 
ओर उससे मैत्रावारुणि वसिष्ठ का जन्म कहा जाता है। यह वसिष्ठ जीवन 
का आरम्भ करने वाले मूलभूत प्राण की संज्ञा है। उस प्राण में मित्र और 
वरुण या प्राणापान, दोनों मिले होतै हैं। यहां परिभाषा में कहना होगा कि 
उस मूलभूत प्राण में सत्त्व और तम्‌ दोनों मिलकर एक नये गुण को जन्म 
देते हैं, जिसका नाम रजोगुण है । रजोगुण का अथं है गति अर्थात्‌ सत्त्व 
ओर रज की आपस में टक्कर या दूसरे के प्रति खिंचाव, इसके कारण दोनों 
में से एक भी चेन से नहीं बंठता। दोनों मधु-कँटभ के रूप में आपस में 

. ठकराने लगते हैं, तभी सृष्टि सम्भव होती है। 

जैसे गीताकार ने कहा है, कमं की संज्ञा ही रजोगुण है (रजः कर्मणि 
भारत ! १४६) इस कर्म का स्वरूप राग या खिचाव है। जबतक एक 
बिन्दु का दूसरे बिन्दु के प्रति आकर्षण नहीं होता, तबतक रजोगुण रूपी 
कमं की सम्भावना नहीं होती । सत्त्व गुण अपने आनन्द और प्रकाश में 

याज्ञान में अलग रहे तो कोई कर्म सम्भव नहीं होगा । ऐसे ही तमोगुण 
अपने प्रमाद अन्धकार और मूड में अलग रहे तो भी कर्म की प्रेरणा नहीं 
होगी, किन्तु जब स्त्व तम की और या तम सत्त्व की ओर हाथ बढ़ाता है, 
तब उन दोनों में एक राग या आकर्षण उत्पन्न होता है। बड़ी दोनों को 
मिलाने वाला रजोगुण है । उस राग का नाम तृष्णा है (रजो रागात्मकं 
विद्धि तृप्णासंगसमुद्‌भवं, १४।७) । यह वस्तु मुझे प्राप्त हो जाय, मेरा केन्द्र 
दूसरे के साथ जुड जाय, इस प्रकार की भावना तृष्णा है। संसार के सभी 
छोटे-बड़े प्राणी एसी भावना से प्रेरित होकर कर्म करते हैं । 


तीन गृणों के लक्षण 


इस प्रकार तीन गुणों की सरल और स्पष्ट परिभाषा गीता के इस 
प्रकरण में पाई जाती है। अब आगे और भी स्पष्टता के लिए इन तीनों 
गुणों के लक्षणों का विवेचन किया गया है। जव सब इन्द्रियों में प्रकाश 
भरा हुआ जान पड़ें और उनमें आत्म-संयम से उत्पन्न होने वाले ज्ञान का” 
अनुभब हो, तो समझना चाहिए कि सत्त्व गुण बढ़ा हुआ है। 
जब मन में लोभ उत्पन्न हो,काम की ओर प्रवृत्ति हो, चित्त में शान्ति 
ते हो और उथल-पुथल हो, बाहर की वस्तुओं में स्पृहा या लगाव हो तो 
समझना चाहिए कि रजोगुण बढ़ा हुआ है। 
जब मन में अन्धकार-सा छाया रहे, कुछ भी काम करने को मन न 
करे, आलस्य ओर मूर्च्छा जकड़े रहे, तो समझना चाहिए कि तमोगुण बढ़ा 
हुआ है। 
मन की वृत्ति इन्हीं तीन गृणों में रहती है और प्रत्येक व्यक्ति का 
जन्म भर पीछा करती है । यदि कोई सत्त्व गुण को लिये हुए मृत्यु पाता 
है, तो दूसरे जन्म में उसे वैसी ही अच्छी परिस्थितियां मिलती हैं, अर्थात्‌ 
वह निमंल ज्ञान और अति उत्तम भोगों को प्राप्त होता है। जो रजोगण के 
भावों को लेकर शरीर छोड़ता है, वह अगले जन्म में भी कमं के मार्ग में 
पड़ता है। जो तमोगुण में डूबा हुआ शरीर छोड़ता है, वह दूसरे जन्म में 
भी मोहग्रस्त बना रहता है ओर उसे ऊँचे कमं या ज्ञान की प्रेरणा नहीं 

होती । 

जो उच्चकोटि का कमं है, उसका फल सात्त्विक ज्ञान टै । जो निम्न 
कोटि का तृष्णायुवत रजोगुणी कर्म है, उसका फल दुःख है, मोह में फंसे हुए 
तमोगुण का फल अज्ञान ही है । सत्त्व से ज्ञान, रजस्‌ से लोभ और तमोगुण 
से प्रमाद, मोह और अज्ञात होते हैं। सतोगुणी व्यक्ति ऊँचे उठते हैं, रजो- 
गुणी बीच में रहते हैं ओर तमोगुणी नीचे गिरते हैं। 

ये तीनों गृण प्रकृति के हैं। इनको जो पहचान लेता है, बह ईश्वर को 
उनसे अलग जानकर उसे प्राप्त कर लेता है। इन गुणों को जानकर ही 
यह सम्भव होता है कि व्यक्ति जन्म, बुढ़ापा, मृत्यु से टूटकर अमृत सुख 
को पा ले । इस पर अर्जुन ने कामकाजी व्यवित का दृष्टिकोण अपनाते 
हुए बृद्धिमत्ता का प्रश्‍न किया कि यह केसे पता चले फि कोई व्यक्ति इन 
तीनों गुणों के बन्धन से ऊपर उठ गया है। 


गुणातीत व्यक्ति के लक्षण 


कृष्ण ने भी इस प्रश्‍न का निखरा हुआ स्पष्ट उत्तर दिया--जो व्यक्ति 
प्रकाश या सतोगुण, कर्मे में प्रवृत्ति या रजोगुण और मोह या तमोगुण के 
आने पर उनसे घबराता नहीं और उनके हट जाने पर दुःखी नहीं होता, 
वह मानो इन गुणों से ऊपर उठा हुआ है। गुण जिसमें क्षोभ नहीं उत्पन्न 
करते, उनके उदय और नाश में जो एक समान रहता है, जो यह समझता 
है कि गुण अपना काम कर रहे हैं, मैं उनका प्रभाव क्यों पड़ने दूं, वहीँ 
सच्चा व्यक्ति है । इसलिए ऐसा व्यक्ति दुःख और सुख को एक समान 
मानने लगता है। वह अपने अन्तरात्मा में स्थिर हो जाता है। उसके 
सामने मिट्टी का ढेला और सोने की डली बराबर है। वह प्यारे मिल्न 
ओर शल को एक-सा मानता है। उसके लिए निन्दा ओर स्तुति बराबर 
हैं। ऐसे व्यक्ति को हम धीर कहते हैं। मान और अपमान में जो तुल्य 
रहता है, शतु और मिल्न में जो अपना सन्तुलन नहीं छोड़ता और कमं 
करने की जो भारी प्रवृत्ति है, उससे बचा रहता है, ऐसे व्यक्ति को समझना 
चाहिए कि वह गृणातीत है। गुणों से मन हटा लेने का प्रभाव व्यवित के 

जीवन पर यह होता है कि वह अपने मन को ब्रह्मभाव में डाल देता है और 
अनन्य भक्ति से ईश्वर का चिन्तन करता है। फिर ऐसा क्या है, जो उसे 
` नहीं मिल जाता ? भूतों का क्षर जगत्‌ (ब्रह्मणः प्रतिष्ठा), प्राण का अमुत 
जगत्‌, अव्यय पुरुष या मनस्‌ तत्त्व का संसार, इन तीनों से ऊपर पारमे- 
'ष्ठ्य लोक, जहां समस्त धर्मो का अधिष्ठान है (शाश्वतस्य धर्मस्य), और 
उससे भी ऊपर जो नितान्त आनन्द का स्वयम्भू लोक है (सुखस्य एकान्ति- 
कस्य), इन पांचों को गुणातीत व्यक्ति अपने जीवन में प्राप्त कर लेता है, 
अर्थात्‌ इन पांचों की समस्याओं का समाधान उसे प्राप्त हो जाता है। 
गीताकार ने यहां एक गूढ़ शली को अपनाते हुए क्रमशः भूतात्मा, प्राणात्मा 
ज्ञानात्मा, महानात्मा (शाश्वत धर्म), अव्यक्तात्मा (एकार्तिक सुख), 
- इन पाँच आत्माओं का वर्णन किया है । ये पांचों प्राकृतिक हैं। इन पाँचों 
से ऊपर पुरुष या ईश्वर है। इसीलिए भगवान्‌ का कहना है कि मैं इन 
पांचों की प्रतिष्ठा या आधारभूमि हूं । इनमें भूतात्मा या प्राणात्मा का 
सम्बन्ध तमोगुण से है। वीच की प्रज्ञानात्मा का सम्बन्ध रजोगुण से है। 
प्रज्ञान या मन के दो भेद होते हैं। एक को प्रज्ञान और दूसरे को विज्ञान 
कहते हैं । प्रज्ञान मन नीचे की दो वृत्तियों के साथ मिला रहता है। वहू 
इन्द्रियानुगामी होता है; किन्तु वही जब प्रकाश का अनुगामी बनता है तब 
उसे विज्ञान मन या विज्ञान बुद्धि कहते हैं । इससे ऊपर महान्‌ आत्मा और 
अव्यक्त आत्मा सतोगृण से सम्बन्धित हैं । इस प्रकार प्रकृति के तीन गुण 
` ही प्रत्येक व्यक्ति में इन पांच आत्माओं के धरातल पर प्रकट होते हैं। ये 
सब प्रकृति के अंश हैं। इन पांचों से ऊपर ईश्वर, चैतन्य पुरुष या क्षेत्रश 
है। उसकी ओर मनुष्य का ध्यान तब जाता है, जब वह तीन गुणों के ब्रह्म 
` जाल से अपने आपको ऊपर उठा लेता है। 


पन्द्रहवां अध्याय : पुरुषोत्तमयोग 


पन्द्र हवें अध्याय का नाम पुरुषोत्तम योग है। पुरुषोत्तम का तात्पर्यं 
: है, क्षर पुरुष एवं अक्षर पुरुष से ऊपर ईश्वर पुरुष अर्थात्‌ अव्यय पुरुष । 
* बही तो गीता का लक्ष्य है। अतएव इस अध्याय में पहले संसार-रूपी वृक्ष 

की व्याख्या की गई है । इस पांच भौतिक जगत्‌ को क्षर पुरुष याक्षर ब्रह्म 
कहा गया है । इसका भोग करनेवाला जो जीव है वह अक्षर पुरुष है । क्षर 
और अक्षर दोनों से ऊपर अव्यय पुरुष या ईश्वर है, उसी की ओर ले जाना 
एस अध्याय का लक्ष्य है। 
सबसे पहले संसार-रूपी अश्वत्थ वृक्ष की व्याख्या की गई है। यही 
भाव कठ-उपतिषद्‌ में भी आया है । उससे पूर्व स्वयं ऋगवेद में संसार की 
कल्पना वृक्ष के रूप में की गई है | यह वृक्ष ऐसा है कि जिसकी जड़ें ऊपर 
हैं और शाखाएं नीचे फैली हुई हैं। यहां ऊर्ध्व का सच्चा अर्थ ब्रह्म या 
चेतन पुरुष है और अधः का तात्पर्य प्राकृतिक जगत्‌ है। इस संसार-वृक्ष 
का मूल तो ब्रह्म में ही है। उसका विस्तार अवश्य प्रकृति के तीन गुणों के 
द्वारा होता है । यह वृक्ष अव्यय कहा गया है । दार्शनिक करब्यौंत से इसका 
चाहे जो परिणाम निकाला जाय, किन्तु सच यह है कि जब इस विश्व- 
वृक्ष की जड़ ब्रह्म में है, तो जबतक वह जड़ हरी रहेगी तबतक इस पेड़ 
का तना भी हरा रहेगा । यही इसका अव्यय रूप है। कोई नहीं जानता कि 
कब इसका आरम्भ हुआ और कब अन्त होगा । महाकाल की लपेट में यह 
अनन्त संसार भी नित्य चला जाता है। ज॑मे पेड़ में पत्ते होते हैं, बसे ही 
इस बड़े संसार रूपी पीपल में जो छन्दों की गति या लय है, वही इसके पत्ते 
हैं। गति के कारण इसमें नये-नये पत्ते फूटते रहते हैं और लोकों की सृष्टि 
होती रहती है । यहां यह भी कहा है कि जो इस विश्व-छपी अश्वत्थ की 
विद्या को समझता है, वही सच्चा वेदज्ञ है । सीधे अर्थो में वेदविद्या सूष्टि” 
विद्या का ही दूसरा नाम है। सृष्टितत्त्र की व्याख्या ही वेदों को इष्ट है। 
विश्व-रचना के मूल भूत नियम ही वेदों की प्रतीकात्मक भाषा में कहे गये 
हैं। इन्द्र और वृत्र किसी इतिहास विशेष के प्राणी नहीं । वे तो विश्व की 
प्राणमयी और भूतमयी रचना के दृष्टान्त हैं। जैसे ऋगवेद में स्वयं कहा 
हः 
यदचरस्तन्वा वावृधानो बलानीन्द्र प्रश्न वाणो जनेषु । 
मायेत्सा ते यानि यद्धान्याहुर्नाद्य शत्र न नु पुरा विवित्से ॥ 
न (ऋगवेद १०।५४।२) 
हैं इन्द्र, अपने शरीर को बढ़ा कर, वलों का बखान करते हुए, जो तुम | 





अ० ३७] ५४. श्रीमद्भगवद्गातापर्वे २२७ 


इधर-उधर विचरते हो, वह तुम्हारे युद्धों का वर्णन माया है। तुम्हारा न 
कोई शत्रु आज है, न पहले कभी हुआ ।” इस प्रकार के वेद के ऋषियों को 
यह्‌ स्पष्ट था कि इन्द्र और वृत्र के युद्धों का वर्णन और इसी प्रकार दूसरे 
देवों और असुरो का उल्लेख सृष्टि के मूलभूत नियमों का उपाख्यानों द्वारा 
विवेचन है । अतएव गीताकार का यह वचन यथार्थ है कि संसार-रूपी 
अश्वत्थ वृक्ष का ज्ञान ही असली ज्ञान है (यस्तं वेद स वेदवित्‌, १५1१) । 

जहां पेड़ होता है, वहां उसकी डालियां और पल्लव फैलते ही हैं । 
इस संसार-वृक्ष की शाखाएं तीन गुणों के अनुसार ऊपर और नीचे की ओर 
फंलती हैं, अर्थात्‌ सतोगुण की शाखाएं ऊपर और तमोगूण की नीचे की 
ओर प्रसार पाती हैं। ऊपर का अर्थ चैतन्य पुरुष और नीचे का अर्थ प्रकृति 
है । इन्द्रियो के विषय इन्हीं शाखाओं में फुटाव लेने वाले नये-नये पल्लव 
हैं। जंसे पेड़ में उसक़ी जटाएं ऊंचे से नीचे की ओर आती हैं, ऐसे ही कर्म 
मनुष्यलोक में नीचे की ओर फैलकर व्यक्ति को बद्धमूल कर देते हैं । 

इस संसार-वृक्ष का सच्चा रूप कोई नहीं जानता। इसका आदि 
ओर अन्त नहीं और कहां इसकी जड़ है, ज्ञात नहीं होता; किन्तु इसका 
मूल कहीं बहुत दृढ़ है। केवल एक ही उपाय से इस वृक्ष को काटा जा 
सकता है, ओर.वह्‌.है भसंज्ञ और अनासक्ति का कुल्हाड़ा। मनुष्य अपने 
मन को ससार के विषयों के पल्लवों से खींच ले तो यह वृक्ष स्वयं ही नास्ति 
ही जाता है । इसका उपाय है, उस आदिपुरुष परब्रह्म की शरण में अपने 
आपको ले जाना, जहां से जगत्‌ की यह पुरानी प्रवृत्ति चली है और जहां 
पहुंचकर फिर लौटना नहीं होता । वह मोक्ष का स्थान ही परमपद है । उस 
अव्यय स्थान में वे ही पहुंच पाते हैं, जो सुख-दुःख आदि हनद्रों से छूट गये 
हैं। उस ब्रह्म-तत्त्व की ज्योति का क्या कहना हैं ! उसके सामने सूर्य, . 
चन्द्रमा और अरिति की ज्योति फीकी है। वस्तुतः क्रगवेद में ब्रह्म-तत्व की 
उपमा देने के लिए सूर्य की ज्योति का उदाहरण दिया गया है; किन्तु एक 
सूर्य क्या, कोटि-कोटि सूर्य भी उसकी तुलना नहीं कर सकते । यह सूयं तो 
प्रतोक मात्र है (ब्रह्म सूर्य समं ज्योतिः, यजुर्वेद २३।४८) । 

जीव का स्वरूप 


इसके अनन्तर भगवान्‌ ने एक ऐसी बात कही है कि उसमें मनुष्य को 
सबसे अधिक रुचि हो सकती है, वह जीव का स्वरूप है। मनुष्य को चाहे 
ईश्वर में विश्वास हो या न हो; किन्तु स्वयं अपनी सत्ता में अविश्वास नहीं 
होता। गीताकार का कथन है क्रि पांच इन्द्रियां और छठा मनये प्रकृति 
से उत्पन्न हैं। इन्हें ही शरीर कहते हैं (मनः पष्ठानीन्द्रियाणि प्रकृति- 
स्थानि १५।७) ; किन्तु यह शरीर जड़ है। इस भारी पुतले को खड़ा रखने 
वाला जीव है, जो ईश्वर का सनातन अंश है । यह आस्था और यह विश्वास 
गीता की सबसे बड़ी देन है (मर्मवांशो जीवलोके जीवभूतः सनातनः 
१५।७) । 'ईण्वर अंश जीव अविनाशी? यह एक छोटा-सा वाक्य 
अपने अन्तर में कितना महान्‌ तत्त्व लिये हुए है। इसके मूल में कितना 
गहरा अनुभव है । यह एक ऐसी सच्चाई है, जिसका स्वयं अनुभव करना 
पड़ता है; किन्तु इससे बढ़कर आशा ओर विश्वास का दूसरा सन्देश नहीं 
है। ईश्वर की शक्ति बार-बार जीव रूप में आती और जाती है, मानो 
वायु एक फूल से दूसरे फूल की गन्ध लेकर बहती हो । शब्द, स्पर्श, रूप, 
रस, गन्ध इन छोटे दिखाई पड़ने वाले पांच बिषग्रों को भोगने के लिए कान, 
आंख, त्वचा, जिह्वा और नासिका ये पांच इन्द्रियं हैं और इनके साथ छठा 
मन है। यही तो प्रकृति की बडी विभूति है, जिसने जीव को भूलावे में डाल 
रक्खा है | जो ज्ञानी हैं, वे इनके कार्य को देखते हैं, मूढ़ नहीं देख पाते। 
किन्तु ईश्वर का तेज अवश्य है और वह सबसे उपर है । उसी के ओज से 
यह पृथ्वी ओर पंचभूत टिके हैं। ईश्वर का रूप जो सोम है, वह एक प्रकार 
का जीवन-रस है । उसी से मनुष्य, पशु, पक्षी, वृक्ष आदि सभी उत्यन्त हौ 
रहे हैं और हरे होकर बढ़ते एवं काल पाकर सूख जाते हैं (पुष्णामि 
चौषधीः सर्वाः सोमो भूरवा रसात्मकः १५।१२) । 

वेशवानर-विद्या 


इसके अनन्तर जीव की ही व्याख्या करते हए कृष्ण ने एक दूसरी 

वैदिक परिभाषा का उल्लेख किया है । वह वेद की वैश्वानरी विद्या है: 
अहं वेश्वानरो भूत्वा प्राणिनां देहमाश्चितः । 
प्राणापानसमायुक्त: पचास्यन्ते चतुविधम्‌ ॥ 

(१५१४) 
इसका स्पष्ट, अर्थ यों समझना चाहिए--सृष्टिकी दो मूल धाराएं हैं 
एक सोम और दूसरी अग्नि। सोम ठंडी धारा है और अग्नि गरम धारा 
है। इन्हें ही ऋगवेद में आपोभूयिष्ठ और अर्निभूयिष्ठ कहा गया है 
(ऋणगवैद १।१६१।९) । 

'आपो भूयिष्ठा इत्येको अब्रवी इरितिर्भूयिष्ठ इत्यन्यो अब्रवीत्‌’ । अथवे- 
वेद में इन्हें ही हिम और घ्रन्स कहा गया है (अग्नी हिममूघ्रन्सम्‌ च, अथर्व० 
१३।१।४६)। अग्नि और सोम मे ही संसार की रचना हुई है । यहां १३वें 
इलोक में सोम और चौदहवें में अग्नि का वर्णन है। गीताकार ने वैश्वानर 
की स्पष्ट परिभाषा दी है। प्राण और अपान के रूप में जीवनी शक्ति 
शरीरों में संचार कर रही है । इनका जो सम्मिलित रूप है, वही वश्वानर 
अग्नि है। जैसा शतपथ में कहा है, “स एपोऽगिनर्वेश्वानरः यत्‌ पुरुषः 
(शतपथ १०।६।१।११) । यहां अग्नि को अन्नों का पचामेवाला कहा हैं, 
अर्थात्‌ वह अन्ताद है ।” तैत्तिरीय ब्राह्मण में कहा है कि अग्नि देवों का 
जठर है (अग्निर्देवानां जठरम्‌, तैत्तिरीय २।७।१२।३) । शौनक ने भी 
इसका स्वरूप यों कहा है :-- 

[तिष्ठत्येष हि भूतानां जठरे जठरे ज्वलन्‌ \' 
(बृहद्‌ देवता १।६५)। 
प्रत्येक प्राणी के शरीर में जो एक सुनिश्चित तापमान है वही इस 
अग्नि का स्वरूप है । उसी ताप के कारण शरीर के समस्त अवयवों में 
सिकुइन और फॅलने की क्रिया हो रही है, जो प्राण का संधमन है । वैसे देखा 
जाय तो उदर के भीतर कोई अग्नि की ज्वाला नहीं है, किन्तु नाना प्रकार 
के दाहक और पाचक रमों के रूप में प्रकृति स्वयं उस शाबित का निर्माण 


_ mm 

करती है, जो नाना भांति के खाद्य पदा थो को पचा डालती है। इस 
समस्त प्रक्रिया की शक्ति को एक शब्द में कहा जाय तो उसकी संज्ञा वैश्वा- 
नर है। आकाश में सूयं और पृथ्वी पर वैश्वानर ये दोनों एक ही महाशक्ति 
के दो रूप हैं। इसीलिए ऋगवेद में कहा है, “वैश्वानरो यतते सूर्येणग (ऋगवेद 
१।६८।१) । यह वैश्वानर अग्नि सब प्राणि-जगत्‌ का राजा है (राजा हि 
कं भवनानां अभिश्री:, ऋगवेद १।९८।१)। जहां वंश्वानर की सत्ता है, वहीं 
सब प्रकार का मंगल है | वेश्वानर बुझ गया तो शरीर राख हो जाता है। 
इस प्रकार जो वैश्वानर अग्ति तत्त्व है, वही चेतना का सबसे बड़ा लक्षण 
है, वह साक्षात्‌ ईश्वर का अंश है । 


ह॒द्ेश में ईश्वर की सत्ता 


इसी के आगे मानो व्याख्या रूप में ही एक तत्त्व और कहा गया है: 
«'सवेस्य चाहं हृदि संनिविष्टो', अर्थात्‌ मैं सवके हृदय में बैठा हूं । यह वही 
बात है, जिसे गीता के अन्त में फिर दुहराया गया है : 
ईश्वरः सर्वभूतानां हृहद शेऽ्जुन तिष्ठति ( १८।६१) 
जीव ईश्वर का अंश है। ईश्वर सबके हृदय में बैठा है। इन दोनों 


वाक्यों का अर्थ एक ही है। इसे ही उपनिपदों में अगुष्ठ पुरुप कहा है: 


'मंगुष्ठःमात्रपुरुषः जनानां हृदये सन्तिविष्टः', ( अंगुप्ठमात्रः पुरुषो हृदे शेऽर्जुन 


'तिष्ठति) । भंगुष्ठ मात्रा का अर्थ साकेतिक है, अर्थात्‌ वह चेतना अंश 


जो सबके भीतर विद्यमान है, पर जिसकी कोई मात्रा या माप नहीं। 


'जिसकी माप होती है, वह तो साढ़े तीन हाथ का चाक्षुष पुरुष कहलाता है, 


उसकी परछाई पड़ती है । अंगुष्ठ पुरुष की कोई परछाई नहीं पड़ती । वह 
तो निर्धूम अरिनि के समान एक ज्योति मात्र है। हुद्देश का अर्थ भी रक्त का 
अभिसरण करनेवाला हृदय नामक अवयव नहीं । हृद्देश का अर्थ व्यक्ति 
का वह केन्द्र है, जो प्रकृति से ऊपर अव्यक्त है, किन्तु प्रत्येक स्थूल देह में 
रहता अवश्य है, उसी के कारण तो चेतना और प्राण की सत्ता है। 

वही चेतन पुरुष स्मृति, अज्ञान और ज्ञान का कारण है | स्मृति आदि 
-के स्थूल उपकरण या अवयव तो शरीर में हैं, जिन्हें हम मस्तिष्क आदि 

के रूप में जानते हैं, किन्तु उनका वास्तविक्र कारण चेतना ही हैँ। यहां 
वैश्वातर विद्या के सम्बन्ध में बताते हुए गीताकार ने एक पते की बात 
और कही है 

वेदश्च सर्तेरहमेव वेश: (१५१५ ।) 


अर्थात्‌ वेदविद्या का एकमात्र सार वैश्वानर पुरुप या चैतन्य का ज्ञान 
| ही हैं । बेइ की यह शैली है कि वह प्राकृत भूतों या पदाथों का वर्णन 
करत हुए उनमें अनुस्यूत जो देव तत्त्व है, उसी पर बारम्बार दृष्टि ले जाते 


हैं। भूतों में देव की सत्ता यही वेद क ज्ञान का ममं है। वह देत्र तत्त्व ही 
ईएवर-तत्त्व है, जिसे अनक नामों से पुकारा जाता है । 


क्षर और अक्षर पुरुष 


इसके अनन्तर अत्यन्त स्पष्ट शब्दों में क्षर, अक्षर और अव्यय इन 
तीए पुरुषों की व्याख्या जेसी यहां गीता में कही है, वैसी संस्कृत साहित्य में 
अन्यत्न नहीं मिलती : 
हवाविमो पुरुषौ लोके क्षरश्चाक्षर एव च । 
क्षरः सर्वाणि भूतानि कूटस्थेऽक्षर उच्यते ॥ 
(१५।१६) 
अर्थात्‌ पंचभूतों की संज्ञा क्ष है और उन शूतों के ढेर या शरीर में 
रहनेवाला। अक्षर कहलाता है । बही जीव है। इस अध्याय का नाम पुर? 
पोत्तम योग है। अतएन पुरुषात्तम की भी व्याख्या स्पष्ट की गई है, अर्थात्‌ 
क्षर और अक्षरया प्रकृति और जीव इन दोना से ऊपर जा उत्तम पुरुष 
अव्यय ईश्वर है, वही परमात्मा 
उत्तमः पुरुषस्त्वन्यः परमात्मेत्युदाहृतः (१५।१७) 
इसी परिभाषा को और दृढ़ करते हुए लिखा है कि मैं क्षर से भी ऊपर 
हुं और अक्षर से भी ऊपर हूं । इसीलिए लीक में और वेद में मुझ पुरुषोत्तम 
कहा है । यह गुह्य शास्त्र मैंन तुम्हें बताया । 

सोलहुवां अध्याय : देवी और आसुरी संपद्‌ 


सोलहवें अध्याय की संज्ञा दैवासुर-संपद विभाग योग है। इसकी 
संगति पहले दो अध्यायों के साथ स्पष्ट हैँ क्योंकि स्त्व गुणी प्रक्ृ तिबाले 
व्यक्ति देव और तमोगुणी प्रक नि के असुर होते हैं । अतएव स्पष्ट शब्दों 
में यह कहना आवश्यक था कि दंवी प्रवृत्ति और आसुरी प्रवृत्ति इन दोनों 
की अलग-अलग पहचान बया है ? 

देवी सम्पत्ति के गुण इस प्रकार हैं: अभय, तिर्भयता, चित्त की 
शुद्धि, ज्ञानात्मक दृष्टिकोण में निरन्तर स्थित रहना, दान, इन्द्रिय संयम, 
यज्ञ, स्वाध्याय, तपश्चर्या, कुटिलता का अभाव, अहिंसा, सत्य, अक्रोध, 
त्याग, शान्ति, पिशुनता या चुगलखोरी का न होना, प्राणियों पर दया, 
लोलुपता का अभाव, मुदुता, मर्यादा की लज्जा, सफलता, तेज, क्षमा, 
घृति, शौच, अद्रोह, अतिमान या अहंकार का अभाव । ये दैवी गुण हैं। 
इनसे व्यक्ति का सतोगुणी प्रभाव पहचाना जाता हैँ। 

आसुरी सम्पत्ति के लक्षण ये हैं : “दम्भ, दर्पे, अभिमान (अपने ही 
घमण्ड में चूर रहना), क्रोध, निष्ठुरता और अज्ञान । 

दैवी गुणों से मुक्ति और आसुरी गुणों से बन्धन प्राप्त होता है । दैवा- 
सुर युद्ध या विरोध की कल्पना ऋगवेद में ही पाई जाती है। वहाँ समस्त 
सृष्टि की व्याख्या देवों और असुरों के द्वन्द्र-युद्ध के रूप में की गई है । ज्योति, 
अमृत और सत्य की संज्ञा देव है। तम, मृत्यु और अनृत असुरों का लक्षण 
है । ये गुण तो दृष्टान्त मात्र हैं । इनमें चाहे जितने जोड़े जा सकते हैं । 


आसुरी लक्षण 


यहां सातवें श्लोक से बीसवें श्लोक तक आसुरी गुणों की लम्बी सूची 
पुनः बताई गई है । जिनका स्वभाव आसुरी है, वे न यह जानते हैं कि क्या 
करना चाहिए और न यह समझते हैं कि क्या नहीं करना चाहिएं। न उनमें 
पवित्रता का भाव रहता है और न सदाचार के अनुसार जीवन । वे संसार 
में ईश्वर की सत्ता नहीं मानते और कहते हैं कि इसकी कोई पक्क्री 

आधार-शिला भी नहीं है। यहाँ तो सब व्यवहार झूठ का है। यहां । 
किसी को किसी से कुछ मतलब नहीं। सब अपने-अपने काम की 
सिद्धि के लिए मतलब रखते हैं। वे संसार में सबका बुरा चेतते हैं। 
उनकी इच्छाएं कभी पूरी नहीं होतीं। वे बुरी बातों का आग्रह लेकर 
चलते हैं। वे अपने चारों ओर आशा और कामनाओं का पूरा जाल बुने 
रहते हैं और सोचते हैं आज यह पा लिया है, कल और यह पा लेंगे। इतता 
धन आज है, इतना आगे और हो जायगा। आज इसे मार लिथा, कल 
उस शन्नु को साफ कहूंगा । मैं सबक्रा मालिक हुं । मैं बलवान्‌ और सुखी 
हूं । मैं रईस और कुलीन हुं। मेरे जैसा और कोन है ? ऐसे मोह-जाल में 
वे फंसे रहते हैं और उनका मन अनेक बातों में भागता रहता है । अहंकार, 
बल, दर्प, काम, क्रोध का आश्रय लेकर वे अनेक प्रकार के बुरे कर्मों में 
लिप्त रहते हैं । जन्म-जन्म में उन्हें आसुरी योनि ही मिलती है । ईश्वर 
तत्त्व की ओर वे ध्यान नहीं देते । काम, क्रोध और लोभ ये तीनों नरक के 
द्वार हैं। इनमें अन्धेरा छाया रहता है । इनसे छूटने पर ही मनुष्य अपने 
कल्याण का आचरण कर सक्ता है। ऐसे आसुरी लोगों के लिए अच्छा 
उपाय है कि वे शास्त्र की बात मानकर चलें और अपनी मनमानी न करें । 


सल्रहवां अध्याय : तीन प्रकार की श्रद्धा 
सत्नहवें अध्याय का नाम श्रद्धा लय विभाग योग है। इसका सार यह 
है कि सत्त्व, रज और तम के अनुसार मनुष्य को कर्म में लगानेवाली प्रेरणा 
भी तीन तरह को है। मनुष्य का मन जैसा कर्म करना चाहता है, उसी को 
उसकी श्रद्धा कहते हैं : 
तर्वानुरूपा सर्वस्य श्रद्धा भवति भारत। 
श्रद्धामयोऽयं पुरुषो यो यच्छश्रद्धः स एव सः॥ 
(१७।३) 
संस्कृत में मन को ही सत्त्व कहते हैं। बाण ने कादम्बरी में लिखा 
है, 'सत्त्वाख्यं ज्योतिः मनः'। प्रत्येक प्राणी के भीतर जो मनरूपी ज्योति 
है, उसी का नाम सत्त्व है। हरएक प्राणी अपने-अपने सत्त्व के कारण ही 


417 लन निति 

इस संसार में सत्तावान्‌ बनता है। मनुष्यों के स्वभाव और कर्म अनेक 
प्रकार के हो सकते हैं और होते हैं, किन्तु उनका सामान्य वर्गीकरण सतो- 
गुणी, रजोगुणी और तमोगणी, इन तीन भेदों में आ जाता हैं। इसलिए 
कुछ प्रधान उदाहरण लेकर गीताकार ने इन तीन गुणों के भेदो के अनुसार 
आहार, यज्ञ, तप, दान, इन चारों के भेद अत्यन्त स्पप्ट भाषा में बताये 
हैं सात्त्विक आहार वह है, जिससे आयुष्प, मानसिक शवित, बल, आरोग्य, 
सुख और प्रीति की वृद्धि होती है। सात्त्विक यज्ञ वह है, जो [बिधिपूयेक 
किसी इच्छा के बिना किया जाता है। तप भी मन शरीर और वाणी के 
भेद से तीन तरह वा है । ब्रह्मचयं, अहिसा, पवित्रता, पूजनीय व्यबितयों 
का पूजन, यह शरीर का तप है। करिसी का जीन दुःखाता, सत्य और 
प्रिय बचन कहना और स्वाध्याय करना, वाणी का तप है । मन को प्रसान्त 
रखना, सौम्य भाव रो रहन, मौन, आत्म-तंयम और भावशुद्धि, यह मन 
का हप है। सात्विक तप उसे कहते हैं, जो फल की इच्छा क बिना, श्रद्धा 
से क्रिया जाता है। सात्त्विक दान वह है, जो योग्य पात्र को उचित देशक्राल 
में दिया जाय । 


ओम्‌ तत्‌ सत्‌ 

इसी प्रकरण के अन्त में ओम्‌ तत्‌ सत्‌' इस प्र'चीन वाक्य की 
अध्यात्म-व्याख्या की गई है । ये तीनों शब्द ब्रह्म के ही वाचक हैं। 'ओम्‌' 
भी ब्रह्म है, 'तत्‌' से भी ब्रह्म का संकेत किया जाता है, और सत्य भी ब्रह्म 
परक भावों के लिए है । जो लोग ईश्वर और विश्व की सत्ता में विश्वास 
रखते हैं, जो भगवान्‌ को महा सत्तादान मानते हुए जीवत को भी उसी के 
अनुसार सत्तायुक्त समझते हैं, उन्हीं के लिए यज्ञ, तप, दान की धार्मिक 
क्रियाएं हैं । 

वेद, यज्ञ और ब्रह्मतत्त्व इन तीनों से मिलकर बनी हुई जो जीवन की 
सात्विक धारा है, हे तो “ओम्‌ तत्‌ सत्‌ इस मूल स्रोत से प्रकट हुई है। 
जो इस धारा को नहीं मानते, उनके लिए न ओम्‌ का कुछ अर्थ है, न तत्‌ 
की कोई सत्ता है और ज सत्‌ का कोई महत्व है । जिसे दैवी सम्पत्ति या 


पण” 


Te “बलमाहलामाणिणि ली 

दिव्य प्रकाश, अमृत ओर सत्य का मार्ग कहा है, वह सब ओं तत्‌ सत्‌" 
इस सूत्र में आ जाता है । वही वेदों का सार है। यही जीवन में सद्भाव 
है । इसके विपरीत जो कुछ है, वह असद्‌ भाव है । असत्‌ में इस लोक में न 
कोई सार है, न परलोक में । 


अट्ठारहवां अध्याय : मोक्ष-संन्यास योग 


अडारहवें अध्याय की संज्ञा मोक्षसंन्यास योग है। कई प्रतियों में मोक्ष 
योग, संन्यास योग, परमार्थं निर्गुण मोक्ष योग या केवल परमार्थ निर्णय ही 
कहा गया है । एक प्रति में इस प्रकार पाठ है: 

ससर्वेकर्म फलत्यागपुर्वकं काम्यकर्मणां सम्पङ न्या सपूर्वं सत्त्वरजस्तमो- 
गुणमयजगद्विवरणपुबेकं ब्रह्म प्राप्तियोगः॥।' 

अध्याय को ध्यानपूर्वक देखने से यही विदित होता है कि यहाँ अन्त 
भैगीनाकार ने संन्यास और कर्मफल-त्याग, इन दो मार्गों के बीच में समन्वय 
स्थापित करने का श्लाघनीय प्रयत्न किया है। संन्यास का लक्षण काम्य 
कर्मो को छोड देना है और त्याग की परिभाषा सब कर्मो के फल का त्याग 
है (१८।२) । इसी बात को कई प्रकार से पहले भी कहा जा चुका हैं। जो 
लोग कर्म छोड़कर संन्यास के पक्ष में हैं, उनके लिए भगवान्‌ का कहना है 
क्रि यज्ञ, दान, तप जैसे पवित्र कर्मो को छोड़ने से क्या लाभ ? इसलिए 
इन कर्मो को करते ही रहना चाहिए। केवल उनके फल की आसवित से 
अपने को बचाना चाहिए। यही मेरा उत्तम भत है (१०।६) । कर्म को 
छोड़ने के दो ही कारण हो सकते हैं: या तो तमोगुणी मोह से अर्थात्‌ आलस्य 
और प्रमाद के कारण, या कर्मों को शरीर के लिए झंझट समझकर, यह 
राजस त्याग है, उससे भी त्याग का कोई फल नहीं मिलता । इसलिए जो 
करना है, उसे करना ही चाहिए, हां, उसके फल में असक्ति न रखनी चाहिए, 
यही सात्त्विक त्याग है। कोई कितना भी चाहे, सब कर्मो को कैसे छोड़ 
सकता है (न हि देहभृता शक्यं त्यकतुं कर्माण्यशेषतः, १८।११) । इसलिए 
कर्मफल छोड़ने से ही कोई व्यक्ति सच्चा त्यागी कहला सकता है। 

कोई भी काम किया जाय, उसके लिए पांच अंग आवश्यक हैं। पहला 

कर्ता या कर्म करनेवाला, दूसरा अधिष्ठान या शरीर, जिससे कर्म किया 
जाय, तीसरा कारण, जिसकी सहायता से कर्म किया जाय, चौथा बह्‌ चेष्टा 
जो कर्म का स्वरूप है | ये चारों भी रहें तो भी पांचवां कारण दैवी शक्ति 
या भाग्य है, जो कर्म को प्रभावित करता ही है। शरीर, मन या वचन से 
कोई भी कर्म किया जाय, ये पाँचो हेतु अवश्य चाहिए । अब इन पांचों के 
बिषय में ठीक दृष्टिकोण क्या हो सकता है, इसकी स्पष्ट ब्याख्या यहां दी 
गई है। 

पहले तो जो व्यक्ति अपने-आपको कर्त्ता मान कर कर्म करते समय 
अहंकार मे भर जाता है, उसका कर्म वहीं बिगड़ जाता है (१८१९) 
मन में अहंकार का भाव न आते पावे और अपनी बुद्धि को उस कम-फल 
में लिप्त न होते दे, वही कर्त्ता ठीक है (१८।१७) 

वस्तुतः किसी भी कर्म के दो अंग होते हैं। पहले कम की प्रेरणा मन 
में आती है और फिर कमं किया जाता है। पहले अंग को कर्म-चोदना, और 
दूधरे को कर्म-संग्रह कहा गया है। कर्म की प्रेरणा के भी तीन भाग होते 
हैं, “एक कमं के सम्बन्ध में विचार करनेवाला व्यक्ति ( परिज्ञाता), दूसरे 
वह जो विचार करता है (ज्ञान) और तीसरे वह जिस लक्ष्य या उद्देश्य 
को लेकर विचार करता है (ज्ञेय) । इन तीन अंगों से कमं की प्रेरणा या 
भावना का स्वरूप बनता है । उसी प्रकार जो वास्तविक कर्म किया जाता 
है, उसके भी तीन अंग हैं : एक तो करने वाला (कर्ता) दूसरे जो सहायक 
साधत हैं (करण) और तीसरे स्दयं जो किया जाय, उसका प्रत्यक्ष रूप 
(कमं ) । 

इनमें ज्ञान, कमें और कर्ता सत्त्व, रज और तम्‌ के अनुसार तीन-तीन 
तरह के हैं। 

उत्तम ज्ञान तो वह है, जिसमें कर्म की प्रेरणा या भावना सब प्राणियों 
में एक ईश्वर की सत्ता मान कर होती है; पर यदि सबको अलग-अलग 
समझ कर कर्म का विचार किया जाय तो वह रजोगुण है। जो बिना 
किसी तत्त्वविवेक और बिना हेतु के किया जाय, वह तामस है। जिसमें 
यह भावना हो कि करनेवाला अपने छोटे से काम में ही सब प्राणियों के 
हित की बलि देने को उैयार हो जाय, वह भी तमोगूणी है । (कृत्स्तवदे- 

कस्मिन्‌ १८1२२) ` 

ऐसे ही कर्म मो तीन तरह के हैं। जो आवश्यक है, जो संग-रहित भाव 
से किया जाता है, जिसमें राग -द्वेष नहीं होते और जो फल की आसक्ति के 
विना किया जाता है, वह सात्विक कर्म है। जिसमें अहंकार आ जाय, 
कामना भी हो, बहुत व्यर्थं परिश्रम भी पड़े और फल थोड़ा निकले, वह 
रजोगुणी कमं है । जिस कर्म में हठ, हिसा या हानि हो और अपनी शक्ति 
का विचार किये बिता जो मोह से किया जाय, वह तमोगुणी कम है। 

ऐसे ही कर्ता भी तीन तरह के समझने चाहिए । जिसमें संग नहीं है, 
अहंकार नहीं है, जो धृति और उत्साह से रहित है और जो सफलता और 
असफलता में निविकार रहता है, वह कर्त्ता सात्विक विचार का है । हर्ष- 
बाला शोक से भरा हुआ, लोभी, अपवित्न, हिंसक, आसक्ति-युक्त कर्म फल 
को चाहनेवाला कर्ता रजोगुणी होता है । जो शठ, कपटी, आलसी, घमंडी, 
सदा रोने-धोनेवाला और काम में ढिल्लड़ हो, वह तमोगुणी कर्त्ता कहलाता है। 

इस प्रकार विशुद्ध कर्म को स्थापना के लिए यहां कितनी ही बातें 
बताई गई हैं, जिनमें कर्म के सम्बन्ध में स्पष्ट विचार करने भ॑ सहायता 
मिलती है और यदि उनके अनुसार ठीक कर्म किया जाय तो वह सच्चा . 
कर्म संभव हो सकता है, जिसके लिए गीता--शास्त्न की प्रवृत्ति हुई है। 
इसलिए कर्त्ता, कर्म और ज्ञान के त्रिगुणात्मक भेद बताकर मनुष्य की बुद्धि 
और धृत्ति के भी इसी प्रकार तीन भेद समझाये गये हैं। सात्विकी बुद्धि 
वह है, जो प्रवृत्ति और निवृत्ति को अर्थात्‌ क्या करना है और क्या नहीं 
करना है, अभय और भय को एवं बन्धन और मोक्ष को एक-दूसरे से अलग- 
अलग पहचानती है। यही उत्तम समझदारी है। राजसी या रजोगुणी समझ 
वह है, जो धर्म-अधमं, कार्य और अकार्य का भेद नहीं जानती । तामसी बुद्धि 
सबसे गईबीती है। वह अधमं के काम को अज्ञानवश धर्म समझ लेती है और 
एक सीधी बात को भी उलटे ढंग से सोचती है (सर्वार्थात्‌ विपरीतांश्च, 
१८।३२) । र 

धृति चरित्र का वह गुण है, जिसके द्वारा मनुष्य उठाये हुए काम में 
दृढ चित्त रहकर उसे पूरा करता है । धृति भी तीन प्रकार की है : मत, 
प्राण और इन्द्रियों को एकाग्रता से साध कर जो उन्हें डांवाडोल नहीं होने 

देती, वह सतोगुणी धृति है जो धर्म, अर्थ और काम की बातों को उठा- 
कर या अपनाकर, फल की आसक्ति से प्रवृत्त होती है, वह रजोगुणी धृति 
है। जिसमें भय, शोक, विषाद, मद भरे हों, वह तामसी धृति है । 

संसार में सब प्राणी सुख की इच्छा करते हैं। चाहे वह कर्म के मागे 
से चलें, चाहे संन्यास से । इसलिए सुख के भी तीन भेद बताये गए हैं । जो 
पहले विष और पीछे अमृत के समान जान पड़े, वह सात्त्विक सुख है । उससे 
आत्मा ओर बुद्धि में प्रसन्नता मिलती है । जिसमें इन्द्रियां विषयों का भोग 
करती हुई पहले सुख मानती हैं ओर बाद में दुःख उठाती हैं, वह राजस 
सुख है । जिसमें पहले भी ओर पीछे भी केवल मोह ही हाथ लगे, वह झूठा 
तामस सुख है, जसे निद्रा, आलस्य और प्रमाद की अवस्था में होनेवाला 
सुख होता है। 

पृथ्वी के मनुष्यों में या स्वगं के देवताओं में कोई भी जीव ऐसा नहीं 
है, जो इन तीन गुणों से छूटा हुआ हो। (१८।४०) । 

यहीं गीताकार ने वणं, घमं के अनुसार बटे हुए ब्राह्मण, क्षत्रिय, वैश्य, 
शूद्र इन चारों वगो के स्वाभाविक कर्मो का परिगणन किया है। इसका 
कारण यह है कि भारतवर्ष के समाज निर्माताओं ने मनुष्यों के स्वभाव और 
समाज की आवश्यकताओं को दृष्टि में रखकर इन चार वर्णो की अवस्था 
को स्वी कार किया था । वर्णों के निजी कर्म विभाग के कारण एक तो पीढ़ी- 
दर-पीढ़ी उस कमं को उत्तम प्रतिष्ठा प्राप्त होती है ओर दूसरे, समाज में 
स्पर्धा द्वारा उत्पन्न होनेवाली अनिश्चित स्थिति भी नहीं होती । शम, दम, 
तप, पवित्रता, क्षमा, ऋजुता, ज्ञान, विज्ञान, ईश्वर, विश्वास, ये ब्राह्म कर्म 
हैं, अर्थात्‌ ब्राह्मणत्व के लक्षण हैं । यहां गीताकार ने यज्ञ, स्वाध्याय, ज्ञान 
आदि लक्षणों को छोड़ दिया है। ऐसे ही शीर्य, तेज, धैर्य, समर में दक्षता, 
बिजय, दान, भोर राज्य-शक्ति ये क्षत्नियों के स्वाभाविक कर्म हैं। कृषि, 
व्यापार वैश्य के स्वाभाविक कर्म हैं। श्र का स्वाभाविक कमं परिचर्या 
या सेवा है । अपने कम से प्रत्येक व्यक्ति की शुद्ध होती है। जिस परमेश्वर 
ने यह विश्व रचा है और जिसने प्राणियों को बनाया है, उसी एक तत्त्व की 
उपासना मनुष्य अपने-अपने स्वाभाविक कर्मो के द्वारा करता है और उनसे 
एक समान सिद्धि प्राप्त करता है। इन कमो में या उनके करनेवाले वर्णो 

में छोटे-बड़े या कम-अधिक्र का कोई विचार नहीं है । मनुष्य को यह नहीं 
चाहिए कि अपना कमे छोड़कर दूसरे के कर्म के लिए भागता फिरे । प्रत्येक 
के लिए अपना-अपना कर्म हितकर है: 
यतः प्रवृत्तिर्भूतानां येन सर्वमिदं ततम्‌। 
स्वकर्णा तमभ्यच्यं सिद्धि विन्दति मानवः॥ 
(१८।४६) 

अपने सहज कर्म में कुछ त्रुटि भी जान पड़े तो भी उसे न छोइना चाहिए, 
क्योंकि यहां ऐसी कौन-सी वस्तु है, जिसमें कोई तुटिन हो ? 

जब कर्म करनेवाला कर्त अनामक्त बुद्धि, जितेन्द्रिय और विगतस्पृह 
हो जाता है, तो वह भी उसी नई कर्मेसिद्धि अर्थात्‌ कर्म न करने की सिद्धि 
को पा लेता है, जो संन्यास से मिलती है (१८।४९) । 

इस सिद्धि को पहुंचकर जो ब्रह्म प्राप्ति की दशा होती है और जो ज्ञान 
की चरम निष्ठा है, उसमें व्यक्ति की क्या स्थिति होती है, इसको भी कहा 
गया है । विशुद्ध बुद्धि से आत्मसंयम करके शब्दादि पांच विषयों को दूर 
हटाकर, राग और द्वेष से मुक्त होकर, एकान्त का सेवन, अल्पाहार, वाणी, 
शरीर और मन का संयम, वैराग्य भाव को उपासना और सदा ध्यान में 
प्रीति इन गुणों से व्यक्ति ब्रह्ममूर्ति हो जाता है। अहंकार, बल, दर्प, काम, 
क्रोध, परिग्रह, इन सबसे बचता हुआ ब्रह्मभूत व्यक्ति अपने आत्मा के 
आनन्द में किसी बात का शोक नहीं करता और न कोई इच्छा करता है 
और सब प्राणियों से समान भाव रखता हुआ ईश्वर की परम भक्ति ध्यान 
में लाता है (१८1५४) । 

इस प्रकार चाहे संन्यास हो या कर्मयोग, दोनों का अन्तिम लक्ष्य ब्रह्म- 
साक्षात्कार ही है और ईश्वर की अनन्य भक्ति से बढ़कर उसका कोई 
दूसरा उपाय नहीं । जिसे ऊपर कर्मग्रोग कहा गया है, वही बुद्धियोग है, 
जिसमें अपने चित्त से सब कम्प के फल को भगवान्‌ को अर्पण करके अपने 
मन को ईश्वरमय बनाया जाता है (१०।५७ )। 

जो ईश्वर-परायण होता है, वह सब कठिनाइयों को पार कर लेता है। 

सिद्धान्त रूप से इतना बताकर भगवान ने विशेष रूप से अर्जुन को 
लक्ष्य करके कहा, “ युद्ध तुम्हारा सहज कर्म है, पर अहंकारवश यदि तुम 

उससे बचना चाहो तो तुम्हारा ऐसा सोचना मिथ्या होगा, क्योंकि प्रकृति 
तुमको उसमें लगाकर ही छो गी । स्वाभाविक निज कर्म से बचकर मोह 
वश तुमं चाहते हो कि कर्म न करे, तो ऐसा नहीं हो सकता । तुम्हें विवश 
होकर करना ही होगा । हे अर्जुन ! ईश्वर सबके हृदय में है । वह अपनी 
मायाशकिति से प्राणियों को ऐसे घुमाता है, जसे वे चाक पर चढ़े हुए घूम 
रहे हों । अतएव सब प्रकार से उसी ईश्वर की शरण में जाओ और स्थायी 
शान्ति प्राप्त करो । मुझे जो कहना था, वह ज्ञान मैंने तुम्हें बता दिया। 
अब जैसी इच्छा हो करो (१८।६३) । 

एक और वात तुम्हें अपना अत्यन्त प्रिय जानकर कहता हूं । उससे 
तुम्हारा हित होगा। अपने मन को मुझमें लगाओ, मेरे अकत बनो, भरे लिए 
यजन करो और मुझे ही प्रणाम करो तो तुम मेरे समीप आ जाओगे । यह 
मेरी सत्य प्रतिज्ञा है। सब धर्मो को छोडकर केवल-माळ मेरी ही शरण में 
आओ | मैं सब पापों से तुम्हारी रक्षा करूंगा । शोक सत करो 17 

इस प्रकार भगवान्‌ ने अर्जुन को अपना अन्तिम उपदेश और आश्वासन 
प्रदान किया । 

गीताकार ने इसे धमंयुक्त संवाद कहा है और गीता को ज्ञान-यज्ञ 
माना है | इसमें कोई सन्देह नहीं कि यदि हम मानसिक विचारों को देवत्व 
प्रदान करना चाहें तो गीता के ज्ञानयज्ञ का आश्रय लेना चाहिए । श्रद्धा 
ओर ईर्ष्या रहित भाव से ही इस ज्ञानयज्ञ का पूरा फल प्राप्त होता है 

इतना कह कर भगवान्‌ ने अर्जुन से पूछा कि गीताज्ञान के सुनने से 
तुम्हारा मोह दूर हुआ या नहीं ? इस पर अर्जुन ने निश्चित उत्तर दिया, 
“हे कृष्ण, आपकी कृपा से मेरा मोह जाता रहा और मुझे ठीक स्मृति प्राप्त 
हो गई। अब मैं सन्देहरहित हुं और आपके वचन का पालन करूगा।' 

(श्र ४३-११७) 
गीता का उपदेश सुनकर अर्जुन युद्ध के लिए तयार हो गया। अब 


युद्धभूमि में एकत्र हुई दोनों सेनाएं संग्राम के. लिए सन्नद्ध डटी हुई थीं । युद्ध 


आरम्भ होने ही वाला था कि युधिष्ठिर के मन में श्रद्धा का एक भाव जाग 


'उठा । उन्होंने सोचा कि पितामह भीष्म और गुरु द्रोण की अनुमति और 


आशीर्वाद के बिना युद्ध करना ठीक नहीं । वे रथ से उतर कर पैदल ही, 
कवच और शस्त्र भी छोड़ कर नंगे पर कौरव सेना की ओर चले और 


“भीष्म के पास पहुंच कर उन्हें प्रणाम करके युद्ध के लिए उनकी अनुमति 


और आशीर्वाद मांगा । भीष्म उनके इस भाव से द्रवित हो गये और इस 
अवसर पर आत्मग्लानि का अनुभव करते हुए उन्होंने कौरवों के पक्ष में 
अपनी स्थिति का कुछ समाधान रूप में यों कहा, “हे युधिष्ठिर, पुरुष अर्थ 
का दास होता है, अर्थ किसी का दास नहीं । कौरवों ने मुझे अर्थे के द्वारा 
बांध लिया है। मुझे तो उनके लिए युद्ध करना ही है, तुम और क्या चाहते 


“हो ?” युधिष्ठिर ने कहा, “महाराज, आप अवश्य कौरवों की ओर से ही 


युद्ध करें, पर यदि आप मेरा हित सोचते हों, तो कृपया बताएं कि आप 


“जैसे अपराजित वीर को हम कँसे जीत सकेंगे ?” भीष्म ने कुछ सोचकर 


स्पष्ट कहा कि जब मैं युद्ध में उतरूंगा तो कोई पुरुष मुझे नहीं जीत सकेगा 


“इसकी व्यञ्जना युधिष्ठिर ने समझ ली और इसी कारण आगे चलकर 
"शिखंडी को भीष्म के सामने खड़ां किया गया । 


इसके बाद युधिष्ठिर द्रोण के पास गये और उन्हें प्रणाम किया । द्रोण 


“ने भी भीष्म के समान ही अपने आपको कौरवों के पक्ष में अथ के द्वारा बंधा 
: हुआ कहा, किन्तु यह आश्वासन दिया कि भले ही मैं कौरवों की ओर से ' 


लड़, पर विजय तुम्हारी ही चाहता हूं। इसके बाद उन्होंने कृपाचाय के पांसँ 


_ “जाकर उनका भी अशीर्वाद प्राप्त किया और फिर अपने मामा मद्रराज 
` शल्य को प्रणाम करके युद्ध की आज्ञा चाही । 


महाभारत के वर्तमान संस्करण में यहां एक इतना मोड़ ओर पाया 





FTI 
२४२ भारत-सावित्नी [६. भीष्म पर्बे 


जाता है कि इसी बीच में कुष्ण ने भी कर्ण के पास जाकर उससे पाण्डत्रो 
के पक्ष में आने का अन्तिम अनुरोध किया, “हे कणं, मैंने सुना है कि भीष्म 
की खीज से तुम उनके जीतेजी युद्ध नहीं करोगे। अतएव जबतक भीष्म 
मारे नहीं जाते तवतक के लिए तुम हमारे पक्ष में आ जाओ, फिर दुर्योत्रन 
के पक्ष में चले जाना ।” पर कणं तो दूसरी ही मिट्टी का बना था । उसने 
स्पष्ट कहा, “मैं दुर्योधन का अनहित नहीं करूंगा । उसके हित में ही मेरे 
प्राणों को गया हुआ समझो ।” 

तब सेना के बीच में खड़े होकर युधिष्ठिर ने आवाज लगाई, “जो 
हमारे पक्ष में लड़ना चाहें, वे हमारी ओर आ जायं ।” और किसी पर तो 
इसका प्रभाव नहीं हुआ, केवल युयुत्सु कौरवों का पक्ष छोड़कर पाण्डवों की 
ओर आ गया । सबने अपने कवच पहने और युद्ध के लिए अनेक प्रकार की 
दुन्दुभियां और शंख बज उठे। दोनों सेनाओं में कडखा गाया जाने लगा 
और तुमुल युद्ध आरम्भ हो गया | सर्वप्रथम भीष्म अपने धनुष को टंकारते 
हुए अर्जुन की ओर बढ़े और उसपर प्रहार किया । अर्जुन ने भी अपने 
गाण्डीव से उनका उत्तर दिया । 

भीष्म ने पाण्डवों से दस दिन तक युद्ध किया । संक्षेप में, पहले दिन ' 
एक पक्ष के चुने हुए सैनिको का दूसरे पक्ष के वैसे ही मुड्ढ सैनिकों के साथ 
इन्द्र-युद्ध हुआ । फिर कोरव सेना और पाण्डव सेना परस्पर घमासान युद्ध 
करने लगीं। इसी दिन अभिमन्यु ने भीष्म के साथ भयंकर युद्ध किया । 
शल्य ने भी कुछ पराक्रम दिखाया और विराट के पुत्र उत्तर कुमार का वध 
कर डाला । तब पाण्डवों की ओर से विराट के दूसरे पुत्र श्वेत ने महा भयं" 
कर युद्ध किया | पर वह भीष्म के प्रचण्ड बल के सामने न ठहर सका और 
मारा गया । तब विराट के तीपरे पुत्र शंख ने अपने दोनों भाइयों के वध से 
दुःखी होकर भीष्म पर प्रहार किया यों पहले दिन का युद्ध समाप्त हुआ । 

पहले दिन के युद्ध में अपने पक्ष की हानि देखकर युधिष्ठिर को चिन्ता 
हुई, तब कृष्ण ते उन्हें धैर्य दिया । धृष्टद्युम्न ने उत्साह-पूर्वक पाण्डवों की ' 
ओर से दूसरे दिन क्रोञ्चारुण व्यूह का निर्माण किया । इस दिन भीष्म 
और अर्जुन का युद्ध तथा धृष्टद्युम्त और द्रोणाचायं का भयंक्रर युद्ध हुआ। 
भीमसेन ने भी कलिंग और निषादों की सेता से युद्ध किया । 

तीसरे दिन दोनों पक्ष अपनी-अपनी सेनाओं की व्यूह-रचना करके 
संग्राम करने लगे। पाण्डव-पक्ष के लोगों ने ऐसा पराक्रम दिखाया कि 
कौरव सेना में भगदड़ मच गई । तब दुर्योधन ने भीष्म के पास जाकर उन्हें 
उलाहना दिया कि आपकी छिपी हुई सहानुभूति पाण्डवो की ओर है। 
इसे अन्यथा सिद्ध करने के लिए भीष्म ने अद्भुत पराक्रम प्रकट किया, 
यहां तक कि कृष्ण अपनी प्रतिज्ञा भूलकर भीष्म को मारने के लिए रथ-चक्र 
लेकर दौड़े । अर्जुन भी वीररस में आ गये और उनके द्वारा उस दिन 
कौरव सेना की पराजय हुई । 

तीसरे दिन का उफान अपने वेग पर था और चौथे दिन प्रातः काल से 
ही सेनाएं व्यूह रचकर खड़ी हुईं तो भीष्म और अर्जुन का द्वैरथ युद्ध 
आरम्भ हो गया। अभिमन्यु और धुष्टद्युम्त ने भी पराक्रम किया; पर 
इस दिन सबसे अधिक भीमसेन ने गज सेना का संहार करके एवं भीष्म 
के साथ भी युद्ध में अपने बल का परिचय दिया । घटोत्कच ते भी अपना 
बल दिखाया । चोथे दिन युद्ध का झुकाव कौरवों के विरुद्ध रहा। 

पांचवें दित दुर्योधन बहुत घबराया हुआ था। कौरवों की सेना ने 
मकर व्यूह रचना की । पाण्डवों ने श्येन व्यूह रचकर उसका उत्तर दिया । 
युद्ध में पहले भीष्म ओर भीमसेन और फिर भीष्म और अर्जुन के बीच 
घनघोर युद्ध हुआ | बीच-बीच में और भी योद्धाओं ने दवन््र-युद्ध में भाग 
लिया, जैसे --विराट और भीष्म, अश्वत्थामा और अर्जुन, दुर्योधन और 
भीमसेन तथा अभिमन्यु और लक्ष्मण (दुर्योधन का पुत्र) । इन्होंने आमने- 
सामने डटकर संग्राम किया सात्यकि और भूरिश्रवा जो चौथे दिन के 
युद्ध में मुठभेड़ कर चुकें थे, आज भी पुराने बैर को साधने पर उतर आये 
और भूरिश्रवा ने सात्यकि के दस पुत्रों का वध कर डाला । उत्तप्त होकर 
अर्जुन ने भी अपना-पराक्रम दिखाया । 

छठे दिन दोनों सेनाओं के वीर बराबरी के उत्साह से भरे हुए थे। 
उस दिन पाण्डव सेना ते मकर व्यूह और कौरव सेना ने क्रोज्चव्यूह 
बनाया । धृष्टद्युम्न और द्रोणाचायं दोनों में खुलकर युद्ध हुआ । भीमसेन 
ओर दुर्योधन भी एक-दूसरे से घमासान युद्ध करने लगे, पर दुर्योधन क: 
पराजय हुई । इसी दिन अभिमन्यु ने अन्य द्रौपदी पुत्रों के साथ मिलकर 

घृतराष्ट्र के पुत्रों से युद्ध किया । 

सातवें दिन कौरव सेना ने मण्डल व्यूह और पाण्डव सेना ने वज्र व्यूह 
बनाकर भीषण संग्राम किया । द्रोणाचार्य को विराट ने ललकारा । तब 
विराट का पुत्र शंख, जो पहले दिन के युद्ध में भीष्म से लड़ चुका था, द्रोण 
के सम्मुख आया, पर वह जूझ गया | तव शिखंडी और अश्त्रत्थामा, सात्यकि 
और अलम्बुष, धृष्टद्युम्न और दुर्योधन एवं भीमसेन और कृतवर्मा इन वीर 
योद्धाओं में परस्पर संग्राम हुआ | इसी दिन भगदत्त के सामने घटोत्क 
की पराजय हुई। नकुल और सहदेव ने मद्रराज शल्य पर विजय प्राप्त 
की । युधिष्ठिर ने भी राजा श्रृतायु से युद्ध करके उसे पराजित क्रिया । 
भूरिश्रवा से धृष्टकेतु ओर अभिमन्यु से चित्रसेन पराजित हुए। इस दिन 
के युद्ध की एक बड़ी घटना त्रिगतं देश के राजा सुशर्मा का, जो संशप्तक 
गणों का भी नेता था, अर्जुन के साथ युद्धारम्भ करना था। उसकी बहुत 
इच्छा थी कि अर्जुन को युद्ध में जीतूं; पर अर्जुन के पराक्रम के सामने वहु 
न ठहर सक्रा। इसी दिन भीष्म और युधिष्ठिर का भी युद्ध हुआ । 

आठवें दिन दोनों सेनाओं के घमासान युद्ध के अतिरिक्त मैदान 
घटोत्कच के हाथ रहा। उसने दुर्योधन एवं द्रोण आदि प्रमुख वीरों के 
साथ भयंकर युद्ध किया। उसकी माया से मोहित होकर कौरव सेना भागने 
लगी। तब भीष्म को आज्ञा से भगदत्त ने घटोत्कच को युद्ध में रोका। 
भगदत्त ने भीमसेन केसाथ भी घोर युद्ध किया। अभिमन्यु ने अम्बष्ठ 
राजा के साथ घोर युद्ध किया । 

आठवें दिन की भयानक स्थिति से चिन्तित होकर दुर्योधन ने भीष्म 
से कहा, “पितामह, ऐसे कबतक काम चलेगा ? या तो आप स्वयं पाण्डवों 
को मारिए या कणं को युद्ध के लिए आज्ञा दीजिए।” भीष्म ने दुर्योधन 
को समझाया ओर स्वयं भयंकर युद्ध करने की प्रतिज्ञा की । दिन के पहले 
भाग में पाण्डवसेना प्रबल रही। द्रौपदी के पांचों पुत्र और अभिमन्यु ने 
एक साथराक्षसराज अलम्बुष के साथ युद्ध करके कौख सेना को युद्ध-भूमि 
से खदेड़ दिया | इधर, अर्जुन ने भीष्म के साथ ओर सात्यकि ने कृपाचार्य, 
अश्वत्थामा और द्रोण के साथ युद्ध किया । अर्जुन ने भी द्रोण और त्ञिगतं- 
राज सुशर्मा के साथ संग्राम किया। अर्जुन के द्वारा त्रिगतं सेना की परा- | 

जय हुई । इधर, अभिमन्यु से चित्रसेन, द्रोण से द्रुपद और भीमसेन से 
बाल्हीक की हार हुई । युधिष्ठिर और नकुल, सहदेव ने शकुनि को घुड़- 
सवार सेना को हराया और फिर वे सब मद्रराज शल्य की सेना पर टूट 
पड़ें। यहं सब देखकर भीष्म ने इस दिन अपने पराक्रम का पूरा प्रयोग 
करते हुए घोर युद्ध किया और पाण्डव सेना में भगदड़ मच गई। 
कृष्ण इसे सहन न कर सके और रथ से कूदक्रर क्रोधपूर्वेक भीष्म की ओर 
दौड़े । उन्हें सन्देह था कि अर्जुन पूरे मन से युद्ध नहीं कर रहा है। अर्जुन ने 
आगे बढ़कर कृष्ण को रोकते हुए उन्हें उनकी प्रतिज्ञा का स्मरण दिलाया 
और यह आश्वासन दिया कि वे स्वयं अपने वल का पूरा प्रयोग करते हुए 
भीष्म को जीतेंगे । F 

रात में पाण्डवों की गुप्त मंत्रणा हुई । अगले दिन जब दोनों पक्ष की 
सेनाएं तैयार हो गई तो अर्जुन ने शिखंडी को आगे करके भीष्म पर 
आक्रमण कराया । दोनों पक्ष के महारथी घोर युद्ध करने लगे, किन्तु 
शिखंडी की आड लेकर अर्जुन ने अपने बाणों से भीष्म को बींधकर रथ से 
गिरा दिया । भीष्म युद्धभूमि में शर-शया पर स्थित होकर प्राण-त्याग के 
लिए उत्तरायण की प्रतीक्षा करने लगे । इस प्रकार भीष्म के सेनापतित्व 
में दस दिन का युद्ध समाप्त हुआ । 

(भीष्म-पवं समाप्त) 


द्रोण-पर्वा 


यह महाभारत का सातवां पर्व है, जिसमें विशेषतः युद्ध की कथा ही 


-वणित है । धर्म और नीति-विषयक सामग्री का इसमें प्रायः अभाव है। 


बम्बई-संस्करण में २०२ अध्याय हैं ओर पूना के संशोधित संस्करण में 
केवल १७३ हैं। इनमें लोक-प्रचलित संस्करणों के २० अध्याय (५२-७१) 
काश्मीर की पोथियों में नहीं हैं और वे प्रक्षिप्त सिद्ध हुए हैं। इनमें मृत्यु 
का उपाख्यान, (५२--५४), संजय और उसके पुत्र स्वर्णश्री का उपाख्यान 

(५५) और शोणसराजकीय प्रकरण (५६-७१ ) यहां द्रोण-पवं में 
आगन्तुक ज्ञात होते हैं, क्योंकि यही सामग्री शान्ति पर्व अध्याय २६-३१, 
२४८-५० में भी आई है। 
इस पर्व के मुख्य उपपर्व इस प्रकार हैं: 
. द्रोणाभिषेक १-१५ 
. संशप्तक-वध १६-३१ 
. अभिमन्यु-वध ३२-५१ 
. अर्जुन-प्रतिज्ञा ५२-६० 
. जयद्रथ-वध ६१-१२१ 
घटोत्कच-वध १२२ १५४ 
. द्रोण-वध १५५-१६५ 
. नारायणास्त्र-मोक्ष १६६-१७३ 

(अ० १ १५) 

जब दस दिन तक युद्ध करने के बाद भीष्म धराशायी हो गये तब 
कौरवों के सामने नया सेनापति चुनने का प्रश्न आया। इसमें कर्ण ने 
प्रस्ताव किया कि द्रोणाचार्य को सेनापति बनाया जाय | दुर्योधन ने द्रोण 
से प्रार्थना की, जिसे उन्होंने स्वीकार क्रिया और उनका अभिषेक कर दिया 
गया । यहां उल्लेखनीय है कि जब भीष्म जैसे महारथी युद्ध में असमर्थ हो 
गये तो कर्ण के मन पर सवसे अधिक चाट लगी और उसने उचित समझा 
कि युद्ध-भूमि में पड़े हुए भीष्म से परामर्श किया जाय। वह उनके पास 
गया ओर भीष्म ने यही कहा कि नया सेनापति चुनकर युद्ध जारी रखना 
चाहिए, क्योंकि नायक के बिना सेना क्षण भर भी नहीं संभल सकती (न 
विना नायकं सेना मुहत्तेमपि तिष्ठति, ५-८) । यहां यह उल्लेखनीय है कि 

कोरवों और पाण्डवों के सेना का जो बंटवारा हुआ था, उसमें मध्य देश के 
क्षत्रिय, जो ययाति के पुत्र पुरु के वंशज थे, प्रायः पाण्डवों की तरफ रहे। 
ययाति के पुत्र यदु, जिनमें सीराष्ट्र-गुज रात के वृष्णि, अन्धक आदि यादव 
क्षत्रिय थे, कृष्ण के द्वारा पाण्डव पक्ष में लड़े । इनके अतिरिक्त ययाति के 
तीन पुत्र तुर्वसु, द्रुत्य, और अनु थे । इनके वंशज प्रायः कौरवों के पक्ष में 
गये । अनु के वंशज आनव दो भागों में बंट गये, पश्चिमी आनव पंजाब में 
और पूर्वी बिहार-बंगाल में फैले । मद्र, त्रिगतं, अम्बष्ठ, शिवी, सौवीर, शूद्र 
आदि आनव दुर्योधन की ओर थे तथा ययाति के दूसरे पुत्र द्रुह्य, ने गान्धार, 
वाह्लीक और कम्बोज तक अपने राज्य का विस्तार किया और उत्तर- 
पश्चिम के शक-यवन भी उसी के साथ हो गये । ये उत्तर पश्चिम के वीर 
लड़ाके कौरवों के साथी बने। इसके अतिरिक्त ययाति का पांचवां पुत तुवं सु 
था, जो पश्चिम की ओर अज्ञात रूप में चला गया था, पर कालान्तर में 
उमी के वंश में सुदूर दक्षिण के केरल, चोल भौर पाण्ड्य नाम के राजा 
हुए । वे भी दुर्योधन के पक्ष में ही लड़े। पूर्वो आनव बिहार-बंगाल में फले 
और उनके वंशजों ने पांच राज्य स्थापित किये । अंग (पूर्वी बंगाल) बंग, 
कलिंग, पुण्ड़ (उत्तरी बंगाल), सुम्ह (पश्चिमी बंगाल) । इनमें कणं अंग 
देश का अधिपति था । ये लोग भी कौरव पक्ष में ही आये । इस प्रकार देखा 
जाय तो उस समय के अधिकांश क्षत्रिय और राज्य दुर्योधन की नीति के 
पक्षपाती थे। यह कृष्ण का ही व्यक्तित्व था, जिसने कीति ओर बल से 
पाण्डव पक्ष को संगठित किया और कंस, शिशुपाल, जरासन्ध एवं मध्य 
राजस्थान के सौभपति, शाल्व, इन चार कण्टकों को हटा कर मध्य देश का 
ठोस बिचला भाग पाण्डवों के पक्ष में कर दिया। 

५७ : : संशप्तकवध पर्व 


(अ० १६-३१) 


ये त्रिगतं देश (वर्तमान कुल्लू-कांगड़ा) के राजा थे। इनका अर्जुन 
के साथ घोर संग्राम हुआ और अर्जुन ने उतकी सेना के अधिकांश भाग का 
वध कर दिया। संशप्तक गणों ने अर्धचन्द्र व्यूह बनाकर युद्ध किया। 
पाण्डवों की ओर से उनसे युद्ध करने वाली सेना को गोपाल नारायण कहा 
गया है, अर्थात्‌ यह भगवान्‌ कृष्ण की वह सेना थी, जो गोपालगिरि या 
ग्वालियर के प्रदेश में एकत्र की गई । वह प्राचीन कुन्त (कोंतवार) प्रदेश 
था। इस उपपव में प्रायः युद्ध-जनित संहार का वर्णन है, किन्तु अध्यायः 
२२ में धृतराष्ट्र ने संजय कोबीच में रोककर योद्धाओं के रथ आदि के 
विषय में विशेष रूप से जानना चाहा । इसी प्रसंग में कथाकार ने ५० 
प्रकार के घोड़ों का नामोल्लेख किया है, जिसका आधार उनके भांति-भांति 
के रंग थे। अवश्य ही यह वर्णन गुप्त युग का ज्ञात होता है। उस समय 
भारतीय सेना का पुनः संगठन गुप्त सञ्राटों ने घुड़सवार पल्टनों को रख 
कर किया ओर ,अश्वसेनाओं को सबसे अधिक महत्त्व दिया । वस्तुतः पहलीः 
ओर दूसरी शती में विक्रान्त शक सेना में घुडसवार पल्टने ही मुख्य थीं । 
शकों को इस युद्ध-कला को भारतीयों ने भी सवेथा अपना लिया । कालिदास 
ने रधुवंश के चौथे सगं में सरपट चलती हुई इन सेनाओं का बहुत अच्छा 
चित्र खींचा है। उस समय कम्बोज (मध्य एशिया), वाह्लीक (बत्ख), 
दरद्‌-काशमीर, गान्धार, वनायु, उत्तर पश्चिम की बना घाटी आदि स्थानों 
से वहां के व्यापारी बढ़िया नस्ल और रंगों के घोड़े भारतवर्ष में लाकर 
बेचते थे। इसका कुछ उल्लेख बाण ने हषंचरित में किया है। बाण की 
सूची में बनायु, कम्बोज, सिन्धु आदि देशों के अतिरिक्त, सासानी ईरान 
देशों के घोड़ों का वर्णन है, जिनका उल्लेख कालिदास ने भी पाशिकों के 
वर्णन में किया है (पाश्चाते अश्व साधनैः, रघु० ४।७ )1 

गुप्त-युग के साहित्य में द्रोण-पवं का यह वर्णन नितान्त मौलिक और 
अनूठा है। किसी प्रतिभाशाली कवि ने अपने समकालीन वर्णक साहित्य 


अ० १६-३१] ५७. संशप्तकवधपर्वे २४६ 


से इस प्रकार के रंगों और नामों का संग्रह करके उसे लगभग साठ श्लोकों 
में ग्रहां संगृहीत कर दिया है। यह घोड़ों का व्यापार करने वाले सार्थवाहा 
की क्रोड़पत्रिका सी जान पड़ती है । इससे मिलती-जुलती और ऐसी ही 
विचित्न अन्य सूची दण्डि की अवन्ति-सुन्दरी नामक सातवीं सदी की रचना 
में है (पृष्ठ ६०-६४) उसका भी आधार कोई ऐसा ही वर्णक रहा होगा। 
यह उल्लेखनीय है कि चौथी से सातवीं शती तक ही ३०० वर्षों तक घोड़ों 
की शब्दावली ठेठ भारतीय और संस्कृत प्रधान थी, किन्तु आठवीं शती के 
आरम्भ से अरव देण के सौदागर भी घोड़ों की तिजारत में हिस्सा लेने 
लगे और राष्ट्रकूट राजाओं ने इस विपय में उनको बहुत-सी सुविधाएं 
दीं । फलतः आठवीं शती के मध्य भाग से अरबी भाषा के नाम भो जैसे 
वोल्लाह आदि भारतीय बाजारों में चालू होने लगे । अगले तीन सौ वर्षो 
में स्थिति ऐसी हो गई कि भारतीय शब्दावली प्रायः जाती रही और उसके 
स्थान में अरबी के नाम ही चल पड़े, जैसा मानसोल्लास और हेमचन्द के 
अभिधान-चिन्तामणि कोश से ज्ञात होता है। अतएव यह और भी भूमिका 
का विषय है कि द्रोण-पर्व के इस प्रकरण से उस युग की ठेठ भारतीय 
शब्दावली का एक उज्ज्वल चित्र हमारे सामने आ जाता है। 

कहा गया है कि भीमसेन के घोड़े हिरन के रंग के थे (ऋश्य वर्ण) । 
यह वही था, जिसे सुतली रंग कहते हैं। सँनेह सात्यकि के घोड़ों का रंग 
चांदी जैसा था (रजतास्‌) । इसे आजकल नुकरह कहा जाता है । बाण ने 
इसे ही श्वेत और दण्डी ने कर्क रंग कहा है । दण्डी के अनुसार कके रंग के 
घोड़े सिन्धु देश से आते थे, जो पंज़ाब का सिन्धुसागर इलाका था और 
जहां आज भी घोड़े पालने की बड़ी-बड़ी तलवण्डियां हैं। इस रंग को आज- 
कल नीला सब्जा कहते हैं। नकुल के घोड़े कम्बोज देश से लाये गए थे, 
जिनका रंग सुआपखी (शुक पत्न परिच्छयः) था। इसे ही बाण ने हरित- 
रंग कहा है, जो अंग्रेजी में चेस्ट नट कहलाता है। दण्डी ने कम्बोज के 
घोड़ों को शोण रंग का कहा है । सहदेव के घोड़े कृष्ण रंग के थे, जिसकी 
पहचान वतंमात मुश्क़ी से की जा सकती है । युधिष्ठिर के घोड़े सुनहले रंग 
के थे । मत्स्यदेश के राजा के अश्वों का रंग पाटल पुष्प के समान चटकीला 
लाल था । दण्डी ने रक्त पाटल, सुमना पाटल, गुञ्ज पाटल (घुमची के 

समान लाल), तिमिस पाटल, और हरित पाटल इन पाँच तरह के पाटल 
रंगों का उल्लेख किया है । विराट के पुत्र उत्तर के घोड़े हल्दी के रंग के थे। 
दण्डी ने इन्हें सोनजही के रंग का कहा है, जो गान्धार और यवन देश से 
लाये जाते थे | केकय देश के राजकुमारो के पास बीरबहूटी के जैसे चटकी ले 
लाल रंग के घोड़े थे, जिनकी पहचान दण्डी के गूंजपाटल घोड़ों से की जा 
सकती है, जो काश्मीर देश से लाये जाते थे । शिशुपाल के पुत्र नरसिह के 
पास सारंग सबल या गुल्दार घोड़े थे । संभवतः इन्हें ही बाण ने की त्तिका- 
पिञ्जर कहा है। किसी भी रंग का घोड़ा, जिसकी जिल्द पर सफेद 
चित्तियां हों, जैसे सफेद तारे बिखरे हुए हों, कीतिका-पिञ्जर कहा जाता 
था।- 

चेदि देश के राजा के पास भी शबलित रंग के काम्बोजी धोड़े थे। 
ज्ञात होता है कि कम्बोज देश से सुआ-पंखी, समन्द, चितकबरे इस प्रकार 
कई रंगों के घोड़ों का आयात होता था | केकय देश के अधिपति वृहतक्षेत्र 
के पास अपने ठीक पश्चिम में सिन्धु सागर दोआब में तयार होने वाले 
सँन्धव थोड़े थे, जिनका रंग धुमेले वर्ण का था (पलालधूञ्र वर्ण) । 
शिखण्डी के पुत्र क्षात्रदेव के पास बासल्क देश के घोड़े थे, जिनका रंग लाल 
कमल जैसा ओर जिनकी आंखों में सफेद रंग के डोरे थे, जिसके कारण 
उन्हें मल्लिकाक्ष कहा जाता था । बाण ने भी इनका उल्लेख किया है। कुछ 
घोड़े क्रोञ्च वर्ण के (क्रौञ्च नामक हंस जातीय पक्षी जैसे श्वेत), कुछ 
शरीर के श्वेत गरदन में काले (क्कष्णक ग्रीव), कुछ उदं के फूल जैसे पीले 
रंग के थे; संभवतः इन्हें ही दण्डी ने सिद्धार्थ कहा है। घोड़ों के रंगों की 
सूची में कुछ ओर नाम इस प्रकार हैं : 

सालवृक्ष के पुष्पों का रंग, मोर की ग्रीवा जैसा नीला रंग, (दण्डी ने 
इन्हें इन्द्र नील के रंग का कहा है), नीलकण्ठ के पंख जैसा रंग (चासपत्र- 
तीअ), पीला (पिसंग), पयार्‌ के डंठल जैसा, पलाण्डु वर्ण, सुनहला 
(हेमवर्णं), कबूतरी रंग (पारावत सवर्ण), भूरा रेशमी (बभ्रु कौशेय) 
इन्द्र धनुष जैसा रंगबिरंगा (इन्द्रादि सवर्ण) चितकवरा, (करबुर ), कमल- 
नाल जैसा हरा, (पुष्कर नाल समवर्ण), सरसों के फूल जैसा पीला 
(सरपप पुष्प तुल्य वर्ण ), सफेद धारियों से युक्त चन्द्रमा जैसा ललछौं 

उद के रंग जैसा सही मायल हरा (माप वर्ण), सरकण्डे के समान सफेदी 
लिये हुए पीला, लाल कमल जैसा (पद्म किञ्जल्क वर्ण), नीले कमल 
सदृश्य (नीलोत्पल सवर्ण ), मटर के रंग जैसे सफेदी युक्त ललछौंह(कलाय 
वुष्परंग श्वेत), लोहित टेसू के फूल जंसा (किंशुक पुष्प तुल्य वर्ण), 
कमल के पत्ते जैसा (काही), पुष्कर वर्ण तुल्य वर्ण, अडूसे के फूल 
जैसा श्वेत (आटरुचक पुष्प आभा:) इत्यादि। इनके अतिरिक्त ऐसे 
आकाशी नीले रंग का भी उल्लेख है, जिसमें तारे बिखरे हुए हों (तारका 
चित्रित अन्तरिक्ष सवर्ण) । यह बाण के कृत्य का पिञ्जर रंग से मिलता 
हुआ ज्ञात होता है। एक दूसरे रंग की तुलना उस रेशमी वस्त्र से की गई 
है, जिस पर सुनहली वूंदें छिटकी हुई हों (रुक्म पृष्ठा वकीर्ण कोशेय 
सदृश्य) । दण्डी ने भी हूबहू इसी रंग के घोड़ों का उल्लेख किया है, जो 
गान्धार देश से लाये जाते थे (निष्टप्त सुवर्ण निमित पीत कोशेय 
सन्निभ) इस प्रकार अनेक रंग और रंगतों से युक्त अच्छी नस्ल के घोड़ों 
के लक्षणों की पहचान गृप्त-युग की संस्कृति का विशेष अंक था । 


6 
५८: : श्रमिमन्युवध-पव 
(अ० ३२-५१) 
बीस अध्यायों में यह महाभारत का प्रसिद्ध उपपरवं है । जव दुर्योधन 
ने आचार्य द्रोण को लड़ाई को कुछ ढील देने का उलाहना दिया तो 
द्रोणाचार्य ने अपनी पूरी शक्ति लगाकर युद्ध करने के लिए फाड़ बांधा एवं 
चक्रव्यूह की रचना की । युधिष्ठिर के रोकने पर भी अभिमन्यु ने चक्रव्यूह 
को तोड़ने की प्रतिज्ञा कर ली और वह कौरवों की चतुरंगिणी सेना का 
वध करता हुआ चक्रव्यूह की ओर बढ़ा। उपका पराक्रम देखकर द्रोणाचार्ये 
भी चक्रित हो गये । 

दुःशासन और कर्ण भी उसका मार्ग नहीं रोक सके, यहाँ तक कि 

अभिमन्यु ने कर्ण के भाई का भी वध कर दिया। अभिमन्यु के साथ जो 
पाण्डव थे, उन्हें जयद्रथ ने रोक दिया ओर ब्यूह-द्वार की रक्षा करने लगा 
किन्तु उसे भी हटा कर अभिमन्यु चक्रव्यूह में घुस गया । वहां उसने अनेक 
योद्धाओं के साथ युद्ध किया । दुर्योधन भी उसके सामने नहीं ठहर सका 
और उसका पुत्र लक्ष्मण भी अभिमन्यु द्वारा मारा गया । तब छः महा- 
रथियो ने उस अकेले वीर को घेर लिया। अभिमन्यु फिर भी डरा या 
हटा नहीं और अपने विचित्र क्षात्र तेज से अकेला उन छहों से युद्ध करता 
हुआ खेत रहा। इस प्रकार युद्ध के तेरहवें दिन पाण्डव-पक्ष का एक अदूभुत्‌ 
वीर काम आ गया। 

अभिमन्यु का वध पांडवों के लिए साधारण घटना न थी। जैसे ही 
युधिष्ठिर ने यह समाचार सुना, वे अत्यन्त विलाप करने लगे । 

इसके बाद ही महाभारत के लोक प्रचलित संस्करण में व्यासजी ने 
आकर युधिष्ठिर को सान्त्वना दी और मृत्यु की उत्पत्ति का वर्णन किया 
ओर फिर कहा कि उसने तप के द्वारा ब्रह्माजी से समस्त प्रजा के संहार 
का वरदान प्राप्त कर लिया है। उसके बाद राजा संजय की कथा कही; 
जिसका सुवर्ण इष्ठीवी नामक पुत्र, जो उसे अत्यन्त प्रिय था, मृत्यु के संहार 
से नहीं बच सका । फिर उन्होंने सुभोत्र; कौरव, शिव, राम, भगी रथ, दिलीप, 
मान्धाता, ययाति, अम्बरीष, शशविन्द, गय, रन्तिदेव, भरत, पृथु और 
परशुराम इन सोलह राजाओं का चरित्र सुनाया, जो महा प्रतापी चक्रवर्ती 
होते हुए भी मृत्यु से नहीं बच सके । यह प्रकरण षोडश राजकीय कहलाता 
है और यहां प्रक्षिप्त है । इसकी पुनरावृत्ति शान्तिपव में आई है। 

(अ० ५२-६०) 

अर्जुन जब संशप्तक युद्ध से लौटकर शिविर में आये तो अभिमन्यु- 
वध का समाचार सुनकर उनके दुःख का ठिकाना न रहा | शीघ्र'ही उनका 
वह शोक क्रोध में बदल गया ओर उन्होंने जयद्रथ को मारने की प्रतिज्ञा 
कर ली। यह समाचार कोरव शिविर में बिजली की तरह दौड़ गया। 
दुर्योधन और द्रोणाचार्यं जयद्रथ की रक्षा के लिए नाना शांति के उपाय 
सोचने लगे। अभिमन्यु की मृत्यु से समस्त पांडव शिविर अत्यन्त दुःखी 
हुआ और सबसे अधिक दुःख उसकी माता सुभद्रा को हुआ। वह बहुत 
विलाप करने लगी । तब कृष्ण ने उसे आश्वासन दिया । यहां एक छोटी-सी 
कथा यह भी दी गई है कि युद्ध में विजय प्राप्ति के लिए कृष्ण ने अर्जुन 
को प्रेरित किया कि वह भगवान्‌ शिव की पूजा करे। लिखा है कि अर्जुन 
स्वप्न में भी शिव के समीप रहे और शिव ने स्वप्न में ही अर्जुन को 
पाशुपत अस्त्र दिया। 

अर्जुन द्वारा शिव का स्तोत्र (५७-४६-५८) दस श्लोकों का 
छोटा नमः स्तोत्र है। 

चतुर्थ्यन्त पदों के साथ जहां नमः पद का प्रयोग किया जाय, उसे 
नमः स्तोत्र कहते थे । यजुर्वेद के शतरुद्रीय स्तोत्र से इस शैली का आरंभ 
हुआ था और बाद में अनेक पुराणों में इस प्रकार के स्तोत्र पाये जाते हैं । 
इसी द्रोण-पर्व के अन्त में लगभग ८० श्लोकों का एक बहुत बड़ा भौर 
विशिष्ट नवां स्तोत्र है, जिसे व्यास ने अर्जुन को सुनाया था (१७३--२०-- 
&८)। स्वयं महाभारत के लेखक ने इन दोनों स्तोत्नों को शतरुद्रीय कहा है 
(५७--७ १,गृणन्तव शत रुद्रियं, १७३--१० १, देव देवस्य ते पार्थ व्याख्यातं , 
सत्रुद्रियं) । अगले दिन प्रातःकाल सब लोग भारी दायित्व के बोझ से 
आक्रान्त होकर उठे ओर युधिष्ठिर ने कृष्ण से प्रार्थना की कि अर्जुन की 
प्रतिज्ञा को आप सफल बनावें और अर्जुन को आशीर्वाद दिया । तब अर्जुन 
ने कृष्ण के साथ रथ पर बैठकर रण-यात्वा की । 

युधिष्ठिर की नित्य दिनचर्या 


इसी प्रसंग में एक रोचक प्रकरण युधिष्ठिर आह्लिक है, जिसमें उनके 
नित्य कृत्य का वर्णन किया गया है । कुछ हस्तलेखों में इसे युधिष्ठिर की 
काल वृद्धि भी कहा गया है। इसके अनुसार राजा युधिष्ठिर रात्रि बीतने 
पर प्रातःकाल उठे भौर तब तीन प्रकार के व्यक्तियों ने उनका स्वागत 
किया । एक पाणिस्वनिक, अर्थात्‌ हाथ बजाकर ताल उत्पन्न करनेवाले 
व्यक्ति थे, जिन्हें पाणिक या पाणिवादक कहा जाता था। दूसरे मागधजन, 
स्तोत्रगायन करने वाले थे, जिन्हें वैतालिक भी कहते थे। तीसरे मधुपर्क 
लेकर राजा का सम्मान करने वाले (मधुपकिक) थे। इसके अतिरिक्त 
सूत और वैतालिक, ये भी राजा का स्तोत्र-गान करने के लिए उपस्थित 
होते थे । कालिदास ने रघुवंश के पांचवें सर्ग के अन्त में व्यतालिस पंच- 
दशी लिखकर १५ श्लोकों में व्यतालिसों के गान का परिचय दिया है। 
मागध ओर सूत का राजा के जीवन में विशेष स्थान था । जिस समय आदि- 
राज पृथु राजा बनाये गए और उन्होंने प्रजाओं का रञ्जन करने एवं 
चक्रवर्ती के घामिक आदर्शो के पालन करने की प्रतिज्ञा की, तभी से उस 
प्रतिज्ञा के आदर्शो का स्मरण दिलाने वाले स्तोत्र या गान का पाठ करते 
वाले मागध और बन्दीजनों का भी, राज के साथ अधिक सम्बन्ध हो गया। 
प्रकरण में तो जान पड़ता है कि वे मागधराज की स्तुति कहते थे, किन्तु 
उनका लक्ष्य चक्रवर्ती धर्मराज के आदर्शों का स्मरण कराना ही था । राजा 
के जागरण के समय प्रातःकाल कुछ संगीत और नृत्य का भी आयोजन 
आवश्यक था, जिससे प्रजाओं को उनके उठ जाने की सूचना मिल सके | 
आज भी नोबत के रूप में यह प्रथा पाई जाती है। यहां यह भी उल्लेख 
है कि नृत्यक, गायक, अपना कार्ये करने लगे हैं। उनके साथ मृदंग, झरझर, 
भेरी, पणव, आनक, गोमुख, आडंबर (बड़े ढोल), दुन्दुभी आदि इन बाज़ों 
के बड़े शब्द का भी उल्लेख है । ज्ञात होता है कि प्राचीन नौबत झरने|कि 
समय इन बाजों का वृ दवाद्य होता था । इस प्रकार की भारी ध्वनि से 
राजा ओर महल के नोकर-चाकर सब जाग उठते थे। उठकर राजा आव- 
श्यक कायं के लिए स्नान-गृह में प्रविष्ट होते थे (उत्थाय आवश्यकायर्थिम्‌ 

ययौ स्नानगृहं ५८।७) । स्तान कराने लिए १०८ स्नातक तरुण श्वेत वस्त्र 
पहन कर और सोने के घड़ों में जल भर कर राजा को स्तान-क्रिया के लिए 
तैयार रहते थे। स्नान के अनन्तर सूक्ष्म हल्का वस्त्र पहन कर राजा 
भद्रासन पर बैठकर चन्दन आदि से अनुलेपन करते थे और अभिमन्त्रित 
मन्त्र पढ़कर उनका प्रोक्षण किया जाता था । कई प्रकार के सुगन्धित 
पदार्थो से व्यक्ति उनका उत्सादन या अनुलेपन करते थे । इसमें हरिचन्दन 
द्रव्य का विशेष रूप से नाम आया है। इसके अतिरिक्त नाना प्रकार की 
सुगन्धित मालाएं भी राजा को धारण कराई जाती थीं। इसके अनन्तर 
राजा के लिए धार्मिक कृत्य करना आवश्यक था। उसमें देवता के नामों 
का या अन्य किसी प्रकार के मन्त्र का जप किया जाता था। यह राजा को 
प्रातःकालीत पूजा का कृत्य था । इसलिए महल में 'अग्नि शरण' नामक 
स्थान बनाया जाता था । वहां युधिष्ठिर ने अग्नि में हवन किया और तब 
बाहर आये। 
राजा के बाहर आने का भी एक विशेष अर्थ था, अर्थात्‌ वे महले की 
तीसरीं कक्ष्या से, जिसमें अन्तःपुर रहता था, दूसरी कक्ष्या में आकर पहले 
दानशाला में विराजते थे (द्वितीयां पुरुषः व्यघ्र: कच्छयामं निष्क्रमय) । 
हां सभी प्रकार के लोगों की राजा से मुलाकात होती थी । उनमें सर्वप्रथम 
वेदों के विद्वान ब्राह्मण होते थे, जो कुशल-प्रश्‍न पुछ कर राजा को आशी- 
वाद देते थे । राजा इस प्रकार के वेदज्ञ, याज्ञिक, ब्राह्मणों और स्तातक्रों 
का यथोचित आदर करके विदा करते थे। इसमें राजा के दानों में स्वर्ण, 
निष्क, वस्त्र, गौ, अश्व आदि का उल्लेख है । इसके बाद एक महस्वतूण 
उल्लेख यह है कि राजा के सामने नाता प्रकार के मांगलिक चिह्नं और 
द्रव्य लाये जाते थे, जैसे सोने के पत्तर पर ठप्पा मार कर बनाये हुए स्व- 
स्तिक, वर्धमान और नंद्यात्रत नामक विशेष चिह्न, सुवर्ण माल्य पृर्णकुम्भ, 
प्रज्ज्वलित अग्नि, पूर्ण अक्षत पात्र, रुचक या सुवणं निष्क, अलंकृत कन्याए, 
दधि, मधु, घृत, जलकुम्भ, मंगलात्मक पक्षी । राजा इत पदार्थों का दशन 
करके इनमें से कुछ का दान भी करते थे। है 
पूर्णशाला या स्न स्थात से उठकर राजा दूसरी कक्षा में ही बने हुए 
आस्थानमण्डप में, जिसे सभा भी कहा जाताथा, आकर बढते थे। जहां राजा 

के लिए विशेष भद्रासन सजाया जाता था। आसन के साथ तीन वस्तुएं 
आवश्यक हैं--एक अति उत्तम आस्तरण, दूसरे चंदोवा (उत्तरच्छद), तीसरे 
सोने के पतले दण्ड, जिन पर चंदोवा ताना जाता था (परार्ध्यास्तरणास्तीर्ण 
सोत्तरच्छद मृद्धमत्‌ । विश्वकर्मकृतं दिव्यं उपजह्न बरासनं ५८।२३)। 
आसन पर बैठते ही परिचारक राजा के ऊपर सुनहले चंवर डुलाने लगते 
थे। यहां सार्वजनिक रूप से मागध, बन्दी और भुत सर्वप्रथम राजा की 
स्तुति करते थे। इस प्रकार जो युधिष्ठिर का नित्य कार्य कहा गया है, 
वैसा प्रत्येक राजा की दिनचर्या का राज्य-शास्त के ग्रन्थों में और काव्यों 
में भी पाया जाता है। 


६० : : जयद्रथवध पर्व 
(अ०६१--१२१) 


इसमें अर्जुन के द्वारा जयद्रथ के वध की महती कथा है । अर्जुन ने बड़े 
उत्साह के साथ रणभूमि में प्रवेश किया । पहले उसकी मुठभेड़ दुःशासन 
से हुई, पर वह उसके सामने ठहर न सका । फिर द्रोणाचार्य से युद्ध हुआ । 
तब उनको एक ओर बचाकर अर्जुन आगे बढ़े । दुर्योधन ने इसके लिए द्रोण 
को उलाहना दिया, तो आचार्य ने उसी के शरीर में दिव्य कवच बांधकर 
अर्जुन के साथ युद्ध करने के लिए भेजा । इधर धुष्टधुम्न ने द्रोण के सामने 
आकर उनसे लोहा लिया । सात्यकी धुष्ट्युम्न की रक्षा के लिए: पहुंचा 
तो द्रोण का उसी से युद्ध होने लगा । इधर विन्द और अनुविन्द का वध 
करके अर्जुन शत्रु सेना पर आक्रमण करते हुए जयद्रथ की ओर बढ़े । इतने 
में दुर्योधन ने अर्जुन का मागं रोका ओर उन्हें युद्ध के लिए ललकारा । 
दोनों में भीषण संग्राम हुआ, पर दुर्योधन अर्जुन के सामने न ठहर सका । 
अकेले अर्जुन ने कौरव सेना के नव महारथियों को परास्त किया। इसी 
बीच युधिष्ठिर की भी द्रोणाचार्य से टक्कर हुई, जिसमें युधिष्ठिर के पैर, 

उखड गये । युधिष्ठिर. ने-सात्गकी को अर्जुन की सहायता के लिए भेजा। 
सात्यकी ने बहुत पराक्रम दिखलाया। उसने त्रिगत्तों के साथ, काम्बोजों 
के साथ और पापाणयोधौ म्लेच्छों के साथ युद्ध किया। जब अर्जुन को गये 
बहुत देर हो गई, तो युधिष्ठिर ने चिन्तित होकर भीम को उनकी 
सहायता के लिए भेजा। भीमसेन कौरव सेना को चीरते हुए अर्जुन के 
पास जा पहुंचे । भीमसेन और कर्ण का घोर युद्ध हुआ, जिसमें कर्ण की 


“पराजय हुई, पर पीछे कर्ण फिर तगड़े पड़े तो अर्जुन ने बीच में पकड़कर 


अपने बाणों से कणं को पीछे हटाया । इस समय अर्जुन ने डट कर जयद्रथ 
पर आक्रमण किमा और घोर युद्ध के अनन्तर अद्भुत पराक्रम करते हुए 
आखिर में सिन्धुराज जयद्रथ का वध कर डाला । तब श्रीकृष्ण अर्जुन की 


“प्रशंसा करते हुए उन्हें युधिष्ठिर के पास वापस लाये। इस पर दुर्योधन 
'बेद करता हुआ द्रोणाचार्य को उपालम्भ देने लगा । 


0 
६१ : : घटोत्कच पव 
(अ० १२२--११४) 
अगले दिन के युद्ध में घटोत्कच का वध मुख्य घटना है। उस दिन 
सायंकाल को भी युद्ध बंद नहीं हुआ और पाण्डव सैनिकों ने रात्ि-युद्ध में 
द्रोणाचार्य पर आक्रमण किया । द्रोण ने शिबी का और भीम ने कलिग के 
राजकुमार ध्रुव का वध किया । तब घटोत्कव और अश्वत्थामा का युद्ध 


“हुआ । इधर युधिष्ठिर ने भी द्रोण पर आक्रमण किया और पहेले तो युद्ध 


में युधिष्ठिर विजयी रहे, पर पीछे द्रोण के सामने युधिष्ठिर के पर उखड़ 
गये। अश्वत्थामा का पांचाल के राजकुमार धृष्टद्युम्न से पुराना बर था, 


-जिसक्रेकारण दोनों में घमासान युद्ध हुआ और धृष्टद्युम्त को भागना पड़ा। 


'नकुल और शक्रुनि, शिखण्डी और कृपाचायं, सात्यकी और दुर्योधन, 


“अर्जुन और शकुनि इन विपक्षी वीरों का परस्पर घोर युद्ध होता रहा। 

दुर्योधन के उपालम्भ देने से द्रोण और कर्ण ने पराक्रम की पराकाष्ठा कर 

दी, जिससे धृष्टद्युम्न और पांचालों के पांव उखड गये । इससे युधिष्ठिर 

घबड़ा उठे । तब कृष्ण और अर्जुन ने घटोत्कच को कर्ण के साथ युद्ध करने 

के लिए भेजा । घटोत्कच ने अत्यन्त घोर युद्ध किया और अन्त में विवश 
होकर कर्ण को इन्द्र की दी हुई अमोघ शक्ति घटोत्कच पर छोड़नी पड़ी, 

जिससे उसका वध हो गया । इससे पाण्डव-पक्ष में शोक छा गया, पर कृष्ण 

प्रसन्न हुए, क्योंकि उन्हें आशंका थी कि किसी दिन कर्ण द्वारा उस शक्ति: 
का अर्जुन के विरुद्ध प्रयोग हो सकता था। 


C 
६२ : : द्वोणवध पव 
(अ० १५५-१६५) 
राल्ि-युद्ध से थके-मांदे सैनिकों ने दिन में विश्राम किया और चन्द्रोदय ` 
के बाद से पुनः युद्ध शुरू हो गया, जो उस रात्रि को और अगले दिन चलता 
रहा। सब पांडव-वीरों ने द्रोण पर आक्रमण किया, किन्तु द्रुपद एवं विराट 
दोनों खेत रहे। तब धृष्टद्युम्न ने और भी घोर आक्रमण किया, पर द्रोणा-- 
चायं ने संग्राम में बहुत भयंकर रूप धारण किया । उससे पाण्डव-पक्ष में ' 
अत्यन्त निराशा छा गई। तब उनकी ओर से अश्वत्थामा की मृत्युका 
समाचार फैला दिया गया। उसे सुन कर द्रोण जीवन से निराश हो गये 
और उह्होंने अस्त्र रख दिया । उस अवस्था में धुष्टद्युम्त ने उनका शिरोः- 
च्छेद कर दिया । पाण्डव-पक्ष से यह अत्यन्त निन्दनीय कार्य ; आ। 

(अ० १६६-१७३) 

अपने पिता का वध सुनकर अश्वत्थामा क्रोध से भर गया ओर उसने 
नारायणास्त्र नामक एक विशेष हथियार का प्रयोग किया, उससे भीमसेन 
का अन्त ही हो गया होता, किन्तु कृष्ण ने भीमसेन को रथ से उतारकर 
नारायणास्त्र को एक प्रकार से विफल कर दिया। तब अश्वत्थामा ने 
आग्नेयास्त्र छोड़कर एक अक्षौहिणी सेना का संहार कर दिया, पर श्रीकृष्ण . 
और अर्जून पर उस अस्त्र का कोई प्रभाव नहीं हुआ। उस समय व्यासजी 
ने प्रकट होकर अश्वत्थामा को शिव और कृष्ण की महिमा बताई। इससे 
प्रभावित होकर अश्वत्थामा ने दोनों को प्रणाम किया । 

द्रोण-पर्व के भन्त में एक अध्याय शिव के नमः स्तोत्र का है । कथा 
इस प्रकार है, जब द्रोण-युद्ध समाप्त हुआ तो अकस्मात्‌ व्यासजी वहां आ 
गये और अर्जुन ने कहा कि जब मैं युद्ध करता थातो अग्नि के समान 
त्रिशूलधारी एक महापुरुष को आगे चलता हुआ देखता था, जिस दिशा में 
वे जाते थे, उसी दिशा में शत्रु बिखर जाते थे न तो वह महापुरुष प्रो से 
पृथ्वी का स्पर्शं करता था औरं न हाथ से तिशूल ही छूता था । व्यासजी ने 
समाधान किया, “वे तो साक्षात्‌ भगवान्‌ शंकर ही थे। हे अर्जुन, प्रजापतियों 
में प्रथम जो तैजस पुरुष हैँ/जी सब लोकों के ईश्वर और ईशान हैं, हे 
अर्जून, तुमने उन्हीं शिव का दर्शन क्रिया हैं। उच महात्मा महादेव की 
शरण में जाओ । उनक्रे अनेक पार्षद हैं, जो सदा उनके साथ रहते भौर 
पूजा करते हैं। जिस सेना की रक्षा कर्ण और द्रोणाचार्य क रते थे, उनका 
घर्षण भगवान्‌ रुद्र के अतिरिक्त और कौन कर सकता था ? उनके. 
सम्मुख कोई भी ठहरने का साहस नहीं कर सकता । अतएव है अर्जुन, उन 
भगवान्‌ शिव को नमस्कार करो ।” यह कह व्यासजी ने स्वयं ही एक 
अत्यन्त प्रभावशाली रुद्र-स्तोत्न अर्जुन को सुनाया । ५९ श्लोकों (१७२- 
२०-९८) का यह स्तोत्र शतरुद्रीय कहा गया है और इसके चार भाग 
इस प्रकार हैं : 

१. नमः स्तोत्र (१७३--२०-०३६) 
२. दिव्यक्र्ण बर्णन (१७३-४०--७४) 
३, बहुधाछप वर्णन (१७३-०५--७७) 
४. नाममिब्ंयत (१७३०७८--६८) 
इसी कारण मूल में इसे चतुविध स्तोत्र कहा गया है। इस प्रकार के 
स्तोत्र सर्वमहार्थ संयुक्त समझे जाते थे, अर्थात्‌ ईश्वरतत्त्व के विषय में 
जितने प्रकार का वर्णन संभव है, उन समस्त अर्थों को प्रयत्त-पूर्वेक एकत्र 
करके स्तोत्रों के रूप में ढाला जाता था । कहीं इनमें १०० नाम और कभी 
एक सहस्र नाम पाये जाते हैं। वतंमान नमः स्तोत्र यजुर्वेद के शतरुद्रीय 
स्तोत्र से प्रभावित है, किन्तु कालान्तर में माहेश्वर और पाशुपत शवों ने 
शिवतत्त्व के विषय में जिन नये विचारों की भावना की, वे भी इस स्तोत्र 
में आये हैं । यह भी उल्लेखनीय है कि शिव या विष्णु के नामों की नई-नई 
 ब्युत्पत्तियां पुराणों का आवश्यक अंग बन गई थीं। ये निरुक्तियाँ आर्थी 
-निरुक्ति हैं, शास्त्रीय नहीं, अर्थात्‌ ब्राह्मण ग्रन्थों में अथे को उलट करके 
तीन प्रकार की निरुक्तियां मिलती हैं। उसी शेली में ये भी हैं : 
नामधेयानि लोकेषु बहून्यत्र यथार्थवत्‌ । 
निरुच्यन्ते महत्त्वाच्च विभूत्वात्कं भिस्तया ॥ (१७३।७८ ) 
उदाहरण के लिए ह्य्रम्बक के नाम के विषय में कहा है कि भुवनेश्वर 
भगवान्‌ शिव देव, पृथ्वी और आपः या जलमय मूत्ति इन तीन देवों का 
आश्रय लेते हैं। इसलिए उनका नाम ह्यम्बक है । अर्थवेत्ता की दृष्टि से 
निःसन्देह बह शिब स्तोद् अत्यन्त विशिष्ट रचना है और संक्षिप्त होते हुए 
“भी स्तोत्र-साहित्य में इसे ऊंच। स्थान मिलना चाहिए । 


(द्रो ण-पवे समाप्त) 

यह महाभारत का आउबां पर्व है, जिसमें ६६ अध्याय ओर लगभग 

४००० श्लोक हैं । इसमें निम्तलिखित घटनाओं का वर्णन है : 

१. कर्णाभिषेक 

२. पाण्ड्य वच्च 

३. द्विपुरघातन 
४, कर्ण-शल्य-विवाद , 
५. हंस-काकीयोपाख्यान 
६. मद्रदेश की निन्दा 
युधिष्ठिर-पराजय 





१३. नश्ब्रत्थामा के सान्त्वता-वाक्य 
१४, कर्ण-वध 
१५. युधिष्ठिर का हर्षोल्लास 


(६ 0 
६४ : ; कणयुद्ध-वणन 
द्रोण के अनन्तर दुर्योधन ने कर्ण को अपना सेनापति नियुक्त किया 
ओर युद्ध पहले से ही घोर रूप में शुरू हुआ। पहले दिन भीम के द्वारा 
क्षेमधृत्तिका वध हुआ और उसने अश्वत्थामा के साथ भयंकर युद्ध किया। 
अर्जुत ने संशप्तक वीरों के साथ पहले के समान घोर संग्राम क्रिया । सहदेव 

ने दुःशासन को और कर्ण ने भीम को नीचा दिखाया । इस दिन कितने ही 
छोटे-मोटे द्वन्द्व (या संकुल) युद्ध हुए। दुर्योधन और कर्ण ने मिलकर 
राजा युधिष्ठिर से संग्राम किया । 

इस समय एक समस्था उत्पन्न हुई अर्थात्‌ कर्ण केलिए एक योग्य सारथी 
को आवश्यकता पड़ी, जिससे वह भी अर्जुन के समान पराक्रम दिखला सके। 
कर्ण ने प्रस्ताव किया कि शल्य को उसका सारथी बनाया जाय। शल्य को 
पहले तो यह बात मान्य न हुई, किलु दुर्योधन के बहुत आग्रह करने भौर 
शकुनि के बहुत समझाने-बुझाने पर उसने प्रस्ताव स्वीकार कर लिया। 
यर यह स्वीकृति कर्ण के लिए लाभदायक सिद्ध नहीं हुई। इससे कर्ण के 
लिए एक बसेड़ा ही खड़ा हो गया । दोनों में काफी कलह उत्पन्न हो गया । 
कर्ण जब अपनी प्रशंसा में कुछ कहता, तव शल्य उसे वहीं रोककर उल्टै 
- भर्जुन की बड़ाई करने लगता । शल्य ने यहां तक कह डाला कि है कर्ण, 
यदि तुम युद्ध से भाग ग गये, तो अर्जुन के हाथ से बच नहीं सकोगे । स्वतः 
युद्ध में कमर कस कर उतर हुए वीर के लिए उसकी प्रशंसा से बढ़कर 
और कोई अमृत का पान नहीं होता और लांछना से बढ़कर उस वीर के 
लिए कोई विप नहीं होता, पर कणं के भाग में यह अमृतपान न था । शल्य 
. को सारथी कार्य के लिए प्रोत्साहित करने के उद्देश्य से दुर्योधन ने 
त्निपुराख्यान का वर्णन किया, जिसमें शिवजी ने देवताओं की ओर से 
युद्ध करने के लिए एक सवंदेवमय और सर्वलोकमय रथ सजाया था, तब 
स्वयं ब्रह्माजी ने उनका सारथी होना स्वीकार किया था। इसलिये सारथी 
का पद अत्यन्त सम्मानित समझा जाता था। दुर्योधन की इस वात का 
शल्य के मन पर प्रभाव हुआ ओर उसने उसकी बात मान ली। कर्ण को 

इससे बड़ी प्रसन्नता हुईं और उसने अच्छे हृदय से यह कहा : 

ईशानस्य यथा ब्रह्मा यथा पार्थस्य केशवः। 
तथा नित्यं हिते युक्तो मद्रराजभजस्वनः। (२५।७ ) 

पर कर्ण और शल्य की कुण्डली मिलने वाली न थी । शल्य ने कठोर 
भाषण से शत की प्रशंसा और कर्ण की निन्दा, विशेषतः अर्जुन के पराक्रम 
का बखान करना शुरू किया । कर्ण को तो अर्जुन से युद्ध करने का उत्साह 
था ओर वह संनिकों से पूछ रहा था कि शल्य ने पते फिर चिढ़ाया, “हें 


अ० १-२५] ६४. कर्णयुद्ध-वर्णन २६३ 


कर्ण, अब तुम काल-पकव होकर मृत्यु के मुख में जाना चाहते हो। तब 
कर्ण को कहना पड़ा, “हें शल्य, तुम मित्र का मुख रखने बाले मेरे शतन 
हो और मुझे भयभीत करना चाहते हो।' (त्वं तु मित्रमुखः शतुर्मा 
भीषयितुभिच्छसि २७।२८) । पर शल्य की जिह्वा विष की थैली थी। 
उससे चुप न रहा गया और कहने लगा, “है कणं, तुम गीदड़ की तरह शेर 
से या बटेर की तरह गरुड़ से भिड़ना चाहते हो। जैसे मेढक मेघ को देख कर 
टर्सता है, ऐसे ही तुम्हारा यह भाषण है। क्या बिना डोंगी के कोई कुपित 
समुद्र पार कर सकता है ? चूहे और बिलार में, कुत्ते और बाघ में, शुगाल 
भौर सिह में, खरगोश और हाथी में, झूठ और सत्य में एबं विष भौर 
अमृत में जितना अन्तर है, उतना ही तुममें और अर्जुन में है।' 
जब बात इतनी बढ़ी तो कणं से भी न रहा गया और इसके बाद कर्ण 
ने जो कुछ शल्य के लिए कहा, वह महाभारत का अत्यन्त विलक्षण प्रकरण 
है। उसे पुष्पिका में मद्रक-कुत्सन कहा गया है। यह अंश कर्ण प के 
७ वें अध्याय के ७१-६१ श्लोकों में और २०वें अध्याय के ७-८१ श्लोक 
आया है। 
यहां महाभारतकार क्या कहता चाहते थे और इन इलोकों का वास्त- 
विक अर्थ क्या है, यह बात अभी तक किसी लेखक ने स्पष्ट नहीं की है । 
यह ऊपर से तो कर्ण और शल्य की तू-तू मैं-मैं जान पड़ती है, किन्तु इसके 
भीतर ठोस ऐतिहासिक तथ्य छिपा हुआ है। बात ऐसी है कि जब इस देश 
पर सिकन्दर ने आक्रमण किया, तो उसके अन्यायी यरवनो का कुछ प्रदेशों 
पर अधिक्रार हो गया । पहले यह अधिकार बाल्हीक या बल्ख प्रदेश पर 
था और वहां के यवन शासक बाल्हीक यवन कहलाते थे । मौर्य सम्राटों के 
युग में तो वे निस्तेज होकर सिकुड़े हुए पड़े रहते थे; किन्तुमौयं साम्राज्य 
के बिखरने पर जब पष्यमित्र सत्तारूढ़ हुआ, उस समय यवनों ते गान्धार 
और पंजाब की ओर अपने पैर फैलाने शुरू किये और उनमें से दिमित्र और 
भेनन्द्र नामक राजाओं ते पंचनद या पंजाब के उत्तरी प्रदेश में, जिसे मद्र 
कहते थे, एवं जिसकी राजधानी शालक थी, अपना अधिकार जमाया $ 
मद्रराज शल्य भी वहीं के थे । अतएव उनके ब्याज से जो कुछ मद्रक यवन 
के आचार और विचार के प्रति भारतीयों की प्रतिक्रिया थी, वह सब शल्य 

के सिर मढ़ कर यहां कही गई है। स्पष्ट ज्ञात होता है कि मद्रक थवनों- 
का रहन-सहन भारतीयों के आचार-विचार और सामाजिक संगठन से 
भिन्न था । उनमें खान-पान, नाच, रंग, चुरा और मद, नग्न-नृत्य आदि 
बहुत-सी कुटिल प्रथाएं ऐसी थीं, जिनकी चर्चा मध्य देश में रहने वाले 
भारतीयों के कानों में आने लगी । तभी ऐसा हुआ कि मध्य देश में ऐसी 
धारणा फँली कि पांच नदियों वाला वाहीक देए पृथिवी का मल हैं, वहाँ 
किसी को नहीं जाना चाद्रिए ।यहां तक बात बढ़ी कि जो कुरुक्षेत्र, 
सरस्वती और दृशद्गती के बीच का प्रदेश, पृथ्वी का सबसे पवित्र स्थान 
माना जाता था, उसके लिए भी कहा गया है कि "तीर्थयात्रा के लिए वहां 
दिन में ही जाना चाहिए और राति में न ठहर कर उसी दिन वापस चले 
आना चाहिए।” यह बात कुरुक्षेत्र की यात्रा के सम्बन्ध में कही गई है 
और उसकी जी संगति यही है । 

` मद्रकयवनों के विषय में ये किवदम्तियां चलते-चलते ही गाथाओं के 
रूप में लोक में फल गई थी, ह बात स्पष्ट दिखाई पड़ती है । लगभग एक 
जसा वर्णन कुछ हेरफेर से १० या ११ बार दुहराया भया है और उसका 
ढंग यही है कि एक किसी ब्राह्मण ने ऐसा कहा था, किसी दुसरे ब्राह्मण ते 
ऐसा कहा था। मैंने धृतराष्ट्र की सभा में ऐसा सुना था, इत्यादि । इन 
वर्णतों की तालिका इस प्रकार है : 

१. “मद्र देश कुदेश या पाप का देश है। वहां की स्त्रियां, बालक, 
बूढ़े और तरुण प्रायः खेल में मस्त रहते हैं घोर वे इन गाथाओं को ऐसे 
गाते हैं, मानो अध्ययन कर रहे हों । मद्रक दुरात्मा हैं। उनकी तरह की 
गाथाओं को, ज॑सा पहले ब्राह्मणों ने राज-सभा में सुनाया था, वे इस 
प्रकार हैं: मद्रक बड़ा मित्र-द्रोही होता है। जो हमारे साथ नित्य शत्रुता 
का व्यवहार करता है, वही मद्रक है। मद्रक के साथ कभी दोस्ती नहीं हो 
सकती, क्योंकि वह झूठा, कुटिल और दुरात्मा होता है। दुष्टता की 
जितनी हद है, वह सब मद्रकों में समझो । उनकी विचित्र प्रथा है कि मां, 
बाप, बेटे, बेटी, सास और सपुर, भाई, जमाई, पोते और धेवते, मित्र- 
अतिथि, दास-दासी, जान-पहचान के और अनजान स्त्री भौर पुरुष सब 
एक-दूसरे के साथ मिलकर संगत करते हैं। वे शिष्ट व्यक्तियों के घर में 

इकट्ठे. होकर सत्तू की पिण्डियां और उसका घोल पीते हैं और गोमांस के 
साथ शराब पीकर हँसते और चिल्लाते हैँ एवं कामवश होकर स्वेच्छाचार 
बरतते हैं। उनकी काम से भरी बातें सुतकर जान पड़ता है कि उनमें धर्म 
का सर्वथा लोप हो गया है | मद्रक के साथ बैर और न मैँत्नी करनी 
चाहिए । वह अत्यन्त चपल होता है। उसमें शौच का भाव नहीं, उसे स्पर्श 
और अस्पर्श का ज्ञान भी नहां होता । विच्छ जसे विष-बुझा डंक मारता 
है, वैसे ही मद्रक का मेल है! उनकी स्त्रियां शराब के नशे में बुत्त होकर 
कपड़े फेंक कर नाचती हैं, यहां तक कि असंयत कामचार से भी नहीं 
चूकती हैं। हे मद्रक, तू उन्हीं का बेटा है, यू धर्म क्या जाने ? जसो ऊंटनी 
खड़ी होकर मृतती है, वैसे ही उनकी स्लियाँ भी । वढ़ां कांजी (मुभिरक) 
पीने का बेडद रिवाज है । कांजी की शौकीन स्त्री कहती है कि मैं पुत्र दे 
दूंगी, पर कोई मुझसे कांजी न मांगे । वहां की स्त्रियां लम्बे-चौड़े शरीर 
वाली, ऊनी वस्त्र पंहनने वाली, डटकर भोजत करने वाली, निर्लज्ज और 
अपवित्र होती हैं, ऐसा मैंने सुना है। उनके बिएय में और भी कुछ कहा जा 
सकता है ! मद्र क धर्म को वया जानें ? वे पापी देश में उत्पन्न हुए म्लेच्छ 
हैं। हे मद्वराज, फिर यदि तुमने कुछ कहा तो हैं गदा से तुम्हारा सिर तोड़ 
दूंगा ।” 

कर्ण के उत्तर में शल्य ने कौवे और हंस की एक कहानी सुनाई, 
जिसमें कोवा कुजात होकर भी अपनी बडाई हांकता हे ! अन्त में वह 
अपनी उड्डान के करतब दिखाता हुआ समुद्र में डूबने लगा तो उसके माफी 
मांगने पर हंस ने उसे उठाकर किनारे पर एख दिया । इसके उत्तर # 
अध्याय २६ में कर्ण ने पहले तो सच्चे मित्र के विषय में कुछ सुन्दर ए्रलोक 
सुनाये, किन्तु इतना अंश यहां स्पष्ट जोड़ा गया है और तीसवें अध्याय का 
मेल पूर्व के २७वें अध्याय से मिल जाता है । फिर मद्रकों के विषय की 
गाथाओं का तांता शुरू हो जाता है, जो इस प्रकार है : 

२. “हे शल्य ! धुतराष्ट्र की सभा में मैंने देश-विदेश घूमकर आते हुए 
ब्राह्मणों को यह कहते सुना था, “एक बूढ़े ब्राह्मण ने बाल्हीक देश और 
मद्र देश का अपना अनुभव यों बताया था कि हिमालय और गंगा, यमुना 
और सरस्वती एवं कुरुक्षेत्र की सीमा के उस पार जो सतलज, व्यास, रावी- 

चिनाब, झेलम और सिंधु इन छः नदियों के बीच का देश है, वह धर्मबाह्य 
और अपवित्व है । उस बाल्हीक देश को बिल्कुल छोड़ देना चाहिए। वहां 
गोवद्धन नामक बड़ा बरगद का पेड़ है और सुमान्य नामक पूजने का चौरा 
(चत्वर) है। ये ही वहां के राजकुल में प्रवेश करने के दो बिन्दु हैं, ऐसा 
बचपन से सुनता आया हुं । जब बहुत आवश्यक कार्य पड़ा तब मैं बाल्हीक 
में गाया | तव वहां रहने से उनका यह समाचार ज्ञात हुआ। वहां शाकल 
नामक नगर है और आपग नाम की नदी है । उन बाल्हीकों को जतिक भी 
कहते हैं। उनका आचार मह।निन्दित है । वे गोमांस और लहसुन के साथ 
शान ओर गुड़ की शराब पीते हैं और मालपूए जँसे मीठी रोटी एवं कबाब 
(अपूप-मांसवटी ) खाते हैं । शील छोड़कर वे मदमस्त होकर स्त्रियों के साथ 
हँसते-गाते ओर नंगे नाचते हैं। नगर के बाहर चुने हुए स्थानों में माला 
पहन कर और अनुलेपन लगाकर मतवाले बने हुए गधे और ऊंट की तरह 
रकते हैं । उनमें एक प्रकार की हेहता-हेहता (पाठा० हाहता-हाहता) नाम 
की गणिकाएं होती हैं, जो पति या स्वामी नहीं करतीं । वे ऐसे उत्सवों के 
समय चिल्लाती हुई नाचती हैं- (हा हते हा हतेत्येव स्वामिभतू हृतेति च | 
माक्रोशन्त्यः प्रनृत्यन्ति मंदाः पर्वस्वसंयताः, ३०।१८) । कभी ऐसा हुआ 
कि उनमें से एक बाल्हीक दूर प्रदेश में चला जाय तो वहां रहकर उदास 
मन से वह सोचने लगता है, 'वह गोरी लम्बी-चौड़ी, महीन वस्त्र पहनने- 
बाली मेरी प्रिया मेरा स्मरण करके आज अकेली शयन करती होगी । मैं 
सतलज नदी और उस प्यारी रावी नदी को पार करके स्वदेश पहुंचूंगा और 
उठी हुई तपोदासी प्यारी वहां की शुभ स्त्रियों को देखूंगा । उनके कटाक्ष 
मंनसिल की भांति उज्ज्वल हैं और उन गोरी स्त्रियों के नेत्नों में अञ्जन 
की सलाई से रेखाएं बनाई गई हैं। वे केवल चमड़े का वस्त्र ढंक कर कूदती 
हुई नाचती हैं । उस समय मृदंग, भेरी, शंख, बादल बाजों के साथ गदहे, 
ऊंट, खच्चरों की सवारी पर गोरियों के साथ पीलू और करील के जगलों 
में हम विचरेंगे ओर मीठी रोटियां एवं सत्तू की पिण्डियां मट्ठे के साथ 
खाते हुए बटोहियों के साथ प्रबल होकर लूट-मार भी करेंगे।' इस प्रकार 
दुरात्मा बाल्हीक उद्सेधजीवी प्रत्या की तरह बतंते हैं। जान-बूझकर कौन 
ऐसे बाल्हीकों के साथ रहेगा ? कुछ मैं नहीं कहता, उस ब्राह्माण ने ऐसा 


“ 

कहाथा।” 

३. “इसके बाद उस ब्राह्माण ने इतना और कहा था कि उन विनय- 
शून्य बाल्हीकों में इष्ण चतुर्दशी की रात्रि में कोई राक्षसी बड़े शाकल नगर 
में दुन्दुभी बजा कर गाया करती है। कब फिर शाकल नगर में घोषिका 
गाथाएं हम गायेंगे ? कब गोमांस से छक कर गोड़ीय सुरा पी कर अलंकृत 
और बृहती गोरी स्त्रियों के साथ प्याज कूचते हुए शराब के कुल्ले करेंगे 
और भेड़ का मांस खायेंगे ? जो सुवर, मुगे, गौ, गधा, ऊंट और भेड़ का 
मांस नहीं खाता, उसका जन्म निरर्थक है। शराव से धुत्‌ होकर आबाल- 
वृद्ध शाकल के रहने वाले कूद-कूद कर इस प्रकार गाते हैं। उनमें सदाचार 
का कहां ठिकाना ! हे शल्य ! तुम ऐसा समझ लो और फिर सुनो ।” 

४. दूसरे ब्राह्मण ने कुरु राजसभा में हमें यह बात सुनाई थी । जहां 
पीलू के जंगल हैं, जहां शतद्रु, बिपाशा, इरावती, चन्द्रभागा भौर वितस्ता, 
ये पांच नदियां और छडी सिन्धु बहती है, वे बहिगंत्‌ देश हैं। उनका नाम 
आरद है। वहाँ धर्म का नाश हो गया है । इसलिए वहां कभी नहीं जाना 
चाहिए । वहां लूटमार करने वालो जातियों का राज्य है! उनको ब्रात्य 
कहते हैं या दास-दासियों का या रोजगारियों का (विदेह) और यज्ञहीनों 
का निवास है । उन नष्टधर्म बाल्हीको के यहां देव-पितर और ब्राह्मण नहीं 
जाते, ऐसा सुना जाता है।” 

५. “किसी दूसरे ब्राह्मण ने एक साधु-समाज में पहुंच कर ऐसा कहा 
था । बाल्हीक में लोग लकड़ी के वत्त॑नों में और मिटटी के बर्तनों में खाते हैं । 
उन बतंनों को कुत्ते भी चाट लेते हैं, पर सत्तू के गोले और कबाब में मस्त 
वाल्हीक कुछ विचार नहीं करते वे लोग भेड़, गधे और ऊंटनी का दूध 
और उससे बने हुए पनीर खाते और पीते हैं । उनके यहाँ पात्रो में एक-एक 
करके सब तरह के अन्न और दूध का भोजन किया जाता है। बुद्धिमान को 
चाहिए क्रि आरद् नामक बाह्हीको के दूध से बचावें ।” ३ 

६. “हे शल्य ! और भी सुनो, जो एक दूसरे ब्राह्मण ने कुरु सभा में 
सुनाया था। जिसने युगन्धर में दुध पिया, भच्युत्‌ स्थल में निवास या 
और भूतलय में स्नान किया, उसे वह स्वगे कंसे मिलेगा, जहां पांच तादयां 
पर्वत से निकल कर बही हैं, वही आरट्ट नामक बाल्हीक देश है। आय 

वहां दो दिन भी नहीं रहे । वहीं दाल्हीक नामक दो पिशाच व्यास नदी के 
किनारे रहते हैं। वहीं की सन्तान बाल्टीक है, इसे ब्रह्मा की सृस्टि नहीं 
कहा जा सफता । उन्हीं की तरह के और भी कुछ देश हैं, जैसे कारस्कर, 

हिएक, कलिंग, कोकट (मगध), कर्कोटक और वीर (सोउीर) । उनका 
धरम दुष्ट आधार है । उनसे टूर रहता चाहिए, यह वात किस उलूखल 
भेखला नाम की यक्षी ने शमी (छौंकर) के कंज में किसी रात को एक 
तीर्थयात्री से कही थी । उस देश का नाम आरट है और वहां के लोगों का 
नाम बाल्हीक है ।” 

७. “हे शल्य, मैं फिर कहता हूं, उसे सुनो । कोई एक व्राह्मण पहले 
क्रिती शिल्पी के घर मेहमान होकर आया और उस शिल्पी के आचार को 
देख? प्रसन्न होकर बोला, 'मैंने बहुत दिन तक डिमालय में निवास 
किए है और बहुत से देशों को, मावा धर्मों को, घूम कर देखा है । जैसी 
प्रजाओं के धर्म यहां हैं, बैसे ही ओर सब जगह हैं। वेदों में पारंगत लोगो से 
सब जगह मैंने वेसे ही वर्णाश्रमं के धर्म मूने हैं, पर जब मैं वाल्हीक में था, तब 
मैंने विचित्र बात देखी । बहीं ऐसा है कि आज जो ब्राह्मण है, वह कल क्षत्रिय 
हो जाता है या बाल्हीक कभी वैदिक, कभी शूद्र, कभो अनार्य बन जाता 
है । नाई बनकर फिर ब्राह्मण बन जाता है या जो ट्रिज है, बह फिर दास 
बन जाता है । एक कुटुम्ब में एक व्यक्ति विप्र है तो दूसरे कामाचारी होकर 
जैत। चाहते हैं, बेसी जीविका करते हैं। गान्धार, मद्रक और बाल्हीकों में 
इसी प्रकार की मूर्खता है। मैंने सारी पृथ्वी का चबकर लगाने के बाद 
बाल्हीको में ही इस प्रकार धर्म की उलट-फेर देखी ।' ” 

८. “ओर भी शल्य, सुनो, जो मैं कहता हूं, और जिसे किसी ने बाल्हीको 
की निदा में कहा था। आरट देश की किसी सती स्त्री को डाकू पकड़ ले 
गये और जब उन्होंने उसके साथ अधमं किया, तो सती ने उन्हें शाप दे 
डाला--'मुझ पतिमती बाला के साथतुम लोगों ने जो अधर्म किया, इसलिए 
तुम्हारे यहां की सब स्त्रयां वेश्या तुल्य हो जायंगी (बन्धकी) आर इस 
घोर पाप से तुम लोग कभी न छूटोगे।' पूर्व पांचाल देश, शाल्व, मत्स्य, 
नैमिश देश, काशी, कोशल, भंग, कलिंग, मगध और चेदि, ये जो मध्य देश 
के जनपद हैं, यहां के निवासी शाश्वत धर्म को जानते हैं। सभी देशों में 

पुराण धर्म का एलन करनेवाले अच्छे संत लोग हैं, केबल मद्र और कुटिल 
पंचनद के लोगो में धर्म का अभाव है। जब ब्रह्मा की सृष्टि में सब देश 
शाश्वत धर्म का पालन करने लगे, तब पंचनद के देश के धर्म को देखकर 
स्वयं ब्रह्माजी ने कहा कि इसे धिवकार है। वाल्हीक के लुटेरे दैत्यों और 
अशुभ कर्मदासों को ब्रह्मा ने भी धर्म की दृष्टि से अत्यन्त निन्दित मांना 
है 1” 

६. “हे शल्य, फिर सुनो, मैं जो कहता हूं । कल्माषपाद नाम के यक्ष 
ने तालाव में स्नान करके यह कहा था कि क्षत्रिय के लिए भिक्षा-वृत्ति मल 
है, ब्राह्मण के लिए असत्य मल है । समस्त पृथ्वी का नल वाल्हीक है और 
समस्त स्वियों का मल मद्र देश की स्त्रियां हैं। मनुष्यों में म्लेच्छ (यवत) 
मल हैं और म्लेच्छों में भी मुक्का-मुक्की से लड़ने वाले पहलवान मल हँ। 
उन मीष्टीको में भी संड (सांड, बधिया करके बढ़ाये हुए जवान पढूडे) 
जो मरने और मारने के लिए उतारू रहते हैं ओर संडों में भी निकृष्ट वे 
पुरोहित हैं, जो राज-याजक अर्थात्‌ राजा की ओर से मग्दिरों में पूजा के 
लिए नियुक्त हैं । मद्रकों और राज-याजक मनुष्यों का भी जो सबसे निकृष्ट 
मल है, वह तू है। शल्य, तुम यदि हमारा पीछा न छोड़ोगे तो मद्रको में 
ऐसा देखा जाता है कि उनके पुजारियों पर भूत-प्रेद था जाते हैं। उन्हे 
शर्न-शर्न: विष खिलाकर तैयार किया जाता है और यक्ष या भूत-प्रेत का 
आसव, यही उनकी करामात कहीं जाती है। उस समय उनसे लोग तरह- 
तरह की वात पूछते हैं; वे बगे-बनाये उत्तर देते हँ । बाल्हीक पूरे चोर होते 
हैं, कृतघ्नता, दूसरे के माल को चोरी, सुरापान, यही उनका धर्म है, उनके 
लिए फिर अनर्थ क्या है ? कुछ लोग यबनों को सर्वज्ञ और शूर मानते 
हैं और सचमुच वाल्हीक यवन बड़े हेकड़ होते हैँ (३०।८१), पर मरके 
तो कुछ भी नहीं होते, सो शल्य तुम ऐसे ही हो । अब वशा उत्तर दात, 58 
जानकर वस चुप रहो । हि ३ 

इस प्रकार कर्ण-पर्व के इस प्रकरण में मद्र क ग्रबनों के विषय में हेरफेर 
से नव प्रकार के गाथा-गुच्छक आगे-पी छे कहे गये हैँ और हूर बार उह 
किसी ब्राह्मण से सुना हुआ या कहा हुआ बताया है। अब इन गाथाओं की 
बारीक छानबीन फरने से यह बात छिपी नहीं रहती क्रि लेखक का संकेत 

पंजाब या सियालकोट के उन यूनानियों से था, जिन्हें भारतीय इतिहास में 
मद्रक यवन कहा गया है। वस्तुतः ये लोग बाल्हीक या बल्ख के मूल 
निवासी थे और घहीं से इन्होंने पंजाब में आकर अपना राज्य स्थापित 
किया। इन्हीं राजनैतिक घटनाओं के कारण पंजाब या पंचनद देश, जो पहले 
बाह्लीक कहलाता था, बाल्हीक भी कहा जाने लगा। इस वर्णन में न 
केवल यवन मद्रक और बाल्हीको का नाम कई बार आया, किन्तु इसमें 
कुछ संकेत तो ऐसे हैं, जो पंजाब के यूनानियों पर ही घटित होते हैं, जैसे 
यह कहना कि उन लोगों में सत्री और पुरुषों में मिल कर नाचने ओर गाने की 
परिपाटी है । उनके यहां की उन संगतों में आबालवृद्र, यहां तक कि अज 
नबी भी सम्मिलित होते थे। उनमें खड़े होकर लघुशंका करने को प्रथा 
थी। उनके यहां आसव पीने और कई प्रकार के मांस खाने का मुंह छिपे 
रिवाज था, यहां तक कि गोमांस भी उनसे छूटा न था। वे शाकल देश में 
या सियालकोट नामक अपनी राजधानी में, जहां मिनांडर राजा था और 
जिसका वर्णन मिलिन्द पन्त भें आया है, विशेष अवसरों पर अपो देवता 
डायोनिसयस का उत्सव मनाते थे; जिसे यहां पर्व कहा गया है (३०।१५) 
उसमें उनकी प्रसिद्ध गणिकाओं के साथ शिष्य |लोग भी नृत्य करते थे। 
उन गणिकाओं की यूतानी भाषा में हइतेरा कहा जाता था । उन्हीं के लिए 
महाभारत के लेखक ने 'हा हते' 'हा हते' कहा है, जो यूनानी शब्द का 
संस्कृत रूप है ! यूनान देश में पेरिक्लीज के समय से ही इन गणिकाओं का 
ऊंचा स्थान था। महाभारत में कहा है कि उनका कोई स्वामी या भर्ता 
नहीं होता था । 

एक विशेष वात जो यहां कही गई है, वह यह है कि वे अपने इन 
उत्सवों के समय जो भोज करते थे, उनमें पहला दौर समाप्त होने 
के बाद जब रात्रि और बढ़ती तो दूसरे दौर में बांसुरी, वीणा आदि बाजों 
पर गाने गाये जाते थे । उन्हें सिम्पो जिया (9०/2) कहते थे, उन्हें 
ही यहां घोषिका गाथा कहा गया है। यवनों में मिट्टी के पात्रों का विशेष 
रिवाज था और वे बड़े सुन्दर साफ बनाये जाते थे । एक विशेष बात जो 
कही है, वह यह है कि खाने-पीने के समय उनमें पात्रों का संकर होता 
था, अर्थात्‌ जूठे हो जाने का विचार कोई न था । एक के पीये हुए या खाये 

हुए बर्तन में दूसरे भी खाते-पीते थे (पात्र-संकरिणो जाल्माः सर्वान्नक्षीर- 
भोजना ३०।४०) । एक अन्य विशेष उल्लेख यह है कि उनमें वर्ण, धर्म या 
जात-पांत का कोई विचार न था । एक ही घर में एक व्यक्ति दार्शनिक होता 
तो दूसरा व्यापारी या दास बन जाता था और इस स्थिति में भी उलट- 
फेर होता रहता था । कभी कोई क्षत्रिय बनता, कभी वही नापित का काम 
करने लगता था । जो वाल्हीक देश पहले परम पवित्र समझा जाता था, 
उसी के लिए मध्यदेश के लोगों में कुत्सा की भावना फैज गई; क्योंकि 
वहाँ के विचार-आचार भारतीय सदाचार से एकदम विपरीत थे। इसी 
महाभारत में बाल्हीक शब्द की एक व्युत्पत्ति यह दी हुई है कि पांच नदियां 
जहां बहती थीं, वह बाह्लीक था; किन्तु अब एक नई व्युत्पत्ति गढ़ी गई 
जो जनता में फैल गई, वह यह थी कि व्यास नदी के किनारे दो यक्ष या 
राक्षसों के स्थान थे। उन्हीं की सर्ब्रान बाल्हीक देश में भर गई। 

यवनों के सम्बन्ध में एक बहुत ही महत्त्वपूर्ण, पर छिपा हुआ उल्लेख 
इस एलोक में आया है: 

इति रक्षोपसृष्टेषु विषवीर्यहतेषु च । 
राक्षसं भेषजं प्रोक्तं संसिद्धं वचनोत्तरम्‌ ॥ (३०।७२) 

यह कथन एकदम ठीक है । इसमें चार बातें स्पष्ट कही गई हैं, जो 
चारों यूनातियों के ओरैकिल में घटित होती हैं । ओरैकिल एक प्रकार के 
यक्ष-स्थानीय प्रश्नोत्तर थे । वहां कुछ लोग पुजारी या पुजारिनों के रूप 
में रहते थे। उन्हें ही यहां राजयाजक कहा हैँ। राज्य की ओर से इन 
स्थानों या चत्वरों की व्यवस्था की जाती थी। इन पुजारियों के सिर पर 
भूत-प्रेत आ जाते थे। अतएव उन्हें रक्षोपसुष्ट कहा गया है । जब वे 
अभुवाने लगते तो लोग उनसे अपने लिए तरह-तरह की बातें पूछते थे 
और वे जो उपाय या प्रत्यपाय बताते, उसे ही राक्षस-भेपज कहा गया है, 
अर्थात्‌ ब्रह्म-राक्षस या यक्ष का बताया हुआ कल्याण का उपाय । एक बात 
यह भी थी कि इस प्रकार अभुवाते हुए पुजारियों से कुछ राजनैतिक या 
सामाजिक भविष्य के लिए प्रश्न किये जाते थे । उनका जो उत्तर होता था, 
लोग उसे ही नितान्त सही मानते थे। उसी को यहाँ संसिद्ध-वचनोत्तर 
कहा है। एक विशेष बात ध्यान देने की है कि इस प्रकार के व्यक्तियों 

को बहु: दिनों तक थोड़ा-योड़ा विष चटाकर या अमल देकर तैयार 
किया जाता था, जिससे वे बिल्कुल निःरात्व हिजड़े की भांति हो जाते थे। 
ही यहां विपवीर्यहत कहा गया है। आरम्भ में ही यह कहा है कि 
यूनानी या मद्रक बालवृद्ध स्त्री-पुरुष खेलों के बहुत शौकीन थे (स्त्रियों 
बालाश्च वृद्धाश्व प्राय: क्रीडागता जना:२७।७० )। उनमें मुक्केवाज खिला- 
ड़ियों (मौध्टिक) का बहुत रिवाज था। वे लोग एक प्रकार के तैयार 
जवान पट्ठे थे, जो खिला-पिलाकर मुष्ठण्डे बनाये जाते थे और उन्हें 
बधिया भी कर दिया जाता था । फिर उन्हें सांड़ों की तरह निट्रन्ट्ट शेरों 
या जानवरों से लड़ाया जाता था । उन्हें यहां संड कहा गया है : 
सानुषाणां मलं म्लेच्छा म्लेच्छानां मौष्टिका मलस्‌ 
मौष्टिकानां मलं झाण्डाः शण्डानां राजयाजकाः॥ 
(३०।७०) 
यहां मोष्टिक, शण्ड और राजयाजक, ये तीनों संस्थाएं म्लेच्छा-यवन 
या यूनानियों से सम्बन्धित थीं। 
जिस राजनैतिक स्थिति की पृष्ठभूमि में ऊपर का वर्णन आया है, वह 
बड़ी असाधारण थी । मद्रक यवन शाकल में राजधानी बनाकर उत्तरी 
भारत पर आंख गड़ाये थे। डिमिट्रियस ओर मिनांडर (दिमित ओर 
मिलिन्द) नामक यवन राजाओं ने दुफंकी धावा बोल दिया । मिलिन्द ने 
मथुरा तक बढ़कर साकेत को छेक लिया--जेसा पतंजलि ने लिखा है: 
'अरुणद्‌ यवनः साकेतं’ और जेनेन्द्र व्याकरण के उदाहरण में 'अरुणाचवनो 
मथुराम्‌' ऐसा भी उल्लेख आया है । दूसरी ओर यवन सेना में राजस्थान 
के दक्षिण पूवं में स्थित चित्तौड के पास की मध्यमिका नामक राजधानी पर 
हमला किया, जिसके लिए पतंजलि ने भाष्य में लिखा है, अरुणद्‌ सवनो 
मध्यमिकाम्‌' किन्तु देश के सौभाग्य से दो घटनाएं ऐसी हुई, जितसे यवनों 
की यह योजना सफल न हो सकी | एक तो सेनापति पुष्यमित्र शुंग 
ने पाटलिपुत्र से आगे बढ़कर साकेत तक अपने राज्य का विस्तार किया 
ओर उसके पुत्र सुमित्र ने सिन्धु तट पर यवनों को परास्त किया--दूसरे 
जेसा गार्गी संहिता में लिखा है, यवनों के अपने चक्र में ही घरेल झगड़ा 
उत्पन्न हो गया ओर उनका राजनैतिक संगठन खोखला पड़ गया, जिस 

कारण से उनकी सेनाओं को पीछे लौटना पड़ा। 

इन बवण्डरी घटनाओं का जो गहरा प्रभाव मध्यदेश की जनता के 
ऊपर पड़ा, उसी का छायाचित्र मदक यवनों के विषय में महाभारत का यह 
उल्लेख है। जो कहानी छन-छन कर मध्यदेश की राज-सभाओं में और 
साधु संसदों में पहुंची थी, उन्हीं का बह गाथात्मक संग्रह है । इस प्रकरण 
के निर्माण में महाभारत की वह विलक्षण साहित्यिक शैली भी पाई जाती 
है, जिसके अनुसार एक ही विषय का वर्णन करने वाले भिन्न-भिन्न संग्रह- 
इलोक आगे-पीछे रख दिये जाते थे । यह शैली अनेक स्थानों में पाई जाती 
है। अंग्रेजी में इसे 'जक्सटा पोजिशन' कहा जाता है। यहाँ पर गाथात्मक 
संग्रह के & टुकड़े इस शैली का चोखा नमूना प्रस्तुत करते हैं। इनमें अर्थो 
की बहुत कुछ समानता है और कुछ हेरफेर भी है। यहां इस सामग्री 
को पुरावृत्त कथा और यथार्थ वर्णन कहा गया है । वस्तुतः कर्ण और शल्य 
तो कथनोपकथन के लिए निमित्त मात्र हैं । प्रसंग का मूल शीर्षक तो मद्रक- 
कुत्सन यही था, जैसा कि पुष्पिका में आया है। 

इस पर्व के अन्त में संजय ने कहा कि जव कर्ण और शल्य इस प्रकार 
कह-सुन चूवेः तो दोनों चुप हो गये ओर कर्ण ने कहा, अच्छा, “अब रथ 
बढ़ाओ ।” दोनों सेनाएं व्यूहवद्ध होकर आ गई, घोर संग्राम होने लगा । 
दूसरे दिन कै इस युद्ध में पहले अर्जुन ते संशप्तकों से भयंकर युद्ध किया । 
फिर कर्ण का पुन्न मारा गया । कर्ण के होते हुए भी कुरु सेता अरदब में आ 
गई और उसे पीछे हटना पड़ा। फिर कर्ण और भीमसेन के युद्ध में कर्ण 
कुछ झुके । तत्पश्चात्‌ कर्ण और सात्यकि का युद्ध हुआ । दोनों सेनाओं में 
निकट की लड़ाई हुई। अश्वत्थामा ने भी पराक्रम किया और युधिष्ठिर 
को पीछे हट जाना पड़ा। युद्ध ने अत्यन्त घोर रूप धारण कर लियः। 
वृद्ध में अश्वत्थामा ने पराक्रम तो बहुत दिखाया पर वह पराजित हुआ 
और मूछित अवस्था में वहां सेले आया गया। इसी समय कौरवों ने 
धर्मराज को घेर लिया, किन्तु भीम के पराक्रम से उनकी रक्षा हुई। युद्ध के 
ताव पर आ जाने से अन्त में अर्जुन ते कर्ण को मारने की प्रतिज्ञा की | जब 
कर्ण ने सुना तब उसने भनेक प्रकार से अर्जुन को परुष वाक्य कहे । इसी 
बीच में युधिष्ठिर और भीम में कुछ कहा-सुनी हो गई, जिसे श्रीकृष्ण ने 


२७४ भारत-सावित्नी [ ६. कणं पर्व 


शान्त किया ओर उन्होंने अर्जुन की प्रशंसा की। उन्होंने कह, “हे भर्जुन ! 
युधिष्ठिर की सेना में तुम्हारे अतिरिक्त कोई नहीं है जो राधा-पुत्न कर्ण के 
सामने सकुशल वापस लौट जायगा ।” अर्जुन ने भी उसी प्रकार के उदात्त 
वाक्यों द्वारा कृष्ण को विशवास दिलाया । अपने पौरुष और पराक्रय से 
जिस प्रकार हिमालय फे ऊपर गर्मी की ऋतु में बसे हुए घर को भी अग्नि 
भस्म करती है, बंसे ही मैं आज गणों के सहित सब कौरवों को तथा बालिहको 
को नष्ट करूंगा । भीम और अर्जुन ने मिलकर कोरव सेना पर आक्रमण 
किया और भीम के हाथ से दुःशासन मारा गया । अन्त में कर्ण और अर्जुन 
दोनों महारथी एक-दूसरे के साथ युद्ध में गुथ गये । युद्ध में कर्ण के रथ का 
पहिया भूमि में फंस गया, जिमे निकालने के लिए कर्ण रथ से उतरा। उस 
समय अर्जुन ने उस पर बाणों की वर्षा की तो कर्ण ने कहा, “हे अर्जुन ! 
जबतक मैं अपना यह पहिया न निकाल ल्‌, तुम रथ पर बैठे हुए मत प्रहार 
करो । मैं तुमसे या कृष्ण से बहस नहीं करता, पर केवल धमं ही चाहता हूं 
(स्मृत्वा धर्मोपदेशं त्वं मुहर्त क्षम पाण्डव ६६।६५)।” इस पर कृष्ण ने व्यंग्य 
करते हुए कहा, “हे कर्ण ! आज तुमको धर्म याद आ रहा है। जब एक- 
वस्त्रा द्रौपदी को सभा में लाये थे, तब तुम्हें धमं का ध्यान नहीं हुआ : 

यद्द्रौपदीमेकवस्व्रां सभायामानाय्य त्वं चेव सुयोधनश्च 

दुःशासनः शाकु निः सोबलश्च न ते कणं प्रत्यभात्तत्र धमं: । (६७1२) 

कृष्ण का यह्‌ वचन सुनकर क्रोध से प्रज्वलित हुए कणं के रोम-रोम 
से चिनगारियां निकलने लगीं। इस प्रकार बार-बार विपन्न दशा में पड़े 
हुए कर्ण को अर्जुन ने अपने बाणों की वृष्टि सेचूर कर डाला और कणं. 
का मस्तक पृथ्वी पर लुढ़कने लगा । इस प्रकार दैव की इच्छा से महा- 
भारत के योद्धाओं में एक अत्यन्त बलशाली ओर उदात्तचरिन्न वाले महात्मा 
योद्धा का अन्त हो गया । 

(कर्ण-पर्व समाप्त) 


डाल्य-पर्व 
अब भारत युद्ध की महती कथा का अन्त हो रहा है । 

६५ : ¦ झल्य-सुद्व-वर्णन 
(झ० १-२८ ) 

कर्ण-बध के बाद शल्य को सेनापति बनाया गया । शल्य केवल आधे 
दिन सेनापति रहा । इस घमासान युद्ध में बचे-खुचे वीर भी एक-एक 
करके काम आ गए । कृष्ण ने युधिष्ठिर को शल्य को मारने के लिए बहुत 
प्रोत्साहित किया और अन्त में युधिष्ठिर के हाथों ही शल्य ओर उसके 
भाई का वध हो गया । इस स्थिति से निराश होकर दुर्योधन युद्धभूमि से 
भाग गया और पायन सरोवर नामक तालाब में जा छिपा । अजुँन ने 
ब्विगते राज सुशर्मा और सहदेव ने शकुनि और उसके पुत्र उलूक का वध 
कर डाला। अश्वत्थामा, कृतवर्मा और कृपाचार्य ने व्याधों से दुर्योधन का 
पता पा, वहीं पहुंचकर उससे फिर युद्ध के बारे में परामर्श किया। इधर 
पाण्डव भी दुर्योधन की खोज करते हुए दवैपायन सरोवर पर जा पहुंचे । 
युधिष्ठिर के कहने पर दुर्योधन तालाब से बाहर निकल.आया और उसने 
युधिष्ठिर के कथन के अनुसार पांच पाण्डवों में से किसी एक के साथ युद्ध 
करना स्वीकार किया। इस गत पर कुष्ण को भी ताव आ गया और 
उन्होंने युधिष्ठिर की उस मूर्खता पर भर्त्सना की । किन्तु दुर्योधन ने 
वीरोचित स्वभाव के अनुकूल भीम को ही युद्ध के लिए चुना | 

युद्धारम्भ से पहले ही बलराम तीथेयाता के इरादे से द्वारका से चले 
और मार्ग में प्रभास तीर्थ का दर्शन करके वहां से सी थे सरस्वती के विनशन 
प्रदेश में आ गये और कुरुक्षेत्र के सव सास्स्वत्‌ तीर्थों की यात्रा समाष्त 
करके भीम-दुर्योधन के युद्ध के अवसर पर युद्धस्थल पर आ पहुंचे Tr 

यहां यह ध्यान देने योग्य है कि अत्यन्त प्राचीन काल से एक माग 
द्वारावती से कम्बोज देश की ओर जाता था। यह द्वारावती से चलकर 
सरस्वती और मही के कांठों क्रे बीच में होता हुआ अरावली पहाड़ के 
दक्षिण-पश्चिम की ओर घूम कर मरुभूमि के पार सिन्धु नदी के किनारे 
पर जा निकलता था और वहां से उत्तर की ओर घूमकर उत्तरी सिन्धु 

की, जिसे उस समय सौवीर कहते थे, राजधानी सक्कर रोड़ी (प्राचीन 
शाकर रोइ्क) से जा मिलता था। वहां से उस मार्ग की एक शाखा उत्तर 
की भोर सिन्धु नदी के किनारे-किनारे पंजाब देश को चली जाती थो । 
उसी मागे की दूसरी शाखा दाहिने घूमकर सरस्वती के उस प्रदेश की ओर 
चली जाती थी, जहां उत्तरी बीकानेर में सरस्वती रेगिस्तान में खो जाती 
है । उसे उस समय विनशन कहते थे और आजकल वही कोलायत के नाम 
से प्रसिद्ध है। सरस्वती की यह धारा किसी समय भरी-पूरी थी और यहां 
कितने ही सन्निवेश थे, किन्तु रेगिस्तान के बढ़ आने से अब वे सब वालू में 
दब गये हैं। विसी समय सरस्वती नदी के किनारे का मार्ग बहुत चालू 
था। भगवत्‌ में दो बार इस मार्ग का उल्देख आया है। एक बार कृष्ण के 
हस्तिनापुर से द्वारिका और दूसरी बार हारिका से हस्तिनापुर आने का 
बणेंन है। ओर वहां इस मार्ग के तीच के पहाड़ों का भी स्पष्ट उल्लेख है 
(१।१०।३४-३५ भागवत्‌) । बलरामजी भी इसी मागं से द्वारिका से 
कुरुक्षेत्र पहुचे । 

इसके वाद कुरुक्षेत्र के सारस्वत, औशनस, कपालमोचन तीर्थं, पृथूदक 
(वर्तमान पिहोवा) अवाकी ण, यायात, वसिष्ठोद्वाह तीथं (जहां थानेश्वर 
के पास अरुणा और सरस्वती का संगम है) मादि तीर्थो का वर्णन किया 
गया है। वस्तुतः शल्य पर्वं का यह प्रकरण कुरुक्षेत्र का स्थल-माहात्म्य है 
और युद्ध के वर्णन में बिल्कुल नहीं खपता। यही अत्यधिक विस्तार से 
आरण्यक पर्व में और इससे भी अधिक विस्तृत रूप में बामन पुराण में 
आथा है। वामन पुराण तो एक प्रकार से अधिकांश कुरुक्षेत्र का स्थल- 
माहात्म्य ही है, जिसमें वहां के सैकड़ों छोटे-बड़े तीर्थों का ब्यौरेवार 
माहात्म्य कहा गया है। उन सबमें भी थानेश्वर और पिहोवा (पृथूदक ) 
ये दो प्रधान थे, जहां कई पविद्न सरोवर और सैकड़ों शिवलिंग थे। इस 
प्रदेश में किसी समय वामन और विष्णु का प्रभाव था, किन्तु आगे चलकर 
प्रभाकर वद्धंन के समय में यहां पाशुपत शवों का एक बहुत बड़ा केन्द्र बत 
गया। ये लकुलीश के अनुयायी थे। लकुलीण के नाम से थानेश्वर के सरोवर 
के किनारे एक शिवलिंग भी स्थापित किया गया। महाभारत में यह अंश. 
पाशुपत शबा द्वारा ही जोड़ा गया है। यहां कुरुक्षेत्र की जो बड़ी परिक्रमा 


= 

यी, उसकी सीमाओं का भी उल्लेख आया है। इसके अनुसार कुरुक्षेत्र का 
नाम समन्त पंचक था । इस शब्द का वहत ही यक्ति-संगत अर्थे कर्मिघम ने 
यह लगाया था कि कुरुक्षेत्र जनपद की इर एक भुजा की लम्वाई पांच 
योजन थी, अर्थात्‌ इसका चतुदिक घेरा बीस योजन का था। जिस समय 
यह नाम पड़ा, उस समय यथार्थ ही कुरुक्षेत्र की बड़ी परिक्रमा १६० मील 
की रही होगी, पर पीछे पश्चिम की ओर से रेगिस्तान के बढ़ आने से यह 
घेरा सिकुड़ता गया । आजकल बड़ी परिक्रमा लगभग ४८ कोस की मानी 
जातो है 

महाभारत और वामन पुराण दोनों के अनुसार कुरुक्षेत्र के चारों खूंटों 
पर चार बड़े प्रसिद्ध यक्ष-स्थान थे । उनके नाम ये हैं : अरन्तुक; तरन्तुक 
यक्षी उलूखल मेखला और मचक्रुक । बामन पुराण में तो यह भी कहा 
गया है कि परिक्रमा का आरम्भ अरस्लुक यक्ष के दर्शन से होता था और 
उसका थान थानेश्वर में था। इस हिसाव से परिक्रमा का दूसरा बड़ा 
पड़ाव थानेश्वर से पूर्व में करनाल-तरावड़ी के पास होना चाहिए । वहीं 
तरन्तुक यक्ष का थान रहा होगा । उसके बाद तीसरा पड़ाव उलूखल 
मेखला नाम की एक प्रसिद्ध यक्षी का था, जिसकी दूर-दूर तक मान्यता 
थी । शल्य और कर्ण के संबंध में भी इसका उल्लेख आ चुका है। उसके 
पति का नाम कपिल यक्ष था, पर प्रसिद्धि यक्षी की ही थी । यह स्थान 
पूंडरी (संस्कृत-पूडंरीक) के पास कहा गया है, जो कुरुक्षेत्र के दक्षिण छोर 
प्र था । उसके बाद राम-ह्वद या परशुराम सरोवर का उल्लेख आता है, 
जो इस समग्र जींद के पास कहा जाता है। वहां से चल कर परिक्रमा का 
चौथा पड़ाव मचक्रक़ नामक थान था । उसकी निश्चित पहचान ज्ञात नहीं 
है, पर कुरुक्षेत्र के पश्चिम में होना चाहिए । कनिघम के अनुसार फुएक्ष त्र 
के इन चार द्वार-पालों की पहचान कुछ भिन्न है। अरन्तुक का आजतक 
रत्नयक्ष के नाम से प॒कारा जाता है और वह थानेश्वर में ही है। कुरुक्षेत 
की इस सीमा के उल्लेख से यह तो स्पष्ट हो ही जाता है कि किसी अत्यन्त 
प्राचीन यग म यहां यक्षो के अनेक चत्वर-चौरे थे और यहां सर्वत्र यक्षों की 
मान्यता थी । आगे चलकर शिवपूजा प्रसिद्ध हुई, किन्तु फिर भी जी पुराने 
समय के बड़े मेले थे, जिन्हें यात्रा कहा जाता था, वे जारी रहे । 

अब आगे का कथा प्रसंग इस प्रकार है किं दुर्योधन और भीम के 
गदायुद्ध के ठीक अवसर पर बलरामजी भी सरस्वती के तीर्थो की अपनी 
याद्वा से युद्ध-भूमि में वापस आ गये। उन दोनों वीरों के गदायुद्ध को 
उन्होंने अपनी आंखों से देखा और जव भीम ने नियम के विरुद्ध दुर्योधन 
की जंघा पर प्रहार किया, तो बलराम को बड़ा रोष आया, पर कृष्ण ने 
समझा-बुझाकर उन्हें शान्त किया । गदायुद्ध में भौम के प्रहार से दुर्योधन 
की जंघाएं टूट गई और वह भूमि पर गिर गया। उसे उसी अवस्था म 
छोड़कर पाण्डव अपने शिविर में वापस चले आये। उस समय युधिष्टिर 
न उचित समझा कि यह समाचार धृतराष्ट्र और गान्धारी के यहां पहुंचा 
दे । इसके लिए श्रीकृष्ण को हस्तिनापुर भेजा गया । एुर्योधन ने उस मर्मा- 
नक पीड़ा की दशा में भी सन्देश भेज कर अश्द्रत्थामा को बुलवाया भौर 
उसके आने पर सेनापति पद पर उसका तिलक कर दिया! 

(शल्य-पर्व समाप्त) 


सौप्तिक-पर्व 


इसके बाद दसवां पं सौप्तिकपर्व है, जिसमें अश्वत्थामा के द्वारा 
द्रौपदी के सोते हुए पांच पृत्नों के संहारकी कथा है । पांचालों से अश्वत्थामा 
के पिता द्रोणायार्य का पुराना बेर था, जिसे उसने इतनी क्रूरता और 
कायरता से चुकाया। दुर्योधन ने जब द्रौपदी के.पुत्रों और पांचालों के 
वध का समाचार सुना तो वह बहुत प्रसन्न हुआ और उसी दशा में उसके 
प्राण छूट गये, किन्तु पुत्रों के वध के इस शोक से पाण्डव उतने ही शोका- 
कुल हुए और अश्वत्थामा से बदला लेने की बात सोचने लगे। भीम 
अश्वत्थामा को मारने का संकल्प ब रके गंगा किनारे उसके पास पहुंचा । 
उसके पीछे कृष्ण, अर्जुन और युधिष्ठिर भी गये। वहां भीम ने जब 
अश्वत्थामा. को ललकारा तो अश्वत्थामा ने अपने पास बचे हुए अन्तिम 


> लागभिनिकनजममेललननणमाणननाननिनविभिसिलिको पलमा ला 

प्रभावशाली आयुध ब्रह्मास्त्र का प्रयोग किया । 

इसके पूर्व झी बह नारायणास्त और आग्नेयास्त्न का प्रयोग युद्धभूमि 
में अपने पिता की मृत्यु के पश्चात्‌ कर चुका था। ब्रह्मास्त्र छोड़ते समय 
उसने यह भावना की कि यह पृथिवी पाण्डवों से विहीन हो जाय । यह भयं- 
कर वचन सुनकर कृष्णने अर्जुन को भी ब्रह्मास्त्र चलाने के लिए प्रेरित 
किया। अर्जुन की भावना यह थी कि सवका कल्याण हो और अश्वत्थामा का 
ब्रह्मास्त्र मेरे ब्रह्मास्त्र से शांत हो जाय। जब दोनों ब्रह्मास्त्र छूटे तो प्रलय- 
का दृष्य उपस्थित होने लगा। उसी समय नारद और वेदव्यास दोनों आकर 
उज भयंकर अस्तों के बीच में खड़े हो गये । उन्हें देखते ही अर्जुन ने वेग से 
अपना ब्रह्मास्त्र लौटा लिया; पर अश्वत्थामा समझान पर भी उसे वापस 
न ले सका, क्योंकि उसे लीटाने की युक्ति ज्ञात न थी । ब्रह्मास्त्र का प्रभाव 
अमोघ होता है । वह विफल नहीं जाता । अतएव अश्वत्थामा का ब्रह्मास्त्र 
गर्भस्थ परीक्षित के ऊपर दौड़ा और उसे दग्ध करने लगा । तब कृष्ण ने 
परीक्षित को भी रक्षा की । 


६६ : : अठवत्थामा की शिरोवेदना 


(अ० १-१६) 

अश्वत्थामा की इस कूरता पर कृष्ण ने उसे शाप दिया और अश्वत्थामा 
ने भी अपने अशान्त जीवन से दुःखी होकर बन की राह ली । जाते समय 
पाण्डवों ने उसके मस्तक की मणि निकाल ली। कहा जाता है कि 
अश्वत्थामा तभी से शिरोवेदना के साथ चिरजीवी होकर घूमता है । इसके 
अभिप्राय पर विचार करना चाहिए! अश्वत्थामा को यह मणि कोई 
साधारण पत्थर का टुकड़ा नहीं था । यह वह चिन्तामणि है, जो प्रत्येक 
व्यक्ति के मस्तक में रहती है। वस्तुतः चिन्तन या मनन की शक्ति ही 
मानव का लक्षण है। अश्वत्थामा में बल की प्रचण्डता थी, पर विचार- 

शक्ति की शून्यता थी । उसके पास घर की बुद्धि थी ही नहीं । जब जिस 
'किसी ने जैसा भड़का दिया, वह आपे से बाहर होकर कुछ भी कर बैठता 
था । उसमे हाथी और घोड़े के समान बल था, पर बुद्धि चींटी के समान 
भी नहीं थी । अश्वत्थामा को लोक से चिरजीवी माना जाता हैः 
अश्वत्थामो बलिव्याक्षो हन्‌मांइच विभीषणः । 
कृपः परशुरामश्च सप्त॑ते दिरजीविनः॥। 

यहां इनके चिरजीवी होने का अभिप्राय यह है कि इन गात प्रकार 
के स्वभाव वाले व्यक्ति लोक में सदा रहते हैं, जेसे, 

१. अश्वत्थामा--कोरे पशुवल या शारीरिक बल का उदाहरण। 

२. बलि--सत्य-संकल्प का दानशील व्यक्ति, जो सत्य का निर्वाह 
के लिए अपने जीवन का समपंण करता है। 

हे. व्यास--ज्ञानशील व्यक्ति, जिसमें त्रिलोकी का ज्ञान संकलित 
हो और जो लोक और वेद दोनों के बीच समन्वय करता हो। 

४. हनुमान--वह व्यक्ति जो केवल सेवा धर्म को ही जीवन का 
मूल मानता है और सेव्य की भक्ति ही जिसका प्राण है। यह दास्प भाव 
का सर्वोत्करष्ट उदाहरण है। 

४. विभीषण--यह घर का भेद बाहर प्रकट करने वाले स्वभाव 
का द्योतक है। 

६. कृपाचायं--यह ऐसे विद्वान व्यक्ति का उदाहरण है, जिसने 
पढ़ा-लिखा बहुत हो, पर गुण कुछ न हो। 

७. परशुराम--यह पूरे क्षात्र तेज का उदाहरण है, जंसे ब्राह्मा धर्म 
के लिए व्यास, ऐसे ही क्षात्र धर्म के लिए परशुराम । 

ये सात प्रकार के व्यक्ति समाज में सदा से चले आये हैं ओर आगे 
भी रहेंगे । 

अश्वत्थामा के चले जाने पर पाण्डव उसकी मणि लेकर द्रौपदी के 
पास आये कि उसे पुन्न शोक में कुछ सात्वना दे सके । 

इस पर्व के अन्त में दो अध्याय यृद्ध-वर्णन से थके हुए लेखक की 
दार्शनिक समीक्षा प्रकट करते हैं। उसने सोचा होगा कि प्रलयंकारी 
“संहार कसे हो गया | तब उसने इसका यही समाधान निश्चित किया कि 

भगवान्‌ की इच्छा के बिना इतनी बड़ी घटना नहीं घट सकती। वे 
देवी या देव जिस प्रकार प्रजा की रचना और पालन करते हैं उसी प्रकार 
उसका संहार भी उन्हीं की इच्छा से होता है। रचना करते समय उनका 
नाम ब्रह्मा, रक्षा करते समय विष्णु और नाश करते समय रुद्र है। यह 
समस्त विश्व भगवान्‌ रुद्र का एक लिंग या प्रतीक है और इसमें जैसी 
सृष्टि या स्थिति के अंश हैं, वैसे ही क्षय भी इसके साथ जुड़ा हुआ है । 
जीवन या विश्व एक महान्‌ यज्ञ है । देवताओं ने सोचा कि यज्ञ में और 
सबको तो भाग देंगे, शंकर को नहीं; पर ऐसा करने से वह यज्ञ सफल नहीं 
हो सका । संसार में पांच प्रकार के यज्ञ हैं : 
लोकयज्ञ: क्रिथायज्ञो गृहयज्ञः सनातनः। 
पंचभूतसयो यज्ञो नृयज्ञश्चेव पञ्चमः॥ 
(सौप्तिक पर्व १८।५) 
ये पांचों प्रकार के यज्ञ सनातन या सदा रहने वाले हैं । इनका भे इस 
प्रकार जानना चाहिए : १. लोक अर्थात्‌ विश्व का विराट यज्ञ है, जिसे 
अधिदँवत यज्ञ कहा जाता है। 
२. पंचभूतों से होने वाला यज्ञ है, जिसे अधिभूत कहा जाता है। 
३. नृयज्ञ है, अर्थात्‌ जो प्रत्येक मनुष्य के भीतर हो रहा है, जिसे 
अध्यात्म यज्ञ कहते हैँ । 
४. गृहयज्ञ है, जिसमें एक ओर मानवीय कुटुम्ब और दूसरी ओर 
समाज के अन्तर्गत जितने संवंध और व्यवहार आते हैं। 
५. क्रिया यज्ञ है, जो धर्म-ग्रन्थों में निर्दिष्ट विधि के अनुसार किया 
जाता है, जिसे वेध यज्ञ भी कहते हैं । 
इन पांचों यज्ञों में शिव का अंश अवश्य है । जिस यज्ञ में शिव को भाग 
नहीं मिलता, उसका वे विध्वंस कर डालते हैं, अर्थात्‌ वह पहले से ही 
विनष्ट है । दक्षयज्ञ के विध्वंस की कथा का भर्थ यही है। दक्ष ने अपनी सब 
पुत्ियों को न्योता दिया, पर सबसे बड़ी जगन्माता सती को नहीं। उसने 
सब देवों को यज्ञ में भाग दिया, पर शिव को नहीं । इस कारण शिव के 
गणों ने विध्वंस कर डाला। यहां भी लिखा है कि देवों ने अपने यज्ञ में यज्ञ- 
भाग के लिए सब देवताओं ओर द्रव्यो की कल्पना की, किन्तु रुद्र की नहीं । 

बयोंगि रुद्र के स्थाणू या अविनश्वर स्वरूप को नहीं जानते थे । इसलिए 
शिव ने या रुद्र ने एक धनुष का निर्माण किया और देवताओं को बींध 
डाला। सब देवताओं का तेज कुंठित हो गया । सब देवों ने शिव को प्रसन्न 
किया और उनका यज्ञ सकुशल हुआ। भगवान्‌ शंकर के कुपित होने पर 
सारा जगत्‌ डांवाडोल हो जाता है ओर उनके प्रसन्न होने पर पुनः स्थिर 
हो जाता है । महाभारत युद्ध के समय भगवाव शिव लोगों का क्षय करने 
के लिए स्वयं काल बन गये थे और जव क्षय हो गया, तब वे शान्त हुए । 
इस प्रकार विश्व क्रे नाश और पालन में महाकाल या ईश्वर की लीला ही 
प्रधान है । वस्तुतः जीवन के साथ मरण, यही भगवान्‌ का नियम है। 
(सौप्तिक-पर्वं समाप्त) 


स्त्री पर्व 


ग्यारहवें स्त्री पंव में तीन उप पर्व हैं। पहले में मृत व्यक्तियों के लिए 
जलाञ्जलि का उल्लेख है। इसमें मुख्यतः धृतराष्ट्र के शोक का वर्णन 
किया गया है। विदुर ओर व्यास ने धृतराष्ट्र को ऐसी स्थिति में संसार 
की अनित्यता वता कर धीरज दिया । पाण्डव भी धृतराष्ट्र ले मिलने गये । 
धृतराष्ट्र ने लोहे के भीम को चूर-चूर करके अपना क्रोध प्रकट किया । 
तब कृष्ण ने उन्हें फटकारते हुए कहा, “हे राजन्‌ ! अब तुम इस प्रकार 
क्रोध क्यों करते हो ? तुमने क्यों नहीं अपने पुत्नों के अन्याय को रोका ? “ 
इस पर धृतराष्ट्र का क्रोध कुछ शान्त हुआ। 

उधर गान्धारी पाण्डवों को शाप देने पर उतारू हो गई । व्यास ने उसे 
समझाया । भीमसेन और युधिष्ठिर ते भी गान्धारी से क्षमा मांगी। तब 
पाण्डव कुन्ती और द्रोपदी से मिले । द्रोपदी को भी कम शोक न था, उसे 
गान्धारी ने सांत्वना दी । 


| 

६७: : गान्धारी का विलाप 
(अ0१ 
सत्री-पर्वं में मुख्यतः गान्धारी के शोकपूर्ण विलाप का वर्णन है । 
व्यासजी ने गान्धारी को दिव्य दृष्टि का वरदान दिया और उसे युद्ध 
में मारे गये योद्धा दिखाई पड़ने लगे। तब उसने कृष्ण के सामने बहुत 
प्रकार से शोकातुर होकर विलाप किया। इसके अन्त में युधिष्ठिर के 
कहने से सबने अपने मरे हुए संबंधियों को जलाञ्जलि देकर श्राद्ध किया। 
'भारत-सा वित्नी' के इस खड में जहां एक ओर सनत्सुजात पर्व और 
गीता का आध्यात्मिक गंगाजल है, वहीं दूसरी ओर भीषण युद्ध का दारुण 
वर्णन भी है। प्राचीन भारत में जो नियतिवादी दर्शन था और धृतराष्ट्र 
जिसके अनुयायी थे, उसे सामने रखते हुए व्यासजी ने धृतराष्ट्र से कहा: 
न च देव कृतः मार्ग: शक्यो भूतेन केनचित्‌ । 
घटतापि चिरकालं नियन्तुमिति मे मति॥ 
(स्त्री-पवे 51१६) 
'देव का निश्चित किया हुआ जो मार्ग है, उसे कोई व्यक्ति टाल नहीं 
सकता, चाहे वह कंसा भी दीर्घ प्रयत्न करे।” 
(स्त्री-पवं समाप्त) 


'भ्ारत-सावित्नी' के तीसरे खंड में शान्ति और अनुशासन आदिः 
महान्‌ पर्वों की व्याख्या दी गई है। 

